
Părinții duhovniceşti ai Răsăritului ortodox, atunci când vorbesc despre viața şi 
timpul acesta, le aseamănă cu călătoria pe o mare. Marea aceasta a vieții este agitată, 
pentru că din adâncurile ei tenebroase se înalță către suprafaţă valurile periculoase şi 
ucigătoare de suflet ale păcatelor şi patimilor. Ispitele de la suprafață, la rândul lor, ca 
nişte vânturi puternice, caută să ne scufunde în beznă. 

Dacă vrem ca această călătorie să nu fie o rătăcire, un naufragiu sau o scufundare 
în zonele ei inferioare, ea trebuie făcută pe corabia credinţei, cu dragoste de Dumnezeu 
şi de semeni. 

Călătoria aceasta nu este uşoară şi lină, ci grea şi învolburată. Adevăratul călător 
îşi probează şi dovedeşte tăria sa morală prin depăşirea necazurilor, a încercărilor sau 
greutăților care vin asupra sa fără de voie. Înțelegerea profundei lor semnificaţii 
duhovniceşti, este măsură a înaintării sale. Oricât de multe şi de mari ar fi ele, nu-i pot 
împrăştia gândul de la Dumnezeu, a Cărui ajutor îl simte neîncetat, ci odată cu timpul, îi 
dau statornicie şi rezistenţă. El dobândeşte astfel, cu ajutorul lui Dumnezeu, tăria stâncii 
în fața valurilor. 

Am scris aceste gânduri în momente de nevoie sufletească, pentru a-mi afla un 
reazim. Acesta nu poate fi altul, cu adevărat, decât Dumnezeu. Am căutat să mă edific şi 
să mă întăresc duhovniceşte mai întâi pe mine, dar am avut bucuria, cu ajutorul lor şi în 
calitate de umil preot, să dau un sens şi vieţii şi nevoinţelor celor apropiați. 

M-ar bucura să ştiu că ele pot folosi şi altora, spre a descoperi adevărata valoare a 
lumii şi vieţii acestea - de loc şi timp de pregătire a adevăratei vieţi veşnice şi fericite. În 
astfel de vremuri, îndemnul plin de iubire şi autoritate duhovnicească a Părinților cu 
viață îmbunătăţită, sfântă, are puterea de a da o orientare şi un sens călătoriei noastre, 
pentru ca atunci când ea se va fi terminat, să o descoperim a fi fost o ancorare la țărmul 


liniştit al adevăratei fericiri, cea care nu se sfârşeşte niciodată. 


ÎNVĂȚĂTURA DESPRE LUME ÎN 
SPIRITUALITATEA ORTODOXĂ 


Pentru spiritualitatea creştină, în general, dar în mod deosebit pentru ascetica 
ortodoxă, atitudinea față de lume şi faţă de lucrurile ce o compun este fundamentală în 
planul mântuirii şi al eshatologiei. 

Un prim pericol, urmare a păcatului originar, îl constituie acela de a înţelege 
creația deformat, ca sursă de provocare a plăcerii, ceea ce o aruncă într-o existență 
paranaturală, făcând din ea o cale spre iad. Contemplată, însă, în rațiunile ei divine, 
duhovniceşti, ea devine o adevărată "arenă" sau "stadion", cum o numesc Părinții 
duhovniceşti ai Răsăritului ortodox, loc de exersare a puterilor spirituale superioare, o 
cale spre rai, un drum spre îndumnezeire şi spre unirea cu Dumnezeu-lubire. 

Învățătura creştină nu priveşte doar aspectul exterior al lumii şi nici nu o 
consideră un simplu cadru sau mediu al vieţii raționale, ci îi acordă acesteia o înaltă 
valoare educativă şi soteriologică. Lumea, în învățătura creştină, este drum sau cale spre 
desăvârşire. Alături de om şi prin el, ea este chemată să participe la viaţa duhovnicească, 
să fie restaurată şi recapitulată ontologic, mântuită, să "pătimească îndumnezeirea". 

Deşi vorbeşte uneori, în sens negativ despre "lume", sensul pe care îl dă acesteia 
spiritualitatea ortodoxă este pozitiv, lumea fiind chemată să devină un "laborator al 
desăvârşirii şi sfinţeniei", pentru că îşi descoperă adevăratul rol şi adevărata semnificaţie 
doar în legătură cu omul şi acesta, nu în starea de cădere, ci în aceea de restaurare. 

Creaţia are un rol fundamental, este indispensabilă omului, nu doar din punct de 
vedere fizic, material, ci şi spiritual. Ea este locul, mediul în care omul îşi lucrează 
mântuirea, urcându-i variatele trepte, pe calea raţiunilor lucrurilor, deci este absolut 
necesară desăvârşirii omeneşti, după cum nici ea nu-şi dobândeşte adevăratul ei sens 
decât în legătură cu omul, cel care o mântuieşte. 

Tot astfel, "mântuirea nu se obţine în izolare, ci în cadrul cosmic”?. Mântuindu-se pe 
sine, omul înalță lumea la treapta de "materie înduhovnicită”* şi ridicând lumea, se 
exersează duhovniceşte pe sine. 

Privită doar în aspectul ei exterior, fizic, lumea este trecătoare. Fa nu îşi 
descoperă scopul şi nu îşi atinge vocaţia decât în şi prin om, "chip al lui Dumnezeu”. 


' Sfântul Isaac Sirul, Cuvinte despre sfintele nevoinţe, în Filocalia sau culegere din scrierile Sfinţilor Părinţi care arată 
cum se poate omul curăți, lumina şi desăvârși, volumul X. Traducere, introducere şi note de Pr. Prof. Dr. Dumitru 
Stăniloae, EIBMBOR, Bucureşti, 1981, p. 263: “Lumea aceasta e un loc de luptă şi un stadion de curse. Și timpul acesta e 
un timp de luptă ”. 

? Preot Profesor Dr. Dumitru Stăniloae, Spiritualitatea ortodoxă. Ascetica şi mistica, EIBMBOR, Bucureşti, 1992, p. 166. 
3 Idem, Teologia Dogmatică Ortodoxă pentru Institutele teologice, volumul 3, EIBMBOR, Bucureşti, 1978, p. 417. 


O primă delimitate este de ordin terminologic, dar cu implicaţii profunde. Părinți 
duhovniceşti vorbesc despre lume, folosind doi termeni oarecum diferiți: cel de creaţie 
şi cel de lume. 

Conceptul de “cosmos” sau "creație" are un sens pozitiv şi o semnificaţie în 
planul veşniciei, pe când "lumea" are nu un sens peiorativ, cât mai ales o conotaţie 
negativă, în deplină continuitate faţă de învăţătura Noului Testament, potrivit căreia 
"lumea zace sub puterea celui rău" (I loan 5,19; I loan 2, 15), înţelegându-se prin aceasta 
lumea contaminată de păcat. Alteori, în scrierile duhovniceşti întâlnim o altă pereche de 
sintagme: "chipul interior" şi "chipul exterior" al lumii, cu un înțeles oarecum apropiat 
de cel de "creaţie" şi respectiv "lume", ceea ce dovedeşte faptul că Părinții nu se 
limitează la simple precizări de ordin tehnic, ci pătrund în esenţa problemei. 

Prin urmare, spiritualitatea creştină vorbeşte sau distinge două aspecte, două laturi ale 
lumii: prima în care lumea reprezintă mediul natural al vieții noastre. 

Pe aceasta omul are vocația de a o spiritualiza, de a o înduhovnici necontenit, spre 
descoperirea şi experierea raţiunilor sale, conducându-o spre un “cer nou şi pământ 
nou”. Alta este lumea păcatului, ostilă lucrării duhovniceşti şi prezenței lui Dumnezeu în 
ea. De aici decurg două atitudini ascetice față de lume: una pozitivă şi una negativă”. 

Atunci când lumea este privită şi înțeleasă din punctul de vedere al originii şi 
finalității sale, ea se descoperă în calitate de operă a iubirii lui Dumnezeu, pe care şi noi 
trebuie să o iubim, la fel cum a iubit-o Dumnezeu Însuşi. Însă, atunci când ne referim la 
lumea căzută în păcat, altfel decât cea pe care a făcut-o Dumnezeu, ea pare a fi, mai 
degrabă, duşmanul lui Dumnezeu şi al nostru şi de aceea, trebuie să fie învinsă. Sensul 
pe care îl dă spiritualitatea filocalică acestei lupte nu este acela de fugă de lume, ci de 
biruință asupra ei, pentru a ne elibera de ea şi a o elibera şi pe ea de răul care încearcă să 
o domine. Nu putem iubi lumea cu o dragoste adevărată dacă nu începem prin a e ne 
elibera de ea; trebuie să urâm în lume păcatul, pentru a o mântui pe ea şi pe noi”. 

Atunci când se referă la creație sau lume în sensul pozitiv, scriitorii filocalici arată 
valoarea ei de suport pentru lucrarea mântuirii, subliniind, în acelaşi timp, rolul 
responsabil al omului în această mişcare generală spre îndumnezeire. Însă, când se referă 
la lumea păcatului, Părinţii duhovniceşti evidenţiază mai mult caracterul sau aspectul 
dramatic, încordat al luptei de eliberare a acesteia din robia păcatului şi a morţii“. 

Cu toate acestea, autentica atitudine, vom vedea că nu este nici cea de respingere 
a lumii, dar nici cea de cufundare exclusivă în plăcerile pe care ea le poate oferi, ci ceea 
ce în spiritualitatea filocalică se cuprinde sub titlul generic de nepsis sau trezvie, adică a 
utilizare a ei cu discernământ, de consumare euharistică a ei, ca pe un mediu 


+ Thomas Spidlik, La spiritualite de POrient chretien, Pontificium Orientalium Studiorum, Roma, 1978, p. 123-124. În 
Izvoarele luminii. Tratat de spiritualitate, Editura Ars Longa, laşi, 1995, p. 154, Thomas Spidlik arată că termenul 
“lume” poate avea patru semnificații principale: 1) lumea văzută şi nevăzută, adică tot ceea ce a creat Dumnezeu; 2) natura 
văzută (spre deosebire de om); 3) societatea umană şi 4) societatea coruptă, mediul social pervers, ispitele, adică lumea în 
sensul moral. 

* Louis Bouyer, Introduction a la vie spirituelle. Precis de theologie ascetique et mistique, Paris, 1960, p. 189. 

* De aici decurg,, de fapt, şi cele două atitudini ascetice, cu privire la lume: retragerea din lume şi slujirea ei. Adevăraţii 
Părinţi duhovniceşti au ştiut însă să le îmbin.e. După o perioadă de solitudine, de autocunoaştere şi de biruință asupra 
păcatelor şi patimilor, ei s-au pus în slujba comunităţii, a semenilor, a lumii. 


sacramental, prin intermediul căreia Dumnezeu lucrează asupra noastră, îşi revarsă 
darurile iubirii Sale nelimitate, de luptă pentru a descoperi rațiunile ei fundamentale şi 
de biruinţă a lor asupra păcatului, trupescului, trecătorului. 

În învățătura duhovnicească a Răsăritului ortodox, această delimitate nu are un caracter 
reducționist, ci elastic. "Creaţia" sau "lumea" sunt una şi aceeaşi realitate de ordin 
material, chemate să se spiritualizeze, dar în două aspecte sau în două manifestări ale 
sale. 


Invăţătura despre raționalitatea lumii, 
imprimată prin creaţie. 


Părinții spiritualității răsăritene dezvoltă adevărurile dogmatice fundamentale cu 
privire la creație, dându-le nuanţări şi profunzime deosebite. Concepţia lor despre lume 
este în continuitate față de adevărurile scripturisitice revelate şi faţă dogmele formulate 
de sinoadele ecumenice, pe care le explicitează într-o manieră duhovnicească, ajungând 
la învățături de o valoare deosebită, cum este cea privind raţiunile lucrurilor sau 
raționalitatea creaţiei. Trăirea lor şi-a pus amprenta asupra cugetării lor, înălțându-o, 
înduhovnicindu-o, ceea ce a determinat pe unii teologi să vorbească despre o adevărată 
spiritualitate a "deşertului””. 

Învățătura lor despre lume este atât de înaltă şi subtilă, încât putem vorbi, la unii 
dintre ei, cum este Sfântul Maxim Mărturisitorul, de o adevărată "ontologie" sau 
“ontoteologie” a creaţiei. În cadrul acestei ontoteologii, categoriile pe care le utilizează 
Sfântul Maxim sunt filosofice, dar modul în care le valorifică din punct de vedere 
spiritual, face ca acestea să devină curente în teologia şi spiritualitatea ortodoxă 
ulterioară. 

Întreaga creaţie este, în ființa ei, un mediu de reflectare, de străvedere a 
transcendenţeis. Acest caracter de simbol şi această structură simbolică a lumii este 
exprimată de Părinții filocalici în învățătura despre raționalitatea ei. 

Un prim argument pentru raționalitatea creației îl aflăm la Sfântul Maxim 
Mărturisitorul, care consideră că tot ceea ce este făcut de Dumnezeu are un caracter 
rațional. Singură patima - consideră Sfântul Maxim - este iraţională. 

Dacă el afirmă raționalitatea creaţiei, ca întreg, Calist Catafygiotul, scriitor filocalic din 
veacul al XIV-lea, învaţă că fiecare lucru are un sens rațional, în planul iconomiei 
divine. "Şi nu este în nici unul din lucruri - spune el - oricât ar fi de mic, ceva care să fie 
lipsit de un înţeles. Şi aceasta este o rânduială foarte potrivită. Căci nimic din toate cele 


7 John Meyendorff, St. Gregoire Palamas et la mystique orthodoxe, Paris, 1959, p. 7. Sfântul Isaac Sirul, în celebrele sale 
Cuvinte despre sfintele nevoinţe..., p. 47, vorbeşte despre nevoitorii şi pustnicii care “au prefăcut pustia în cetate şi au 
făcut-o locuinţă a îngerilor”. 

5 Pr. Prof, D. Stăniloae, Simbolul ca anticipare şi temei al posibilităţii icoanei, în “Studii teologice”, VII (1957), nr. 7-8, p. 
438. 


făcute prin Cuvântul dumnezeiesc al Atotţiitorului pentru om, nu trebuia să se arate făcut 
fără raţiune...*. 

În ideea de raționalitate a lumii, în general şi a tuturor lucrurilor ce o alcătuiesc, 

sunt cuprinse legăturile şi relaţiile fireşti, originare, dintre lucruri, căci numai Dumnezeu 
există de la sine şi prin sine. 
Creația şi lucrurile ei există în virtutea unei legi interioare, manifestată sub forma unei 
legături interioare între ele. Fiecare lucru creat există pentru şi prin altul. Sensul fiecăruia 
este de a fi suport pentru altceva mai înalt. La baza creației stă această intercondiționare. 
Fiecare lucru are un sens propriu, o cauză şi o finalitate proprie, dar acestea nu sunt 
înţelese ca ultimă realitate, ci în legătură cu raţiunile celorlalte lucruri. 

Aşadar, lumea în ansamblul ei, precum şi fiecare lucru creat de Dumnezeu au o 
raționalitate, au fost create cu un scop şi spre o anumită finalitate. Scopul general al 
creației, dat încă de la facerea ei, îl constituie înălțarea ei, cu ajutorul omului, până la 
treapta de suport pentru duhovnicesc, de cadrul optim al mântuirii. 

Lumea, chiar şi după căderea în păcat a omului şi pervertirea rațiunilor ei inițiale, 
“nu e opacă, ci transparentă, spirituală”', ea nu este străină omului, din punct de vedere 
duhovnicesc, dar descoperirea adevăratelor ei semnificații şi a finalității ei necesită un 
efort deosebit ascetic, de spiritualizare a ființei noastre, până la cele mai înalte trepte ale 
contemplaţiei. 

Sfântul Maxim Mărturisitorul are o concepţie şi viziune pozitivă, duhovnicească 
asupra creaţiei, a lumii. Lumea este surprinsă nu în aspectul ei autonom, prin care se 
înstrăinează de Creatorul ei, ci în ceea ce îi conferă adevărata sa valoare - legătura sa cu 
Dumnezeu şi cu omul creat de Dumnezeu pentru a o guverna duhovniceşte. Sfântul 
Maxim insistă asupra lucrării continue a lui Dumnezeu de unificare a elementelor 
creației sale. “Dumnezeu - spune el - după ce a făcut şi a adus toate la existenţă cu putere 
nesfârşită, le susține, le adună, le cuprinde şi le strânge întreolaltă şi la Sine prin purtarea 
de grijă, atât pe cele cugetabile cât şi pe cele supuse simţurilor... Prin aceasta toate sunt 
aduse la identitatea nestricată şi netulburată a mişcării şi fiinţării, nici un lucru 
nerăzvrătindu-se la început față de altul în temeiul deosebirii după fire sau mişcare. 
Toate există în împreunare cu toate, fără confuzie, în temeiul legăturii unice şi 
indisolubile în care le ţine începutul şi cauza unică a pazei, căci legătura aceasta 
domoleşte şi acoperă toate relațiile particulare văzute în toate după firea fiecărui lucru, 
nu alterându-le şi desființându-le şi făcându-le să nu mai fie, ci covârşindu-le şi 
arătându-se mai presus de toate cum apare întregul față de părți sau mai bine zis cauza 
întregului, în temeiul căreia se arată şi există atât întregul cât şi părţile întregului”! 

Sfântul Maxim numeşte acest scop dat creaţiei "plan bun şi negrăit"!?. Precum 
lumea, în ansamblul ei are vocaţia de a urca spre îndumnezeire prin om, la fel, fiecare 
din elementele ce o alcătuiesc, trebuie să servească drept ajutor pentru om în dobândirea 


” Calist Patriarhul, Capete care au lipsit, 30, în Filocalia..., volumul VIII, Bucureşti, 1979, p. 277. 

19 Părintele Galeriu, Jertfă şi răscumpărare, Editura Harisma, Bucureşti, 1991, p. 78 

"! Sfântul Maxim Mărturisitorul, Mistagogia, de Protopop-Stavrofor Dr. Dumitru Stăniloae, în “Revista Teologică”, 
XXXIV (1944), nr. 3-4, p. 170. 

12 1dem, Răspunsuri către Talasic.... p. 84. 

mântuirii şi a îndumnezeirii. Creaţia şi omul au, prin voinţa divină, o vocaţie solidară. 
Descifrând creația, omul se înalţă pe sine pe treptele spiritualului, ale duhovnicescului, 
atrăgând după sine şi antrenând lumea într-un dinamism creştin al desăvârşirii, al 
îndumnezeirii. 

Lumea fizică, deşi nu e conştientă sau nu poate fi ea însăşi conştientă de iubirea lui 
Dumnezeu, este făcută şi ea, ca mijloc al iubirii Lui faţă de oameni şi, ca atare, să se 
arate tot mai străveziu EL, sau ca oamenii să vadă în ea iubirea lui Dumnezeu, iradiind 
prin ea lumina dumnezeiească de care se umplu, văzând-o coborâtă chiar în cele ale 
lumii fizice”. 

Vorbind despre relația dintre creatură şi Creator, Sfântul Maxim spune că 

Dumnezeu a sădit în firea omului dorul de EI şi i-a dat şi modurile împlinirii dorului“. 
Într-un alt loc, Sfântul Maxim vorbeşte despre mintea omului ca despre "un adânc ce 
caută adâncul dumnezeiesc", care caută de la Creator "să-i dăruiască zvonul căderilor de 
apă, dar nu căderile însele, adică să-i dăruiască o oarecare înțelegere a credinţei, care să-i 
facă cunoscute modurile şi rațiunile providenţei dumnezeieşti referitoare la toate cele ce 
sunt"!5. 
Lumea se află, astfel, într-o mişcare de înaintare către Dumnezeu - Creatorul şi 
Purtătorul ei de grijă, căci toată existența e făcută spre a fi atrasă sau spre a înainta, 
ajutată de Dumnezeul iubirii, spre unirea tot mai mare şi mai fericită a ei cu El. Mişcarea 
către “pătimirea îndumnezeirii” este legea fiunţială a lumii create de Dumnezeu, o 
mişcare spaţială, de completare şi împlinire a aspectului ei exterior, al lumii acesteia care 
trece, dar şi o mişcare dinamică de profunzime, calitativă, de spiritualizare, de 
pnevmatizare a ei. Aşadar, o mişcare care structurează compoziţia lumii atât sub 
aspectul formei, cât şi al structurii, o continuă desfăşurare, dezvoltare şi extensiune. 
Mişcarea lumii împlică, deci, o ordine internă, spaţială, dar totodată calitativă şi 
evolutivă!€. 

Modul descoperirii acestor rațiuni, a exprimării acestui dor ontologic de 
desăvârşire, de plinătate duhovnicească, îl constituie lucrarea de restabilire a firii umane 
în caracterul ei inițial, ceea ce echivalează cu o lucrare ascetică de înduhovnicire a 
întregii noastre ființe. La capătul ei vom auzi glasul lui Dumnezeu, glasul “căderilor 
apelor Sale”, cum se exprimă Sfântul Maxim, în lume şi în conştiinţa noastră. 

În Răspunsuri către Talasie, Sfântul Maxim spune că puterile de căutare şi de 
cercetare a lucrurilor dumnezeieşti şi a rațiunilor lor sunt sădite în firea oamenilor de 
către Creator, prin însăşi aducerea lor la existență. Însă, această lucrare nu este pur 
naturală, ci una harică. În aflarea raţiunilor dumnezeieşti, omul este ajutat de Duhul 
Sfânt, care îi potenţează firea slăbită de păcat, prin întrebuinţarea ei într-un mod potrivit 


'5 Dumitru Stăniloae, Iisus Hristos lumina lumii şi îndumnezeitorul omului, Editura Anastasia, Bucureşti, 1993, p. 31. 

14 Sfântul Maxim Mărturisitorul, Ambigua..., p. 307. 

15 În aceeaşi lucrare, p. 306-307, Sfântul Maxim spune: “Cel ce a adus la subzistență toată firea cu înțelepciune şi a sădit în 
chip ascuns în fiecare dintre fiinţele raționale, ca primă putere, cunoaşterea Sa, ne-a dat nouă, umiliților oameni, ca un Stăpân 
prea darnic, după fire, dorul de EI, împletind cu acesta în chip natural, puterea rațiunii, ca să putem cunoaşte cu uşurinţă 
modurile împlinirii dorului şi ca nu cumva, greşind, să nu nimerim la ceea ce luptăm să ajungem”. 

16 pr, Asist. Dr. Vasile Răducă, Teodicee şi cosmologie la Sfântul Grigore de Nyssa, în “Studii teologice”, XLIV (1992), 
nr. 1-2, p. 86. 

rațiunii ei, înălțându-o la înţelegerea celor dumnezeieşti. Deci, Duhul Sfânt este cel ce 
caută şi cercetează în noi cunoştinţa lucrurilor. Dar nu caută pentru Sine, ceea ce caută, 
fiindcă e Dumnezeu şi e mai presus de orice cunoştinţă, ci pentru om, care are o 
cunoaştere limitată". 

Prin urmare, spiritualitatea ortodoxă vede, pe de o parte raționalitatea creației şi 
arată necesitatea ei în desăvârşirea umană, însă cu ajutorul harului Duhului Sfânt, pe de 
altă parte, evidenţiază rolul fundamental al omului în ordinea creației. 

Raţiunile divine sunt manifestări ale voinței dumnezeieşti creatoare, iubitoare. 
Dumnezeu a vrut ca prin crearea lumii să împărtăşească iubirea Sa treimică şi de aceea a 
sădit în fiecare lucru o rațiune, un dar, o manifestare iubitoare a Sas: 

Ele sunt gândurile inteligibile şi totodată inexprimabile, inefabile ale lui 
Dumnezeu. Ele - aşa cum le înţelege Sfântul Maxim - nu sunt coeterne cu Dumnezeu, 
dar sunt totuşi veşnice, de o veşnicie relativă, actualizată într-un anumit moment bine 
definit. Nu sunt identice cu fiinţa divină, nici nu se confundă cu aceasta, ci sunt expresia 
lucrării ei iubitoare fată de creație şi om, a voinţei sale creatoare şi proniatoare. Rațiunile 
divine subzistă unitar în monada treimică, actualizându-se devenind rațiuni ale lucrurilor 
prin creaţie"? 

Astfel, Sfântul Maxim, şi urmând lui, întreaga teologie şi spiritualitate ortodoxă, 
fac mai multe distincţii sau nuanțări, în ceea ce priveşte ideea de rațiuni divine. Se 
vorbeşte, la modul general, mai întâi de o rațiune ontologică a unui lucru sau ființe, 
înțeles ca “temeiul care susține în existență, defineşte sau dă semnificație specifică 
(Bedeutung) unei unităţi din creaţie”. 

La modul particular, Sfântul Maxim distinge rațiunile naturale sau prime ale 
lucrurilor în care sunt cuprinse scopurile lor naturale, originare şi, totodată, sunt date 
scopurile lor finale. Raţiunile naturale au fost prin creație rațiuni divine, pentru că ele au 
fost date de Dumnezeu. Lumea în totalitatea ei avea şi poartă în sine rațiunile 
particulare ale lucrurilor, care, prin legăturile interioare ale lor, duc la rațiunile 


generale pi 


"7 Sfântul Maxim Mărturisitorul, Răspunsuri către Talasie.., p. 319. 

'5 Interesant de cunoscut este învațătatura despre raportul dintre aceste raţiuni divine şi paradigmele - “modelele” sau 
“predefiniţiile” dumnezeieşti, după care Dumnezeu a creat lumea. Paradigma este “elementul primordial al oricărei realități, 
diferită, însă, de logoi, mijlocul concret de realizare în plan empiric a paradigmelor divine. Principala deosebire este aceea 
ca, în timp, ce raţiunile divine - logoi - aparțin planului temporal şi lumii empirice, paradigmele «preexistă sintetic în 
Dumnezeu, ca elemente primordiale ale oricarei realități». Paradigmele creaţiei există din veşnicie în Dumnezeu, dar nu o 
veşnicie absolută, ci una relativă. Vezi Prof. N. Chiţescu, Paradigmele divine..., p. 45; Spre deosebire de acestea, logoi - 
rațiunile dumnezeieşti ale tuturor celor ce exista, preexistau în voinţa divină, cf. Nikos A. Matsoukas, La vie en Dieu selon 
Maxime le Confesseur. Cosmologie. Anthropologie. Sociologie, Editions Axios, 1994, p. 89-90. 

'% Interpretând această antropoteologie a Sfântului Maxim Mărturisitorul, L. Thunberg, în monografia sa închinată acestui 
Sfânt Părinte, Microcosm and Mediator. The Theological Anthropology of Maximus the Confessor, Lund, 1965, 
numindu-L pe Hristos - Logosul divin distinge o întrupare graduală a Lui în lume şi în istorie: 1. Întruparea Logosului în 
raţiunile creaturilor; 2. Întruparea Logosului în raţiunile Scripturii şi 3. Întruparea Logosului în umanitatea noastră, în trupul 
nostru, ale cărui legi de ființare dau mărturie, la omul duhovnicesc mai ales, despre înțelepciunea Ziditorului. 

% Pr. Prof. D. Stăniloae, Creaţia ca dar şi Tainele Bisericii, în “Ortodoxia”, XXVIII (1976), nr. 1, p. 21, nota 6. 

?! Părintele Stăniloae, interpretându-l pe Sfântul Maxim, vorbeşte despre un abis nesfârşit al raţionalitaţii, în sensul că 
“raționalitatea ființei spirituale este infinită în Dumnezeu, iar în om e însetată şi capabilă de o înaintare în infinit”. Vezi Studii 
de Teologie Dogmatica Ortodoxă..., p. 273. 

Raţiunile inferioare trebuie să fie suport pentru cele superioare, spirituale şi toate 
acestea trebuie să ducă, asemenea unei piramide, către Rațiunea supremă, Rațiunea 
divină sau Logosul dumnezeiesc. "Rațiunea mai generală e ca un vârf de piramidă faţă 
de rațiunile particulare. Pe măsură ce ne ridicăm prin rațiuni tot mai generale în 
cunoaşterea şi activitatea noastră, devenim mai virtuoşi şi ne apropiem de Rațiunea 
supremă cea mai generală. Rațiunea cea mai generală a ființei noastre caută să le subor- 
doneze unei rațiuni generale mai înalte care îmbrățişează mai multe fiinţe şi lucruri, iar 
Rațiunea cea mai generală este Logosul divin"?. 

Raţiunile lucrurilor sunt nu simplu materiale, ci duhovniceşti, îmbogățindu-se şi 
spiritualizându-se una pe alta, prin legătura dintre ele."Raţiunile inferioare nespirituale 
ale creaţiunii sunt implicate în Dumnezeu în rațiunile treptelor spirituale ale creațiunii. 
Ierarhia existenţelor create implică o încordare a treptelor inferioare în cele superioare. 
Treptele inferioare sunt o condiționare pentru treptele superioare, iar treptele superioare 
au menirea să spiritualizeze pe cele inferioare sau prin participarea lor la spiritualitatea 
de care sunt capabile să le îndumnezeiască şi pe acelea. Toate treptele existenţei create 
participă în ultimă analiză la Rațiunea divină cea una. Pe măsură ce creaturile participă 
mai mult la Dumnezeu treptele inferioare ale lor sunt mai luminate de cele superioare şi 
în ultimă instanţă îndumnezeite de Logosul divin”””. 

Prin intermediul acestor rațiuni sădite în lucruri, Dumnezeu Se află într-o legatură 
interioară cu lumea, cu creaţia”. Toate raţiunile lucrurilor sunt fixate ferm în Rațiunea 
supremă. Ea cunoaşte pe toate înainte de facerea lor, în însuşi adevărul lor, ca pe unele 
ce sunt toate în EI şi la El. Aceste raţiuni există în EI, dar sunt aduse efectiv la existență 
la timpul potrivit, după voinţa atotînţeleaptă a Creatorului. Deosebirea este că "Făcătorul 
există pururea în mod actual, pe când făpturile există în potenţă, dar actual încă nu”. 
Rațiunile lucrurilor, ale tuturor celor ce sunt şi vor fi în mod subzistent şi substanțial, 
preexistă în Dumnezeu, aflându-se în EI în chip neclintit. Căci nu e nici una din 
existenţe a cărei rațiune să nu preexiste în chip sigur de Dumnezeu. 

Pentru Sfântul Maxim Mărturisitorul şi apoi pentru întreaga spiritualitate 
răsăriteană, creaţia şi Dumnezeu se află, aşadar, prin intermediul omului într-o mişcare 
continuă, căutându-se una pe Altul. Dumnezeu coboară prin energiile şi lucrările Sale în 
lume, ceea ce stimulează, din partea omului, o dorință de înălţare, de ridicare către lumea 
celor spirituale şi către Dumnezeu. Dumnezeu Se află într-o stare de permanentă dăruire, 
de coborâre şi chenoză voluntară jertfitoare şi iubitoare, după cum şi omul se află într-o 
stare de urcuş permanent, într-o continuă epectază către îndumnezeire”“. Prin om, creaţia 


” Sfântul Maxim Mărturisitorul, Răspunsuri către Talasie..., nota 17, p. 465. 

% Idem, Ambigua..., p. 81. 

2 Vezi Dumitru Popescu, Ortodoxie şi contemporaneitate, Bucureşti, 1996, p. 204: “Lumea nu este autonomă, fiindcă 
vine de la Dumnezeu şi se întoarce la Dumnezeu, care păstrează o legătură cu creaţia, prin energiile necreate, fiindcă altfel 
lumea s-ar întoarce în neantul din care a fost scoas6a la lumina de catre Creator”. 

25 Sfântul Maxim Mărturisitorul, Răspunsuri către Talasie..., p. 83. 

25 Chiar şi acest urcuş către îndumnezeirea prin lucrare, este asemănat de Părinţi filocalici, precum Sf. Petru Damaschinul 
(Învăţături duhovniceşti... , p. 111), cu un urcuş, cu un progres cosmologic: “Căci naosul din afară este chipul lumii 
acesteia. Catapeteasma este chipul tăriei cerului. lar Sfânta Sfintelor, este chipul celor mai presus de lume, unde Puterile 
netrupeşti şi imateriale preamăresc pe Dumnezeu neincetat şi-L roagă pentru noi... Astfel, cel ce intră înăuntrul 

este chemată “să participe la plinătatea naturii divine, căci prin ea însăşi tinde spre 
împărăția lui Dumnezeu. Astfel, dintru început creaţia e o pregătire a Bisericii, în sensul 
că Biserica e o întrupare perpetuă, o unire perfectă şi indisolubilă, deşi neamestecată, a 
celor două naturi, divină şi umană”. 

Prin păcat, omul s-a înstrăinat de creația încredinţată lui de către Dumnezeu spre 
conducere într-o direcție duhovnicească. Mai mult chiar, “ceața păcatului” sau “peretele 
patimilor”, despre care vorbesc Părinţii duhovniceşti, au dus la slăbirea facultăților 
spirituale ale omului, au întunecat puterea omului de a sesiza aceste rațiuni prime. 
Păcatul aşează pe ochii sufletului o negură, omul nemaiputând cunoaşte rațiunile 
naturale, divine, juste ale lucrurilor ce alcătuiesc creaţia. Prin păcat şi prin actualizarea 
lui în patimă, omul ajunge să subiectivizeze rațiunile obiective ale lucrurilor, 
conferindu-le înţelesuri pătimaşe, menite să astâmpere acea iubire păcătoasă de sine şi 
de plăcere pentru sine. Prin aceste rațiuni pătimaşe sau subiective, "se acoperă rațiunile 
mai adânci, mai "spirituale" ale lucrurilor, văzându-se numai latura materială şi de 
utilitate trupească a acestora (...). Lumea devine exclusiv materială şi utilă sau utilizabilă 
exclusiv trupeşte"?ă. Pentru cel pătimaş, lumea îşi pierde bogăţia sa originară de sensuri, 
se sărăceşte în sensuri şi înțelesuri, devine unilaterală şi fără reliefuri şi contururi 
duhovniceşti, manifestându-se doar în exacerbări şi explozii ale sensibilului. Ea devine 
un “conținut material consumabil, un zid impenetrabil, nestrăbătut de nici o lumină de 
dincolo”. Pe acestea, omul le depăşeşte prin asceză. 

Pentru desăvârşirea sa, omul are, deci, nevoie să redescopere semnificația 
autentică a lumii şi a lucrurilor ce o alcătuiesc. Contemplarea în duh a lumii este, prin 
urmare, absolut necesară în urcuşul duhovnicesc. 

Creaţia sau zidirea, atunci când este contemplată duhovniceşte, oferă cunoştinţa 
binelui. Înţeleasă deformat, trupeşte, ea oferă cunoştinţa răului. De aceea, la adevărata 
contemplaţie, omul nu ajunge decât în urma unui efort ascetic, a unei lucrări ascetice, al 
cărui scop principal este spiritualizarea. înduhovnicirea materiei, a trupului şi a 
simţurilor. Aceasta presupune o lucrare neîncetată de curățire de gânduri şi înţelesuri 
pătimaşe, de pază a minții pentru a ajunge la contemplare. Această contemplare 
presupune asceză, curăţire, pentru că sensurile autentice nu se descoperă decât minţilor 
şi sufletelor curăţite de patimi. Ea are la bază "frica lui Dumnezeu prin fapte". Mintea 
curățită ajunge la întrevederea sensurilor şi rațiunilor reale, fundamentale, prime şi 
ultime ale lucrurilor, precum şi la legătura lor cu Rațiunea supremă. În această stare de 
restaurare ontologică a firii, "toate făpturile lui Dumnezeu, contemplate de noi prin fire, 
cu ajutorul cuvenite ştiinţe şi cunoştinţe ne vestesc în chip ascuns raţiunile după care s- 


catapetesmei, ajunge la pacea gândurilor şi se face fiu al lui Dumnezeu după har, cunoscând tainele dumnezeieşti ascunse 
în Dumnezeieştile Scripturi ”. 

*7 Doctorand Pr. Ilie Moldovan, Teologia învierii în opera Sfântului Maxim Mărturisitorul, în “Studii teologice”, XX 
(1968), nr. 7-8, p. 516 

5 Preot Profesor Dr. Dumitru Stăniloae, Spiritualitatea ortodoxă..., p. 171. 

Pr. Prof. Dr. Radu, Trăirea creştină. Curs pentru doctoranzii în Teologie. 1994-1995, p. 39. 

% Preot Profesor Dr. Dumitru Stăniloae, Spiritualitatea ortodoxă... p. 281. 

au făcut şi ne descoperă prin ele scopul aşezat de Dumnezeu în fiecare făptură”*!. 
Raţiunile simple devin în mintea contemplativului raţiuni duhovniceşti, înalte. 

Cunoaşterea şi contemplarea în duh a creației îi descoperă caracterul ei de simbol. 

Acesteia îi corespunde o cunoaştere simbolică, analogică, o cunoaştere rațională, 
premiză a contemplaţiei spirituale. Contemplarea în duh ne duce la înţelegerea 
fundamentelor lumii, a raţionalității ei, la sesizarea sensului ei de simbol şi de etapă spre 
lumea cerească. 
Prin lucrarea ascetică, eliberatoare de păcat şi de patimi, omul reuşeşte să unifice aceste 
sensuri, uneşte omul şi lumea, îndreptându-le către Logosul divin, arhetipul lor etern. 
Aceste raţiuni prime se descoperă şi devin tot mai accesibile credinciosului pe măsura 
spiritualizării lui, a dobândirii şi lucrării virtuţilor. Progresul în descifrarea cu 
cunoaşterea tot mai bună a acestora este legat indisolubil de progresul ascetic *?. 

Raţiunile lucrurilor au un caracter dinamic, nu static, aflându-se într-o continuă 
redescoperire a valorii lor. Acest dinamism vizează unificarea lor şi fixarea lor în 
Dumnezeu. 

Totuşi, Sfântul Maxim lasă să se înţeleagă că această cunoaştere a lui Dumnezeu 
prin intermediul rațiunilor lucrurilor are un caracter limitat. Omul, contemplând rațiunile 
duhovniceşti ale lucrurilor şi urcând pe calea deschisă de ele spre Rațiunea divină, 
conştientizează existența unui Făcător al tuturor, "dar nu cugetă cum este Acela, căci 
aceasta nu o poate înțelege nimeni. Făptura văzută ne ajută să înţelegem că este un 
Făcător, dar nu şi cum este Făcătorul"*5. 

Evagrie Monahul vorbeşte despre un progres real în descifrarea acestor rațiuni, pe 
măsura progresului nostru ascetic. Rațiunea supremă se descoperă, potrivit lui, doar în 
starea de rugăciune **. 

Prin rațiunile sădite în fiinţa ei, lumea este chemată să îşi atingă desăvârşirea în Hristos, 
prin om. De aceea, depinde de om cum o conduce: rațional, inspirat, adaptat la raţiunile 
ei; sau despotic şi spre un ţel străin finalității ei. 


Sensurile duhovniceşti ale conceptului de "lume". Atitudinea ascetică 
faţă de ea 


La modul neutru, prin “lume”, spiritualitatea răsăriteană înţelege tot ceea ce există 

în afară de Dumnezeu, făpturile văzute şi nevăzute, însuflețite şi neînsufleţite, inclusiv 
a Ă Baa ue 45 
omul, care formează cu aceasta un întreg unitar şi armonios”. 


*1 Ibidem, p. 65. 

3 Vezi Pr. Drd. Sterea Tache, Teologia Logosului la Sfântul Maxim Mărturisitorul, în “Studii teologice”, XXIX (1977), 
nr. 5-8, p. 516-527. 

% Sfântul Maxim Mărturisitorul, Răspunsuri către Talasie..., p. 223. 

Se Evagrie Monahul, Cuvânt despre rugăciune, în Filocalia..., volumul 1, p. 111. 

55 Pr. prof. dr. Dumitru Radu, Dumnezeu Creatorul, în volumul Îndrumări misionare, EIBMBOR, Bucureşti, 1986, p. 
153. 

În directă legătură cu această lume, spiritualitatea răsăriteană consideră că viaţa 
creştină se desfăşoară în două planuri sau pe două dimensiuni: una orizontală, într-o 
relație complexă cu lumea şi semenii, în spaţiul comuniunii umane şi una pe verticală, 
expresie a dorului uman de desăvârşire, într-o relație multiplă, tot mai vie şi ființială, 
existențială, a omului cu Dumnezeu. Viaţa biologică, fizică, trăirea pe orizontală trebuie 
să devină o tot mai accentuată experiere şi pătrundere de duhovnicesc, de transcendent, 
să devină o trăire pe verticală, îndreptată către Dumnezeu şi către viața cea veşnică şi 
fericită. Temporalul trebuie să tindă către împlinirea sa în supratemporal, în veşnicie“€. 

În Ambigua, Sfântul Maxim învaţă că locurile şi stările în care pot petrece 
oamenii sunt trei: lumea aceasta, în care ne naştem, primind existenţa; locul de după 
moarte, unde petrecem trecând de aici; şi veacul viitor, în care vom locui cu sufletele şi 
cu trupurile. În funcţie de aceste trei stări, există trei moduri de fiinţare: existenţa sau 
simpla existenţă (euva), cea după trup; existenţa cea bună (ev eva), dobândită prin 
Botez şi existenţa veşnică (ae ewvau), prin preschimbarea harică de la Înviere; sau a fi, 
a fi bine şi a fi pururea bine. Acestea sunt, de fapt, şi scopurile pentru care Dumnezeu 
ne-a adus la existenţă”. 

Cuviosul Nichita Stithatul arată că "viața omenească se împarte în două şi are trei 
feluri de sfârşituri. Una este în societate şi în lume. Alta este în afară de societate şi mai 
presus de lume. Cea din societate se deosebeşte în: cumpătată şi nesăturată. Cea din 
afară de societate se deosebeşte în înţelepciunea lucrătoare, în ştiinţa firii şi în lucrarea 
mai presus de fire"". Tot el vorbeşte despre trei stări ale vieţii: trupească, sufletească 
şi duhovnicească. Starea trupească a vieții este înclinată exclusiv spre plăcerile şi 
bucuriile trecătoare ale vieţii prezente, de aici, neavând nimic nici din starea sufletească, 
nici din cea duhovnicească. 

Starea sufletească este între păcat şi virtute. Ea are posibilitatea de a alege între aceste 
două moduri de viaţă: păcătoasă sau virtuoasă, şi de cele mai multe ori se leapădă de 
virtute, din cauza ostenelii pentru ele şi aleargă la faptele trupului, pentru uşurătatea lor. 
Starea duhovnicească a vieţii “nu vrea să aibe nimic din cele două amintite şi nu vrea să 
se coboare spre nici una din ele, amândouă rele. Ea e întreagă cu totul liberă şi de una şi 
de alta. Fiind argintată de aripile dragostei şi ale nepătimirii, zboară deasupra 
amândurora, nefăcând nimic din cele oprite şi fugind de lucrarea celor lăudate doar ca 
bune”. 

Atunci când se referă, însă, la aspectul trecător şi subiectivizat, pătimaş al creației, 
Părinţii duhovniceşti îl numesc "lume" şi îi dau un sens aparent negativ. Sfântul Maxim 
Mărturisitorul înțelege prin «lume» lucrurile materiale, iar prin «lumesc» pe cel ce 
zăboveşte cu mintea în acestea“. La fel, Sfântul Isaac Sirul învaţă, de exemplu, că 


3 Idem, Trăirea creştină..., p. 30-31. 

* Sfântul Maxim Mărturisitorul, Capete despre dragoste. Suta a treia..., p. 114 

* Cuviosul Nichita Stithatul, Cele 300 de capete despre făptuire, despre fire şi despre cunoştinţă, în Filocalia... 
volumul VI. Traducere, introducere şi note de Pr. Prof. Dr. Dumitru Stăniloae, EIBMBOR, Bucureşti, 1977, p. 324. 

* Ibidem, p. 256. 

“0 Sfântul Maxim Mărturisitorul, Capete despre dragoste. Suta a doua..., p. 91. 

"lumea este un nume cuprinzător care îmbrăţişează şi patimile”, dar îi recunoaşte şi 
valoarea de loc de exersare a discernământului duhovnicesc, căci “de nu cunoaşte omul 
mai întâi ce este lumea, nu ajunge să cunoască prin câte mădulare e despărțit de lume şi 
prin câte e legat de ea”. 

Tot el ne spune că "lumea îşi are numele de la cunoaşterea ei prin contemplație şi 
de la conţinutul cuprinzător ce îmbrățişează patimile cele împărțite, în întregimea lor. 
Căci, când voim să numim patimile în întregime, le numim patimi. Şi patimile sunt părți 
ale drumului lumii ce înaintează de la o stare la alta şi unde sfârşesc patimile, acolo 
lumea se opreşte din această trecere de la o stare la alta". Pe scurt, Sfântul Isaac Sirul 
consideră că "lumea este vieţuirea trupească şi cugetul trupesc""*. 

În acelaşi sens, Cuviosul Isaia Pusnicul învaţă că "lumea este împrăştierea 
păcatului. Lumea înseamnă a împlini cineva voile sale după trup. Lumea înseamnă a se 
socoti pe sine trăind numai în veacul acesta. Lumea constă în a se îngriji cineva de trup 
mai mult decât de suflet. Lumea constă în a te lăuda cu cele pe care le părăseşti aici” 

Mai mult chiar, Sfântul Isaac şi Sfântul loan Scărarul spun că lumea este "o 
amăgitoare", "o ispititoare" şi "o înşelătoare"”, care atrage prin poftirea frumuseţilor ei pe 
cei ce o văd, la dorirea ei pătimaşă. Personificându-o, el descrie astfel robirea omului de 
către lucrurile ce alcătuiesc lumea: "... cel ce a fost prins în parte de dorinţa ei şi s-a 
împreunat cu ea nu mai poate scăpa din braţele ei până nu-l va dezbrăca pe el de viața 
lui. Şi când îl va dezbrăca pe el de toate şi-l va scoate din casa lui, în ziua morții lui, 
atunci o va cunoaşte că este o amăgitoare şi o înşelătoare"“€. 

Omul este legat de lume prin trupul său. Părinții filocalici vorbesc despre acesta 

considerându-l "un prieten viclean şi nerecunoscător, căruia nu trebuie să 1 te încrezi 
până la moarte”, "duşman aspru”; îl numesc "moarte" * sau "Antihrist"S, dar în 
aceste exprimări nu este nici o urmă de platonism sau de maniheism. Aceste numiri vor 
să ne prevină despre pericolul pe care îl reprezintă patimile, ce se pot naşte şi manifesta 
prin trup. 
Din icoană a Împărăției cereşti, din Biserică, lumea, prin falsa ei folosire, poate deveni 
un loc al păcatului. Astfel, ea devine un simbol fals înţeles nu al nemărginirii divine, 
care trebuie să-i fie ținta, ci al aparentei libertăţi, în fond, o orbire şi o limitare 
unilaterală, pe care o produce patima. Din simbol anticipativ al "cerului nou şi 
pământului nou”, spre care este chemată şi în loc de cale, de drum spre împărăția 
cerească şi în loc de rai, ea se transformă, se deformează, devenind cale spre moarte şi 
spre iad. 


! Sfântul Isaac Sirul, op. cit, p. 168. 

” Ibidem. 

* Ibidem. 

* Ibidem. 

5 Cuviosul Isaia Pustnicul, Douăzeci şi nouă de cuvinte..., p. 154. 
% Sfântul Isaac Sirul, op. cit., p. 426. 

7 Sfântul loan Scărarul, Scara dumnezeiescului urcuş..., p. 197. 
5 Ibidem, p. 150. 

” Ibidem, p. 229. 

Sfântul Maxim Mărturisitorul, Ambigua..., p. 30. 

Părinții duhovniceşti învaţă că lumea, privită în ea însăşi, este trecătoare, de ea 
depinzând, însă, locul şi starea pe care o vom dobândi în Împărăţia cerurilor. 

În faţa acestei lumi trecătoare şi "înşelătoare”, Părinţii ne recomandă o atitudine 
ascetică, de trezvie, înstrăinarea, retragerea, lepădarea şi moartea voluntară față de 
ea, ura ei”! sau “răstignirea lumii”. Cuviosul Nichita Stithatul consideră că "începu- 
tul vieţii după Dumnezeu este fuga totală de păcatul din lume, tăgăduirea voilor 
sufletului şi mutarea cugetului pământesc prin care, înălțându-ne spre cugetul 
dumnezeiesc, ne facem din trupeşti duhovniceşti, omorâţi lumii cu trupul şi înviaţi cu 
sufletul şi cu duhul”*?. Sfântul Isaac spune că omul nu poate vedea frumuseţea ce se află 
în lăuntrul lui, înainte de a dispreţui orice frumuseţe din afara lui” şi că nimeni nu se 
poate apropia de Dumnezeu dacă nu s-a depărtat de lume, adică dacă nu s-a eliberat de 
patima lucrurilor din lume“, iar Sfântul loan Scărarul, în cel dintâi cuvânt al Scării sale, 
intitulat Despre lepădarea de viaţa deşartă şi despre retragere, consideră retragerea 
din lume sau înstrăinarea - "maica despătimirii", condiția ei esențială. 

Sensul autentic al acestei retrageri sau lepădări de lume, esenţa acestora îl 
constituie despătimirea, omorârea deplină a voii proprii-“, adevărată "ştiinţă a firii". 
Dincolo de aceste exprimări negative, cu privire la lumea păcatului, Părinţii asceţi au o 
gândire pozitivă: Pentru a ajunge prin virtuți, la nepătimire, trebuie să ne înstrăinăm de 
păcatele şi de gândurile păcătoase, ce zămislesc împrăștierea. 

Moartea faţă de lume sau mortificarea față de plăcerile ei înseamnă de fapt a 
deveni, în urma unor încercări duhovniceşti, insensibili la ispitele ei. lar aceasta nu 
constă în "a se depărta cineva de părtăşia cu lucrurile lumii, ci şi în a nu mai dori vreuna 
din bunătăţile ei în convorbirea cugetării lui”*S. 

Sfântul Grigorie Palama arată sensul autentic al acestei mortificări, spunând că "ni 
s-a poruncit să răstignim trupul cu patimile şi poftele lui (Gal. 5,24), nu ca să ne 
sinucidem, omorând toată lucrarea trupului şi toată puterea sufletului, ci pe de altă parte, 


5! Louis Bouyer, Histoire de la spiritualite chretienne, Paris, 1960, p. 657. 

” Ava Dorotei, Ale celui între sfinți, părintele nostru Dorotei. Felurite învățături lăsate ucenicilor săi când a părăsit 
mînăstirea Avei Serid şi a întemeiat cu ajutorul lui Dumnezeu mînăstirea sa, după moartea Avei Ioan, proorocul, şi 
după tăcerea desăvârşită a Avei Varsanufie. 1. Despre lepădare, în Filocalia... volumul IX, p. 488. 

*% Ibidem, p. 212. 

5 Sfântul Isaac Sirul, op. cit., p. 224. 

*5 Ibidem, p. 26. 

5 Sfântul Simeon Noul Teolog, Cele 225 de capete teologice şi practice, în Filocalia..., volumul 6, p. 100, spune: 
“Socoteşte, frate, că aceasta se numeşte retragerea deplină din lume: omorârea deplină a voii proprii ”. 

*7 Cuviosul Nichita Stithatul, op. cit. p. 324. 

*5 Sfântul Isaac Sirul, op. cit., p. 208. În acelaşi mod, Sfântul Simion Noul Teolog, vorbind despre Țelul vieții creştine, 
Editura Anastasia, 1996, p. 144-145, ne arată care este sensul autentic al acestei retrageri şi fugi de lume: “Nu cel care fuge 
de lume şi de ispite - spune el - devine sfânt şi nepătimitor mai repede decăt cel ce în plină lume şi vâltoare se luptă contra 
patimilor sale. Adevărata nepătimire este aceea care nu mai provoacă nici o tulburare celui ce vine în atingere cu orice fel 
de ispită. Aceasta este asceza adevărată şi mortificația oamenilor evlavioşi. Căci omorârea patimilor trebuie s-o urmărim, 
iar nu asceza în sine, în locuri pustii şi lipsite de pericole. Scopul celor ce luptă după cuvântul Domnului este de a fugi de 
lume pentru a fugi de păcat. Nu pentru că dragostea de lume ar fi vătămătoare prin ea însăşi, ci pentru că alipiea noastră de 
ea ar fi păcătoasă, ne-ar îndepărta de Dumnezeu. Căci odată ce ne-am deprins cu plăcerile, chiar dacă ne ferim de cauzele 
care le provoacă, totuşi poftele şi dorinţele către ele rămân în inima noastră ”. 

ca să ne eliberăm de poftele şi faptele rele şi să ne facem fuga de ele neîntoarsă, iar pe de 
altă parte să ne facem bărbaţi ai poftelor Duhului"*. 

De aceea, sensul pe care Sfântul Grigorie Palama îl dă nepătimirii, nu este acela 
de omorâre a puterii pătimitoare, ci mutarea ei de la cele mai rele la cele mai bune şi 
lucrarea ei îndreptată, prin deprindere, spre cele dumnezeieşti“”. 

Învățătura creştină este aceea că nu poate dobândi cineva dragostea de Dumnezeu 
odată cu poftirea lumii şi nici nu poate ajunge la comuniunea cu El, împreună cu părtăşia 
de lume, precum nici să se îngrijească de Dumnezeu, odată cu grijile lumii“. 

Detalii deosebite, în această privință, aduce Sfântul Petru Damaschinul. 
Referindu-se la lume şi la lucrurilor ce o compun şi pot folosi omului, el descrie patru 
reacţii față de acestea: unii urăsc lucrurile lui Dumnezeu, aşa cum o fac diavolii, care 
luptă dintr-o pornire malefică, distructivă, de a le strica, de a le dezbina; alţii le iubesc 
ca bune, dar cu patimă, cum fac dobitoacele necuvântătoare, lipsite de rațiune; alţii le 
iubesc firesc, folosindu-se de toate cu înfrânare; iar alţii, cum o fac îngerii, privesc 
toate spre slava Făcătorului, nefolosindu-se decât de cele trebuincioase şi cu 
discernământ pentru viaţă”. Prin urmare, adevărata atitudine faţă de bunurile 
lumii nu este cea de ură a lor, pentru că ar fi toate rele şi nefolositoare, dar nici de 
iubirea neraţională, pătimaşă a lor, ca unele ce ar fi toate bune şi plăcute, ci aceea 
de folosire a lor cu înfrânare, cu discernământ şi spre slava Creatorului. 

Sfântul loan Scărarul vorbeşte despre trei trepte ale acestei lepădării sau de trei 

lepădări. Cea dintâi este lepădarea de toate lucrurile, de toţi oamenii, până şi de 
părinți. Cea de-a doua constă în lepădarea voii proprii, iar cea de-a treia este lepăda- 
rea de slava deşartă, care urmează ascultării* 
Acestor etape ale lepădării le corespund alte patru trepte ale înaintării în virtute şi ale 
nepătimirii, descrise de Sfântul Maxim. Prima etapă a înaintării constă în lucrarea simplă 
a poruncilor, iar nepătimirea corespunzătoare este înfrânarea desăvârşită de la păcatul 
cu fapta. A doua etapă este dobândirea tuturor virtuților prin lepădarea totală a 
gândurilor care consimt cu plăcere. A treia duce la spiritualizarea firii, prin nemiş- 
carea totală a poftei spre patimi, iar cea de-a patra treaptă este curățirea totală de 
patimi, chiar şi de închipuirea lor. 

"Ştiinţa firii" despre care vorbeşte Cuviosul Nichita Stithatul, ca exersare a fiinţei 
noastre în planul spiritual, trebuie să fie o "lucrare permanentă a crucii". A muri lumii 
înseamnă pentru el, "a muri mădularelor trupului", a desfiinţa robia faţă de trup şi a fi 


purtaţi doar de legea superioară a duhului"“?. 


* Sfântul Grigorie Palama, Cuvânt pentru cei ce se liniştesc ci evlavie. Al doilea din cele din urmă. Despre rugăciune, 
în Filocalia..., volumul VII. Traducere, introducere şi note de Pr. Prof. Dr. Dumitru Stăniloae, EIBMBOR, Bucureşti, 1977, 
p. 252. 

% Ibidem, p. 249. 

4! Sfântul Isaac Sirul, op. cit., p. 40. 

Sfântul Petru Damaschinul, Învăţături duhovniceşti... p. 145-146. 

S5 Ibidem, p. 64. 

% Sfântul Isaac Sirul, op. cit., p. 64. 

*5 Ibidem, p. 342. 

Experienţa ascetică a ”pustiei” şi retragerea interioară 


Specifică spiritualității filocalice este insistența asupra unui alt spaţiu, cu profunde 

conotații ascetice - pustiul. Locul predilect, preferat, al scriitorilor duhovniceşti ai 
Filocaliilor nu este lumea, ci pustia, mediul, cadrul luptei duhovniceşti nevăzute. Pentru 
cei din lume, pustiul sau pustia dă impresia de tărâm al ostracizării, al singurătăţii şi 
uitării de sine. Dimpotrivă, pentru asceţi, ea devine locul de exersare prin excelență, 
arena războiului nevăzut, loc al învierii duhovniceşti, în care este restabilit paradisul şi 
restaurată armonia paradisiacă a omului cu Dumnezeu şi cu sine. 
Scrierile filocalice, mai ales cele cu un pronunţat caracter ascetic, dau oarecum impresia 
că pustiul ar fi “tipul perfect al lumii ostile lui Dumnezeu şi supusă Satanei”, “terenul 
diavolului”. În lupta duhovnicească, în războiul nevăzut, ea se dovedeşte a fi cu 
adevărat un “laborator antropologic”, o “şcoală şi academie a desăvârşirii”*. 
Spiritualitatea monastică a deşertului a creat o demonologie care s-a integrat, ca un 
element esențial, în doctrina ascetică tradițională. Ea îşi are fundamente încă din 
lucrările lui Evagrie Monahul şi a Sfântului loan Casian”. 

Pentru a deveni “duhovnicesc”, creştinul are nevoie să trăiască “experiența 
pustiei”, să experieze în viaţa sa această dimensiune a duhovnicescului, fie că este o 
pustie exterioară, fie una interioară. Fuga de lume, către pustie, nu are doar un sens 
exterior, fizic, ci şi adânci semnificaţii duhovniceşti, interioare, ascetice. A fugi de lume 
nu înseamnă pentru Părinţii duhovniceşti ai Răsăritului a fugi de societate şi de oameni, 
ci de păcatul care poate să se ascundă în lume şi de acolo să ne corupă odată cu lumea şi 
prin lume. 

Această retragere exterioară de lume este recomandată doar celor neexersaţi în 
cele duhovniceşti, celor începători. Pentru cei încercați şi înaintați duhovniceşte, care 
ştiu să se folosească de lucrurile lumii cu discernământ, aceasta este o adevărată arenă, 
un loc de creştere şi sporire duhovnicească. Pentru aceştia, el consideră că "e de prisos 
pustiul şi putem intra în Împărăţia cerurilor şi fără el, prin pocăință şi prin toată paza 
poruncilor lui Dumnezeu, ceea ce se poate face în tot locul stăpânirii Lui 0. 

Fuga de lume sau izolarea de lume are, pentru ascetica filocalică, trei sensuri: 
fuga în sens material, liniştea tăcerii şi liniştea inimii'!. Dintre toate acestea, prima 
este recomandată cel mai adesea celor neexersaţi, celor nedesăvârşiţi, cu scopul de 
consolidare a firii lor în bine şi pentru dobândirea liniştii interioare, în timp ce celelalte 
două forme sunt recomandate tuturor celor ce vor să dobândească desăvârşirea. Din 
punct de vedere duhovnicesc, deci, liniştea cea mai înaltă sau cea mai adâncă este cea a 


6 Teodor Baconsky, Râsul patriarhilor, Editura Anastasia, Bucureşti, 1996, p. 336. 

S7 Paul Evdokimov, Femeia şi mântuirea lumii. Prefaţa Olivier Clement. Traducerea Gabriela Moldoveanu, Asociaţia 
filantropică medicală creştină Christiana, Bucureşti, 1995, p. 66. 

5 Ibidem, p. 335-336. 

% Thomas Spidlik, op. cit.. p. 228. 

7 Cuviosul Nichita Stithatul, op. cit. p. 242. 

7! Thomas Spidlik, op. cit., p. 207 

inimii - isihia - dar, potrivit isihaştilor, ea este inseparabilă de cea dintâi, de liniştea 
materială, de fuga de lume şi de capcanele pe care ea le oferă la tot pasul”. 

Însă, ceea ce recomandă, însă, ei insistent este retragerea interioară de lume, 
fuga interioară de lume şi viețuirea în “pustiul sufletului”, de care vorbeşte Ava 
Dorotei, ucenic al Sfântului loan Scărarul”5. Aceasta este, în schimb, necesară pentru toţi 
cei ce vor să se desăvârşească. 

În scrierile ascetico-mistice răsăritene, valoarea singurătăţii este aceea că, prin 
intermediul ei şi prin adâncă meditație asupra noastră, omul “adâncul necunoscut” din 
sufletul său, profunzimile sale sufleteşti, puterile sufleteşti care rezidă în acest adânc 
sufletesc şi pe care de multe ori nu luăm cunoştinţă într-alt mod'*. Fuga, asceza, 
solitudinea au, pentru Părinții duhovniceşti ai Filocaliei, un caracter predominant 
interior. 

Sfântul Maxim Mărturisitorul consideră că "pustia este firea omenească sau 
lumea aceasta”””, iar Cuviosul Nechita Stithatul spune că pentru a vedea bunătăţile pe 
care Dumnezeu le-a creat pentru cei ce-L iubesc "mută-te în pustiul lepădării de voia ta 
şi fugi de lume”"€. Şi tot el, întrebându-se "care este această lume", răspunde: "pofta 
ochilor trupeşti, trufia gândurilor şi amăgirea celor văzute..."7, adică patimile noastre 
interioare. Rodul acestei retrageri interioare, care de fapt este o "trezvie”, o pază 
permanentă a trupului şi a sufletului, a inimii şi a minţii, duce la dezrădăcinarea 
patimilor şi la darul lacrimilor. "De nu va fugi omul de lumea păcatului, nu-i va fi nimic 
fuga de lumea văzută, iar de se va elibera de păcate şi va dobândi virtuțile, descoperind 
cu adevărat Împărăţia lui Dumnezeu din lăuntrul său, petrecând în mijlocul lumii şi al 
poporului, va fi ca unul ce petrece în pustiu şi nu vede om”'5. 

Sfântul loan Scărarul, care se adresează în special monahilor, vorbeşte şi de o 
fugă exterioară de lume, de o retragere din lucrările ei cotidiene. Dar cercetarea atentă a 
învăţăturii sale, descoperă un sens interior, mai adânc al acestei retrageri sau fugi. Fuga 
nu are ca obiect lumea. Nu de lume trebuie să ne retragem, să ne păzim şi să fugim, 
ci de latura ei mai puţin luminoasă, negativă, de păcatul din ea. 

Chiar şi pe treptele cele mai înalte ale spiritualului, omul duhovnicesc participă la 
viața lumii, a semenilor şi a întregii creații, pentru care el devine pildă vrednică de 
urmat. Atitudinea celui duhovnicesc nu este cea de dispreţ al lumii, ci încercarea de a-i 
cunoaşte bucuriile şi necazurile, căderile şi urcuşurile, ispitele, păcatele şi aspectele 
bune, potenţe ale lucrării prin ele a virtuţilor, în scopul de a o mântui. De aceea, Părinţii 
duhovniceşti ai colecției filocalice învaţă prin cuvânt şi trăire că este nevoie să 
cunoaştem limbajul lumii, să-i înțelegem suspinul ei ontologic după restaurare fuințială şi 


” Ibidem. 

7% Ava Dorotei, Epistola către fratele care a cerut să i se trimită «cuvintele» aflate ale părintelui nostru Dorotei, în 
Filocalia..., volumul IX, p. 475. 

1 Louis Bouyer, La spiritualite du Nouveau Testament..., p. 380. 

75 Sfântul Maxim Mărturisitorul, Răspunsuri către Talasic..., p. 146. 

7 Cuviosul Nichita Stithatul, op. cit., p. 243. 

” Ibidem. 

“5 Ibidem. 

mântuire, să-i surprindem sufleteşte nevoile, pentru a putea realiza ceva pentru 
mântuirea ei. 

Prin aceasta, se descoperă viziunea globală a Părinților filocalici. Lumea este 
considerată un stadion, o arenă, un loc de luptă, mediul războiului nevăzut. Ambele 
tabere îşi au sediul aici, deşi vin din lumea inteligibilă, pentru că subiectul sau ostaşul lui 
Hristos este omul. Aici sunt şi îngerii, care ne ajută, aici sunt şi diavolii care ne 
războiesc*”. 

Dacă se vorbeşte, totuşi, de o fugă exterioară de lume, aceasta trebuie înțeleasă în 
aspectul ei interior; nu de simplă ostracizare, ci de căutare şi descoperire a adevăratei 
lumi, a celei interioare, a Împărăției lui Dumnezeu din noi, a cerului din sufletele 
noastre, căci fuga interioară de lume este fuga de patimile ce pot demoniza materia şi 
retragerea în adâncul sufletului, pe care să veghem şi să-l păstrăm curat şi neîntinat. 

O actualitate deosebită are poziția Părinților filocalici privind posibilitatea şi 
accesibilitatea mântuirii, a desăvârşirii, pentru cei aflați "în lume". Este interesant de 
precizat această poziţie, date fiind pozițiile oarecum exclusiviste la care s-a ajuns de-a 
lungul istoriei creştine şi, uneori având suportul unor autorități monahale*!, considerân- 
du-se că "îndumnezeirea" ar fi apanajul unei "elite spirituale monahale". Mărturiile 
filocalice privind desăvârşirea creştinilor sunt numeroase. Vom cita, aici, doar una dintre 
ele dintre ele. Sfântul loan Scărarul - deşi se adresează preponderent monahilor - spune 
foarte clar că mântuirea este accesibilă fiecărui creştin ce a intrat prin Botez în Împărăţia 
harului. Creştinilor care doresc să-şi îmbunătăţească viaţa duhovnicească, el le 
recomandă: "nu defăimaţi pe nimeni, nu vă înălțați față de nimeni, nu urâţi pe nimeni, nu 
vă depărtaţi de adunările de la slujbele din biserică, pătimiţi împreună cu cei lipsiţi, nu 
pricinuiți nimănui sminteală, de ceea ce e al altuia să nu vă apropiaţi; îndestulați-vă cu 
ceea ce vă pregătesc femeile voastre. De veţi face aşa, nu veţi fi departe de Împărăţia 
cerurilor'"?. 

Prin urmare, am văzut că unu Părinţi filocalici vorbesc de o anume "fugă de 
lume", de retragere sau chiar de o lepădare sau mortificare faţă de lume. Trebuie, însă, 
subliniat clar că sensul tuturor acestor exprimări, oarecum negative, este acela de despă- 


7? Preot Nicolae Stoleru, Slujirea ortodoxă şi slujirea creştină. Teză de doctorat, EIBMBOR, Bucureşti, 1991, p. 30-31. 

50 Pentru modul în care a luat naștere şi s-a dezvoltat această învăţătură, atât de exploatată în literatura filocalică, a se vedea 
Sfântul Macarie Egipteanul, Omilii duhovniceşti. Traducere Pr. Prof. Dr. Constantin Corniţescu. Introducere, indici şi note 
de Prof. Dr. N. Chiţescu, EIBMBOR, Bucureşti, 1992. La Cuviosul Nechita Stithatul aflăm temeiuri pentru ceea ce teologia 
contemporană denumeşte tehnic "monahismul interior sau interiorizat”. "A te face monah - spune el - nu înseamnă a ieşi 
dintre oameni şi din lume, ci a te părăsi pe tine, ieşind din voile trupului şi plecând din pustiul patimilor”. 

Mărturia că această idee a fost înțeleasă în sensul ei interior, profund, o constituie istoria întregului monahism răsăritean, 
organizat cenobitic sau de obşte. Chiar şi pustnicii care duceau o viaţă idioritmică, după ce se exersau trupeşte şi 
duhovniceşte în retragere, în locuri singuratice şi tainice, se întorceau apoi în comunitățile monahale, pentru a îndruma cu 
experiența lor, ucenicii şi creştinii dornici de desăvârşire. Aceasta dovedeşte, de fapt, sensul autentic al monahismului 
răsăritean şi, în fond, al creştinismului ortodox, acela de a fi "luminător al lumii" şi "sare a pământului”. Rolul duhovnicesc al 
monahismului este de a fi o mărturie vie, de a propovădui într-o formă mult mai interiorizată, idealul desăvârşirii printre 
oameni. Sfântul Isaac Sirul ne arată că pustnicii, chiar şi în retragere, în izolare, "au prefăcut pustia în cetate şi au făcut-o 
locuinţă a îngerilor”. 

* Vezi Teoclit Dionisiatul, Dialoguri la Athos. Volumul I. Monahismul aghioritic. Traducere de Preot profesor Ioan 1. 
Ică. Prezentare de Diac. loan I. Ică jr., Editura Deisis, Mănăstirea Sf. loan Botezătorul, Alba Iulia, 1994, p. 193. 

5 Sfântul Loan Scărarul, op. cit., p. 56. 

timire, de dobândire a nestricăciunii şi nepătimirii. Prin oricare din aceste expresii, ei nu 
condamnă lumea, ci păcatul sau patima ce se poate lucra în şi prin intermediul lumii. 
Lumea nu este rea, pentru că este opera lui Dumnezeu; patima pe care o ataşează omul 
prin exercițiul falsificat al liberei sale voințe, o devalorizează şi o contraface, o 
perverteşte. 

A părăsi păcatul din lume echivalează, pentru Părinţii filocalici, cu a descoperi 
ceea ce este mai frumos şi nobil în ființa noastră, a ne regăsi vocația noastră inițială şi 
deplină, a ne regăsi în ceea ce este mai adânc şi profund în noi înşine, adică a ne întâlni 
cu Hristos şi Duhul Sfânt, sălăşluiți în noi înşine, prin Botez. Celui ce s-a apropiat de 
poarta credinţei, după ce a părăsit lumea iluzorie şi fantasmele ei ucigătoare de suflet şi 
bate, cu smerenie, la poarta poruncilor lui Hristos, îi deschide "portarul", adică însuşi 
Duhul Sfânt, ajutându-l să înţeleagă adevărata dimensiune şi semnificație a lucrurilor, 
imprimate lor de Dumnezeu, prin creaţie. 

Sensul acesta al lucrurilor ce alcătuiesc lumea are un pronunțat caracter 
duhovnicesc. 


Taina sau misterul "materiei înduhovnicite”, 
ţel final al epectazei creaţiei spre desăvârşire 


Potrivit învăţăturii ortodoxe, omul şi creaţia au un destin solidar, prin legătura ce 
există între ele. Omul, prin trupul său, este legat de lumea creată, de materie, dar prin 
sufletul său, el este chemat să participe la viaţa desăvârşită, îndumnezeită, 
spiritualizându-şi trupul şi, prin acesta, înduhovnicind materia cu care trupul său se află 
în legătură. 

Concepţia spiritualităţii creştine privind lumea şi realitățile ce o alcătuiesc este 
una pozitivă, duhovnicească. Sensul lumii este de a deveni treaptă spre desăvârşire, de a- 
şi redescoperi rațiunile şi valorile ei autentice şi, prin aceasta şi lucrarea rațională a 
omului, de a se înduhovnici. De aceea, concepția creştină vorbeşte de un anume 
"materialism mistic" sau "misterul materiei înduhovnicite”, o "sfântă materie"t", prin 
care se cuprinde ideea potrivit căreia creaţia trebuie să fie obiectul unei lucrări de pnev- 
matizare, prin lucrarea omului restaurat în Hristos şi sub asistența Duhului Sfânt. 

Spiritualitatea creştină nu neagă şi nici nu minimalizează sensul vieţii şi al lumii 
acesteia, dar trăieşte în pregătirea şi aşteptarea vieţii şi a veacului viitor. Lumea şi viața 
aceasta au şi dobândesc sens numai în legătură cu lumea şi cu viaţa viitoare. Sensul 
creştin integral al lumii şi al vieţii nu constă în chipul acesta pieritor, care trece, căci 
astfel ar fi un nonsens şi nu ar avea nici o valoare din perspectiva veşniciei, ci tocmai în 
accepțiunea şi înţelesul ei fundamental de treaptă spre o ordine şi o lume deplină. 
"Lumea şi omul sunt absurde când sunt considerate ultima realitate (...) Ele îşi au sensul 


5 Pr. Prof. Dr. Dumitru Stăniloae, Teologia Dogmatică Ortodoxă..., volumul 3, p. 417. 

când sunt văzute avându-şi existența în Dumnezeu şi înaintând în bogăția lui de via- 
: BR) 

Materia nu are sens prin ea însăşi, ci prin om, care îi dă sens, o umple de virtuale 
potenţe. În afara prezenţei dătătoare de valoare a omului, ea nu îşi descoperă sensul ei 
fundamental, de treaptă spre spiritual. Prin om, ea este chemată să devină un mediu de 
lucrare şi reflectare a bogăției de sensuri, pe care îl cuprinde în sine viaţa spirituală. 
Omul se află în lume, "are nevoie de lume, dar ca de un drum în care nu se fixează 
niciodată definitiv într-o etapă, ci urcă spiritual mai sus. Trebuie să depăşească lipirea 
egoistă de ea, dar nu anulându-o, ci făcându-o transparentă şi sfințindu-o pe ea şi pe sine 
prin despătimirea de ea"55. Prin asceză, creştinul ridică şi alungă de pe lume vălul de 
întuneric şi-i redă acesteia frumuseţea şi transparenţa ei inițială, expresie şi ecou al 
Raţiunii divine“. 

Această pnevmatizare are înțelesul unei subțieri a elementului material şi 
umplerea lui de semnificație duhovnicească, a unei covârşiri a materialului, de către 
spiritual. 

Creaţia este chemată ca, prin om, să se pnevmatizeze şi să se sfinţească. Ea este 
chemată să redevină Biserică, să restabilească ordinea paradisiacă în lume. Menirea ei 
fundamentală este de a săvârşi lucrarea fundamentală a cultului iubirii: liturghia 
cerească, prin intermediul preotului ei - omul. În acest cosmos-biserică, operă şi mărturie 
a lui Dumnezeu-lubire, toate primesc prin legea credinţei "o singură formă şi numire 
dumnezeiască, adică existenţa şi numele de la Hristos; şi o singură şi neîmpărțită relație 
prin credinţă, simplă şi fără părți, care nu lasă să fie cunoscute relațiile cele multe şi 
nenumărate ale fiecăruia, nici măcar că sunt, din pricina raportării şi concentrării univer- 
sale a tuturor spre ea"%”. Această lucrare de armonizare a lucrurilor şi existenţelor create 
nu înseamnă o anulare a individualității lor. Sfântul Maxim spune că această unire sau 
unificare o înfăptuieşte Dumnezeu Însuși, în chip neamestecat, "îndulcind şi aducând la 
identitate deosebirile dintre ele (...) prin raportarea lor la EI şi prin unirea cu EI, ca 
pricină, început şi scop"să. 

Prin urmare, "universul întreg este chemat să intre în Biserică, să devină Biserică 
a lui Hristos pentru a fi prefăcut, după sfârşitul veacurilor, în veşnica Împărăţie a lui 


Lumea are un sens numai din perspectiva originii şi a finalității ei. Prin aceasta îşi 
descoperă valoarea ei eshatologică. Ea are sens din perspectiva înduhovnicirii, a sfințirii. 
Sfinţenia, ca "taină luminoasă şi activă a prezenţei Dumnezeului transcendent, taină care 
luminează și transformă", preface, transfigurează, schimbă la faţă lumea. Sensul lumii 


stă în prefacerea ei, în dinamica ei spre desăvârşire, spre pnevmatizare. Sensul materiei 


5 dem, lisus Hristos, Lumina lumii şi îndumnezeirea omului, Editura Anastasia, Bucureşti, 1993, p. 26. 


5 Ibidem, p. 24. 

5 Pr. prof. dr. Dumitru Radu, Trăirea creştină... 1994-1995, p. 39. 

Sfântul Maxim Mărturisitorul, Mistagogia..., p. 171. 

5 Ibidem, p. 172. 

Vladimir Lossky, Teologia mistică..., p. 140. 

Părintele Dumitru Stăniloae, Rugăciunea lui lisus şi experiența Duhului Sfânt, în româneşte de Marilena Rusu, Deisis, 
Sibiu, 1995, p. 56. 

este de a fi copleşită, condusă de spirit, de a-i deveni acestuia un mediu transparent de 
reflectare a perfecțiunii şi nicidecum de a se transforma într-un mediu opac sau refractar. 

Lumea este chemată să progreseze duhovniceşte până când în ea şi prin om - 
regele ei - se vor actualiza deplin toate paradigmele sădite în ea, până când rațiunile 
lumii se vor umple de paradigmele rațiunilor divine, actualizate în structurile şi rațiunile 
lor”). 

Sensul spiritual al creației este de a fi treaptă spre desăvârşire, prin contemplarea 

ei duhovnicească. Părinții duhovniceşti ai Ortodoxiei învaţă că lumea văzută este, mai 
înainte de toate, o “şcoală pentru suflete”, pentru conducerea omului la cunoaşterea lui 
Dumnezeu”. Alături de Sfânta Scriptură, ea este absolut necesară devenirii noastre întru 
Hristos. 
Ea este chemată să slujească liturghia cosmică a lumii. Ea are valoare doar prin lucrarea 
şi efortul ascetic, curăţitor al fiinţei umane. Totodată, omul trebuie să-şi actualizeze 
potența sa de slujitor al liturghiei cosmice, de preot al creaţiei. Vocaţia eclesială a 
omului este de a se sfinți pe sine şi lumea, supunându-se voii Arhiereului ceresc. Prin 
depăşirea ascetică şi creatoare de valoare duhovnicească a lumii, omul se spiritualizează 
pe sine şi creația, el devenind "om ceresc şi înger pământesc", iar creația înduhov- 
nicindu-se şi devenind o Biserică în extensiune, în manifestare, o icoană a paradisului 
primordial, în care legea ce conservă şi leagă toate este legea duhovnicească, a armoniei 
spirituale. Prin aceasta, dintr-o "lume de confuzie şi de haos", ea devine Împărăţia lui 
Dumnezeu în mijlocul nostru, în lumea aceasta. Prin "pătimirea îndumnezeirii", omul şi 
creaţia depăşesc ordinea naturală, intrând în Împărăţia harului. 


%* 


Pentru spiritualitatea ortodoxă, atitudinea faţă de om, de lume şi de lucrurile ce o 
alcătuiesc este fundamentală în planul mântuirii şi al eshatologiei. 

Lumea are valoare educativă şi sotenologică, desăvârşirea omului neputându-se 
realiza izolat, ci în cadrul acestei lumi. 

În starea primordială, lumea a fost o Biserică. Păcatul, însă, a dus la 
îndumnezeirea creaţiei, la înţelegerea greşită a raţiunilor ei. Întruparea Mântuitorului a 
restaurat ontologic firea omenească şi lumea. 

Deşi vorbesc despre retragerea, fuga, lepădarea de lume, ura ei, răstignirea ei, 
moartea faţă de ea, sensul general, pe care i-l dau Părinţii filocalici tuturor acestor 
exprimări, este acela de despătimire. 

Pentru spiritualitatea ortodoxă, lumea este o treaptă spre desăvârşire. Sensul ei se 
descoperă în "misterul sau taina materiei înduhovnicite”. Ei nu neagă şi nu 
minimalizează sensul vieții şi lumii acesteia, dar trăiesc în pregătirea şi aşteptarea vieții 


91 Pr, lector Gheorghe Popa, Raţionalitatea creației la Sfântul Maxim Marturisitorul, în “Analele Ştiinţifice ale 


Universitaţii «Al. |. Cuza» din Iaşi (Serie noua). Teologie, tomul I (1992), p. 61. 
” Thomas Spidlik, op. cit., p. 124. 
% Sfântul Maxim Mărturisitorul, Răspunsuri către Talasie..., p. 196. 

şi veacului viitor. Prin om, materia este chemată să devină un mediu de reflectare a 
bogăției ei de sensuri. Ea este chemată să se schimbe la faţă, să se pnevmatizeze, să 
devină un mediu de reflectare a rațiunilor divine. 

Lumea nu este rea în sine, deşi se poate demoniza. Ea este operă a iubirii lui 
Dumnezeu şi de aceea a fost creată bună. Păcatul însă i-a întunecat adevăratele raţiuni, 
care nu mai pot fi descoperite decât de cel duhovnicesc şi nici de acesta oarecum, ci la 
capătul unei asceze pronunțate. 

Dacă nu mai este exclusiv bună, ca în starea creaturală, ea nu este nici rea, ci mai 
degrabă neutră din punct de vedere duhovnicesc. Omul, însă, o poate folosi, exploata 
într-o direcție sau alta: spre exersare duhovnicească în bine până la înduhovnicerea lui 
şi, implicit, şi a ei, sau o poate arunca într-o existență paranaturală, demonică, şi pe el 
odată cu ea. În calitate de creatură a lui Dumnezeu, el poate conduce lumea către 
Dumnezeu, o poate înduhovnici, spiritualiza în rațiunile ei şi conduce până la “pătimirea 
îndumnezeirii” ei sau o poate duce într-o direcție opusă, străină şi ostilă planului şi 
iconomiei lui Dumnezeu şi familiară răului, păcatului şi patimilor. 

Lumea, această “arenă” sau “stadion” duhovnicesc poate deveni, prin 
pnevmatizare tot mai accentuată, mărturie că lumea şi Împărăţia lui Dumnezeu este 
înlăuntrul nostru şi este inaugurată acum şi aici, dar, tot ea poate deveni, atunci când este 
înțeleasă deformat, fără discernământ duhovnicesc, expresia decăderii, după exemplul 
căderii îngerilor. 

Ea este pentru unii cale spre rai, iar pentru alţii - drum spre iad. Contează 
perspectiva pe care i-o acordăm şi către care o îndreptăm: ascetică, spirituală sau 
antiduhovnicească, exclusiv materială şi pătimaşă. 

Omul are datoria de a păstra creația în elementele şi în ansamblul ei, de a o 
conduce spre adevărata ei finalitate, opera iubirii treimice, manifestată în afară. Ea 
trebuie să restaureze paradisul primordial şi să devină o Biserică în actualitate, o Biserică 
în extindere. 

Prin urmare, pentru ascetica şi mistica ortodoxă, viziunea asupra lumii şi a omului 

este una pozitivă, “într-o continuă ascensiune spre Dumnezeu pentru eternizare în El 
întru desăvârşire în Hristos, iubirea pură în care existăm ca iubire pură şi în care 
devenim dumnezei după har în legătura nezdruncinată a iubirii”. 
Toate lucrurile, împreună cu rațiunile sădite în ele, au menirea de a participa, alături de 
om, la epectaza către desăvârşire, creația fiind absolut necesară în acest urcuş neîncetat 
omului, după cum şi creaţia are absolută trebuință de conducere sau guvernare din partea 
omului. Epectaza creației spre om are sens şi finalitate numai dintr-o perspectivă 
antropocentrică, după cum şi lucrarea umană are o implicaţie în plan cosmologic. 

Viziunea care prevalează asupra lumii şi a vieţii este cea duhovnicească. Într-un 
limbaj de o frumuseţe lirică, poetică şi de o profunzime deosebită, Sfântul Isaac Sirul, 
comparând trecerea noastră prin lume cu o călătorie pe o mare agitată de păcatele şi 


” Drd. Gheorghe Petraru, Desăvârşirea omului în Hristos la Sfântul Maxim Mărturisitorul, în “Mitropolia Moldovei şi 
Sucevei”, LIX (1983), nr. 7-9, p. 374. 

patimile personale, ne recomandă să o facem pe corabia pocăinţei, având drept cârmaci - 
frica lui Dumnezeu. 

Atunci, călătoria noastră nu va fi o rătăcire în bezna şi întunericul acestei lumi, un 
naufragiu şi un eşec existenţial, o scufundarea în hăurile sau abisurile ei pătimaşe, în 
“împletiturile” şi “întunericul lumii”, ci o ancorare la ţărmul fericirii, în odihna şi iubirea 
Sfintei Treimi“. 


* Sfântul Isaac Sirul, op. cit., p. 364: “Dar precum nu e cu putinţă a trece marea cea mare fără vapor şi corabie, aşa nu 
poate trece cineva spre dragoste, fără frică. Marea cea rău mirositoare aşezată între noi şi raiul înţelegător, n-o putem 
străbate decât prin corabia pocăinței, mânată de vâslaşii fricii. Dacă vâslaşii aceştia ai fricii nu cârmuiesc corabia 
pocăinței, prin care străbate marea lumii acesteia spre Dumnezeu, ne înecăm în marea cea rău mirositoare. Pocăința este 
corabia; frica este cârmaciul ei; dragostea este limanul dumnezeiesc. Deci frica ne aşează în corabia pocăinței şi ne trece 
peste marea vieții celei rău mirositoare şi ne conduce spre limanul dumnezeiesc, care este dragostea, la care străbat toți cei 
ce se ostenesc, toţi cei împovăraţi de pocăință. Şi când am ajuns la iubire, am ajuns la Dumnezeu. Şi calea noastră s-a 
săvârşit şi am trecut la ostrovul ce se află dincolo de lume, unde e Tatăl şi Fiul şi Sfântul Duh. 

ASCEZA ORTODOXĂ - CALE ÎMPĂRĂTEASCĂ A 
ÎNDUHOVNICIRII FIRII 


Tinta eforturilor noastre ascetice o constituie desăvârşirea prin har sau lucrare. 
Până a ajunge, însă, la aceasta, omul are de luptat permanent pentru a înlătura ispitele 
şi atacurile vrăjmaşe, în vederea dobândirii şi dezvoltării virtuţilor creştine. 
Caracterul dinamic şi existenţial al acestei lupte spirituale îl subliniază şi Părintele 
Stăniloae, arătând că “există a împărăție adâncă a răului, cum există una înaltă a 
binelui, există un drum lung în depăşirea tot mai deplină a egoismului păcatelor. E un 
ocean al binelui şi al răului, solicitându-ne amândouă. Dar oceanul răului este 
întunecat, tumultuos, omorâtor de spirit, anulând libertatea, ucigător de curăţie şi 
linişte; e negru, e subteran, e înăbuşitor, ca un noian de ape, pe când oceanul binelui, 
al dragostei, este mai degrabă ca un văzduh sau o atmosferă curată, care ne dă 
respirație largă, liberă, care filtrează în noi o viaţă reînnoită şi o bucurie necontenită şi 
negrăită;, e atmosfera de dragoste şi de comuniune curată, dătătoare de viaţă, care 
trezeşte toate puterile noastre sufleteşti şi le dă putere să înainteze”. 

Viaţa creştină este o luptă neîncetată a creştinului de ieşire din oceanul acesta 
tumultuos şi întunecat, către zările luminoase şi senine ale virtuților. Creştinul are de 
luptat cu patimile şi păcatele care caută să-l atragă şi să-l robească; în încordarea sa 
de dobândire a virtuților şi prin aceasta a desăvârşirii. 

Adeseori, în cursa încordată a vieţii, omul contemporan acordă importanţă exclusivă 
unor realități sau momente secundare, fără a mai avea timpul şi puterea de a discerne 
clar asupra valorii lor. Preocupat mai mult de cele exterioare, materiale, telurice şi 
trecătoare, el uită adeseori că este “taina creaţiei”. Îndreptat mai mult spre trup şi spre 
ceea ce i-ar putea procura plăcere, uită, adeseori, de realitatea cea mai importantă a 
constituției sale - sufletul - şi de adevărata ei vocaţie - de a fi mijloc prin care 
Dumnezeu lucrează spiritualizarea trupului şi a întregii noastre fiinţe. 

Acest om consideră asceza o simplă tehnică exagerată, lipsită de valoare reală şi caută 
evitarea ei, printr-o concepție hedonistă şi utilitaristă. Într-o lume în care este căutată 
preferenţial plăcerea, printr-o fugă exagerată de durere, de nevoință, de osteneli şi de 
suferință, asceza, de la formele ei simple - trupeşti - şi până la cele mai înalte - 
trezvia, nepsis-ul, paza sau supravegherea întregii vieți duhovniceşti - pare ceva 
perimat şi anacronic, ca şi cei care o practică. 

Cuvintele ce urmează constituie chemarea sau apelul spiritualității ortodoxe, 
exprimată prin Părinţi ei filocalici, de a trăi viața “din belşug”, dar un belşug nu 
material, căci acesta este cel mai sărac, mai lipsit de consistență şi orizont 


% Preot Profesor Dr. Dumitru Stăniloae, Spiritualitatea ortodoxă. Ascetica şi mistica, EIBMBOR, Bucureşti, 1992, p. 
110-111. 

duhovnicesc, ci un belşug spiritual, în legătură cu Viaţa cea adevărată - Hristos 
Domnul. 

Pentru aceasta, socotim necesară o introducere generală în temă, prin 
prezentarea succintă a concepției spiritualității ortodoxe cu privire la rău, la formele 
sale de manifestare - păcatul şi patima, pentru a putea sublinia şi câteva concluzii şi 
modalității de înlăturare a lui. 


Concepţia despre rău în spiritualitatea răsăriteană 


Problema existenţei răului în lume şi a formelor pe care el le îmbracă, face 

parte din problemele eterne ale omului şi ale omenirii, de modul rezolvării şi 
înlăturării lui depinzând, pentru om, conduita sa prezentă, în această lume şi în 
această viaţă, dar şi răsplata sau osânda viitoare ”. 
“Teologia răului” şi problema în care acesta poate fi înlăturat din viaţa lumii şi a 
omului, constituie “una dintre cele mai vechi şi mai grele probleme care frământă pe 
om de la apariția lui. Viaţa însăşi este o formă a luptei duse împotriva răului, căci nu 
se poate spune că omul şi societatea n-au încercat, de-a lungul istoriei, să combată 
răul”. Sau cum, pe bună dreptate, constată un moralist român contemporan, criza 
sau drama omului modern şi a lumii în care el trăieşte este că “piere şi nu-şi dă seama 
de unde-i vine pieirea. Aruncă vina pe crizele economice, sociale şi politice, 
socotindu-le ultimele şi singurele cauze ale răului de care suferă, dar ignoră cauza 
adevărată a tuturor relelor: păcatul””. 

Concepţia teologiei creştine privind originea, manifestările şi modalitățile de 
luptă împotriva răului, este superioară oricărei morale, ontologii şi metafizici, tocmai 
prin această dimensiune duhovnicească şi în acelaşi timp practică; ea nu se limitează 
doar la constatarea existenţei şi prezenţei unei puteri şi lucrări rele în lume şi viaţă, ci 
o explică şi ne dă şi mijloacele de contracarare a ei. De aceea, numai teologia creştină 
este în măsură să aducă soluţia practică la o asemenea problemă'%. “Explicaţia 
creştină a răului din libertate - spune Părintele Dumitru Stăniloae - e singura care nu 
leagă răul de esenţa realităţii eterne sau a celei create de Dumnezeu, luând totuşi răul 
în serios. Şi e singura care salvează însăşi existenţa libertăţii în realitatea existenţei. 
Orice altă explicaţie compromite iremediabil existenţa şi neagă libertatea, adică însăşi 
demnitatea umană”!0!. 

Cu privire la existenţa şi realitatea răului, există mai multe ipoteze: 
materialistă, substanţialistă - potrivit cărora răul are o cauză şi o existență în sine; şi 


” Prof. Dr. Constantin C. Pavel, Problema răului la Fericitul Augustin, EIBMBOR, Bucureşti, 1996, p. 3. 

% Pr. prof. loan G. Coman, Dumnezeu nu este autor al răului, în “Studii teologice”, V (1953), nr. 1-2, p. 38. 

% Prof. Dr. Constantin C. Pavel, op. cit., p.9. 

'% Tbidem, p. |. 

101 Preot Prof. Dr. Dumitru Stăniloae, Teologia Dogmatică Ortodoxă, vol. 1, ediţia a doua, EIBMBOR, Bucureşti, 1996, p. 
309. 

o ipoteză negativistă, după care răul nu are o cauză în sine însuşi, nu e coexistent cu 
Dumnezeu, ci este un adaos la existenţă'?. 

O definiţie largă, fundamentală, din care distingem şi unele note esențiale ale 
răului, aflăm la Dionisie Pseudo-Areopagitul, în lucrarea sa “Despre numele 
divine”"%: “Răul nu este din bine, iar dacă este din bine, nu este rău... Şi dacă toate 
câte există sunt din bine (căci natura binelui este să producă şi să conserve, a răului 
însă să distrugă şi să nimicească), atunci nimic din cele ce există nu vine de la rău. 
Răul chiar nici nu există, deşi el îşi este sieşi rău... Răul însă nu este nici în cele ce 
există, nici în cele ce nu există; ci el este cu mult mai departe de bine, decât chiar ne- 
existenţa, fiind ceva străin şi având mai puţină existenţă decât aceasta (ne-existenţa)... 
Căci răul n-are existenţă şi nici nu este generator de existență, însă are existență prin 
acțiunea binelui şi, existând ca bine, este şi producător de bunuri”? 

În mod deosebit, subliniem din definiţia dată de Dionisie Areopagitul 
următoarele aspecte: 

1) Originea răului nu este din bine, deci nu este de la Dumnezeu, autor al 
binelui suprem; 

2) Răul nu are o existenţă în sine şi de la sine; 

3) EI nu există în esenţa celor ce există, dar se poate infiltra în ea. Cu toate 
acestea, el rămâne totuşi pentru ea ceva străin, şi prin aceasta ne uşurează lupta 
împotriva lui; 

4) Problema răului se pune numai în raport cu binele, cu modul de participare 
sau neparticipare la bine. Intensitatea întunericului se dovedeşte prin lipsa calităţii 
luminii; la fel, amploarea răului, prin măsura îndepărtării de bine. 

Transferând problema în sfera metafizicii şi încercând să definească răul, 
Sfântul Maxim Mărturisitorul arată că “răul nu era, nici nu va fi ceva ce subzistă prin 
firea proprie. Căci nu are în nici un fel ființă, sau fire, sau ipostas, sau putere, sau 
lucrare în cele ce sunt. Nu e nici calitate, nici cantitate, nici relație, nici loc, nici timp, 
NICI poziție, nici acţiune, nici mişcare, nici aptitudine, nici patimă (pasivitate, afect) 
contemplată în chip natural în vreo existenţă şi în nici una din acestea toate nu 
subzistă prin vreo înrudire naturală. Nu e nici început (principiu), nici mijloc, nici 
sfârşit. Ci ca să-l cuprind într-o definiție, voi spune că răul este abaterea lucrării 
puterilor (facultăților) sădite în fire de la scopul lor şi nimic altceva. Sau iarăşi, răul 
este mişcarea nesocotită a puterilor naturale spre altceva decât spre scopul lor, în 
urma unei judecăţi greşite”!%. 


1% Preot Dr. loan Chioar, Binele şi răul în viziunea creştină (Sensul vieţii şi al morţii), Cuvânt înainte de Maria Fanache, 
Editura Universal Dalsi, 1996, p. 94. 

1% Traducere de Cicerone Iordăchescu şi Theofil Simensky. Postfaţă de Ştefan Afloroaiei. Institutul European, laşi, 1993. 
Nu intrăm în detalii privind autorul şi originalitatea celebrelor opere care alcătuiesc corpus-ul dionisian. 

14 Ibidem, p. 86-88. 

1% Sfântul Maxim Mărturisitorul, Răspunsuri către Talasie. Traducere, introducere şi note de Preot Profesor Doctor 
Dumitru Stăniloae. Membru al Academiei Române, în Filocalia sau culegere din scrierile Sfinţilor Părinţi care arată cum 
se poate omul curăţi, lumina şi desăvârşi, ediţia a II-a, Harisma, Bucureşti, 1994, p. 31. 

Sintetizând, Sfântul Maxim consideră că răul constă în “necunoaşterea cauzei celei 
bune a lucrurilor”!%. Acesta, orbind mintea şi deschizând larg simţirea, îl 
îndepărtează pe om de Dumnezeu, sădind în locul dragostei de Dumnezeu, iubirea 
pătimaşă a lucrurilor ce cad sub simţuri'”. 

La fel, Sfântul loan Scărarul spune că “răutatea nu este în ea însăşi nimic, căci nu e 
nici o fiinţă oarecare şi nu are nici ipostas”!%. 

Dintre definițiile date răului, în teologia răsăriteană, urmând demonstrațiilor lui 
Dionisie Pseudo-Areopagitul, s-a impus aceea de “accident”, de “defect” şi de “lipsă 
de perfecțiune”, iar dintre cauzele lui, cel mai des se arată că răul nu are o cauză 
eficientă, ci una deficientă. Adevărata şi ultima lui cauză o constituie voința liberă a 
omului sau mai exact liberul arbitru, gnomi, din terminologia Sfântului Maxim 
Mărturisitorul, îndreptată într-un sens, o direcţie şi către o finalitate negativă, opusă 
binelui, adică viețuirii celei bune şi virtuoase. Răul este o scădere, o lipsă, un minus 
în existență. Răul împlinit deplin este non-existenţa, pervertirea, robirea şi 
desfiinţarea existenței, în temeliile sale. El nu este totuşi o lipsă deplină, totală a 
existenţei, ci o ştirbire gravă a ei, o afectare radicală, o slăbire sensibilă a ei, o lhpsă 
de realitate şi consistență autentică!?. 

Deşi unii teologi şi moralişti vorbesc despre o cauză suplimentară a răului, în 
sensul că “originea răului se află parțial şi în diavol, căci răul s-a instalat în el cu atâta 
putere încât ambii aproape se identifică”!", totuşi originea sa reală o constituie libera 
alegere sau liberul arbitru. În centrul chipului lui Dumnezeu, din constituția umană, 
se află acest dor şi bun firesc - libertatea de deliberare, alegere şi hotărâre, chiar dacă 
adeseori ea este întunecată, eclipsată sau restrânsă ca manifestare, datorită păcatelor 
care o pervertesc şi o subjugă. Dar, oricât de restrânsă ar fi ea, dă omului, totuşi, 
posibilitatea de alegere între bine şi rău. Stăruinţa în virtute dă autoritate şi fermitate 
în firea noastră binelui, obişnuinţa în rău îi dă acestuia o putere asupra sufletului. 

Prin urmare, răul nu are nici o definiţie, nici cauză şi nu este în conformitate cu 
natura; el este, de fapt, o lipsă, o neputinţă, o slăbiciune, o abatere şi cădere de la 
adevărata fiinţă şi esenţială, cea a binelui!!!. 

Răul este, în lume, în viaţă şi în om, un defect ontologic. Pentru acest motiv se 
spune că el nu are o “cauză eficientă”, cu una “deficientă”, în calitate de hpsă a 
binelui. Răul nu are o existenţă ipostatică şi nici un ipostas propriu, o ființă sau esență 
proprie, ci este neexistențţă, în sensul lipsei de participare în colaborare cu binele. 
Răul este, în teologia lui Dionisie “alăturea de drum, alături de scop, alături de natură, 


alături de cauză, alături de început, o disproporţie, o slăbiciune, o eroare... El este fără 


'% Ibidem, p. 34. 

'% Ibidem. 

1% Sfântul loan Scărarul, Scara dumnezeiescului urcuş. Traducere, introduceri şi note de Pr. Prof. Dr. Dumitru Stăniloae, în 
Filocalia ..., volumul IX, EIBMBOR, Bucureşti, 1980, p. 578. 

1% Preot Prof. Dr. Dumitru Stăniloae, Teologia Dogmatică Ortodoxă..., vol. 1,p. 311. 

"9 Pr. prof. loan G. Coman, art. cit., p. 44. 

11! Pr. Magistrand Mircea Nişcoveanu, Teologia lui Pseudo-Dionisie Areopagitul în opera «Despre numele divine>, în 
“Ortodoxia”, XVI (1962), nr. 2, p. 258. 

țintă, fără frumuseţe, fără minte, fără rațiune, imperfect, fără temei, fără cauză, 
nedeterminat, steril, neavând existenţă de sine nicicând şi sub nici o formă”? 

EI este dezordine, neexistenţă, mască a ordinii şi existenței, minciună, chip ireal al 
realității, caricatură a binelui, reflecţie falsă a adevărului. 

Concluzia pe care o trage Dionisie Areopagitul cu privire la rău este că el “n- 
are o existenţă ipostatică (substanţială), ci numai o umbră de substanță, pentru că se 
produce din cauza binelui şi nu din cauza proprie”. Răul ca rău “n-are existență, 
nici nu este între cele existente”!!?. 

Răul, deci, nu este o substanţă, nu este ceva real, ci lipsa binelui din substanță, 
un defect şi nu o entitate!!5. Potrivit lui Diadoh al Foticeii, răul nu este în fire, căci 
nimeni nu este rău prin fire. El se produce prin pofta inimii care dă formă la ceea ce 
nu are ființă, la ceea ce nu există, prin gânduri şi sentimente rele, păcătoase. Dar, 
oricât de multe şi variate ar fi acestea, Sfântul Diadoh ne arată clar că “e mai 
puternică firea binelui, decât deprinderea răului” "6. 

O altă problemă, pe care a pus-o în discuţie Dionisie, este existența răului 
personalizat - diavolii sau modul lor de implicare la rău. Dionisie susține că răul nu 
îşi are originea sau nu izvorăşte de la îngerii răi, deşi se identifică cu ei. Potrivit 
teologiei sale, îngerii răi nu sunt astfel - răi - prin firea lor, ci au devenit aşa prin 
cădere. Atât timp cât şi-au păstrat legătura cu Dumnezeu, Creatorul lor, au fost buni, 
ca de altfel întreaga operă a lui Dumnezeu. Odată căzuți, s-au îndepărtat de izvorul 
binelui şi al luminii şi se apropie tot mai mult de oceanul tenebros al întunericului şi 
păcatului. Răul nu îşi are originea în ei, deşi s-a instalat în ei definitiv, încât aproape 
că se identifică. Demonii, pentru Dionisie nu sunt răi prin fire, ci prin lipsa virtuților 
îngereşti inițiale, întru care au fost creați. Răul dintr-înşi este “o pervertire, o slăbire 
de la situația cuvenită lor, un defect, o imperfecţiune, o neputinţă, o slăbire, o 
pierdere, o scădere a puterii care trebuia să le păstreze perfecțiunea în ei”!!”. Răul 
demonic constă în mânie iraţională, dorinţă nechibzuită, imaginaţie nestăpânit! !*. 

În cadrul acestui ontologism, Dionisie susţine că demonii au un dor de bine, de 
frumos. Prin faptul că au dobândit funţa de la Dumnezeu, ei sunt - consideră Dionisie 
- buni şi doritori de frumos şi de a vedea binele, pentru că doresc să fie, să existe, să 
trăiască, să înţeleagă cele ce sunt. Însă, prin căderea lor şi lipsa sau pierderea 
bunurilor pentru care au fost creaţi, ei sunt răi. Ei - spune Dionisie - sunt răi întrucât 
nu există, iar dorind ceea ce nu există, ei doresc răul!!?. 


? Dionisie pseudo Areopagitul, Despre numele divine, p. 97-98. 

* Ibidem, p. 97. 

* Ibidem, p. 98. 

* Diac. prof. N. Balca, Concepţia despre lume şi viață în teologia Fericitului Augustin, în “Studii teologice”, XIV 
(1962), nr. 3-4, p. 194. 

$ Diadoh al Foticeii, Cuvânt ascetic în 100 de capete, în Filocalia..., volumul 1, Traducere, introducere şi note de Preot 
Profesor Doctor Dumitru Stăniloae, Membru al Academiei Române, ediția a IV-a, Editura Harisma, Bucureşti, 1993, p. 414. 
7 Dionisie pseudo Areopagitul, op. cit., p. 92-93. 

* Ibidem, p. 93. 

” Ibidem, p. 93. 

Pentru demon, spune Dionisie, “răul constă în aceea că el este contrar gândului celui 
bun; pentru suflet în a fi contra raţiunii, pentru trup, în a fi contrar firii”120. 

În cadrul acestei complicate teorii, vădit influenţată de platonism şi de Plotin, 
nu putem să nu notăm faptul că bunătatea demonică, despre care vorbeşte Dionisie, 
rămâne o “simplă ipoteză în cadrul unui ontologism general”!”!, o concepţie care, de 
altfel, nu numai că nu a fost dezvoltată ulterior, ci chiar greu acceptată. 

O altă problemă este existenţa răului în lume şi în om. Tot Dionisie ne spune 
că răul nu există în întreaga natură, nici chiar la fiinţele iraţionale'”. 

Răul din natură este, de fapt, ceea ce este contra ei, privarea de la cele fireşti, 
naturale. El constă în neputinţa unui lucru de a-şi urma traiectoria normală, de a se 
desfăşura potrivit funcțiunilor sale fireşti. 

Chiar şi formele răului fizic, în trupul omenesc, urâţenia, boala, infirmitatea, sunt un 
“defect de formă şi o lipsă de ordine”"*. Răul sufletesc, spune Dionisie, nu are altă 
cauză decât mişcarea dezordonată, nefirească, pervertită a gândurilor şi trăirilor 
noastre"? 

Şi astfel ajungem la răul ultim, care este răul moral şi care, în plan moral, se 
manifestă sub forma păcatului şi a complicaţiilor lui. Din această perspectivă 
duhovnicească, toate relele apar drept consecinţe ale răului moral'”. 

La întrebarea de ce Dumnezeu acceptă sau îngăduie răul, răspunsul general este 
acela că prin aceasta vrea să facem fiecare exercițiul libertăţii noastre, să facă posibilă 
funcționarea libertăţii cu care ne-a înzestrat prin creaţie şi, prin aceasta, în funcție de 
atitudinea noastră: de ură şi lepădare de rău sau aruncare cu toată ființa în braţele şi 
cursele sale, să ne luăm răsplata sau pedeapsa. Răul, în numeroasele sale manifestări, 
între care: suferința, bolile şi, în final, moartea, constituie un exerciţiu al libertăţii şi 
un examen moral pentru om. În această calitate, răul îl demonstrează pe Dumnezeu a 
fi adevăratul cârmuitor spre bine şi desăvârşire a lumii şi constituie o încercare, un 
“mijloc de expiere, sacrificiu, condiția meritului şi consecința libertăţii, imboldul 
progresului şi condiția mântuirii”. 

Aşadar, originea reală a răului nu este Dumnezeu, nici diavolii, nici lumea, deşi 
Părinții duhovniceşti ne recomandă să avem discernământ în raport cu acestea, ci 
omul, voinţa sa proprie, alegerea lipsită de dreaptă socotință sau deosebire. Sfântul 
Maxim Mărturisitorul, vorbind despre “izvoarele şi pricinile întregii răutăți”, notează 
trei dintre ele: neştiinţa, iubirea trupească de sine şi ura. De acestea se foloseşte 
diavolul pentru a abate puterile sufleteşti către o rea întrebuinţare'”. 


Ibidem, p. 98. 

Pr. prof. loan G. Coman, art. cit., p. 43-44. 

Dionisie pseudo Areopagitul, op. cit., p. 94. 

*% Tbidem, p. 95. 

* Ibidem. 

* Drd. Liviu Stoina, Valoarea binelui în viaţa creştină, în “Studii teologice”, XXXVII (1985), nr. 9-10, p. 651. 

Prof. Dr. Constantin C. Pavel, Problema răului..., p. 223. 

Sfântul Maxim Mărturisitorul, Capete despre dragoste. Suta a patra, în Filocalia... Traducere, introducere şi note de 
Preot Profesor Doctor Dumitru Stăniloae. Membru al Academiei Române, ediția a II-a, Editura Harisma, Bucureşti, 1993, p. 

Din această perspectivă, responsabilitatea morală îi revine omului, căci este o 
învățătură tradițională şi realistă a spiritualității ortodoxe aceea că pricinuitorul 
mântuirii sau desăvârşirii noastre este Dumnezeu, în timp ce al căderii şi osândirii 
noastre este voia noastră proprie, liberă, sau, cum spune Petru Damaschinul, “cel ce 
lucrează binele trebuie să-l mulțumească lui Dumnezeu, ca Celui ce ne-a dăruit toate 
după existenţă. lar cel ce alege şi face cele potrivnice, să se învinovăţească numai pe 
sine, pentru că nimeni nu-l poate trage cu sila, odată ce Dumnezeu l-a făcut liber”!%. 


Fenomenologia răului şi a păcatului 


Scriitorii duhovniceşti ai Răsăritului vorbesc, în legătură cu asceza şi urcuşul 
duhovnicesc al omului, de un adevărat “război nevăzut” sau “inteligibil”. Dincolo de 
a fi o metaforă şi cu atât mai puţin o hiperbolă, el este o realitate spirituală dintre cele 
mai adânci, de înfrângerea sau biruinţa noastră depinzând şi osânda sau cununa pe 
care o vom primi la sfârşitul eforturilor noastre. 

Caracterizările asceţilor creştini sunt pe cât de numeroase, pe atât de 
amănunțite şi practice. Spre exemplu, Filotei Sinaitul vorbeşte, în comparaţie cu 
luptele exterioare, de un război nevăzut, care se poartă în ascunsul nostru, prin 
gânduri, cu sufletul. Ca şi într-un război văzut, şi în cel tainic, nevăzut, se întâlnesc 
arme, tehnici sau strategii de luptă, ciocniri sau înfruntări a două tabere, biruinţe sau 
înfrângeri. Singurul lucru pe care nu îl are stabilit războiul nevăzut este vremea 
hotărâtă a războiului, pentru că vrăjmaşul sufletelor noastre atacă fără veste, țintind 
cele mai dinăuntru părţi ale inimii”. 

Despre un război îndoit vorbeşte şi Sfântul Petru Damaschin. Unul se duce 
împotriva celor văzute, exterioare, care atacă şi momesc sufletul, căutând să-l târască 
în păcat şi să-l împătimească; şi un război sau o luptă împotriva “începătoriilor, 
stăpâniilor şi stăpânitorului cumplit al lumii”!%0. 

Acest război se dă pretutindeni, acolo unde există viaţă duhovnicească şi 
dorinţă de desăvârşire. Numai acolo unde creştinii au depus armele şi au capitulat, 
lucrând răul, păcatul şi patima, domneşte o “pace” aparentă, pacea morții sufleteşti. 
Războiul nevăzut se poate observa de cel duhovnicesc în toată creația. Oriunde ar 
merge sau s-ar afla acesta, va afla război: în pustie, în linişte sau în lume. În pustie, va 
da de fiare şi diavoli, de greutăţi, tresăriri şi spaime. În linişte, de felurite ispite, iar în 
lume, între oameni, de semeni care ispitesc!”!. 

Dintre cauzele generale ale acestui război, Sfântul loan Scărarul numeşte trei: 
negrija de cele duhovniceşti şi iubirea de plăceri; mândria şi invidia dracilor'”. 


"5 Învățăturile duhovniceşti ale Sfântului Petru Damaschin, în Filocalia... Traducere, introducere şi note de Pr. Prof. 
Dumitru Stăniloae, Editura şi Tipografia Institutului Biblic şi de Misiune Ortodoxă, Bucureşti, 1976, p. 35. 

12 Rilotei Sinaitul, Capete despre trezvie, în Filocalia..., volumul 4, p. 119. 

150 Învățăturile duhovniceşti ale Sfântului Petru Damaschin..., p. 357. 

'51 Ibidem, p. 206. 

152 Sfântul loan Scărarul, op. cit., p. 318. 

În legătură cu acestea, Sfântul Maxim Mărturisitorul vorbeşte despre lucrarea 
vicleană a diavolilor, despre “însoţirile şi disimulările lor nevăzute”, despre 
“subțirimile (nuanțele), micimile, mărimile şi umflările lor uriaşe, cum cedează; se 
retrag, încetează, stăruie, năvălesc mai repede sau mai domol; care sunt Justificările 
lor în fața sufletului ca în faţa unui tribunal şi hotărârile ce se dau de către cugetare; 
înfrângerile şi biruinţele văzute şi starea lăuntrică ce-o însoţeşte pe fiecare; care e 
pricina pentru care li se îngăduie dracilor să tulbure sufletul cu multe patimi şi aceasta 
fie prin ei înşişi, fie prin alți (altele); prin ce gând ne aduc în faţa minţii fără de 
vreme materiile proprii, prin care pornesc în chip ascuns războiul amarnic împotriva 
noastră, care ne preocupăm de cele ce nu sunt de față de parcă ar fi prezente, 
întinzându-se spre materii, sau fugind de ele şi anume primul lucru pătimindu-l de 
dragul plăcerii, al doilea din pricina durerii; despre modul prezenţei lor în noi şi 
despre nălucirile complicate şi variate ce le stârnesc în visurile din vremea 
somnului”!%5. 

Despre aceeaşi varietate a ispitelor prin care încearcă diavolul să ne 
îndepărteze de scopul bun al vieţii noastre, vorbeşte şi Cuviosul Isaia Pusnicul, 
arătând că “un demon săgetează ochiul aţâțându-l spre pofte; altul săgetează auzul 
spre a asculta cu plăcere cele ce nu trebuie; altul, limba aceluia spre vorbirea 
împotriva altora şi spre ascultarea mâniei; altul mişcă pântecele spre lăcomie; altul 
mişcă mâinile spre moleşeală; altul îndeamnă picioarele spre a alerga spre păcat; altul 
ațâţă trupul spre desfrânare şi adulter şi lene; altul îl atrage spre ceartă şi pismă şi 
ciudă; altul îl împinge spre ură şi spre ascuţirea răului; altul îl sfătuieşte spre mese 
bogate şi griji lumeşti; altul îl îndeamnă spre preoţie şi egumenie; altul îl îndeamnă 
spre vizitarea fraţilor, rudeniilor şi a prietenilor...”1%*. 

În cadrul acestei învățături duhovniceşti generale despre un adevărat “război 
nevăzut”, Părinţii filocalici vorbesc mai întâi despre o primă etapă a lui - ispita, 
momeala sau atacul diavolesc, iar în legătură cu această ispită, despre cauzele, 
felurile şi mecanismele ei; despre atitudinile şi rostul ei, despre gradul de culpabilitate 
şi modalitățile de tăiere a ei. 


Ispita, momeala sau atacul 


Definind ispita sau momeala (npocBoiu), “o mişcare fără imagini a inimii”, 
bă 
Sfântul Marcu Ascetul arată că aceasta este universală, întrucât “a nu avea experienţa 
Po . s sa ă - Ș 23135 
momelii răului e propriu firii neschimbabile, nu celei omeneşti” '*. Cu toate acestea, 
Sfântul Isaac Sirul nuanţează, referindu-se la diferite grade, nuanţe sau intensități ale 
ispitei diavoleşti şi subliniază că diavolul are putere de ispitire numai asupra celor pe 


155 Sfântul Maxim Mărturisitorul, Răspunsuri către Talasie..., p. 28. 

15 Cuviosul Isaia Pusnicul, Douăzeci şi nouă de cuvinte, în Filocalia..., volumul XII, Traducere din greceşte, introducere şi 
note de Pr. prof. dr. Dumitru Stăniloae, Membru al Academiei Române, Editura Harisma, Bucureşti, 1991, p. 275. 

155 Marcu Ascetul, Despre Botez, în Filocalia..., volumul 1, p. 370. 

care îi îngăduie Dumnezeu. Motivele acestei îngăduințe sunt lenevirea, mândria, 
îndoiala şi risipirea minţii omeneşti'"S. Lucrând cu îngăduinţa lui Dumnezeu, diavolii 
ispitesc numai pe măsura puterii celor ispitiţi, nu “după pofta lui”. 
Alături de acestea, Sfântul Maxim Mărturisitorul subliniază că Dumnezeu îngăduie ca 
diavolul să “tâlhărească” sufletul nostru pentru ca omul să facă experiența răului şi 
să-l urască şi totodată pentru a-şi cunoaşte mai bine dispoziţia sufletului şi a 
conştiinţei sale'*5. 
Ispitele îi vin omului de la diavol, de la lume şi de la propria sa fire, iar cauzele 
generale ale acestei ispite sunt, potrivit aceluiaşi Sfânt Părinte, cinci: 

a) Pentru ca omul, prin încercare, să dobândească puterea de a deosebi virtutea 
de păcat; 

b) Pentru a dobândi prin luptă şi durere, virtutea şi a o avea sigură şi 
nestrămutată; 

c) Pentru ca, înaintând în dobândirea şi lucrarea virtuţii, să dobândească şi 
smerita cugetare; 

d) Pentru ca, din experienţa ispitelor, să urâm păcatele pe care ele le 
declanşează, cu ură desăvârşită. 

f) Pentru ca, odată ajunşi la nepătimire sau biruință asupra păcatelor, încă din 
faza de ispită; să nu uităm slăbiciunea noastră, nici puterea Celui ce ne-a ajutat'*. 

Evagrie Monahul învață că diavolul ispiteşte pe om, ca om sau ca oricare 
animal, ca pe un dobitoc necuvântător. Ca om, încearcă să strecoare în mintea omului 
gânduri de slavă deşartă, de pizmă sau învinuire. Pe cei cu o viață trupească 
exacerbată, diavolul îi ispiteşte trupeşte, cu patimi comune dobitoacelor: mânia şi 
pofta de fire! 
Evagrie vorbeşte, la modul general, despre un drac, pe care el îl numeşte “rătăcitor” şi 
care “se înfăţişează mai ales în zorii zilei înaintea fraților şi le poartă mintea din 
cetate în cetate, din sat în sat şi din casă în casă, prilejuindu-le simple întâlniri, apoi 
convorbiri mai îndelungate cu cei cunoscuţi, care tulbură starea celor amăgiţi şi puţin 
câte puţin îi îndepărtează de cunoştinţa de Dumnezeu şi-i face să-şi uite de virtute şi 
de făgăduinţă”!"!. 
Sfântul loan Scărarul ne spune că acest duh rătăcitor poate fi izgonit prin rugăciune, 
când ne culcăm, seara și prin trezvie. În acest fel, când ne sculăm din somn, vom fi 
mângâiați în chip ascuns de sfinții îngeri şi ne vom trezi paşnici, plini de bunătate şi 
iubire!”. 

Majoritatea Părinților filocalici vorbesc despre trei căpetenii ale dracilor sau 
despre trei “uriaşi ai patimilor”, care atacă sufletul: lăcomia pântecelui, iubirea de 


% Sfântul Isaac Sirul, Cuvinte despre sfintele nevoințe, în Filocalia..., volumul X, Traducere, introducere şi note de Pr. 
Prof. Dr. Dumitru Stăniloae, EIBMBOR, Bucureşti, 1981, p. 266. 

* Ibidem, p. 273. 

Sfântul Maxim Mărturisitorul, Răspunsuri către Talasie..., p. 308. 

* Ibidem, p. 93-94. 

Evagrie Monahul, Capete despre deosebirea gândurilor, în Filocalia... volumul 1, p. 89-90. 

“1 Ibidem, p. 80. 

Sfântul loan Scărarul, op. cit., p. 240. 

argint şi slava deşartă'”. În Tratatul practic, Evagrie face referire la “doi demoni 
foarte ageri, depăşind aproape rapiditatea minţii noastre: demonul preacurviei şi cel 
care ne stârneşte să-l hulim pe Dumnezeu'“. Ei nu fac la început altceva, decât să 
stârnească filavtia sau iubirea de sine, care este “iubirea nerațională a trupului”!*, 
considerată “maica relelor”!*. Din ea se naşte toată lista patimilor. 

Diavolul, ne arată Sfântul loan Scărarul, ne sapă trei gropi, adică trei ispite: 
prin cea dintâi încearcă să ne împiedice să lucrăm binele. Prin a doua, chiar dacă îl 
facem, să nu-l facem pentru Dumnezeu, ci spre mândria noastră. Dacă nu a reuşit prin 
aceste două curse, ne dă o îndrăzneală nejustificată în săvârşirea lui, pentru a ne 
aduce pe culmile mândriei. Sufletul are împotriva acestor trei ispite trei arme 
specifice: pentru cea dintâi - sârguinţa şi gândul la moarte; pentru cea de-a doua - 
supunerea şi ocara; iar pentru cea din urmă - defăimarea de sine!”. 

Petru Damaschinul, autor duhovnicesc din Filocalia V, spune că viața 
duhovnicească a creştinului este permanent primejduită de şase curse: de-a dreapta şi 
de-a stânga, sau a prea multor osteneli şi a prea puţinelor; a celei de sus şi de Jos, sau 
a înălțării şi descurajării; a celei dinăuntru şi din afară, adică a fricii şi a îndrăznelii “. 

Sfântul Maxim vorbeşte, la rândul lui, despre o ispită generală a firii omeneşti, 
prin care se schimbă starea organică a trupului şi a minţii. Factorii care influențează 
această modificare sunt îngerii, diavolii, aerul şi hrana!*. 

Tot Sfântul Maxim împarte ispitele în de voie, care provoacă plăcere şi bucurie în 
trup şi tristeţe şi durere în suflet; şi ispite fără de voie, ce aduc dureri fără de voie 
trupului, dar dau sufletului bucurie'". 

Petru Damaschinul subliniază faptul că nu toate momelile sunt rele. În timp ce 
ispitele sau momelile rele instigă spre rău, cele bune, îndeamnă spre lucrarea 
virtuţilor”!. 

Ascetica ortodoxă diferențiază, în funcție de izvoarele păcatului, o ispită 
externă şi o ispită internă. 

Ispita externă îşi are începutul încă de la căderea primilor oameni. Potrivit 
Sfântului Maxim Mărturisitorul, păcatul lui Adam şi al Evei a constat “necunoaşterea 
cauzei celei bune”. Prin aceasta, omul s-a înstrăinat de cunoştinţa de Dumnezeu şi s-a 
umplut de cunoștința pătimaşă a lucrurilor ce cad sub simţuri. În acest mod, omul “a 
socotit zidirea văzută drept Dumnezeu, îndumnezeindu-o”, “a slujit cu toată sârguința 
zidirii în loc de Ziditor”!”. 


Evagrie Ponticul, op. cit., p. 94. 

Idem. Tratatul practic. Studiu introductiv, traducere şi comentarii de Cristian Bădiliță, Polirom, Iaşi, 1997, p. 51. 
Sfântul Maxim Mărturisitorul, Capete despre dragoste. Suta a doua, în Filocalia...,.volumul 2, p. 92. 

“5 Ibidem. 

Sfântul loan Scărarul, op. cit., p. 318-319. 

Învățăturile duhovniceşti ale Sfântului Petru Damaschinul..., p. 145. 

Sfântul Maxim Mărturisitorul, Capete despre dragoste. Suta a doua, în Filocalia..., volumul 2, p. 100. 

*0 Ibidem, p. 308. 

Învățăturile duhovniceşti ale Sfântului Petru Damaschin, p. 187. 

Sfântul Maxim Mărturisitorul, Răspunsuri către Talasie..., p. 35. 

Părinții filocalici, precum Marcu Ascetul şi Diadoh al Foticeii, acordă o 
valoare esențială Tainei Sfântului Botez, spunând că ea este Taina prin care în 
sufletul noului creştin Se sălăşluieşte Hristos, Duhul Sfânt şi puterile îngereşti. Prin 
această sălăşluire a lui Hristos, este alungat din suflet diavolul care “şerpuia”, în el, 
căutând să ne ispitească. Începând din acest moment, lucrarea sau ispita diavolului 
vine mai ales din exterior, şi constă în aceeaşi necunoaştere a lucrurilor, a rațiunilor 
lor divine, duhovniceşti, primordiale. 

Prin intermediul lucrurilor sensibile, aparținând lumii exterioare omului, 
diavolul caută să ne pregătească variate curse, crezând că va reuşi să ne înşele pentru 
a nu putea să discernem adevărata lor valoare şi semnificaţie duhovnicească. Omul, 
adeseori, în loc să le folosească duhovniceşte, cu discernământ, abuzează de creaţia 
lui Dumnezeu şi lucrurile ce o compun, folosindu-le abuziv şi spre propria sa plăcere. 
În această ispită, diavolul este ajutat adeseori de afecte şi simţuri, dacă acestea nu 
sunt disciplinate, ci sunt satisfăcute peste trebuinţă. Fiind mai aproape de lumea 
materială, între aceasta şi suflet şi mai înclinate spre ceea ce este material, trupesc, 
simțurile se îndreaptă mai ales spre lucrurile sensibile şi corporale, în scopul 
dobândirii şi folosirii lor, spre plăcerea sa trupească. 

Diavolul ne ispiteşte nu doar prin lucruri, ci şi prin semenii noştri, care, 
abandonând lucrarea cea duhovnicească, slujesc, adeseori fără să conştientizeze, 
adică fără să ştie, diavolului, prin faptele lor rele. 

De aceea, sensul ascezei externe vizează mai ales redescoperirea rațiunilor 
inițiale ale lucrurilor, care sunt raţiuni divine, duhovniceşti, curate şi să folosească 
aceste lucruri conform acestor raţiuni înalte ale lor, zidite de Dumnezeu în firea lor, 
prin creație şi experierea bogăției de sensuri a vieții semenului, în calitatea sa de real 
“chip” al lui Dumnezeu. Prin asceză, lumea aceasta şi trupul nostru, prin care suntem 
în proximitate față de ea, îşi descoperă şi împărtăşesc adevărata lor valoare, de suport 
pentru opera sau lucrarea duhovnicească, devin “templu” şi “sălaş” al Duhului Sfânt. 

Prin ispita internă, diavolul ținteşte distrugerea echilibrului inimii şi al minţii. 
Isihie Sinaitul spune că toate păcatele bat mai întâi la uşa minţii, prin gânduri. 
Mintea, spune Sfântul Maxim Mărturisitorul, este la mijloc între două ființe, care îşi 
lucrează cele proprii, una virtutea, cealaltă răutatea; adică între înger şi diavol. Dar, 
adaugă el, ea are permanent puterea şi libertatea să urmeze sau să se împotrivească 
cui vrea'*, 

“Minte cu minte se încaieră în luptă în chip nevăzut, spune Isihie Sinaitul, mintea 
drăcească cu mintea noastră”. 

Este o învăţătură tradițională a spiritualității ortodoxe, cu adânci rădăcini în Sfânta 
Scriptură, potrivit căreia îngerii răi nu cunosc inimile noastre. Singurul cunoscător al 
inimilor noastre este Dumnezeu. Însă diavolii, iscodind toate mişcările şi cuvintele 
nostre, cunosc, pe baza acestora, multe din mişcările inimii'S5. 


155 Sfântul Maxim Mărturisitorul, Capete despre dragoste. Suta a treia..., p. 122. 

154 Isihie Sinaitul, Capete despre trezvie..., p. 70. 

155 Evagrie Monahul, Capete despre deosebirea gândurilor..., în Filocalia..., volumul 1, p. 98-99, spune că “: ... toate 
înfățişările pe care le luăm le iscodesc dracii şi nimic nu lasă necercetat din ale noastre, nici culcarea, nici şederea, nici starea 

Evagrie spune că diavolul se poate atinge de creier şi să-l tulbure, îndemnându-l spre 
slavă deşartă, însă cei care ne pot influenţa cu adevărat sunt Dumnezeu şi îngerii 
buni. Aceştia, arătându-ni-se, opresc chiar şi numai cu cuvântul interior, lucrarea 
potrivnică din noi şi mişcă lumina minţii la lucrarea fără rătăcire'*. Îngerul bun are 
puterea de la Dumnezeu să se arate minţii, să-l facă să-l primească şi să-i redea pacea 
gândurilor, chiar dacă mintea nu vrea aceasta“. 

În principal, lucrarea cea rea sau ispita cea rea se manifestă sub forma a doua 
mecanisme pe care încearcă să le declanşeze diavolul, în scopul atragerii noastre la 
păcat: cel al închipuirii sau imaginaţiei şi cel al amintirii. Prin cel dintâi, diavolul 
caută să ne născocească tot felul de idei şi reprezentări păcătoase şi pătimaşe sau 
atunci când nu reuşeşte aceasta, ne aduce aminte de păcatele trecute, prin declanşarea 
mecanismului amintirii. 

Cu privire la căile sau modalitățile de pătrundere a gândurilor păcătoase în 
planul conştiinţei, Talasie Libianul vorbeşte despre: lucrarea simţurilor, amintirea şi 
amestecarea din trup", iar Sfântul Maxim Mărturisitorul vorbeşte despre simţire, 
despre schimbări în starea organică şi despre amintire, ca “prilejuri prin care mintea 
primeşte înţelesuri pătimaşe”!”. 

În principiu, diavolul, spune Sfântul Petru Damaschinul, are obiceiul să 
ispitească sau să atace sufletul cu ceea ce găseşte în fața lui, adică cu bucurie şi 
mândrie sau întristare şi deznădejde, fie cu oboseală şi nelucrare, fie cu lucruri şi 
cugetări ivite nelavreme şi fără folos, fie cu dragoste exagerată, fie cu o ură pătimaşă 
față de materie şi lucruri!“ Sau, cum sublinia Sfântul Maxim Mărturisitorul, “dracii 
iau prilejurile de-a stârni în noi gândurile pătimaşe din patimile aflătoare în suflet. Pe 
urmă, războindu-ne mintea prin aceste gânduri, o silesc la consimţirea cu păcatul. 
Astfel, biruitor fiind, o duc în sfârşit, ca pe o roabă, la faptă. După aceea, cei ce au 
pustiit sufletul prin gânduri, se depărtează împreună cu ele şi rămâne în minte numai 
idolul păcatului”!€!. 

Diavolul are o conduită duplicitară sau adoptă o dublă strategie: până la 
săvârşirea faptei rele, ne dă curaj şi îndrăzneală să primim ispita, să o însoțim cu 
gânduri proprii, să consimţim la lucrarea ei şi să o producem, să o facem, iar după 


în picioare, nici cuvântul, nici mersul, nici privirea. Toate le iscodesc, toate le mişcă, toată ziua uneltesc vicleşuguri împotriva 
noastră, ca să înşele în vremea rugăciunii mintea smerită şi să stingă lumina ei fericită”. 

156 Idem, Cuvânt despre rugăciune..., în Filocalia..., volumul 1, p. 115. 

'5 Învățăturile duhovniceşti ale Sfântului Petru Damaschinul... p. 237. 

158 'Talasie Libianul, Despre dragoste, înfrânare şi petrecerea cea după minte, în Filocalia... volumul 4, p. 19. 

159 Sfântul Maxim Mărturisitorul, Capete despre dragoste. Suta a doua..., p. 9: Prin acestea trei primeşte mintea 
înțelesuri pătimaşe: prin simţire, prin schimbări în starea organică şi prin amintire. Prin simțire, când lucrurile de care suntem 
împătimiţi, venind în atingere cu ea, o mişcă spre gânduri pătimaşe. Prin schimbări în starea organică, când mustul trupului, 
schimbându-și amestecarea printr-o hrană neînfrânată, sau prin lucrarea dracilor, sau prin vreo boală, mişcă mintea iarăşi spre 
gânduri pătimaşe sau împotriva Providenţei. Iar prin amintire, când aceasta, aducând în legătură cugetările sale cu lucrurile 
faţă de care am simțit vreo patimă, de asemenea mişcă mintea spre gânduri pătimaşe. 

'% Învățăturile duhovniceşti... p. 218. 

15 Sfântul Maxim Mărturisitorul, Capete despre dragoste. Suta a doua..., p. 87. 

săvârşirea păcatului, caută să ne strecoare în suflet întristarea şi deznădejdea, 
îngrozindu-ne cu spaimele judecății! ?. 

Spiritualitatea ortodoxă vorbeşte despre trei cauze generale ale gândurilor: 
teonomia, autonomia şi eteronomia, sau despre trei feluri de gânduri: dumnezeieşti 
sau îngereşti; omeneşti şi drăceşti. Dintre acestea, cele rele sau drăceşti au drept cauză 
“deprinderea rea”, păcatele sau, cum spune Sfântul Marcu Ascetul, “păcatele văzute, 
pe care le săvârşim cu mâinile, cu picioarele şi cu gura”!%. 

Gândurile rele sau pătimaşe sunt alcătuite dinr-o idee sau un înţeles simplu, la 
care s-a asociat o patimă. Acestea sunt complicate, “necurate”, groase (precum 
curvia, desfrânarea, pizma), “urâte, jucăuşe, fermecătoare, vânătoare, comunicante, 
ucigaşe” şi nu fac altceva decât să aţâţe partea poftitoare a sufletului, să o tulbure pe 
cea irascibilă sau să o întunece pe cea raţională. 

Lupta împotriva lor presupune lupta împotriva cauzelor lor şi este ajutată de 
psalmodiere şi rugăciune, prin care mintea îşi reia lucrarea ei naturală şi firească 
pentru care a fost creată. O cale esenţială în dobândirea darului deosebirii sau al 
discernământului spiritual o constituie mărturisirea deplină a gândurilor noastre 
duhovnicului sau părintelui nostru duhovnicesc, pentru că, aflăm de la Sfântul loan 
Scărarul, “nimic nu dă dracilor şi gândurilor acestora atâta putere împotriva noastră, 
ca faptul de a le hrăni şi ascunde în inimă nemărturisite”1**, după cum şi nimic nu 
umileşte pe demoni şi nu întăreşte sufletul şi nu luminează mintea şi nu dă strălucire 
înțelegerii şi nu curățeşte inima ca mărturisirea gândurilor şi arătarea celor cugetate 
de Părinţii duhovniceşti. 

Adevărata libertate în gânduri constă în aceea că “cel ce întreabă, să-şi dezvăluie 
deplin gândul celui întrebat şi să nu ascundă ceva din el, nici să-l acopere cu ceva din 
ruşine, nici să nu-l înfăţişeze ca pe al altuia, ci ca pe al său propriu, aşa cum este”1% . 

Gândurile au ca scop să se elibereze, să se curăţe de înțelesurile pătimaşe şi 
complicate ale lucrurilor şi să se întoarcă astfel spiritualizate, înduhovnicite în sediul 
lor - mintea, şi aceasta curățită la rândul ei şi unită cu inima. Gândurile trebuie să se 
desprindă de pofte, de conținuturile pătimaşe ale lucrurilor, de robia față de acestea, 
să le întoarcă şi să le conducă spre o semnificație duhovnicească. Ele sunt chemate 
“să lumineze lucrurile, să aducă la lumina sensibilă a acestora, să le expliciteze şi 
ordoneze arhitectonic, în acord cu natura lor adevărată, adică în acord cu scopul pe 
care li l-a dat Creatorul lor”. 

Aceasta se realizează, potrivit Părinților duhovniceşti ai Filocaliei, prin trezvie 
sau nepsis, adică prin adunarea din rătăcire, din împrăştiere şi prin paza gândurilor şi 
a minţii. Căile prin care se ajunge la această trezvie, după o lucrare ascetică deosebită, 

privesc mai ales adunarea şi concentrarea minţii asupra Numelui lui lisus din 
rugăciunea minţii coborâte în inimă, încă din faza de “gând simplu şi prim”. 

Lucrarea imaginației sau a fanteziei, cea care rodeşte închipuiri sau năluciri - 
fantasiai - are, după cum ne arată Calist şi Ignatie Xanthopol, trei aspecte sau lucrări: 
1) printr-una dăm forme sau chipuri lucrurilor percepute prin mijlocirea simțurilor; 2) 
printr-alta născoceşte imagini sau reprezentări noi, fără a avea vreo corespondență 
reală (imaginaţia în înţeles propriu; şi 3) prin care dorim prietenia lucrurilor care ne 
închipuim că produc plăcere şi ne arătăm adversari faţă de ceea ce provoacă durere'”. 

Dacă nu a reuşit să ne provoace fantezii noi sau gânduri pătimaşe noi, atunci 

diavolul caută, sub diferite forme şi ispite, adesea venite din lumea exterioară, să ne 
declanşeze mecanismul amintirii sau rememorării, cu scopul de a ne întoarce, măcar 
cu mintea, la patimile şi păcatele de altă dată, fie ele chiar pocăite. Prin aceasta şi prin 
stăruința minţii şi a gândurilor în ele, se poate ajunge, adesea, la reluarea lor. 
Sfinţii Varsanufie şi loan ne spun că există şi o amintire bună, a păcatelor trecute, 
urmată de conştiinţa păcătoşeniei şi smerenie noastre şi de lupta de îndreptare prin 
fapte, dar există şi o amintire rea, de la vrăjmaşul. Dacă va cădea pradă acesteia, 
sufletul va fi ajunge la păcate şi patimi şi mai rele. 

De aceea, recomandările duhovniceşti se referă la folosirea cu discernământ a 
amintirii; să zăbovim în cele bune şi curate, iar pe cele rele să le alungăm reprede de 
la noi. 

Tot în legătură cu mecanismul momeli: sau ispitei, Părinţii filocalici fac des 
referire şi descriu vicleşugurile vrăjmaşului, între care şi retragerea sau părăsirea 
drăcească, adică oprirea pentru scurtă durată a luptei, pentru ca apoi să se pornească 
şi mai rău asupra noastră. În acest timp, ei urmăresc să vadă care este punctul nostru 
slab, pentru a izbi în el!%. 

Literatura duhovnicească a Ortodoxiei vorbeşte despre o intensificare a 
ispitelor şi vicleşugurilor drăceşti, pe măsura eforturilor ascetice ale ostenitorului. 
Scopul acestei sporiri a răutăţilor este tocmai acela de a ne înfricoşa de greutatea 
dobândirii mântuirii şi de a ne descuraja, de a nu mai crede şi vedea ajutorul lui 
Dumnezeu. 

Sfântul Maxim Mărturisitorul face referire la trei trepte ale ispitei, după 
vrednicia celor încercaţi: a) cei ce s-au ridicat pe treapta cea mai înaltă a rugăciunii, 
sunt ispitiți să primească înțelesurile (chipurile) lucrurilor sensibile; b) 
contemplativii, cei ce se îndeletnicesc cu cunoaşterea, să primească gânduri 
mincinoase, pătimaşe; c) practicii - să păcătuiască cu lucrul'%, iar Calist Patriarhul, 
vorbind despre el şi despre o ispită gradată sau proporțională cu starea duhovnicească 
a fiecăruia, învaţă că “de cei începători, sau aflători pe treapta morală sau făptuitoare, 
demonul se apropie prin zgomote nearticulate sau şi articulate. Celor de pe treapta 


17 A celor între monahi Calist şi Ignatie Xanthopol: Metodă şi regulă foarte amănunțită pentru cei ce-şi aleg să 
vieţuiască în linişte şi singurătate, în Filocalia..., volumul VIII, p. 139. 

'% Evagrie Ponticul, Tratatul practic..., p. 82. 

1% Sfântul Maxim Mărturisitorul, Capete despre dragoste. Suta a doua..., p. 99. 

vederii (contemplării), le înfiripă formele unor năluciri, încât li se pare că se 
colorează aerul, ca lumină; alteori li le înfăţişează pe acestea şi ca foc, ca printr-o 
făgăduinţă potrivnică să amăgească pe ostaşul lui Hristos". 

La cei duhovniceşti, ispitele sunt mult mai numeroase şi mai grele. Pentru a-i ispiti pe 
aceştia, diavolii pornesc o lucrare dezlănţuită ziua şi noaptea, în somn şi în vis, în 
rugăciune şi în lacrimi, încercând să-i îndepărteze de la lucrarea cea bună, mai ales 
prin mândrie pentru faptele înalte de care s-au învrednicit. 

“Dracii cei vicleni - spune Evagrie - aşteaptă noaptea ca să tulbure pe 
învățătorul duhovnicesc, prin ei înşişi; iar ziua, îi învăluiesc prin oameni în 
strâmtorări, defăimări şi primejdii”. Ispitele de noapte sunt şi mai cumplite. Cei 
care ne atacă ziua, ne atacă şi noaptea, “prefăcându-se în alte şi alte feţe”'7, în 
încercarea lor de a-l arunca pe om în îndoială şi tulburare. Războiul de noapte este 
îndoit, spun ei. Cauzele lui sunt: pe de o parte, ispita diavolului, pe de altă parte, 
dragostea de plăceri. 

Toţi aceşti sfinţi ne spun cum să ne izbăvim de aceste tulburări: să facem de şapte ori 
şapte îngenuncheri, adică patruzeci şi nouă, rostind la fiecare rugăciuni scurte de 
ajutor, în special rugăciunea lui Lisus!5. 

Ispitele din noapte pot fi, deci, de la diavoli sau de la fire. De cea de la fire 
scăpăm culcându-ne cu pace şi după multe rugăciuni şi pecetluindu-ne cu numele şi 
semnul Sfintei Cruci. La cei desăvârşiți, aceste ispite fireşti dispar, pentru că ei au 
stins prin nevoințele lor, aprinderea firii, au mortificat mădularele lor, făcându-se 
oameni duhovniceşti". 

Toate aceste ispite din vremea nopții, din stare de veghe sau de somn nu 
trebuie primite, ne spun Sfinţii Varsanufie şi loan, pentru că “pe Stăpânul Hristos nu-l 
cunoaştem după trup şi de aceea diavolul încearcă să ne convingă prin minciună că El 
este, ca, crezând înşelăciunii ca adevărului, să ne pierdem”. “Tar de voieşti să scapi 
de visurile necurate şi de nălucirile şi înrâuririle urâte ale demonilor, spune Cuviosul 
Isaia Pusnicul - nu te da pe tine somnului oprit de canonul privegherii”!'€. 

Forma cea mai dezlănțuită de ispită şi război o ia vrăjmaşul în timpul 
rugăciunii. Scopul vrăjmaşului este “să fure rugăciunea ceas de ceas, de la noi”. Tot 
războiul ce se aprinde între noi şi necurații diavoli, potrivit lui Evagrie Monahul - nu 
se poartă pentru altceva decât pentru rugăciunea duhovnicească”. În timpul 
rugăciunii, lupta şi năvălirea vrăjmaşului are amploarea şi răutatea fiarelor dintre cele 
mai sălbatice. Ei se reped asupra rugătorului “în cârduri”, luând forme şi consistențe 
materiale dintre cele mai ciudate şi periculoase şi încercând să-l îngreuneze prin 


Calist Patriarhul, Capete care au lipsit, în Filocalia... volumul VIII, p. 232. 

Evagrie Monahul, Cuvânt despre rugăciune..., p. 124-125. 

Sfinţii Varsanufie şi loan, op. cit., p. 204. 

* Ibidem. 

” Ibidem, p. 205. 

75 Ibidem, p. 417. 

Cuviosul Isaia Pusnicul, Douăzeci şi nouă de cuvinte, în Filocalia..., volumul XII, p. 288-289. 
Evagrie Ponticul, Cuvânt despre rugăciune... p. 11]. 

moleşeală, somn, vedenii, lumini, amăgiri, năluciri, tulburări chiar şi hormonale,"$ 
ocări, loviri, strigăte, vătămări, formă de sabie. În toate aceste ispite, rugătorul are 
ajutor pe îngerul cel bun, dat de la Botez şi pe ceilalți îngeri, care “stau de față 
împreună cu noi”? 

Cei mai râvnitori dintre toţi, au de luptat cu doi diavoli. Unul încearcă încă să 
le mai supere şi să le tulbure trupul, printr-o poftă exagerată şi iraţională spre 
împreunare. Altul supără sufletul, ducând la o râvnă exagerată în dragostea de 
Dumnezeu, în sensul că ostenitorul vrea să nu mai placă şi altul lui Dumnezeu, în 
afară de el. Împotriva acestor duhuri, spune Sfântul Diadoh al Foticeii, trebuie luptat 
prin înfrânare, nemâniere, gândire adâncă la moarte, smerenie şi dragoste!*. 

Diavolii se pot strecura şi în manifestările noastre sufleteşti dintre cele mai 
adânci, mai interioare. Ei ne pot ispiti chiar şi în momentele noastre de adâncă 
pocăință, de plâns duhovnicesc şi de lacrimi sincere de pocăință. În acestea, el 
încearcă să strecoare ispita slavei deşarte şi a mândriei. Din acest motiv, Sfântul loan 
Scărarul ne recomandă: “Alungă câinele care vine când te afli în cel mai adânc plâns 
ŞI îți şopteşte că Dumnezeu e nemilostiv şi neîndurător”!*! sau cel care, sub pretextul 
aprecierii eforturilor noastre, ni le zădărniceşte. 

Dacă pe cei ce se luptă în lume, diavolii îi ispitesc prin lucrurile din lume, 
adică prin ispite mai groase, pe cei despărțiți de lucruri, pe contemplativ, îl ispitesc 
prin înțelesurile pătimaşe ale lucrurilor. Ori, “cu cât e mai uşor de a păcătui cu mintea 
decât cu lucrul, cu atât e mai greu războiul cu gândurile decât cu lucrurile”. Iar 
viclenia şi perversitatea lor, în această privință, nu are nici o limită. Ei iau înfățişările 
pe care le voiesc, căutând să ne scoată din minți. 

Vorbind despre limitele şi modurile manifestării acestei lucrări rele, Cuviosul 
Maxim Cavsocalivitul ne arată semnele generale după care putem deosebi lucrarea 
diavolească. Astfel, duhul rău al amăgirii, când se apropie de om, îi zăpăceşte mintea 
şi o sălbăticeşte; îi face inima aspră şi o întunecă; îi pricinuieşte frică, temere şi 
mândrie; îi înăspreşte ochii, îi tulbură creierul, îi înfioară tot trupul; îi iscă, prin 
nălucire, în faţa ochilor o lumină care nu străluceşte şi nu e curată; ci roşie; îi scoate 
mintea din frâu şi o îndrăceşte; îl mişcă să spună cu gura cuvinte necuviincioase şi 
hulitoare. Şi cel ce vede acest duh al amăgirii de mai multe ori, se mânie şi se umple 
de laudă cu bunătăţile lui; e plin de slava deşartă şi fără înfrânare şi temere de 
Dumnezeu şi totdeauna e stăpânit de patimi. lar la urmă de tot îşi iese cu totul din 


minţi şi vine la pierzania deplină'*?. 


“5 Ibidem, p. 118: “Când pizmaşul diavol nu poate mişca memoria în vremea rugăciunii, atunci sileşte starea hormonală a 

obiceiul să petreacă în cugetări, uşor se încovoaie. 

51 Sfântul loan Scărarul, op. cit., p. 183. 

O întrebare pe care şi-au pus-o Părinţii duhovniceşti şi pe care ne-o punem şi 
noi este cea privind rostul acestor ispite, semnificația lor spirituală, precum şi 
atitudinea faţă de ele. 

Scopul sau rostul lor fundamental este îndreptarea noastră, căci spun Sfânții 
Calist şi Ignatie Xanthopol, ele fac mintea noastră să nu se mândrească de binele ce 
l-a aflat, ci, dimpotrivă, războită, certată şi umilită, să sporească în smerita cugetare. 
În legătură cu aceste momente, Părinţii filocalici vorbesc despre îngăduinţa sau 
retragerea lui Dumnezeu sau despre ascunderea harului de la noi. Dar chiar în această 
ascundere, harul ajută în chip tainic, neştiut, sufletul, ca să arate vrăjmaşilor lui că 
biruinţa e numai a sufletului **. 

Sfinţii Varsanufie şi loan vorbesc despre două atitudini în legătură cu momeala 
sau ispită, în funcție de tăria şi străduințele noastre ascetice. Una este, spun ei, 
intrarea gândurilor sau semănarea lor şi cu totul altceva este reaua lor folosire sau 
învoirea cu ele. Prima dintre ele - ispita - nu este de osândit, sau cum spune spune 
Sfântul Marcu Ascetul, “momeala nu e nici păcat, nici dreptate, ci dovada libertăţii 
voii”!%5. Însă învoirea cu ele este un lucru vrednic de osândă. De aici şi două 
principii: cel ce are puterea de a li se împotrivi, a lupta şi a birui aceste ispite, să le 
lase să intre, pentru ca aflându-le pe terenul său să le pricinuiască o înfrângere grea, 
însă cel slab, care nu are această putere, să le taie, alergând la Dumnezeu!%. 

Dacă gândul străin, ispita a pătruns, spun ei, să nu ne tulburăm, ci să aflăm în 
care parte loveşte acesta şi descoperind aceasta, să lucrăm fără tulburare împotriva 
lui, chemându-L pe Dumnezeu ca ajutor, căci “nu în intrarea tâlharului în casă stă 
răul, ci jefuirea celor din casă. lar dacă iese cu necinste, slava este a stăpânului casei, 
iar necinstea a celui ce a ieşit fără să ia nimic”!*. 

Lupta cu păcatul, în orice fază a derulării sale ar fi, înseamnă, de fapt, lupta 
împotriva cauzelor sale. Lupta împotriva faptei sensibile, învață Părinţi filocalici 
trebuie dusă încă din etapa sau faza de gând prim sau întâi născut. Din acest motiv, 
Evagrie Monahul ne cere să distrugem capul şarpelui. 

Părinţii numesc păcatul furnico-leul, pentru că dacă nu avem grijă să îl 
distrugem când este mic, încă din faza de ispită, de furnică, el creşte şi se dezvoltă în 
sufletul nostru, ajungând la puterea harului. De aceea, Evagrie ne sfătuieşte ca, atunci 
când suntem ispitiți să prindem gândul străin şi viclean, să-l descoasem, cum şi din ce 
este alcătuit pentru a şti cum să luptăm la înlăturarea lui'*%. 

Dacă nu am reuşit să îl înlăturăm acum, în faza de ispită, de simplă posibilitate 
teoretică, hpsită de o evidenţă practică constrângătoare, lupta deveni pe celelalte 
trepte sau etape din fenomenologia păcatului mult mai grea, proporțională cu ierarhia 
căderii. 


15 A celor dintre monahi..., p. 186-187. 


Marcu Ascetul, Despre Botez, în Filocalia..., volumul 1, p. 375. 

'5 Ibidem, p. 436. 

15 Eyvagrie Ponticul, Capete despre deosebirea gândurilor..., p. 90-91. 

44 
Etapele păcatului 


Întreaga luptă duhovnicească a omului se dă în această viaţă în vederea 
dobândirii vieţi viitoare, împotriva patimilor, a păcatului şi a răului, pentru 
dobândirea şi lucrarea virtuţilor creştine. Ascetica ortodoxă şi scrierile duhovniceşti 
vorbesc la modul cel mai adânc şi cuprinzător despre idealul vieții spirituale - 
desăvârşirea, sfinţenia, îndumnezeirea prin har şi lucrare, dar până ajunge la aceasta, 
omul trebuie să biruie răul şi păcatul, până la a se statornici în practicarea binelui. 

Păcatul este, în ultimă analiză, “pierderea sensului existenței: o viaţă în 

întregime superficială, materială, o viață de plăcere, egoistă, legată de conflictul cu 
ceilalţi şi de uitarea lui Dumnezeu”. 
Păcatul este un act “care interesează toate dimensiunile omului”. Păcatul şi 
urmările sale se prezintă din punct de vedere moral o întoarcere şi cădere a ființei 
noastre de la demnitatea şi vocaţia sa originară, o îndepărtare de izvoarele autentice 
ale vieţii - Dumnezeu, şi o apropiere şi trăire în proximitatea apăsătoare a tenebrelor, 
a iluziilor privind viaţa, căci păcatul nu realizează planul sau etajul inferior şi sărac în 
care îşi trăieşte viaţa, ci, dimpotrivă, are credinţa că această viață este adevărată. El 
percepe îngustarea vieţii spirituale prin prisma lărgirii faptelor sale pătimaşe. 

Părinţii filocalici numesc variat păcatul. El este “zid între noi şi Dumnezeu”, 
“prăpastie” şi “haos”. Prin păcat, omul refuză legătura cu Dumnezeu şi cu virtutea, 
care are ca expresie supremă atributele dumnezeirii şi se scufundă într-o viaţă 
paranaturală şi parafirească, desfiinţându-se ca fiinţă rațională. El distruge legătura 
harică dintre Dumnezeu şi om, îndepărtându-l pe acesta din urmă de Creatorul său şi 
până la urmă şi de el însuşi, de sinea sa autentică, în care se află, ca o pecete chipul şi 
harul divin, cufundându-se în moartea spirituală. 

Păcatul este considerat, în învăţătura ortodoxă, “călcarea cu deplină ştiinţă şi 
voinţă liberă a voii lui Dumnezeu”. 

În legătură cu originea păcatelor şi a patimilor, regăsim aceeași idee clară a 
Părinților duhovniceşti: în timp ce virtutea şi faptele bune izvorăsc din împreună 
lucrarea omului cu Dumnezeu, cu harul divin, faptele rele, păcătoase şi pătimaşe 
aparțin exclusiv omului, voii sale libere. Mai mult chiar, “păcatul sau patima - aflăm 
de la Sfântul loan Scărarul - nu se află în fire în chip natural. Căci Dumnezeu nu e 
făcătorul patimilor”!”!. Cauzele păcatelor suntem noi. Nici chiar scuza că păcatul ar fi 
o expresie a slăbiciunii trupului, nu rezistă, pentru că “unirea cu Dumnezeu Cuvântul 
a întărit toată firea, prin dezlegarea ei de blestem, nelăsându-ne nici o scuză pentru 
pornirea cea de bună voie spre patimi”. Cauza sa generală nu este nici ispita 
diavolului, nici slăbiciunea trupului, deşi acestea îl înlesnesc, ci “afecțiunea 


15 M. Costa de Beauregard, Dumitru Stăniloae. Mică dogmatică vorbită. Dialoguri la Cernica. În româneşte de Maria- 
Cornelia Oros, Editura Deisis, Sibiu, 1995, p. 156. 

1% Tomas Spidlik, La spiritualite de POrient chretien. Manuel systematique, Pontificium Institutum Orientalium 
Studiorum, Roma, 1978, p. 191. 

19! Sfântul Ioan Scărarul, op. cit., p. 333. 

1% Sfântul Maxim Mărturisitorul, Răspunsuri către Talasie..., p. 262. 

neraţională a sufletului faţă de plăcerea simţurilor”!*5. La fel, Sfântul Marcu Ascetul 
spune că adevăratele cauze ale păcatelor depind de noi înşine. Oricât de puternică ar 
fi ispita, consimţirea cu ea şi apoi lucrarea păcatului ne aparține în exclusivitate. 
Păcatul are, potrivit concepției sale două cauze: neîmplinirea poruncilor şi faptele rele 
personale, de după Botez. Şi amândouă ne aparțin. 

Orice păcat începe printr-o cădere a rațiunii din adevăr şi prin alunecarea vieții 
noastre întregi într-o direcție greşită, într-o rătăcire alături şi împotriva firii. 

Sfântul Maxim Mărturisitorul arată că prima formă de manifestare a păcatului 
este căderea sau abolirea rațiunii din postul ei de străjer al sufletului. Facultatea 
rațională a discernerii, precum şi lucrarea duhovnicească - a trezviei sunt abolite. 
Căderea se produce mai întâi în plan mintal, interior. De aceea, el defineşte păcatul ca 
fiind “întrebuințarea greşită a ideilor, căreia îi urmează reaua întrebuințare a 
lucrurilor”! şi recomandă următoarele: “nu întrebuința rău ideile, ca să nu fii silit să 
întrebuinţezi rău şi lucrurile. Căci de nu păcătuieşte cineva mai întâi cu mintea, nu va 
păcătui nici cu lucrul”!%. 

Cu privire la felurile păcatelor, experiența duhovnicească a Părinților filocalici 

îşi spune şi de această dată cuvântul. Ei nu teoretizează şi nu speculează asupra unei 
probleme atât de practice, existențiale. Detaliile lor sunt esențiale, fundamentale 
pentru toţi cei iubitori de frumuseţe duhovnicească, de sfinţenie. 
Pornind de la împărțirea sufletului în: rațiune, iuțime şi poftă, Sfântul loan 
Damaschin vorbeşte despre păcatele din rațiune, precum: necredința, erezia, 
nebunia, hula (blasfemia), încuviințarea păcatelor născute din partea pătimitoare; de 
păcate ale iuţimii: ura, pizma, uciderea, pomenirea şi cugetarea la rău; şi despre 
păcetele părţii poftitoare, cum ar fi: lăcomia pântecelui, beţia, curvia, iubirea de 
avuţii, pofta de slavă deşartă şi de plăceri trupeşti. 

Sfântul Maxim Mărturisitorul face distincția între păcatul cu mintea şi cel cu 
fapta, iar Sfântul Isaac Sirul face referire la păcatele ce se fac din slăbiciune şi fără 
voie, la cele făcute din neştiinţă, la cele făcute cu voie şi la păcatul generalizat - 
patima. 

În legătură cu fenomenologia păcatului, adică privind modul de declanşare şi 
manifestare a lui, din faza de ispită şi până la concretizarea sau manifestarea lui ca 
faptă sensibilă, adică în legătură cu “teologia şi teomahia diavolilor”, despre care 
vorbeşte Sfântul loan Scărarul, ascetica filocalică dă prețioase detalii de ordin 
duhovnicesc. 

Potrivit scrierilor ascetice, păcatul trece, de la faza de ispită şi până la cea de patimă, 
prin mai multe faze. Cu privire la numărul exact, clar al acestor faze, Părinții 
filocalici se exprimă nuanţat. 


'% Ibidem, p. 310. 

154 Sfântul Maxim Mărturisitorul, Capete despre dragoste. Suta a doua..., p. 97. 
'% Ibidem, p. 9%. 

'% Ibidem. 

Potrivit Sfântului Maxim, fazele păcatului sunt: atacul (momeala) sau pofta; 
deprinderea (habitudinea) răului sau consimţirea, lucrarea, fapta sau săvârşirea. 
Sfântul loan Damaschinul dezvoltă această schemă, insistând asupra momentului de 
luptă şi deliberare interioară. Potrivit lui, etapele, în număr de şapte, sunt următoarele: 
momeala (atacul); însoţirea, lupta, patima, învoirea (consimţirea), lucrarea şi robia. 

Momeala este gândul adus simplu în minte de vrăjmaşul. 

Însoţirea este primirea gândului strecurat de vrăjmaş, preocuparea de el şi 
convorbirea plăcută a voii noastre cu el. 

Patima este, potrivit Sfântului loan Damaschinul, deprinderea cu gândul 
strecurat de vrăjmaş, care se naşte din însoţire şi învârtirea necontenită cu cugetării şi 
închipuirii în jurul lui. 

Lupta este împotrivirea cugetării la săvârşirea păcatului. 

Patima este ducerea silnică şi fără voie a inimii stăpânită de prejudecată şi de o 
îndelungată obişnuință. 

Învoirea este consimţirea cu patima din gând. 

Lucrarea este împlinirea cu fapta a gândului pătimaş!”. 

În general, tradiţională a devenit în ascetica răsăriteană lista simplificată în 
patru momente generale: Momeala - ca gând simplu sau icoană a ceva adus în inimă 
în chip înţelegător; însoţirea - sub forma convorbirii cu ceea ce s-a arătat în chip 
pătimaş sau nepătimaş în minte; consimţirea sau încuviințarea - învoirea cu plăcere a 
sufletului, cu ceea ce s-a arătat; şi patima, ca deprindere şi obişnuinţă rea a sufletului 
în practicarea păcatului. 

Din punct de vedere a culpabilităţii conştiinţei noastre la aceste momente, 
situația este următoarea: Momeala, constând în venirea în minte a binelui sau a răului, 
nu are nici răplată, dar nu este nici de ocară, ci dovadă a libertăţii cu care am fost 
înzestrați prin creaţie. Însoţirea, sub forma de convorbire cu momeala, fie spre 
încuviinţare, fie spre lepădare, este bună, atunci când este spre o faptă bună şi este 
rea, atunci când conduce către săvârşirea unei fapte rele. Lupta prilejuieşte cununa 
sau osânda, în funcţie de biruinţa sau de înfrângerea sa. Încuviinţarea, robia şi patima 
sunt toate vrednice de osândă. 

Părinţii filocalici vorbesc despre o îndoită geneză a păcatelor şi patimilor. Unii 
spun că ele se nasc din ispita exterioară, care, pătrunzând în suflet, îl târăşte în robie. 
Alţii consideră că patimile se nasc şi se lucrează din mişcările interioare. Ascetica 
răsăriteană posedă termeni speciali, distincții pentru a desemna acțiunile practice, 
variate ale duhurilor rele asupra omului. Logismoi sunt gândurile sau imaginile care 
izvorăsc din subconştientul nostru pătimaş sau vin în chipuri ademenitoare, încercând 
să acapareze şi să robească mintea noastră. Prosbole semnifică prezenţa unui gând 
sau idei simple, din afară. Synkatatesis este etapa fundamentală, în care mintea 
noastră aderă la acest gând străin. Pathi este fapta sensibilă sau etapa săvârşirii 
păcatului. 


197 Sf. loan Damaschin, Cuvânt de suflet folositor, în Filocalia..., volumul 4, p. 209-210. 

Ascetica ortodoxă distinge cu privire la aceste momeli: logismoi noemata, specifice 
primei etape; logismoi diaboloi, din etapa de prosbole; şi dialogismoi, din faza de 
synkatatesis. 


Rolul voinţei în lucrarea ascetică 


În lucrarea duhovnicească a credinciosului, mai ales în faza ei ascetică, o 

importanţă deosebită o are voinţa. 
Teologia şi spiritualitatea ortodoxă subliniază ideea că voinţa este un bun sau un dar 
natural, creatural, cu care fiinţa sau firea omenească a fost înzestrată încă de la 
crearea sa şi are drept conţinut, după cum arată Sfântul Maxim Mărturisitorul, “toate 
proprietăţile înnăscute naturii în mod fiinţial”"%. 

Voința constituie “caracterul dinamic conştient al fiinţei umane”; “afirmarea 
ei în existență”, căci nu se poate cugeta fiinţa omenească fără voinţa ei de a fi şi de a 
manifesta exact această voinţă”. Viaţa morală este domeniul voinţei morale, 
marginile voinţei fiind şi marginile moralei”!. 

Voința, ca formă superioară a activității vieții umane, expresie a chipului divin 
din constituţia omenească, defineşte adevărata demnitate şi valoare a omului, prin 
faptul că ea îl ridică la rangul de persoană, în universul libertăţii şi îl face subiect al 
unei lucrări harice. Prin aceasta se demonstrează valoarea pe care a acordat-o 
Dumnezeu prin creație omului şi faptul că viaţa sa este forma cea mai înaltă şi 
organizată a existenţei, liberă de constrângere şi întâmplare, de hazard sau contingent. 

Din punct de vedere moral-teologic, se vorbeşte despre voinţă în sens larg şi în 
sens restrâns sau propriu. În sens larg, voinţa este definită ca fiind “totalitatea actelor 
conştiente sau inconştiente prin care urmărim realizarea unui scop". În acest sens, 
conţinutul voinţei însumează toate actele noastre reflexe, instinctuale, deprinderile 
sau obişnuinţele, precum şi actele conştiente, deliberate, prin care se urmăreşte 
realizarea sau împlinirea unui scop propus. 

În sens restrâns sau propriu, prin voință se definește “funcţia psihică prin care ne 
hotărâm în mod liber, în baza unei deliberări sau chibzuinţe, să facem sau să nu facem 
o acţiune, prin care alegem o soluţie din mai multe posibile”. 

Cel care analizează cel mai bine rolul şi rostul voinţei în lucrarea ascetică este 
Sfântul Maxim Mărturisitorul. “Învățătura sa despre voință - spune Părintele 
Stăniloae - ca ţinând de firea umană, sau despre fire ca voluntară prin ea însăşi, voind 


198 Magistrand Ică I. loan, Probleme dogmatice în dialogul Sfântului Maxim cu Pyrrhus, în “Ortodoxia”, XII (1960), nr. 
3, p. 356. 

1% Preot Prof. Acad. Dr. Dumitru Stăniloae, Studii de Teologie Dogmatică Ortodoxă. Omul şi Dumnezeu, Editura 
Mitropoliei Olteniei, Craiova, 1991, p. 248. 

*% Ibidem. 

1 Magistrand Ierod. Irineu Crăciunaș, Rolul voinței în viaţa morală, în “Studii teologice”, VIII (1956), nr. 3-4, p. 211. 

207 Teologia morală ortodoxă pentru institutele teologice. Vol. |. Morala generală, EIBMBOR, Bucureşti, 1979, p. 255. 

*% Ibidem. 

prin ea să existe şi despre firea şi voinţa ei ca neaflându-se concret decât în persoane, 
care precizează modul concret al folosirii voinței, a dezvoltat-o Sfântul Maxim 
Mărturisitorul, el arătând prin aceasta că chiar în voinţa naturală e dată şi putinţa 
folosirii firii”. 

Sfântul Maxim face distincție, mai întâi, între o voinţă naturală (relima 

fisikon) şi o voinţă deliberativă sau gnomică (felima gnomikon). În Epistolele 
hristologice şi duhovniceşti, Sfântul Maxim defineşte voința naturală a fi “o putere 
(o facultate) doritoare a ceea ce e propriu firii care doreşte”2%5, o “dorinţă rațională şi 
vitală””%5, 
Voința sau voirea naturală, susține Sfântul Maxim, este bună şi năzuieşte spre bine 
sau, în terminologia maximiană, spre a fi veşnic bună. Ea este, deci, “o năzuință 
ontologică spre bine, ce doreşte binele şi are certitudinea lui absolută, excluzând 
păcatul”. 

Această voinţă este comună firii, este voința generală a naturii umane. Dintre 
voirile naturale sau fireşti, Sfântul Maxim enumeră: supunerea sub legea lui 
Dumnezeu, căci omul e, prin fire, supus şi slujitor al lui Dumnezeu; apoi cele care 
susțin natura sau viața umană firească, precum: foamea, setea, somnul şi cele 
asemănătoare %%. 

Paralel cu această voinţă, şi ca expresie a libertăţii ei, persoana umană este 
înzestrată cu o voinţă deliberativă, de alegere sau gnomică, sau, cum simplu o 
numeşte Sfântul Maxim - gnomi. În concepţia ascetică a Sfântului Maxim, această 
lbertate de alegere sau liber arbitru, nu numai că denotă imperfecțiunea, limitarea şi 
căderea naturii umane”, ci are chiar caracterul de păcat. Originea răului şi a 
păcatului privine, potrivit Sfântului Maxim din necunoaştere sau, cum vorbesc 
Părinţii filocalici de la cei “trei uriaşi ai patimilor”: neştiința, uitarea şi ignoranţa. 
Când omul discerne adevărul, voința înseamnă “lansarea în linie dreaptă a dorinței 
firii după ceea ce este potrivit pentru ea, iar aceasta e binele..."2!0. 

Dacă voinţa naturală este generală, comună întregii firi umane, voința gnomică 
este specifică, proprie persoanei, căci natura voieşte şi acționează, doar persoana 
alege, adică are posibilitatea şi libertatea de a alege între două sau mai multe 
alternative”"!. 


204 Preot Prof. Acad. Dr. Dumitru Stăniloae, op. cit., p. 263. 

205 Sfântul Maxim Mărturisitorul, Scrieri. Partea a doua. Scrieri şi epistole hristologice şi duhovniceşti. Traducere din 
greceşte, introducere şi note de Pr. Prof. Dumitru Stăniloae, EIBMBOR, Bucureşti, 1990, p. 178. 

25 Ibidem. 

7 Magistrand Ică 1. loan, ate. cit., p. 358. 

20% Pr. Prof. Dumitru Stăniloae, Natură şi har în teologia bizantină, în “Ortodoxia”, XXVI (1974), nr. 3, p. 405. 

2 Vladimir Lossky, Chip şi asemănare (trad. de Lucian Turcescu), în “Studii teologice”, XLIII (1991), nr. 1, p. 62. 

20 Dumitru Stăniloae, lisus Hristos sau restaurarea omului, Editura Omniscop, Craiova, 1993, p. 175. 

211 Vladimir Lossky, art. cit., p. 62. 

În funcţie de modul de împlinire sau de concretizare a conţinuturilor acestor 
forme de voinţă, în acord sau în dezacord cu firea sau cu natura, voinţa poate fi 
rațională sau iraţională”. 

Sfântul Nicodim Aghioritul vorbeşte despre două voințe în om, contrare una 
alteia. Cea dintâi, este o voinţă superioară, prin care se lucrează binele. Cea de-a 
doua, este o voinţă iraţională, inferioară, sensibilă, a simţurilor, prin intermediul 
căreia se manifestă poftele şi pasiunile trupeşti. Sfântul Nicodim învață că voinţa 
rațională, superioară, se află la mijloc între voinţa divină şi între voinţa sensibilă, a 
simțurilor, înclinând fie spre una, fie spre alta, în funcție de imperativele morale. 

Părinții asceți ai Răsăritului vorbesc, în legătură cu viața noastră 
duhovnicească, despre trei voințe: voinţa mântuitoare a lui Dumnezeu sau 
teonomia, care lucrează prin harul Botezului, sub forma chemării, a invitaţiei la 
căință şi desăvârşire; voinţa omenească sau autonomia, care se manifestă cel mai 
adesea sub forma unei voințe deliberative, instabile şi problematizatoare; şi voinţa 
drăcească sau eteronomia, o voință străină, care, odată ce a pus stăpânire pe viaţa 
noastră sufletească şi duhovnicească, se manifestă cu o violență oarbă, în păcate şi 
patimi dintre cele mai variate şi josnice?!?. 

Studiind atent procesul prin care se actualizează această facultate sufletească, 
Sfântul loan Damaschinul vorbeşte, la modul general despre actul involuntar şi 
despre actul voluntar. Actul involuntar poate fi determinat, potrivit lui, de două 
cauze: una de constrângere sau prin forță şi alta datorată neştiinţei. Cea dintâi cauză 
este independentă şi indiferentă, în raport cu voinţa noastră, lucrând ca un principiu 
determinator, silnic. Acest principiu poate veni din exterior, prin altcineva sau altceva 
sau poate proveni din interiorul nostru pătimaş, tulburat de mişcările necontrolate şi 
rebele ale unei firi robite păcatului. 

Actul involuntar izvorât din neştiinţă este acela în care mintea noastră, abdicată de la 
rolul ei de cârmuitor al vieţii sufleteşti şi datorită obişnuinţei păcatului, deci datorită 
lipsei de trezvie şi de pază, nu mai reacționează la oprirea sau derularea acestui 
mecanism psihologic, ci doar consimte sau îşi dă asistenţa la căderea duhovnicească a 
omului. 

Spre deosebire de această formă de lucrare a voinţei, actul voluntar este “orice act pe 
care-l face omul, urmărind prin el în mod constant realizarea unui scop, sau este 


serie aa Ai pai E 35214 
lucrarea ce derivă din voință, cu cunoaşterea deplină a scopului”. EI este un act 


i i fireac K L5 15 
liber şi personal, ca şi subiectul care îl lucrează” -. 


212 Prof. N. Chţescu, Premizele învățăturii creştine despre raportul dintre har şi libertate, în “Ortodoxia”, XI (1959), 


nr. 1,p.27. 

15 Paul Evdochimov, Vârstele vieţii spirituale. Cuvânt înainte şi traducere Pr. Prof. lon Buga, Asociaţia filantropică 
medicală creştină Christiana, Bucureşti, 1993, p. 57-58. 

714 Teologia morală ortodoxă..., Vol. I, p. 255. 

15 Tbidem, p. 256: Manualele de morală vorbesc despre numeroase feluri de acte voluntare: necesar şi liber; deplin şi 
nedeplin; voit în mod simplu (simplu liber) şi voit în mod parţial (parţial liber); direct şi indirect; pozitiv şi negativ; expres, 
tacit şi prezumtiv; actual, virtual, habitual, interpretativ; explicit şi implicit, etc. 

Ascetica ortodoxă vorbeşte despre trei momente ale actului voluntar şi 
deliberarea, decizia şi executarea. 

Deliberarea este faza de ezitare, de căutare şi formulare a circumstanțelor sau 
motivelor ce au puterea să influențeze mişcarea voinţei într-o direcție sau alta. În 
această etapă, mintea concepe una sau mai multe alternative, dintre care va alege în 
funcție de motivele sau mobilele cele mai puternice; reflecția asupra şanselor sau 
posibilităților de a duce la împlinire varianta aleasă. Prin aceasta, se formează o 
judecată de utilitate sau de necesitate. Tot în această etapă, intervin circumstanţele 
actului voluntar sau “detaliile”: cine, adică săvârşitorul; pe cine, adică cel ce suferă 
acțiunea; ce, adică forma acțiunii; cu ce, adică instrumentul; unde şi când, adică locul 
şi timpul; cum sau modul; pentru ce, adică pricina, cauza?1€. 

Faza sau etapa hotărârii este etapa în care mintea se stabileşte asupra unui motiv, 
eliminându-le pe toate celelalte alternative; iar faza înfăptuirii este faza săvârşirii 
actului voluntar, în mod liber şi deliberat. 

În funcţie de aceste etape, voinţa intervine, în cea dintâi, creator şi selectiv, 
adunând alternativele cu variatele lor motivații şi selectându-o pe cea pe care o vede a 
fi mai oportună; în cea de-a doua fază, prin decizie; iar în faza execuţiei, prin 
judecarea faptelor, după efectele lor”. 

Sfântul Maxim Mărturisitorul a elaborat şi o terminologie specifică, în legătură 

cu gradele de implicare ale voinţei în acest mecanism. El vorbeşte, astfel, despre o 
voinţă nedeterminată (7e/isis), constând în năzuința de a se realiza, dar fără a-şi 
preciza obiectul ei. Prin fixarea asupra unui scop, cert sau incert, realizabil sau 
irealizabil, ea devine o voinţă determinată (Poulisis). După acest moment, urmează 
deliberarea sau chibzuinţa şi, ca efect, alegerea scopului posibil (Pouli sau 
boulevsis). Deliberarea oferă materialul din care voinţa alege sau asupra căruia 
optează şi se decide (proairesis). 
În legătură cu această alegere, Sfântul Maxim introduce voinţa deliberativă - gnomi. 
În lucrarea de alegere sau selectare a alternativelor, a motivelor şi motivaţiilor pro şi 
contra, voința nu lucrează automat, mecanic, ci deliberativ, discrețional, după un 
mecanism complex, ce îmbină motivele raționale cu cele sentimentale şi după o 
logică adeseori paradoxală. Selecţia acestora o face dispoziția sau gnomi, care este 
subiectivă, slăbită de păcat şi de stăruința în el'!%. 


215 Sf. Ioan Damaschin, Dogmatica. Ediţia a II-a. Traducere de Pr. D. Fecioru, Editura Scripta, Bucureşti, 1993, p. 85. 

217 Apropieri se pot face cu psihologia contemporană experimentală, care vorbeşte despre următoarele faze sau etape 
ale actului voluntar: 1. Apariţia conflictului, ca o momeală, uneori chiar a unui conflict cu mai multe alternative. Când 
toate au aceeaşi pondere, reflexiunea alege o soluţie, în funcţie de motivaţie. 2. Deliberarea este perioada în care este 
analizată fiecare alternativă. Ea presupune alcătuirea unui plan pentru a putea elimina sau micşora riscurile în cazul 
alegerii unei alternative. Ea poate dura multă vreme (ca în cazul alegerii unei profesii) sau mai puțin. Uneori deliberarea 
e formală, iluzorie, căci hotărârea e luată, dar se caută argumente pentru a o justifica în faţa altora sau în faţa propriei 
sale conştiinţe. 3. Decizia este momentul caracteristic al voinţei, în care mintea alege ferm varianta asupra căreia a 
deliberat. 4. Executarea hotărârii, ceea ce în terminologia filocalică ar fi fapta sensibilă. Vezi Andrei Cosmovici, 
Psihologie generală, Editura Polirom, Iaşi, 1996, p. 244-245. 

218 Sfântul Maxim Mărturisitorul, op. cit, p. 177; vezi şi Dumitru Stăniloae, lisus Hristos sau restaurarea omului..., p. 173. 


bă! 


Voința gnomică sau personală este “voinţa deliberativă sau capacitatea de 
înclinare şi decizie bilaterală'”!”. Ea este un efect al căderii şi al slăbiciunii şi 
coruptibilității pe care păcatul le-a instalat în firea omenească. Ea nu exista în starea 
primordială în om, atunci când voinţa era cu adevărat liberă, în sensul că distingea 
binele şi îl lucra fără ezitare. 

După cum o defineşte Sfântul Maxim, ca “alipire lăntrică de ceva”, s-ar părea că 
este supusă mai degrabă “logicii sentimentelor”, spre deosebire de fronisis - opinia 
sau cugetarea prudentă *!, în care cea care alege alternativa este raţiunea. 

Prin urmare, în baza libertăţii ei (exousia), voinţa, în funcţie de tăria ei, alege 
între gnomi şi fronisis. Părinții duhovniceşti ai Răsăritului fac distincție între o 
libertate structurală (e/evteria), dată omului prin creație, care împlică în sine 
existența unei libertăţi de alegere (proairesis). Adevărata dovadă a discernământului 
duhovnicesc este tocmai întărirea libertății sau putinței de alegere până la 
statornicirea în bine, ceea că înseamnă că proairesis se transformă în elevteria, aşa 
cum a fost în starea inițială. Ori aceasta nu se poate realiza decât în spațiul, în 
universul sau orizontul iubirii creştine. Adevărata libertate este cea duhovnicească, 
prin care creştinul deosebeşte, alege şi se îndreaptă fără nici un fel de ezitare către 
Dumnezeu, la care nu se poate ajunge decât prin curăţia pe care o dă practicarea 
virtuților. 

Adevărata libertate a voinţei se manifestă deci printr-o discernere clară şi 
efectivă a motivelor bune. Libertatea autentică a voinţei constă în faptul că ea 
urmează întru toate voința divină, alegând, încă din faza de delberare, binele şi îl 
lucrează. 

Liberatea reală - spune Sfântul Maxim - este un elan total orientat în întregime spre 
bine şi care nu cunoaşte nici o interogaţie, nici o ezitare 7. 

În vederea orientării voințe noastre către lucrarea cea bună, către o finalitate 
duhovnicească, Sfântul Nicodim Aghioritul ne recomandă următoarele metode de a 
lupta împotriva voinţei iraționale, sensibile, pentru a o statornici în bine: 

1) Rezistenţa spirituală, pentru ca voința superioară să nu cedeze în faţa 
voinţei delberative; 

2) Stricta supraveghere a simţurilor şi paza lor; 

3) Ura actelor de voinţă inferioară”. 

Prin aceasta, mişcarea sau lucrarea voinţei statornicită şi consolidată în bine va 
fi lansarea dreaptă, rectilinie, la lucrarea binelui, spre înduhovnicirea întregii noastre 
fiinţe. 


>>220 


219 Pr. Prof. Dumitru Stăniloae, Natură şi har ..., p. 397. 

0 Sfântul Maxim Mărturisitorul, op. cit., p. 177. 

1 Ibidem. 

2 Eydochomov, La nouveaute de PEsprit, Paris, p. 29. Hristu Andrutsos, în Sistem de morală, Sibiu, 1947, p. 135, arată 
că libertatea voinţei poate fi privită dintr-un întreit punct de vedere: etic, psihologic şi moral. 

% Nicodim Aghioritul, Războiul nevăzut alcătuit pentru cel mai mare folos sufletesc de ieromonahul atonit şi editat la 
cererea mai multor credincioşi creştini de P. Cuv. leromonah Gavril Aghioritul, f.loc, 1991, p. 28-29. 

Voința are o valoare deosebită în lucrarea ascetică, întrucât ea are forța de a 
supune patimile şi a spiritualiza energia pe care acestea o posedă, îndreptându-o sau 
dându-i o finalitate pozitivă. Ea poate disciplina aceste mişcări sufleteşti şi folosi 
puterea acestora în scopuri morale înalte, superioare. 

Cultivarea voinței, prin dobândirea şi lucrarea deprinderilor morale superioare, 
ascetice, se manifestă sub forma unei lupte încordate şi continui împotriva 
împrăştierii sufleteşti, manifestată sub forma ispitei simplităţii şi hpsei de valoare 
morală, singura valoare autentică, prin învingerea tuturor piedicilor, în “arta” sau 
“meşteşugul” duhovnicesc al lucrării mântuirii proprii. Voința morală “face apel la 
elementul eroic din sufletul nostru, care constă în puterea de a ne convinge şi a ne 


a a e pa ea 99224 
Invinge pe Nol înşine . 


Patima 


Spre deosebire de păcat, care are un caracter accidental, patima este păcatul 

generalizat, devenit obicei sau obişnuiță. Patima nu este un singur păcat, izolat, ci “o 
activitate continuă şi statornică prin care săvârşim răul”, “un păcat devenit cronic, un 
lanţ greu de păcate””%. 
Din punct de vedere psihologic, prin patimă se înţelege, în mod obişnuit, “suferința 
sau aservirea individului la anumite atitudini”. Th. Ribot stabileşte o asemănare între 
patimă şi instinct. Fiecare patimă mare, spune el, se aseamănă unui instinct: ea este un 
automatism câştigat, care, atât cât durează, reacționează cu o constantă 
uniformitate””€. 


Deşi par să lărgească şi să îmbogăţească universul persoanei umane, în 


A pita î sie, 2) 
realitate, ele îl îngustează şi îl sărăcesc, prin egoismul exagerat pe care îl manifestă”. 


Ele constituie o întoarcere exagerată spre exterior, spre vieţuirea după simţuri, adică 
prin partea cea mai superficială a fiinţei noastre, o ieşire a fiinţei noastre din regiunea 


* Magistrand lerod. Irineu Crăciunaş, art. cit., p. 225. 

= Teologia morală ortodoxă pentru intitutele teologice, Volumul I, EIBMBOR, Bucureşti, 1981, p. 441. În limba română, 
cuvântul patimă are trei sensuri diferite. Cel dintâi arată că patima este o suferință. Verbul care exprimă această suferință este 
“a pătimi”. Al doilea sens este acela de suferință mântuitoare şi se referă la “patimile Mântuitorului”. Cel de-al treilea sens, 
asupra căruia vom insista şi noi, este cel mai răspândit şi are semnificaţia de “păcat cronic”. Vezi Asist. Const. Pavel, 
Patimile omeneşti, piedică în calea mântuirii, în “Sudii teologice”, V (1953), 7-8, p. 471. Sfântul loan Damaschin , 
Dogmatica..., p. 79, arată, despre acest cuvânt, că este omonim. Se numeşte patimă, patima trupească, dar şi starea de 
pasivitate a omului în raport cu păcatul. Prin urmare, atât semnificaţia grecescului “pati”, cât şi cea latină de “passiones” 
exprimă realitatea psihologică şi morală a vieţii duhovniceşti în care funcțiile spirituale ale omului sunt paralizate, aflându-se 
într-o adevărată robie spirituală (Pr. lect. Gh. Popa, Pr. lect. Gh. Petraru, Patimile omeneşti şi implicaţiile lor moral-sociale, 
în “Teologie şi viață”, V (1995), nr. 1-3, p. 60. Cu toate acestea, nu doar din punct de vedere psihologic, ci şi duhovnicesc, 
sub aparenţa acestei pasivități sau înţepeniri în rău, patimile au o dinamică şi lucrare violentă. Ele nu sunt simple stări pasive 
în viața duhovnicească a omului, ci “dovedesc un pronunțat caracter activ: sunt acte de lungă durată, care se întrețin prin 
propria lor dinamică” C. Rădulescu-Motru, Curs de psihologie, Bucureşti, 1996, p. 300. De aceea, Sfântul Ioan Casianul 
numeşte patimile “cai fără frâu”, datorită setei lor false de împlinire, de satisfacere. 

5 C. Rădulescu-Motru, op. cit., p. 299. 

%1 Preot Prof. Acad. Dr. Dumitru Stăniloae, Studii de Teologie Dogmatică Ortodoxă. Omul şi Dumnezeu, Editura 
Mitropoliei Olteniei, Craiova, 1991, p. 302. 

adevărurilor ontologice, din legătura cu izvoarele existenţei şi o petrecere pe 
marginea prăpastiei nimicului, de la care, atunci când ne trezim, nu ne vine decât 
senzația de gol şi zădărnicie. 

Patima reprezintă “o totală imanentizare a condiției umane şi cu o totală 
imanentizare a existenţei, aşa încât omul decade în dimensiunile firescului mult prea 
firesc şi pierde orice şansă de deschidere spre un orizont duhovnicesc, pierdere prin 
care făptura umană nu mai rămâne cununa creaţiei sau nu mai contează ca atare într-o 
ordine axiologică sub semnul major al spiritului”. 

Iubirea patimii este de sine, dar de un sine fals şi ipocrit. “Dorul” patimii sau al 

pătimaşului este un dor de absolut, dar un absolut legat de propria sa persoană şi de 
satisfacția sa, un dor de infinit, dar un infinit iluzoriu, fals, care, până la urmă se 
dovedeşte a fi neantul, cu toate tenebrele şi abisurile sale. 
Dorul şi dorinţa nemărginită, manifestate mult mai violent, mai brutal în patimi, decât 
în păcat, sunt, de fapt, dor de existență, dar de o existenţă săracă şi în continuă şi 
profundă sărăcire, searbădă, ascunsă sub iluzia plinătății de existență, dor de sărăcie 
duhovnicească înfăţişată sub iluzia adevăratei vieți, dor de moarte spirituală şi 
desființare, prin impresia unei dorințe de existenţă reală, prin toţi porii vieţi, de 
gustare a durerii şi morții, sub masca vieții de plăcere. 

Dorul infinit, nemărginit al patimii, este îndreptat spre o ţintă falsă, care îi dă 
doar iluzia infinitului şi nu infinitul însuşi, este un dor întors nu spre Dumnezeu, ci 
spre lumea şi spre sinea sa egoistă, ca un centru exclusiv al lumii, un dor care până la 
urmă îl îndepărtează pe pătimaş şi de Dumnezeu şi de lume şi de fiinţa sa”. 

Mirajul patimi constă în faptul că “superficialul ne atrage ca ceea ce este mai 
profund, consistent şi durabil. Atracția şi setea de satisfacție a patimii este produsul 
amăgirii. Cu o sete infinită vrem “nimicul”, îl mărim, ne înflăcărăm de el, ne 
consumăm pentru el, ne mişcăm în zona lui, depărtându-ne de sursele pozitive ale 
existenței. 

Tocmai acest lucru îl vizează şi Sfântul Maxim, definind patima a fi “o mişcare 

a sufletului împotriva firii, fie spre o iubire neraţională, fie spre o ură fără o judecată a 
vreunui lucru, sau din pricina vreunui lucru din cele supuse simţurilor”. 
Cuviosul Isaia Pusnicul spune că patima este îndreptată în mod nerațional spre 
închipuirea bunelui şi a răului. Închipuirea binelui mișcă pofta, iar cea a răului mişcă 
iuțimea”*!. Cu toate acestea, patimile atrag toate facultăţile spirituale ale omului, 
orbindu-le şi robindu-le. Dezorganizarea pe care ele o produc în viaţa noastră 
sufletească şi duhovnicească, se manifestă prin aceea că toate aceste facultăți se 
îngustează şi se pervertesc, în direcția satisfacerii acestor plăceri trupeşti (cum este 
cazul sentimentul), precum şi a clădirii de argumente şi sofisme în susţinerea lor şi a 
practicii îndelungate în ele (aşa cum se întâmplă cu voinţa şi sentimentul, care sunt 
aservite păcatului şi gândurilor păcătoase). 


85 Pr. lect. Gh. Popa şi Pr. lect. Gh. Petraru, Patimile omeneşti... p. 63. 

* Ibidem, p. 60. 

*0 Sfântul Maxim Mărturisitorul, Capete despre dragoste. Suta a doua... p. 82. 
%1 Cuviosul Isaia Pusnicul, op. cit., p. 283. 

Patimile, fie trupeşti, fie sufleteşti, interioare sau exterioare, se produc şi 
lucrează după acelaşi mecanism ca şi păcatele, cu deosebirea că în patimă el se 
manifestă automat, fără deliberare şi cu o violență deosebită. La rădăcina sau originea 
lor stau aceleaşi cauze generale, însă dezvoltate până la paroxism. Literatura ascetică 
lasă totuşi impresia că “patimile sufletului îşi au rădăcina în oameni, în timp ce 
patimile trupului, în trup”2”. 

Ascetica ortodoxă vorbeşte despre următoarele opt patimi sau duhuri ale 
răutăţii, corespunzând celor opt păcate capitale”. Acestea sunt: 

1. Lăcomia pântecelui (gastromarghia), care se manifestă printr-o grijă 
exagerată spre hrănirea trupului. Ea are trei forme: a) mâncarea înainte de ora de 
masă; b) lăcomia la orice fel de mâncare; c) grija de a mânca hrănuri alese şi special 
gătite. 

2. Desfrânarea (porneia) cu o lucrare pătimaşă variată: ca relație trupească 
între sexele opuse în afara căsătoriei religioase; relații exagerate fără respectarea 
perioadelor de post şi fără finalitatea de a naşte copii; onania; relaţii contra firii între 
acelaşi sex; vorbele, glumele, cuvintele uşuratice, triviale şi necumpătate, care 
constituie aluzii la desfrânare. 

3. Iubirea de argint sau avariţia (philargyria), goana exagerată şi 
preocuparea pătimaşă de obținere a unor bucuri materiale peste strictul necesar unei 
existenţe modeste, furtul, înşelăciune, asuprirea semenului. 

4. Mânia (orgi). Există şi o mânie mântuitoare, faţă de păcatele şi patimile 
noastre, față de viaţa noastră de păcat. Mânia lumească sau pătimaşă, însă, se 
manifestă prin uciderea, lovirea, înfurierea, strigarea la altă persoană sau orice 
atitudine născută din violenţă, faţă de acesta. 

5. Întristarea (Jipe). Există o tristeţe datorată păcatelor noastre şi ale semenilor 
noştri, prin care ne îndepărtăm de la faţa lui Dumnezeu, izvorul a tot binele şi al 
iubirii supreme. Tristeţea sau angoasa pe care o provoacă lumea, pătimaşă, este 
datorată nerealizării unui lucru dorit, frica, dejnădejdea, ţinerea de minte a răului. 

6. Trândăvia (acedia) - “diavolul amiezii”, de care vorbeşte Evagrie, care ne 
ispiteşte sub formă de moleşeală, somnolență, lipsă de procupare, delăsare de la 
îndeplinirea celor folositoare vieții. 

7. Slava deşartă (kenodoxia) conduita epatantă, în scopul de a impresiona pe 
cei din Jur şi a fi, în acest mod, lăudat; trufie; dispute neîncetate în scopul de a ieşi în 
evidență; păreri personale trufaşe, care merg prin lipsa lor de discernere şi echilibru, 
până la erezie. 

8. Mândria (Hyperifania) - supraestimarea noastră şi dispreţuirea semenilor, 
nesupunere, invidie, clevetire, blasfemie. 


232 Evagrie Ponticul, Tratatul practic..., p. 76. 

*5 Pornind de la Deuteronom 7,1 “Onomastica Sacra” a lui Origen, “Capete despre deosebirea gândurilor” a lui Evagrie şi 
“Despre cele opt gânduri ale răutăţii” , a Sfântului loan Casian, s-a impus în spiritualitatea ortodoxă schema celor opt patimi 
generale. 

Dintre cauzele generale, ascetica ortodoxă analizează mai ales: 1) mintea 
slăbită în lucrarea ei autonomă şi proprie; 2) lucrarea de percepție simţuală exagerată, 
nesubordonată rațiunii; 3) alergarea exclusivă şi iraţională după plăcere. Prin acestea, 
patimile se dovedesc a fi la marginea conştiinţei şi izvorând din zonele ei abisale şi 
cele mai întunecate. Ele au un caracter profund antidivin, antipersonal, antiindividual, 
antinatural, antirațional şi antisocial, anticomunitar. 

Referindu-se la procesul de împătimire, Evagrie Monahul vorbeşte despre 
“dracul care face sufletul împătimit nesimţit”. “Când năvăleşte acela, iese sufletul din 
starea sa firească şi leapădă cuviinţa şi frica Domnului, iar păcatul nu-l mai socoteşte 
păcat, fărădelegea n-o mai socoteşte fărădelege şi la osânda şi la munca veşnică se 
gândeşte ca la nişte vorbe goale. De cutremurul purtător de foc, el râde. Pe 
Dumnezeu, e drept, îl mărturiseşte, însă poruncile Lui nu le cinstește. De-i baţi în 
piept când se mişcă spre păcat, nu simte; de-i vorbeşti din Scripturi, e cu totul 
împietrit şi nu ascultă. Îi aminteşti de ocara oamenilor şi nu o ia în seamă. Pe dracul 
acesta îl aduc gândurile învechite ale slavei deşarte... De fapt dracul acesta este dintre 
cei ce atacă rar pe fraţi”2**. Calea de a izgoni acest demon sunt nenorocirile, bolile şi 
suferințele altora, care ne sensibilizează, care “pun pe fugă acest drac, întrucât 
sufletul e străpuns puţin câte puţin şi e trezit la milă, fiind dezlegat de împietrirea 
venită de demon”2?. 


Mijloace şi metode de îmbunătăţire a vieţii duhovniceşti, 
în lupta împotriva păcatelor şi a patimilor 


Părinții duhovniceşti ai Răsăritului nu se mulțumesc numai să constate şi să 

descrie existența, mecanismul şi modul de lucrare al păcatului şi al patimilor, ci sunt 
preocupaţi mai ales de a da soluţii practice, remedii, în vederea mântuirii 
credincioşilor. 
Dacă toate păcatele încep printr-o iubire exagerată de sine, de trup - filavtia - şi de 
lucrurile materiale, care pot provoca şi accentua această iubire de trup, primul mijloc 
de slăbire a lucrării lor îl constituie cunoaşterea autentică de sine. Prin aceasta, vom 
experia măreția şi dragostea divină, pe de o parte, şi micimea şi slăbiciunea noastră, 
pe de altă parte. Omul va ajunge astfel, prin exercițiul discernământului duhovnicesc, 
să deosebească adevărata valoare a lucrurilor şi să se poarte faţă de ele cu luciditate 
duhovnicească. 

Sfântul Marcu Ascetul numeşte “uriaşii puternici” prin care se lucrează patima: 
uitarea, nepăsarea şi neştiința. Aceştia pot fi înlăturați prin gândul neîncetat la moarte 
şi la cele ce vor urma după ea, care va conduce către adevărata ştiinţă şi cunoştinţă - 
cea duhovnicească, a lucrurilor supranaturale. Paralel cu aceşti uriaşi ai patimilor, cei 
mai mulți Părinți consideră rădăcini sau căpetenii ale patimilor: lăcomia pântecelui, 


*% Evagrie Monahul, Capete despre deosebirea gândurilor... p. 82-83. 
%5 Ibidem, p. 83. 

iubirea de argint şi de slavă deşartă. Acestea se risipesc printr-o asceză intensă, prin 
milostenie şi smerită cugetare. 

Principiul de mare discernământ duhovnicesc în această privinţă, îl constituie lupta cu 
patima dominantă, adică ofensiva împotriva patimii care ne înrobeşte cel mai tare şi 
defensivă faţă de celalalte, iar după eliminarea celei dominante - declanşarea luptei 
împotriva alteia, la fel de apăsătoare şi tot aşa până la dobândirea nepătimirii. 

Am văzut că Părinţii vorbesc şi despre ispite bune, de aceea, un prim lucru este 
discernerea lor şi a cauzelor care le provoacă. O ispită diavolească se recunoaşte, 
potrivit criteriilor duhovniceşti răsăritene prin următoarele trăsături ale sale: 1. vine în 
mod neaşteptat şi prin surprindere; 2. se manifestă cu o deosebită violență sufletească, 
în scopul acceptării ei; 3. este de lungă durată, până la săvârşirea ei sau până la 
distrugerea ei integrală. 

Ca şi în cazul păcatelor, şi în cazul patimilor, dacă vrem să avem succes în nevoinţele 
noastre de a le înlătura, trebuie să luptăm împotriva cauzelor care le-au produs, cu 
scopul de a aşeza în locul unei patimi, după legea contrariilor, virtutea opusă”. 
Astfel, lăcomia pântecelui e stinsă prin înfrânare; curvia, prin dorul dumnezeiesc şi 
prin dorința bunurilor viitoare; iubirea de argint, prin compătimirea celor săraci; 
mânia, prin dragoste faţă de toți şi prin bunătate; întristarea lumească, prin bucuria 
duhovnicească; trândăvia, prin răbdare, stăruinţă şi mulțumire către Dumnezeu; slava 
deşartă prin lucrarea ascunsă a poruncilor şi prin rugăciunea necontenită întru 
zdrobirea inimii; mândria, prin aceea că nu judecăm şi nu dispreţum pe nimeni, ca 
fariseul, ci ne socotim pe noi ca pe cei de pe urmă dintre toți. 

Cel ce urăşte păcatele sale, nu le mai face - spune Sfântul Isaac Sirul, iar cel ce 
le mărturiseşte, dobândeşte iertarea. Sfântul Maxim Mărturisitorul, vorbind despre 
reținerea de la patimi, menționează între cauze: frica omenească, slava deşartă, 
dorința de înfrânare şi teama judecăților dumnezeieşti, iar în alt loc vorbeşte despre 
şase înfrânări, prin care sufletul poate ajunge să-l cunoască pe Dumnezeu. Prima este 
cea de la săvârşirea păcatului, a doua de la hrană îmbelşugată, a treia de la amestecul 
sau împreunare; a patra de la îndeletnicirile lumeşti care ne limitează timpul cugetării 
la Dumnezeu; a cincea, de la pericolul avuţiei; iar a şasea, de la împlinirea voii 
proprii. Aceasta - spune Sfântul Maxim - este lepădarea şi ascultarea adevărată şi 
după Dumnezeu. 

Dacă fazele săvârşirii păcatului şi a împietririi sunt: momeala, însoțirea, 
consimţirea şi fapta păcătoasă, în lucrarea de elberare de patimi trebuie să facem 
drumul invers, până a ajunge la nepătimire. De aceea, Sfântul Maxim Mărturisitorul 
vorbeşte despre 4 nepătimiri: 

1) Oprirea de la săvârşirea păcatului, cu fapta; 

2) Lepădarea totală a gândurilor pătimaşe din suflet; 

3) Totala nemişcare a părții poftitoare spre patimi; 


*% Ava Dorotei, Ale celui între sfinţi, părintele nostru Dorotei. Felurite învățături lăsate ucenicilor săi când a părăsit 
mănăstirea Avei Serid şi a întemeiat cu ajutorul lui Dumnezeu mînăstirea sa, după moartea Avei Ioan, proorocul, şi 
după tăcerea desăvârşită a Avei Varsanufie, în Filocalia..., volumul IX, p. 605. 

4) Curăţirea totală chiar şi de închipuirea simplă a patimilor”. 

Sau, cum explică Sfântul Maxim, “cel ce se reculege din dezbinarea adusă de călcarea 
poruncilor se desparte mai întâi de patimi, apoi de gândurile pătimaşe, apoi de fire şi 
de rațiunile firii, apoi de idee şi de cunoştinţele aduse de ele şi, la urmă, străbătând 
dincolo de varietatea rațiunilor Providenţei, ajunge în chip neştiut la însăşi rațiunea 
Monadei”*%. 

Sfântul Nicodim Aghioritul, referindu-se la războiul nevăzut, ne dă 
următoarele sfaturi privind lupta împotriva patimilor: “intră în inima ta şi cerceteaz-o 
cu deamănuntul. Vezi ce gânduri, ce dispoziţii şi ce porniri o stăpânesc. la seama ce 
pasiune o atacă mai mult şi ce patimă o terorizează. la aminte întâi împotriva acelor 
patimi. Luptă. lar de se întâmplă a fi ispitit şi de alte patimi, luptă totdeauna cu 
patima cea mai apropiată care te atacă de-a dreptul şi cu putere. Apoi întoarce-te cu 
războiul asupra a ceea ce te stăpâneşte mai mult””"?. 

Sfântul Nicodim distinge trei momente ale luptei cu patimile: anterior sau dinainte de 
ispită, din timpul ispitei şi următor ispitei. Lupta în etapa anterioară ispitei trebuie 
dusă mai ales împotriva cauzelor care o produc, iar metoda recomandă nu este 
stârnirea sau declanşarea ei, pentru că nu ştim dacă putem să-i rezistăm, ci să o 
evităm. Privegherea din această etapă trebuie să se extindă asupra a două lucruri 
esențiale: asupra ocaziilor care pot prilejui păcatul, adică prin care ne vine ispita - 
pietenii neduhovniceşti, lecturi, discuții ispititoare; şi asupra slăbiciunilor noastre 
anterioare, atunci când o patimă a recidivat. 

Dacă nu am reuşit să izolăm şi să distrugem ispita, ci ea a pătruns deja, trebuie să ne 
conducem eforturile spre tăierea modurilor de manifestare şi apoi a cauzelor. De mare 
folos ne sunt pocăinţa, smerenia şi rugăciunea. În timpul ispitei, trebuie să distingem 
ispitele uşoare de cele grele, să le ţinem în defensivă pe cele mai uşoare şi 
neprimejdioase sau împotriva cărora am mai luptat şi le-am înlăturat şi le cunoaştem 
bine modul de risipire, iar pe cele violente să le atacăm frontal, încă din această etapă. 

După producerea patimiui, lupta este cu mult mai grea. După efectele ei 
distingem şi specificul ei. În această stare trebuie luptat mai întâi pentru reducerea 
efectelor ei, apoi a ceea ce constuie esența etapelor anterioare. După ispită, dacă am 
căzut, nerezistând tentaţiei, să nu deznădăjduim, ci să ne căim şi să pornim din nou 
lupta cu încredere în ajutorul lui Dumnezeu, iar de am biruit patima, “să ne păstrăm 
mintea în iad”, adică să fim smeriți şi să recunoaştem că dacă nu ne-ar fi ajutat 
Dumnezeu, nu am fi reuşit nimic". 

În lupta noastră împotriva patimilor, pot fi deosebite două etape esenţiale: 

1) Cunoaşterea specificului fiecărei patimi, a modurilor de lucrare ale ei, dar şi a 
metodelor de eliberare de ea; 


337 Sfântul Maxim Mărturisitorul, Răspunsuri către Talasie..., p. 269-270. 

*% Idem, Capete teologice (gnostice), în Filocalia..., volumul 2, p. 182. 

9 Nicodim Aghioritul, Războiul nevăzut..., p. 38. 

2% Nicolae Mladin, Prelegeri de mistică ortodoxă notate de studentul în teologia Nicolae Streza în anul universitar 
1947-1948. Cuvânt înainte, note biografice şi ediţie întocmite de Preot Iconom Stavrofor Nicolae Streza, Editura Veritas, 
Tîrgu-Mureş, 1996, p. 184-186. 

2) Lupta efectivă împotriva patimilor, în vederea înlocuirii lor cu virtuțile contrare. 

Această a doua etapă are mai multe faze: 

a) Dezrădăcinarea patimii dominante; 

b) Destrămarea acesteia, prin cunoaşterea manifestărilor ei şi lupta împotriva lor; 

c) Pierderea sau eliberarea de gândurilor instigatoare către patima destrămată; 

d) Fărâmarea, ca îndepărtare şi distrugere totală a ei şi a gândurilor care conduceau 
spre ea 2". 

Prin lucrarea sa ascetică, de eliberare de sub robia patimilor şi a păcatelor, 
credinciosul redobândeşte starea de transcendență a sufletului său, curăția pe care 
păcatul a distrus-o, îşi redobândeşte calitatea de “chip” a lui Dumnezeu şi îşi reface 
legătura de iubire cu Dumnezeu şi cu semenii, premiză a unei vieți de virtute, în 
universul de taină, inepuizabil, al îndumnezeirii creştine. 

Asceza creştină este calea îndumnezeirii noastre, calea spiritualizării firii 
slăbite de păcat şi a înălțării ei autentice, a înduhovnicirii ei. Pe măsura înaintării în 
această lucrare, creştinul îşi descoperă sinea sa autentică, se descoperă pe sine aşa 
cum se doreşte el a fi - bun, şi cum îl doreşte Creatorul său să dăinuie. Lepădând 
noroiul duhovnicesc al păcatelor, el descoperă seninul şi frumuseţea vieţii curate, 
nepătimaşe şi nepăcătoase, singura care îi poate aduce fericirea adevărată şi 
netrecătoare. 


211 Joasaf Popa, Învăţături patristice de îmbunătăţire a vieţii morale creştine în Ortodoxie, partea a II-a, în “Ortodoxia”, 
XLII (1990), nr. 4, p. 154. 

TEOLOGIA NECAZURILOR SAU A ÎNCERCĂRILOR, 
CALE NEGATIVĂ DE CUNOAŞTERE A IUBIRII 
DIVINE 


Pentru spiritualitatea ortodoxă, viaţa duhovnicească este o permanentă tindere 
înainte, o permanentă epectază către culmile desăvârşirii, trăită existențial, până la 
ținta ei supremă - unirea cu Dumnezeu-lubire. Această înaintare către desăvârşire nu 
este doar un urcuş, din treaptă în treaptă, uniform, ci poartă permanent în sine 
caracterul unei lupte încordate pentru dobândirea asemănării cu Dumnezeu, către 
“pătimirea îndumnezeirii”, prin har şi lucrare. 

Viaţa duhovnicească, o demonstrează experienţa marilor Părinți duhoniceşti, se 
desfăşoară între abisurile păcatului şi piscurile virtuților. Drumul către virtute trece, 
vom vedea că obligatoriu, inevitabil, prin proba încercărilor duhovniceşti, a ispitelor 
şi necazurilor, a “supărărilor fără de voie”!, a “pătimirilor fără de voie'”. 

De aceea, ascetica ortodoxă face din răbdarea acestora o adevărată virtute (a şasea din 
lista tradițională a virtuţilor), în legătură cu smerenia şi iubirea, căci scopul lor 
fundamental este dobândirea smereniei sau smeritei cugetări, ce duce la adevărata 
iubire de Dumnezeu şi de semeni. 

Înțelegerea adevăratei lor dimensiuni duhovniceşti ne apropie de ţinta vieţii creştine, 
încercarea de a le evita, eschivarea sau aparentul lor refuz, le înmulţesc, 
împovărându-ne înaintarea. 

În justificarea acestei concepţii, spiritualitatea filocalică dezvoltă o învăţătură 
duhovnicească de o deosebită profunzime, ale căror elemente esențiale vom încerca 
să le subliniem în cele ce urmează. 


Necesitatea sau obligativitatea încercărilor 


O primă idee, enunțată deja, este aceea a necesităţii lor. Aceste încercări, ne 

A . = A . Ci tecae Ve 
spune Sfântul Isaac Sirul, sunt “neapărat folositoare oamenilor”, indiferent de treapta 
lor duhovnicească. Ele sunt necesare atât celor păcătoşi, pentru a-i întoarce la 


' Sfântul Isaac Sirul, Cuvinte despre nevoințe, în Filocalia sau culegere din scrierile Sfinţilor Părinţi care arată cum se 
poate omul curăţi, lumina şi desăvârşi. Traducere, introducere şi note de Pr. Prof. Dr. Dumitru Stăniloae, volumul X, 
EIBMBOR, Bucureşti, 1981, p. 139. 

2 Ibidem, p. 116 

* Ibidem. 

adevărata viaţă spirituală, cât şi celor progresați duhovniceşte, pentru a-i întări şi ajuta 
să progreseze în asemănarea cu Dumnezeu. Acelaşi Sfânt Isaac Sirul spune că “acela 
care fuge de ispite sau de încercări, fuge, de fapt, de virtute”?. Vorbind despre 
încercările sau necazurile trupeşti şi despre cele sufleteşti, el ne îndeamnă să ne 
pregătim cu toată puterea pentru cele trupeşti, căci fără de acestea nu putem înainta 
spre desăvârşire, nu putem ajunge la odihna dumnezeiască. Însă faţă de cele sufleteşti, 
ne recomandă să ne ferim a le trăi, cerând ajutorul şi paza lui Dumnezeu. 

În general, necazurile intră în mod necesar în iconomia mântuirii, cel ce le 
primeşte fiind scutit de necazurile veşnice”. Există o alternanță regulată între bucurii 
şi necazuri în lumea aceasta. Lucrurile care cândva ne-au adus bucurii, mai târziu 
pricinuiesc necazuri şi durere şi invers. În lucrurile care ne-au produs tristeţe şi necaz, 
se întrezăreşte mila şi răsplata lui Dumnezeu, care sunt prilejuri de bucurie 
duhovnicească. 

Puterea sau rezistența noastră la încercări este un mod de a proba dragostea 
noastră faţă de Dumnezeu. Cuviosul Nichita Stithatul consideră încercările mijlocul 
cel mai eficient de probare a prezenței sau a lipsei iubirii față de Creator, căci prin 
ele, Dumnezeu urmăreşte să vadă aplecarea sufletului nostru, spre cine se înclină şi 
cui se dăruieşte el: Creatorului sau ispitelor lumii acesteia“. 

Răbdarea duhovnicească a încercărilor ne apropie de Dumnezeu. La început, 
cel încercat se roagă lui Dumnezeu ca un străin, dar, pe măsura răbdării lor, se 
apropie de Dumnezeu, devenindu-i fiu adevărat”. Calea apropierii de Dumnezeu nu 
poate fi alta, pentru Părinţii filocalici, decât cea a încercărilor, a luptei, a lepădării şi 
biruirii vrăjmaşului. 


Cauzele încercărilor 


Există o pedagogie divină, în baza căreia încercările sunt necesare tuturor, spre 
exersare duhovnicească. “Încercarea - spune Sfântul Isaac - este de folos oricărui om 
(...) Cei ce se nevoiesc sunt încercaţi, ca să sporească în bogăţia lor, cei leneşi, ca să 
se păzească de cele ce-i vatămă...”*. 

Cu privire la cauza acestor necazuri sau încercări fără de voie, Părinții filocalici 
ne dau detalii importante. 

Sfântul Maxim Mărturisitorul, ca de altfel întreaga literatură ascetică, consideră 
toate aceste pătimiri fără de voie, pedeapsă pentru păcat. Cauza lor primă o 
constituie, păcatul strămoşesc. Prin aceasta, ne spune Sfântul Maxim Mărturisitorul, 


* Ibidem, p. 234. 

* Preot Profesor Dr. Dumitru Stăniloae, Spiritualitatea ortodoxă. Ascetica şi mistica, EIBMBOR, Bucureşti, 1992, p. 141- 
142. 

* Cuviosul Nichita Stithatul, Cele 300 de capete despre făptuire, despre fire şi despre cunoştinţă, în Filocalia..., volumul 
VI, p. 261. 

7 Sfântul Isaac Sirul, op. cit. p. 236. 

5 Ibidem, p. 251-252. 

omul a ajuns ca, în loc să acorde cinstea cuvenită Creatorului său Ziditorului său, a 
îndumnezeit creația. 

Aceasta corespunde, de fapt, definiției sau consistenţei răului, care constă în 
“necunoaşterea cauzei celei bune a lucrurilor”. Aceasta, ne spune Sfântul Maxim, 
orbind mintea omenească, dar deschizând larg simţirea, l-a înstrăinat pe om cu totul 
de cunoştinţa de Dumnezeu şi l-a umplut de cunoştinţa pătimaşă a lucrurilor ce cad 
sub simţuri. Astfel, protopărinții au părăsit frumuseţea dumnezeiască menită să 
alcătuiască podoaba lor spirituală şi au socotit zidirea văzută drept Dumnezeu, 
îndumnezeindu-o datorită faptului că e de trebuinţă pentru simţirea trupului; iar trupul 
propriu legat prin fire de zidirea luată drept Dumnezeu, l-au iubit cu toată plăcerea. ţi 
aşa, prin grija exclusivă de trup, au slujit cu toată sârguinţa zidirii în loc de Ziditor'”. 

În acest mod ajungem la una dintre cele mai importante învățături ale Sfântului 
Maxim Mărturisitorul, cea privind cercul vicios, geneza lui, modul de declanşare şi 
activare a lui, ca resort sau cauză inițială a durerii. Autorul acestei dureri, ca şi a 
plăcerii de care se leagă, nu este Dumnezeu, ci omul. Zidind firea omenească, 
Dumnezeu - aflăm de la acelaşi Sfânt Părinte - nu a creat împreună cu ea nici 
plăcerea, nici durerea din simţire, ci a dat minţii o anumită capacitate de plăcere, ca 
dorință naturală a ei, prin care să se poată bucura în chip tainic de El. Plăcerea şi 
durerea provin din călcarea poruncii date de Dumnezeu primilor oameni. Plăcerea 
lucrează coruperea voinţei, durerea - osânda spre destrămarea firii. Plăcerea duce la 
moartea de bunăvoie a sufletului, durerea - la nimicirea formei trupului”! . 

Spre deosebire de plăcerea naturală, zidită în om, care se orientează spre 
Dumnezeu, această plăcere este “o formă a senzației modelate în organul simțului, 
prin vreun lucru sensibil, sau un mod al lucrării simțurilor determinat de o poftă 
nerațională”"”. Prin păcat, plăcerea naturală s-a alterat, mişcându-se împotriva firii 
spre împlinirea ei prin simţuri. De aceea, Dumnezeu, dorind mântuirea noastră, a 
înfipt - spune Sfântul Maxim - provindenţial în această plăcere, ca pe un mijloc de 
pedepsire, durerea şi moartea, ca să limiteze nebunia minţii”? . 

Nici în urma căderii, omul nu a realizat gravitatea ei, ci a adâncit şi mai mult 
acest cerc vicios. El a ajuns să aibă “toată pornirea spre plăcere şi toată fuga dinspre 
durere”. Pentru obţinerea celei dintâi, el luptă cu toată puterea, de cea de-a doua 
fuge cu toată sârguinţa, crezând că poate să despartă plăcerea de durere şi să se 
bucure numai de ea. Însă, în plăcere, este amestecat chinul durerii, chiar dacă pare 
ascuns celor ce o gustă, prin faptul că domină patima plăcerii'5. Încercând să-şi 
provoace o plăcere mai mare, omul ajunge, de fapt, să-şi intensifice durerea. 


” Sfântul Maxim Mărturisitorul, Răspunsuri către Talasie, în Filocalia..., volumul 3, p. 34. 
10 . 
Ibidem. 
'! Ibidem, p. 348. 
"2 Ibidem, p. 110. 
'5 Ibidem, p. 336-337. 
'4 Ibidem, p. 32. 
'5 Ibidem, p. 32-33. 

Aşadar, durerea, înţelegându-se prin aceasta suferinţa care însoţeşte orice necaz 
sau încercare, şi moartea, au fost aşezate providenţial de Dumnezeu, în firea omului, 
ca o piedică în calea păcatului şi a răului. Durerea conformă cu rațiunea - spune 
Sfântul Maxim - este un “antidot”, iar moartea - “o consecinţă cuvenită”. Durerea fără 
de voie şi moartea de pe urma ei sunt pedeapsă pentru plăcerea de bunăvoie!€. 

Chiar şi după cădere, Dumnezeu, din iubire nemărginită față de creaţia sa, a 

rânduit un “plan prea bun şi negrăit în legătură cu ea”!”, restaurarea ontologică şi 
îndumnezeirea omului prin har. Calea ruperii acestui cerc vicios al plăcerii de 
bunăvoie şi al durerii fără de voie l-a constituit înomenirea Fiului lui Dumnezeu. Prin 
Întrupare şi Jertfă, Mântuitorul a primit de bunăvoie pedeapsa pentru plăcerea 
voluntară a firii şi durerea ce o însoţeşte!ă. Omul, pentru a se îndrepta, pentru a-şi 
reveni din această stare vicioasă, trebuia să fie zguduit stihial, să fie cutremurat în 
temeliile fiinţei sale, ori încercările sunt astfel de zguduiri ale fiinţei noastre”. 
Prin Întruparea Sa şi viaţa Sa de iubire şi jertfă, Mântuitorul a dat un temei ontologic 
încercărilor noastre. Pilda Sa ne este exemplu deplin de răbdare şi smerenie. Jertfa Sa 
pentru noi şi pentru a noastră mântuire trebuie să ne devină un permanent îndemn de 
a ne lua fiecare crucea şi de a ne o purta pe calea cea strâmtă, dar fericită, a vieţuirii 
virtuoase. 

Prin Întruparea Sa, Mântuitorul a venit în maximă apropiere de omul pe care a 
vrut să-l conducă spre culmile sfinţeniei. 

Spre acestea, spune Sfântul Maxim, Dumnezeu ne conduce pe două căi: prin 
Providenţă sau pe cale pozitivă şi prin Judecată sau pe cale negativă. 

Pe calea pozitivă, Dumnezeu îl cheamă pe om la desăvârşire, la sfințenie, prin 
darurile cu care îi binecuvintează viața duhovnicească, prin săvârşirea binelui şi 
sesizarea raționalitații creației. 

Pe cale negativă sau prin Judecată, omul Îl cunoaşte pe Dumnezeu prin 
privarea pedagogică, iconomică de aceste daruri, prin insuccesele, necazurile, bolile, 
suferințele personale sau ale celor apropiați, care trezesc în ființa noastră 
responsabilitatea şi încălzesc rugăciunea către Dumnezeu”. Această cunoaştere este 
palpitantă, apăsătoare, dureroasă, este o cale mai dramatică de cunoaştere a lui 
Dumnezeu, Creatorul şi Proniatorul nostru. 

Însă, ceea ce subliniază permanent scrierile duhovniceşti ortodoxe este faptul 
că, spre deosebire de calea pozitivă sau prin Providență de cunoaştere a lui 
Dumnezeu, în care omul se angajează benevol, din proprie inițiativă, dintr-un dor de 
desăvârşire, calea negativă o străbate fără să vrea, involuntar, din pedagogie divină şi 
din necesitate duhovnicească. 

Cele două căi, după cum vom vedea, se îmbină. La cunoaşterea lui Dumnezeu 
prin darurile Sale, deci la plăcerea în suflet sau la bucuria duhovnicească se ajunge 


'* Ibidem, p. 348 

" Ibidem, p. 84. 

' Ibidem, p. 349. 

19 Vezi şi Dumitru Stăniloae, Iisus Hristos sau restaurarea omului, ediiția a II-a, Editura Omniscop, Craiova, 1993. 
20 Idem, Teologia Dogmatică Ortodoxă pentru Institutele teologice, vol. 1, EIBMBOR, Bucureşti, 1978, p. 140. 

prin îndelungi osteneli şi încercări. Tot aşa, în judecata lui Dumnezeu se întrezăreşte 
speranţa în dragostea şi bunătatea Sa nemărginită. Dacă Dumnezeu ne face să trecem 
prin aceste încercări, o face pentru că vrea şi aşteaptă să ne întoarcem la viaţa 
duhovnicească cea fericită, pe care o aduce virtutea. 

În primul caz, Dumnezeu ne dă bunurile netrecătoare, invitându-ne să ne unim 
cu EI şi cu alţii în iubire. În al doilea caz, ne mustră pentru că nu am făcut aceasta mai 
înainte şi de bunăvoie şi ne cheamă la pocăință, prin săvârşirea în viitor a ceea ce nu 
am făcut în trecut”. Însă, amândouă sunt situaţii existenţiale, în care Dumnezeu ne 
cheamă la dialog şi ne îndeamnă la iubire, aşteptând, din partea noastră răspunsul la 
această iubire. 

Pronia şi Judecata sunt prezente şi oarecum devin constante ale vieţii noastre 
duhovniceşti, împletindu-se, căci am văzut că Sfântul Maxim spune clar că nu se 
poate despărți plăcerea de durere. Nimeni nu poate să aibă parte numai de plăcere, cu 
atât mai mult duhovnicească, după cum şi în durerea, de cele mai multe ori trupească, 
se ascunde nădejdea şi speranţa în bucuria ce va urma plăcerii. 

Precum Pronia este o activitate permanentă a lui Dumnezeu, tot aşa şi Judecata 
Sa se exercită permanent. Prin cea dintâi, ne cheamă spre cele bune, arătându-ne 
frumuseţea lor, prin cealaltă, ne îngrozeşte cu cele contrare. Însă, în ambele, El ne 
conduce, precum un tată bun îşi educă şi îndrumă copilul pe calea cea dreaptă, atât 
prin îndemnuri pozitive, cât şi prin privare de daruri şi chiar prin pedepse ”. 

Sfântul Maxim exprimă pe larg această alternanță între bucurii şi necazuri, 
între Pronie şi Judecată, spunând că “există o regulă şi o lege a Providenţei aşezată în 
făpturi, potrivit căreia cei ce s-au arătat nerecunoscători pentru bunurile primite, sunt 
povăţuiţi spre recunoştinţă prin cele potrivnice, trebuind să facă experienţa celor 
contrare ca să cunoască purtarea dumnezeiască care le-a dăruit bunurile. ți s-a rânduit 
aşa, ca nu cumva, îngăduindu-ni-se de Providenţă să ne păstrăm neclintită părerea de 
noi înşine pentru faptele cele bune, să ne rostogolim în dispoziția opusă a mândriei, 
socotind virtutea şi cunoştinţa ca izbânzi fireşti ale noastre, nu ca daruri dobândite 
prin har“. 

Prin urmare, încercările sau necazurile fără de voie sunt cauzate de abaterea 
noastră de la calea cea dreaptă a vieţii virtuoase. 

Cauza generală a încercărilor, a suferinței şi durerii duhovniceşti o constituie 
păcatul, ca stare paranaturală, paranormală a vieții duhovniceşti. Ele se produc atunci 
când omul face lucruri potrivnice firii lui”*. De aceea, ele urmăresc restaurarea firii 
umane. Sfântul Marcu Ascetul spune că “necazurile care vin asupra oamenilor sunt 


roadele păcatelor proprii”?. La rândul lui, Sfântul Maxim spune că omul trebuie “să 


2! Ibidem, p. 144. 

* Jdem, Spiritualitatea ortodoxă..., p. 134. 

% Sfântul Maxim Mărturisitorul, op. cit., p. 228-229. 

* Ava Dorotei, Ale celui între sfinţi, părintele nostru Dorotei. Felurite învățături lăsate ucenicilor săi când a părăsit 
mânăstirea Avei Serid şi a întemeiat cu ajutorul lui Dumnezeu mânăstirea sa, după moartea Avei loan, proorocul, şi 
după tăcerea desăvârşită a Avei Varsanufie, în Filocalia..., volumul IX, p. 607. 

5 Sfântul Marcu Ascetul, Despre cei ce cred că se îndreaptă din fapte, în Filocalia..., volumul 1, p. 311. 

bea paharul judecății dumnezeieşti””“ cu un întreit scop: stingerea păcatelor trecute, 
îndreptarea neatenţiei prezente şi ocolirea păcatelor viitoare. 

Sfântul Maxim dezvoltă această idee, arătând că Dumnezeu îngăduie să fim încercați 
pentru cinci pricini sau din cinci cauze. Cea dintâi, pentru ca fiind încercaţi, să 
dobândim discernământul spiritual, care distinge clar virtutea de păcat. A doua, 
pentru ca dobândind virtutea prin luptă şi durere, să “o avem sigură şi nestrămutată”. 
A treia, pentru ca înaintând în practicarea virtuţii, să nu ne îngâmfăm, ci să ne 
smerim. A patra, ca după ce am fost ispitiți de păcat, am luptat cu el şi l-am biruit, să- 
| urâm cu “ură desăvârşită”. A cincea, considerată mai presus de toate, este ca, 
eliberându-ne de păcat şi de patimă şi înaintând în viaţa de virtute, să nu uităm 
slăbiciunea noastră, nici puterea Celui ce ne-a ajutat”. 

Sfântul Maxim lărgeşte şi mai mult numărul cauzelor pentru care omul este 
încercat, spunând că “omul rabdă pătimiri pentru una din acestea: sau pentru 
dragostea lui Dumnezeu, sau pentru nădejdea răsplătiriui, sau de frica muncilor, sau de 
frica oamenilor, sau pentru fire, sau pentru plăcere, sau pentru câştig, sau pentru slava 
deşartă, sau de nevoie”%. 

La acestea cauze, pentru care Dumnezeu îngăduie să fim ispitiți sau pentru care 

părăseşte pe cel păcătos, Cuviosul Nichita Stithatul adaugă: slava deşartă, osândirea 
aproapelui şi fălirea cu virtuțile. 
Cei păcătoşi sunt încercaţi datorită păcatelor lor, pentru a le părăsi şi a se întoarce pe 
calea virtuţii. Harul îngăduie ca încercările şi necazurile să se întărească asupra 
omului, spune Sfântul Isaac Sirul, atunci când vede că în el a început să răsară 
mândria sau slava deşartă, până când omul îşi va da seama de slăbiciunea şi neputinţa 
sa şi va căuta să-L dobândească pe Dumnezeu, cu smerenie *. 

Acestea sunt, aşadar, încercările generale prin care trece omul căzut din starea 
harică dobândită în Taina Sfântului Botez, până la restaurarea ontologică a firii sale, 
până la redobândirea conştiinţei prezenţei şi lucrării harului sfințitor în el. 

Însă nu doar cei căzuţi în păcat sunt încercaţi, ci şi cei înaintați în viața 

duhovnicească. La aceştia, încercările sunt urmări ale râvnei şi stăruinţei pe calea 
desăvârşirii. Pentru aceştia, ne spune Sfântul Isaac, necazurile sunt mai aspre şi mai 
tari şi izvorăsc din toate părţile“”. 
Lucrarea virtuţii este grea şi însoțită de necazuri, de aceea drumul virtuţii este 
considerat “drumul răstignirii””!, ale cărui căi sunt aspre şi valuri înfricoşătoare. 
Pentru cei înaintați spiritual, “reaua pătimire” şi suferinţele duhovniceşti devin o cale 
a crucii, a apostolatului, a muceniciei. 

Oricât ar încerca cineva să evite şi să se ferească de aceste încercări, ele sunt 
absolut necesare şi prezente în viaţa aceasta. Ele constituie o încercare de fiecare zi şi 


” Sfântul Maxim Mărturisitorul, Cuvânt ascetic, în Filocalia..., volumul 2, p. 311. 
” Ibidem, p. 93-94. 

* Ibidem, p. 119. 

” Sfântul Isaac Sirul, op. cit., p. 101. 

* Ibidem. 

* Ibidem, p. 104. 

de fiecare ceas a iubirii noastre față de Dumnezeu. Lupta cu ispitele de voie şi fără de 
voie face parte din iconomia divină. Întreaga viaţă duhovnicească este o luptă pentru 
dobândirea asemănării cu Dumnezeu, care ia forme variate, uneori dramatice. 

Viaţa, atât a celui drept, cât şi a celui păcătos, este presărată cu necazuri. De 
aceste încercări nu se poate eschiva nimeni. Contează, însă, modul în care cel încercat 
le înţelege, le valorifică spiritual şi le depăşeşte: prin pocăință şi spre mântuire sau 
prin desnădejde şi spre osânda sa. Celui dintâi, ele îi sunt mântuitoare, celui din urmă 
stricătoare şi pierzătoare. 

Aceste încercări au un caracter dramatic şi paradoxal şi de aceea fiecare şi le 

face sprijin sau piedică în calea apropierii sale de Dumnezeu. În ele sunt amestecate 
“mângâierea şi strâmtorările, lumina şi întunericul, îngustarea şi lărgimea””. 
Dacă sunt înțelese în adevărata lor rațiune, duhovniceşte, ele sunt semn al urcuşului 
duhovnicesc al credinciosului. Dacă sunt acceptate cu revoltă sau chiar cu 
învinovăţirea altora - Dumnezeu, semeni şi diavoli, atunci ele sunt prilej de îndoită 
suferință şi de osândă. Înţelese duhovniceşte, ele sunt spre creşterea şi înaintarea 
noastră spre unire în lumină cu Dumnezeu. Acuzate, ele ne devin cale spre o şi mai 
accentuată cădere spirituală. 

Evenimentele vieții au un profund caracter şi rost pedagogic: cele bune sunt 
mărturie, cele rele - mustrare spre îndreptare. 


Scopul încercărilor 


Cele mai frumoase sentințe sau exprimări despre rolul duhovnicesc al 
încercărilor şi suferințelor din această viaţă ni le-au lăsat Sfântul Marcu Ascetul, 
Sfântul Maxim Mărturisitorul, Sfântul loan Scărarul şi mai ales Sfântul Isaac Sirul, 
care vorbeşte despre o adevărată teologie a necazurilor sau a încercărilor. 

Necazurile, în viziunea acestor Părinți duhovniceşti au mai multe dimensiuni şi 
urmăresc mai multe scopuri, în planul iconomiei divine, cu privire la fiecare persoană 
umană. 

Mai întâi, prin necazuri, Dumnezeu ne îndepărtează de păcate şi de patimi. 
Fund o consecință a păcatelor noastre sau ale altora, încercările pot fi evitate prin ura 
păcatului. Pe de altă parte, ele îndeamnă la o tot mai accentuată pocăință, prin care se 
restabileşte transparenţa firii noastre în plan duhovnicesc. 

Încercările au la bază “o judecată dreaptă a lui Dumnezeu””. 

Scopul lor general este dobândirea vieţii virtuoase întru smerită cugetare. Sfântul 
Isaac spune că virtutea est maica întristării, iar aceasta naşte smerenia, care aduce 
harul Sfântului Duh”. Ele sunt un mijloc de verificare a ataşamentului ostenitorului 
față de Dumnezeu sau faţă de lume şi ispitele ei. Celor dintâi, spune Cuviosul Nichita 


* Ibidem, p. 224. 
* Sfântul Maxim Mărturisitorul, Răspunsuri către Talasie..., p. LII. 
* Sfântul Isaac Sirul, op. cit., p. 202. 

Stithatul, adică celor ce sporesc în dragostea față de Dumnezeu, El le dăruieşte har 
îndoit, în timp ce pe cei robiți lumii şi amăgirilor ei, Dumnezeu îi biciuieşte cu ispite 
şi necazuri şi mai mari, până când vor ajunge şi ei, prin lacrimi, să câştige neplăcerea 
față de lucrurile văzute şi nestatornice, îndreptându-se spre Dumnezeu, sensul şi 
rațiunea lor supremă”. 

Prin osteneli şi necazuri, spune Sfântul Maxim, sufletul se curăță de “murdăria 
plăcerii şi smulge cu totul afecțiunea față de lucrurile materiale, descoperindu-i 
paguba ce o are din iubirea faţă de ele”. 

Scopul lor este, deci, profund duhovnicesc: evitarea mândriei şi dobândirea 
smeritei cugetări. Ele au scopul de a dobândi conştiinţa neputinței noastre şi 
conştiinţa puterii dumnezeieşti, de a dobândi simţirea curată, duhovnicească a harului 
Duhului Sfânt”. 

Sfântul Isaac spune că răsplata nu se dă virtuţii, nici ostenelii pentru ea, ci smereniei 
ce se naşte din ele. Dacă aceasta lipseşte, dacă încercările sau necazurile nu îl conduc 
pe pătimitor la smerenia adevărată, în deşert se fac cele dintâi”. 

Necazurile ce vin asupra noastră au scopul de a ne proba, de a ne încerca tăria 
credinţei şi puterii noastre duhovniceşti, dar, în acelaşi timp, ele dau firii umane tărie, 
răbdare, înțelepciune şi nădejde. 


Limitele încercărilor 


O învăţătură constantă a Părinților filocalici este că încercările vin asupra 
noastră, în limitele rezistenţei nostre duhovniceşti, a puterii noastre de a le 
suporta şi proporţional cu păcatele sau virtuțile personale. 

Ava Dorotei ne spune că Dumnezeu nu îngăduie să vină asupra noastră vreun 
lucru peste puterea noastră“, iar Sfântul Isaac Sirul spune acelaşi lucru, în exprimare 
pozitivă: Dumnezeu îngăduie să se trimită omului încercări pe măsura lui, ca să poată 
purta greutatea lor. Deci ele sunt în limitele firii, suportabile. 

La fel, după răbdarea de care dăm dovadă, ni se uşurează greutatea acestora şi 
ni se dă mângâiere. lar după mângâiere, se măreşte şi dragostea noastră către 
Dumnezeu“. Virtuţile au împletite cu ele întristările, ostenelile, necazurile, însă pe 
măsura acestora este şi mângâierea din partea lui Dumnezeu. 

Cuviosul Nichita Stithatul ne arată că ostenelile sunt la început sau începătorilor, 
pricinuitoare de durere. Cei de pe treapta de mijloc, deprinşi cu nevoinţa, descoperă 
în răbdarea lor o anumită plăcere şi o linişte neînţeleasă. lar pe cei în care s-a sălăşluit 
prin lucrarea deplină a virtuţilor Duhul Sfânt, ele îi umplu de o bucurie şi o veselie 


% Cuviosul Nichita Stithatul, op. cit., p. 261. 

* Sfântul Maxim Mărturisitorul, Răspunsuri către Talasie..., p. LII. 
“ Ibidem, p. 229 

*% Sfântul Isaac Sirul, op. cit., p. 202. 

% Ava Dorotei, op. cit., p. 611. 

“0 Sfântul Isaac Sirul, op. cit., p. 247-248 

negrăită, deschizându-li-se un izvor de lacrimi, ca un efect al pocăinţei”!. Tot 
Cuviosul Nichita, referindu-se la bolile trupeşti şi la semnificaţia lor duhovnicească, 
ne spune că: “Bolile sunt folositoare celor începători în viaţa virtuoasă. Ele fac trupul 
neputincios, ca să-l ajute în vestejirea şi slăbirea aprinderii aflătoare în el; iar cugetul 
pământesc al sufletului îl subțiază, în vreme ce-i întăresc şi îi împuternicesc curajul, 
de poate spune după dumnezeiescul apostol: «Când sunt slab, atunci sunt tare» (2 
Cor. XII,10). Dar pe cât sunt de folositoare bolile acestora, pe atât de vătămătoare 
sunt ele celor ce-au sporit în ostenelile virtuților şi s-au ridicat deasupra simţurilor şi 
au ajuns la vederi cereşti. Căci îi întrerup de la îndeletnicirea cu cele dumnezeieşti, le 
îngroaşă prin dureri şi greutăți partea înţelegătoare a sufletului, o tulbură cu norul 
descurajării şi usucă lacrimile umilinţei cu seceta durerilor”. 

Gradul de încercare este proporțional cu patimile noastre sau cu treapta 
desăvârşirii nostre duhovniceşti. În general, există o simetrie între acestea. Cel mai 
greu încercaţi sunt cei mai împătimiți, mai robiți patimilor trupeşti şi sufleteşti şi cei 
mai înaintați în lucrarea virtuţilor. Cei învârtoşati trec prin “probe înfricoşătoare”, 
până se întorc la pocăință. Cei înaintați sunt şi mai greu încercaţi, pentru a se arăta 
tăria lor în virtute. 

Întristările pe care Dumnezeu le îngăduie asupra noastră au mai multe nuanţe 
sau etape. Părinţii duhovniceşti vorbesc despre întristare, mânie, retragere şi 
părăsire din partea lui Dumnezeu. 

Întristarea pe care sufletul o simte în încercări este de două feluri: în legătură 

cu afectele de plăcere, sau cu cele de durere, despre care am văzut că vorbeşte Sfântul 
Maxim. 
Cea dintâi, întristarea lumii sau, mai degrabă, după plăcerile şi ispitele lumii, este o 
patimă aducătoare de stricăciune în suflet şi în trup şi izvorăşte din neliniştea faţă de 
cele vremelnice, trecătoare. Cea de-a doua, întristarea după Dumnezeu, este 
folositoare, mântuitoare, lucrând răbdarea ostenelilor şi ispitelor şi ducând sufletul 
către pocăință. Ea subţiază prin lacrimi iarna patimilor şi norii păcatului, linişteşte 
marea cugetării şi duce, în final, la restabilirea stării noastre harice naturale, iniţiale, 
de transparență faţă de lucrarea şi conlucrarea cu el. 

Sfântul Maxim Mărturisitorul mai vorbeşte despre o întristare interioară şi o 
întristare exterioară sau despre una ascunsă în suflet şi alta arătată prin simţire. 
Cea dintâi este urmarea bucuriei din suflet, iar cea de-a doua este urmarea plăcerii 
trăită cu simțurile. Cea din simţuri este urmare a patimilor de bună voie ale simţurilor, 
cealaltă a celor fără de voie sau a încercărilor, a necazurilor ce vin asupra noastră din 
iconomie“”. 

Această îndoită întristare este urmare a celor două feluri de ispite. Întristarea 
simţirii se naşte din lipsa plăcerilor trupeşti, pe care omul nu şi le mai poate procura. 
Cea din suflet sau din minte se produce din lipsa bunurilor sufletului. 


“1 Cuviosul Nichita Stithatul, op. cit., p. 220. 
“ Ibidem, p. 248-249. 
“% Sfântul Maxim Mărturisitorul, Răspunsuri către Talasie..., p. 308. 

Spre deosebire de întristarea din simţuri, pe care o provoacă patima, întristarea 
cea după Dumnezeu, ce însoţeşte încercările şi pătimirile cele fără de voie e 
împreunată cu bucuria duhovnicească. Dintre roadele acesteia, Sfântul Casian spune 
că “face pe om osârduitor şi ascultător spre toată lucrarea cea bună, prietenos, smerit, 
blând, gata să sufere răul şi să rabde toată buna osteneală şi zdrobirea, ca una ce e cu 
adevărat după Dumnezeu. Fa face să se arate în om roadele Sfântului Duh, care sunt: 
bucuria, dragostea, pacea, îndelunga răbdare, bunătatea, credinţa şi înfrânarea. De la 
întristarea cea potrivinică, însă, cunoaştem roadele duhului celui rău, adică trândăvia, 
lipsa de răbdare, mânia, ura, împotrivirea în cuvânt, lenea la rugăciune... 

Tot Sfântul Maxim împarte întristarea în supărare, necaz, pizmă şi milă, 

arătând că “întristarea cea de laudă” sau “întristarea mântuitoare”, cea după 
Dumnezeu este “stăpână neîndurerată a patimilor” şi “maica cuvioasă şi slăvită a 
virtuţilor”. 
Această întristare este hrănită de cugetarea la judecată şi este susținută de nădejdea 
învierii. Arma ei de luptă este blândeţea, rodul ei este iubirea, iar sfârşitul spre care 
conduce ea este Împărăţia cerurilor şi bucuria în bunătăţile viitoare. Rodul ei este 
virtutea cea mai înaltă - smerita cugetare. 

Această întristare produce în sufletul credinciosului teama sau temerea. 
Aceasta este şi ea de două feluri: una curată, a celor drepți, teama de Dumnezeu. Ea 
rămâne în veacul veacului şi se manifestă prin grija față de curăția şi neprihănirea 
conştiinţei. Cea de-a doua, necurată, este a celor păcătoşi, care aşteaptă de la 
Dumnezeu pedepse pentru greşeli. Aceasta din urmă se stinge şi trece prin pocăință“. 

Tot în legătură cu încercările sau necazurile fără de voie, scrierile ascetice 
vorbesc despre mânia lui Dumnezeu. Aceasta este totdeauna o “mânie 
mântuitoare”, sub forma îngăduinţei ce o acordă Dumnezeu duhurilor rele să 
războiască sufletul şi mintea ostenitorului. Scopul acestei mânii mântuitoare este ca 
mintea “pătimind cele de necinste, după ce s-a lăudat cu virtuțile, să cunoască cine 
este dătătorul lor sau ca să se vadă dezbrăcată de bunurile străine, pe care a socotit că 
le are de la sine, fără să le fi primit”. 

Dacă nici acum credinciosul nu înțelege rostul încercărilor şi stăruie mai 
departe în păcat sau patimă, el este părăsit de harul Duhului Sfânt şi de Dumnezeu 
Însuşi. Harul Duhului Sfânt, primit la Botez, se retrage, așteptând ca, prin încercările 
mai mari, ce vor urma, sufletul să se întoarcă, prin pocăință, spre virtute. 

Acest har, spun Sfinţii Calist şi Ignatie, este primit prin Taina Sfântului Botez, 
“cu totul desăvârşit”"5. Lucrarea patimilor, grija exclusivă de cele vremelnice şi reaua 
lor întrebuințare fac ca patimile să întunece şi să acopere harul. 


“ Sfântul Ioan Casian, Despre cele opt gânduri ale răutăţii, în Filocalia...,volumul 1, p. 153-154. 

“5 Sfântul Maxim Mărturisitorul, Scrieri. Partea a doua. Scrieri şi epistole hristologice şi duhovniceşti. Traducere din 
greceşte, introducere şi note de Pr. Prof. Dumitru Stăniloae, EIBMBOR, Bucureşti, 1990, p. 41. 

“ Idem, Răspunsuri către Talasic.... p. 62. 

“ Ibidem, p. 234. 

*% Calist şi Ignatie Xanthopol, A celor dintre monahi Calist şi Ignatie Xanthopol: Metodă şi regulă foarte amănunțită 
pentru cei ce-şi aleg să vieţuiască în linişte şi singurătate, în Filocalia..., volumul VIII, p. 24. 

Sfântul Grigorie Sinaitul vorbeşte depre două trepte ale acestei lepădări harice: una în 
sensul de lepădare propriu-zisă, datorită lucrării stăruinţei în săvârşirea patimilor. 
Această învârtoşare a sufletului şi insensibilitatea la lucrarea sfințitoare a harului duce 
la lipsirea desăvârşită de el, prin care omul se face sălaş al patimilor, “acum şi în 
veacul viitor”. Depărtarea harului este echivalată de Calist Patriarhul cu pierderea 
chipului dumnezeiesc al vieţii şi introducerea celui al fiarei sau dobitocului. 

Celor ce viețuiesc, însă, curat, Duhul Sfânt se face “suflet sufletului”, iar 
roadele împărtăşirii şi revărsării lui sunt: dorirea Lui întru smerenia sărăciei, lacrima 
fără durere, pururea curgătoare, iubirea întreagă şi nemincinoasă faţă de Dumnezeu şi 
de aproapele, bucuria din inimă şi veselia de Dumnezeu, îndelunga răbdare în cele ce 
suntem datori să le răbdăm, blândeţea față de toţi, bunătatea, unirea minţii, vederea şi 
lumina, puterea fierbinte pururea mişcătoare a rugăciunii, negrija de cele trecătoare, 
prin ţinerea de minte a celor veşnice””. 

Părăsirea din partea lui Dumnezeu se întâmplă atunci când omul face lucruri 
potrivnice stării lui naturale, harice. 

Această părăsire îmbracă şi ea două forme: una în sens de povăţuire, ca o 

îngăduinţă, iar alta de lepădare. Cea în sens de îngăduință sau povăţuire, aflăm de la 
Sfântul Marcu Ascetul, nu lipseşte sufletul de lumina dumnezeiască, ci harul îşi 
ascunde prezenţa sa, cu scopul ca sufletul lipsit de harurile sale duhovniceşti şi ispitit 
de diavoli, să caute cu frică şi mai multă ajutorul lui Dumnezeu. Spre deosebire de 
cea dintâi, părăsirea în sens de lepădare lipseşte cu totul sufletul de ajutorul lui 
Dumnezeu şi îl predă “legat dracilor”*. 
Sfântul Maxim Mărturisitorul consideră că sunt patru feluri generale ale părăsirii din 
partea lui Dumnezeu: din iconomie, ca prin păruta părăsire cei încercaţi să se 
mântuiască; spre dovedire, ca la lov şi Iosif, spre întărire în credință; spre povăţuire 
duhovnicească, ca la Apostolul, ca smerindu-se în cugetare, să păstreze covârşirea 
harului; spre pedeapsă, spre pocăință ”. 

Notele specifice părăsirii povăţuitoare sunt: ea aduce sufletului întristare multă, 
o anumită smerenie şi deznădejde măsurată. Ea produce în inimă frica de Dumnezeu 
şi lacrimi de mărturisire, însoțite de dorinţa de tăcere. 

Părăsirea în sens de lepădare lasă sufletul să se umple de deznădejde, de necredinţă, 
de fumul mândriei şi al mâniei. 

Când suntem cuprinşi de părăsirea cea povăţuitoare sau mântuitoare, trebuie 
să-l aducem lui Dumnezeu mulţumire însoţită de rugăciuni de iertare. În cazul celei 
de-a doua, trebuie să-i aducem mărturisirea pentru păcatele săvârşite şi lacrimi de 
pocăință”. Părinţii duhovniceşti subliniază faptul că şi atunci când suntem încercaţi 
fără de voie, în aceste necazuri sau pătimiri se ascunde harul Sfântului Duh şi mila lui 
Dumnezeu. Ele exprimă paradoxul iubirii lui Dumnezeu: în toate durerile fără de voie 


“9 Calist Patriarhul, Capete care au lipsit, în Filocalia..., volumul VIII, p. 280-281. 

50 Diadoh al Foticeii, Cuvânt ascetic în 100 de capete, în Filocalia... volumul 1, p. 461. 

*! Sfântul Maxim Mărturisitorul, Capete despre dragoste. Suta a doua, în Filocalia... volumul 2, p. 142. 
“2 Sfântul Marcu Ascetul, op. cit., p. 461 

se ascunde mila lui Dumnezeu, care atrage la pocăință pe cel ce le rabdă şi îl păzeşte 
de muncile veşnice". De aceea, şi Sfântul Maxim consideră că toate felurile de 
părăsire sunt mântuitoare şi pline de iubirea de oameni a lui Dumnezeu”. 

Întristările ne sensibilizează la lucrarea harului. Acesta, spune Sfântul Isaac, 
vine în minte înainte de încercări şi ne ajută, însă în simţire, după acestea. Simţirea 
încercărilor vine înaintea simțirii harului, pentru dobândirea libertăţii noastre, căci 
harul nu forțează niciodată. Tot aşa, el nu se arată niciodată în cineva înainte de a 
gusta încercările”. Tot el ne spune că acelora încercaţi, Dumnezeu le dă răsplata sau 
darul simțirii păcatelor proprii, ca nu cumva să plece de aici împovărați de aceste 
necazuri *. 


Rădarea necazurilor şi nădejdea. 

Încercările sunt considerate “toiagul Judecătorului”” şi de aceea omul trebuie 
să le primească pe acestea, ca de la Dumnezeu şi spre folosul său duhovnicesc, cu 
smerenie şi nădejde. 

Sfântul Isaac ne spune că dacă le primim cu răbdare, cu smerenie şi cu nădejde, 
dacă ne aducem aminte de nedreptățile săvârşite şi le mărturisim cu pocăință lui 
Dumnezeu, atunci Dumnezeu ne va încerca prin necazuri scurte şi mai mici. Dacă, 
însă, nu dovedim smerenie şi pocăință, ci, în loc de a ne recunoaşte păcatele pentru 
care suntem pedepsiţi, ne învârtoşăm în necazurile noastre şi învinovățim pe 
Dumnezeu pentru ele, pe oameni sau pe draci, considerându-ne pe noi înşine 
nevinovaţi, atunci toate acestea ne pricinuiesc “o mâhnire neîncetată şi necazurile 
noastre se fac cumplite”. 

Dacă ne vom aminti necontenit - spune Sfântul Antonie - că în viaţă trebuie să 

răbdăm mici şi scurte necazuri, după moarte ne vom bucura de cea mai mare plăcere 
şi de fericirea veşnică. 
Împrejurările dificile din viaţa noastră, care se înfing ca nişte cuie în fiinţa noastră, ne 
îndeamnă la rugăciune mai simțită, iar în cursul acestei rugăciuni, prezența lui 
Dumnezeu ni se face şi mai evidentă”. Este o prezenţă iubitoare, asemenea unui tată 
bun ce îşi iubeşte copilul şi, cu durere în suflet, este nevoit să recurgă la o pedeapsă, 
din perspectiva îndreptării copilului său şi a înaintării lui pe calea cea bună. 

Isihie Sinaitul ne învaţă ca atunci când am fost cuprinşi de necazuri, descuraţări 
şi deznădăjduiri, să facem ceea ce a făcut David: “să ne vărsăm inima noastră înaintea 
lui Dumnezeu şi rugăciunea şi necazul nostru să le vestim Domnului.” ţi EI, care ne 


* Ibidem, p. 329. 

* Sfântul Maxim Mărturisitorul, Capete despre dragoste..., p. 142. 

* Sfântul Isaac Sirul, op. cit., p. 243 

* Ibidem, p. 359. 

* Ibidem 

“ Ibidem. 

* Pr. Prof. Dr. Dumitru Stăniloae, Teologia Dogmatică Ortodoxă..., vol. 1,p. 141. 

cunoaşte starea sufletului nostru, ne va cârmui cu înțelepciune, uşurând necazul 
nostru şi înălțându-ne din întristare”% . 

Sfinţii Varsanufie şi loan ne dau următorul sfat, în răbdarea încercărilor şi 
înţelegerea lor duhovnicească: “lar despre celelalte gânduri, pune în seama lui 
Dumnezeu tot gândul, zicând: “Dumnezeu ştie ce e de folos.” ți te vei odihni. ți pe 
încetul îţi va veni puterea să rabzi. Nu înceta să spui. lar de spui că nu eşti auzit, şi 
nici nu afli har (ascultare) în cuvântul tău, să nu te întristezi. Căci te vei folosi şi mai 
mult”! . 

Calea ieşirii sau izbăvirii din aceste necazuri este întoarcerea spre Dumnezeu 
cu lacrimi de pocăință, răbdarea lor prin rugăciune. Dumnezeu, văzând smerenia 
noastră, uşurează greutatea necazurilor noastre. Stăruința în rău face, însă, ca 
necazurile şi durerile noastre să se înmulțească şi să se amplifice. 

Ava Dorotei arată că purtarea cu răbdare, smerenie şi nădejde a încercărilor îl 
ajută pe cel încercat să treacă prin ele nevătămat. lar dacă acesta se necăjeşte şi se 
tulbură, se chinuie pe sine însuşi şi se vatămă, îngreunându-şi suferința. Mai mult 
chiar. Potrivit Sfântului Isaac Sirul, “toate greutăţile şi necazurile ce nu sunt 
răbdate, au în ele un chin îndoit. Căci răbdarea micşorează apăsarea lor””. 

În toate pătimirile fără de voie trebuie să privim la sensul lor adânc, profund 
duhovnicesc, să le privim ca pe lucrări de întărire a noastră. Calea de a scăpa de ele 
nu este revolta față de lucrarea iconomică a lui Dumnezeu, ci răbdarea lor întru 
smerită cugetare, cu nădejdea că Dumnezeu ştie ceea ce ne este de folos şi ne va 
scăpa de ele, neîncercându-ne peste puterile noastre slăbite de păcat. 

Ca principiu, ni se recomandă, în necazuri, întoarcerea noastră imediat spre 
Dumnezeu şi cererea ajutorului Său. Stăruinţa în păcat înseamnă, de fapt, o 
amplificare a suferinţei. 

Sau, cum rezumă Cuviosul Nichita Stithatul modul de a ne comporta sau conduita 
noastră morală în suferinţe, constă în lepădarea pricinii care a provocat părăsirea şi 
alergarea spre înălțimea smeritei cugetări“. 

Orice încercare, ce vine asupra noastră trebuie să fie un prilej de adâncă 
meditație la regresul nostru duhovnicesc, căruia 1 se datorează şi la progresul nostru 
spiritual, pe care îl poate aduce. Tocmai pentru acest motiv, Părinţii filocalici, precum 
Sfântul Isaac, vorbesc alături de Sfânta Taină a Pocăinţei de o pocăință permanentă, 
de fiece clipă şi de o meditare neîncetată la judecată, dublate, însă, de o cugetare 
continuă, prin rugăciune, la ajutorul şi mila lui Dumnezeu. 

De teologia încercărilor sunt legate răbdarea şi nădejdea, ca virtuți 
duhovniceşti, Pe acest motiv, Talasie Libianul defineşte răbdarea ca fiind “iubirea de 
osteneli a sufletului”, ce constă în “osteneli de bunăvoie şi din încercări fără de 


% Jsihie Sinaitul, Cuvânt despre trezvie şi virtute, în Filocalia..., volumul 4, p. 91. 
d Sfinţii Varsanufie şi loan, Scrisori duhovniceşti, în Filocalia..., volumul XI, p. 41. 
S Sfântul Isaac Sirul, op. cit. p. 247-248 

*3 Cuviosul Nichita Stithatul, op. cit., p. 231. 

voie”. Semnul răbdării este dragostea de osteneli, din care izvorăşte o nădejde, ce 
devine apoi o certitudine în dragostea şi răsplata lui Dumnezeu. 

Această nădejde este un plus de cunoaştere. Cu ajutorul ei, descoperim adevăratele 
rațiuni sau adevărata semnificaţie a necazurilor. Nădejdea aceasta este “o vedere cu 
inima, cu partea cea mai adâncă a spiritului nostru, deci e o convingere intimă, 
tainică, o stare de transparenţă a ființei noastre față de cele de dincolo de lumea 
aceasta”?. 

Ea ne dă certitudinea răsplatei, căci aşa cum spune Sfântul Antonie cel Mare, 
“omul care rabdă necazurile cu inimă bună şi cu mulțumită, va lua cununa 
nestricăciunii, virtutea şi mântuirea”S6. 

11, ca o treaptă supremă de dezpătimire, Părinții ne învaţă că cei desăvârşiți 
ajung să privească necazurile ce vin asupra lor cu un râs interior, cu un râs 
duhovnicesc, rod al “plânsului de bucurie făcător”, un râs superior, al celui întărit în 
încercări şi care a întrezărit în acestea adevăratul lor sens, de cale spre Dumnezeu. 

Necazul care este suportat cu răbdare - ne spune Petru Damaschinul - este bun 
şi folositor, iar cel care nu este suferit astfel este semn al lepădării de la Dumnezeu şi 
e fără de folos”. 

Necazurile trebuie răbdate cu smerenie şi nădejde, căci Dumnezeu a rânduit 
după încercări şi darurile. În necazurile ce vin asupra noastră trebuie să vedem 
purtarea de grijă a lui Dumnezeu şi cinstea pe care o primeşte sufletul nostru din 
partea măririi Sale, căci “pe măsura întristării - spune Sfântul Isaac - e şi 
mângâierea”S8. 

Aşadar, viața noastră duhovnicească se desfăşoară într-un registru spiritual 
foarte larg: din adâncurile păcatului şi din “ceața patimilor” spre culmile virtuţii şi 
lumina dumnezeiască. În funcţie de eforturile noastre ascetice este şi starea noastră pe 
treptele ei atât de numeroase. “De pe dealurile bucuriilor - spune Părintele Stăniloae - 
în văile necazurilor, aşa decurge viaţa omului duhovnicesc; dar ea înscrie un real 
progres în aceste alternanțe. Bucuriile, pentru răbdare, sunt tot mai curate, mai 
spiritualizate, mai nepătate de mulţumirea de sine; necazurile sunt tot mai ferm 
răbdate. Propriu-zis, bucuriile sunt domolite de siguranţa necazurilor ce vor veni, iar 
necazurile, răbdate cu un amestec de seninătate, de râs interior, cum ar zice loan 
Scărarul, prin siguranţa bucuriilor ce vor veni la rând. Deci, fie cât de schimbăcioase 
împrejurările externe în care se desfăşoară viața omului duhovnicesc, lăuntric ea a 
ajuns la un fel de nivelare, care îi dă o statornică linişte. E tăria spiritului în faţa 


: 43369 
valurilor lumii” “. 


“ Talasie Libianul, Despre dragoste, înfrânare şi petrecerea cea după minte, în Filocalia..., volumul 4, p. 33. 

%5 Preot Profesor Dr. Dumitru Stăniloae, Spiritualitatea ortodoxă..., p. 145. 

% Sfântul Antonie cel Mare, op. cit., p. 53. 

$7 Sfântul Petru Damaschinul, Învățăturile duhovniceşti ale Sfântului Petru Damaschinul, în Filocalia..., volumul V, p. 
109. 

4% Sfântul Isaac Sirul, op. cit., p. 242. 

% Preot Profesor Dr. Dumitru Stăniloae, Spiritualitatea ortodoxă..., p. 142. 

Oscilând între aceste două limite, viaţa trece inevitabil prin proba încercărilor 

duhovniceşti, în vederea înaintării ei pe o treaptă superioară de desăvârşire. 
Necazurile neacceptate ne dublează greutatea suferinţei, cele înţelese duhovniceşte, 
ne-o înjumătăţesc. 
Dacă vrem ca viața noastră să fie o înaintare din treaptă în treaptă spre piscul 
sfinţeniei creştine, proba pătimirilor fără de voie trebuie trecută cu răbdare, nădejde, 
pocăință şi smerenie, toate acestea în rugăciune curată către Tatăl nostru Cel ceresc, 
de la Care ne vine tot ajutorul. 

Acesta este drumul viețuirii duhovniceşti creştine: împreuna pătimire cu 
Hristos, cu nădejdea învierii şi răsplatei, pe măsura eforturilor noastre ascetice. Este 
calea pe care au străbătut-o toți cei iubitori de frumuseţe spirituală, urmând pilda 
Mântuitorului: Sfinţii Apostoli, mucenicii, mărturisitorii, cuvioşii, monahii şi nu în 
ultimul rând creştinii obişnuiţi. La aceasta ne îndeamnă Hristos, cerându-ne să purtăm 
jugul sau crucea desăvârşirii, a încercărilor şi necazurilor din această viaţă şi lume 
trecătoare, asigurându-ne totodată că biruinţa Lui va fi şi biruinţa noastră. 

POCĂINȚA PERMANENTĂ SAU NEÎNCETATĂ 


Viaţa duhovnicească a credinciosului este o permanentă epectază, o continuă 
înaintare către Limanul vieţii şi al iubirii - Dumnezeu Cel în Treime. Urcuşul acesta, 
constând în renunțarea tot mai accentuată la iubirea egoistă de noi înşine (filavtia), 
care provoacă îngustarea şi sărăcirea universului nostru spiritual în zonele cele mai 
întunecate, subterane ale vieții şi conştiinţei noastre, şi în dobândirea virtuţilor, ca 
iradieri ale vieţii dumnezeieşti în existența noastră, nu este un urcuş sau un proces 
uniform şi monoton, ci dinamic, având caracterul unor osteneli şi nevoințe 
permanente, susținute, pentru dobândirea desăvârşirii, a asemănării cu Părintele 
nostru Cel ceresc. 

Antrenat în acest dinamism prin firea sa, omul oscilează între slăbiciune şi 
putere, între cădere şi ridicare, între abisurile păcatului şi înălțimile senine, însorite 
ale virtuţilor, culminând în iubire. Între aceste limite, viaţa creştină are nevoie, pentru 
a-şi atinge adevăratul ei sens, de forța sau puterea duhovnicească a pocăinţei, cea care 
este în stare să reclădească pe locul patimilor trecute - prezentele virtuţi, să 
transforme neputinţa şi slăbiciunea în putere şi hotărâre de îndreptare. 

Într-un limbaj de o frumuseţe am putea spune lirică şi de o profunzime 
duhovnicească deosebită, Sfântul Isaac Sirul, comparând trecerea noastră prin această 
lume şi viaţă cu o călătorie pe o mare agitată, arată cât de necesară este pocăința 
pentru a da răspuns bun, în clipa judecății, asupra modului în care am ştiut să 
fructificăm acest dar dumnezeiesc pentru apropierea de Dumnezeu şi de semeni. 
“Pocăinţa - spune Sfântul Isaac - este corabia, frica este cârmaciul ei; dragostea este 
limanul dumnezeiesc. Deci frica ne aşează în corabia pocăinței şi ne trece peste marea 
vieții celei rău mirositoare şi ne conduce spre limanul dumnezeiesc, care este 
dragostea, la care străbat toți cei ce se ostenesc, toți cei împovărați de pocăință. ţi 
când am ajuns la iubire, am ajuns la Dumnezeu”!. 

Sau, în tâlcuirea inspirată a Părintelui Stăniloae, considerat, pe bună dreptate, 
nu doar un simplu traducător, ci şi “un întregitor al Filocaliei, un iubitor de texte 
filocalice, ca şi primii autori ai Filocaliei”: “Drumul pe marea vieţii acesteia, dacă 
vrem să fie o continuă apropiere de ţărmul raiului, de țărmul dragostei, care e Hristos 
Însuşi, şi nu o rătăcire fără ancorare şi până la urmă o scufundare în bezna ei, dacă 
vrem să fie adică un drum spre desăvârşire şi spre viaţă, trebuie să-l facem neîntrerupt 


! Sfântul Isaac Sirul, Cuvinte despre sfintele nevoinţe, în Filocalia sau culegere din scrierile Sfinţilor Părinţi 
care arată cum se poate omul curăți, lumina şi desăvârşi. Traducere, introducere şi note de Pr. Prof. Dr. Dumitru 
Stăniloae, EIBMBOR, Bucureşti, 1981, p. 364. 

? Pr. Constantin Karaisaridis, Sfântul Nicodim Aghioritul şi activitatea sa în domeniul liturgic, teză de doctorat în 
teologie (partea I), în “Studii teologice”, XXXIX (1987), nr. 1, p. 29. 

în corabia căinței pentru nedeplina dragoste ce am arătat-o prin păcatele noastre, 
pentru că voința unei iubiri mai mari ne mână tot mai departe. Ea ne ţine deasupra 
valurilor uriaşe ale răului sau egoismului ce se ridică din noi şi ne duce tot mai 
înainte. Numai aşezaţi în barca pocăinţei călcăm în fiecare clipă peste valurile 
păcătoase ale egoismului, care tind să se ridice din adânci dedesubturi din noi şi de 
sub noi. Numai prin ea suntem mereu deasupra noastră şi în mişcare dincolo de 
punctul la care ne aflăm, mai aproape de dragostea deplină, mai aproape de raiul în 
care se află pomul vieţii, adică Hristos, izvorul dragostei ce nutreşte spiritul nostru'?. 

Viaţa omului, după căderea în păcatul strămoşesc, se desfăşoară în dramatismul 
tensiunii dintre cădere şi înălţare, dar într-o continuă mobilitate. Deşi ţine de 
libertatea umană, păcatul nu este ceva constitutiv ei, prin creaţie, ci 1 s-a adăugat din 
exterior, ca o stare paranaturală, prin folosirea greşită a acestei voințe libere. 

Acestea sunt, pentru literatura duhovnicească, cele două limite ale existenţei: 
căderea şi ridicarea. Numai îngerilor - arată Sfântul loan Scărarul - le este propriu să 
nu cadă. Oamenilor, le este propiu să cadă şi să se ridice iarăşi de câte ori s-ar 
întâmpla aceasta. Diavolii, odată căzuţi, nu se mai pot ridica“. Într-un mod 
asemănător, Sfântul Petru Damaschinul, fin cunoscător al sufletului, al încercărilor şi 
curselor ce îi primejduiesc mântuirea, ne dă următorul sfat: “Ai căzut, ridică-te. Ai 
căzut iarăşi, ridică-te iarăşi. Numai pe Doctorul tău să nu-L părăseşti, căci atunci vei 
fi osândit de deznădejde mai rău decât un sinucigaș. Stăruie pe lângă EI şi EI Îşi va 
face milă cu tine, fie prin întoarcerea ta, fie prin încercare, fie prin altă faptă a purtării 
Sale de grijă, fără să ştii tu”. 

Literatura ascetică, operă a Părinților cu viață îmbunătățită este paradoxală, 

surprinzând duhovniceşte foarte subtil adâncurile păcatelor în care se poate ruina 
ființa umană, precum şi culmile virtuţilor, la care se poate înălța ea. 
Aflat între aceste limite, între cădere şi ridicare, creştinul are ca mijloc haric deosebit 
de important pocăinţa, prin care redobândeşte starea de har. Curăţia sau nepătimirea 
creştină se dobândeşte prin Taina Sfântului Botez, iar apoi prin actualizarea acesteia 
în “botezul lacrimilor” sau pocăință. 

În trăirea şi experiența ortodoxă, adevăratul criteriu sau condiția supremă, 
esențială, a mântuirii este pocăinţa. Cuviosul Nichita Stithatul ne spune astfel că este 
de prisos pustiul, retragerea din lume, căci putem intra în Împărăţia cerurilor şi fără 
această retragere, dar ne este de absolută necesitate pocăința şi paza poruncilor lui 
Dumnezeu, ceea ce se poate face în tot locul stăpânirii Lui”. 

Acelaşi lucru ni-l sugerează şi Teognost, autor duhovnicesc din Filocalia IV, 
când spune că nu vom fi pedepsiţi şi osândiţi în veacul viitor pentru că am păcătuit, 
deoarece avem o fire nestatornică şi schimbătoare, slăbită de păcatul strămoşesc şi de 


3 Preot Profesor Dr. Dumitru Stăniloae, Spiritualitatea ortodoxă. Ascetica şi mistica, EIBMBOR, Bucureşti, 1992, p. 
110. 

+ Sfântul Ioan Scărarul, Scara dumnezeiescului urcuş, în Filocalia..., volumul IX, p. 9%. 

5 Sfântul Petru Damaschinul, Învățăturile duhovniceşti, în Filocalia..., volumul V, p. 218. 

* Cuviosul Nichita Stithatul, Cele 300 de capete despre făptuire, despre fire şi despre cunoştinţă, în Filocalia..., 
volumul VI, p. 242. 

cele personale. Dar vom da, cu certitudine, socoteală că, păcătuind nu ne-am pocăit, 
nici nu ne-am întors de la calea cea rea spre Domnul, odată ce am primit putere şi 
vreme de pocăință”. 

Pentru spiritualitatea filocalică, pocăința este cea mai înaltă dintre virtuți. 
Lucrarea ei, după cum ne încredinţează Sfântul Isaac Sirul, nu încetează niciodată şi 
se potriveşte tuturor: păcătoşi sau drepți, începători sau desăvârşiți duhovniceşte; 
lucrarea ei nesfârşindu-se niciodată. Ea trebuie să însoțească toate faptele noastre 
bune sau rele, păcatele sau virtuțile personale. În această perspectivă duhovnicească, 
Sfântul loan Scărarul defineşte astfel valoarea pocăinței şi darurile pe care ea le 
conţine şi le dăruieşte celor care ajung la o autentică experiere a ei: “Pocăinţa este 
aducerea înapoi (reîmprospătare) a botezului. Pocăinţa este învoiala cu Dumnezeu 
pentru o a doua viață. Pocăinţa este cumpărătoare a smereniei. Pocăința este 
necontenita renunțare la nădejdea vreunei mângâieri trupeşti. Pocăinţa este gândul 
osândirii de sine şi îngrijirea neîngrijită de sine. Pocăinţa este fiica nădejdii şi 
tăgăduirea deznădejdii. Cel ce se pocăieşte, se osândeşte pe sine, dar scapă 
neînfruntat. Pocăinţa este împăcarea cu Domnul prin lacrimi şi prin lucrarea cea bună 
a celor potrivnice păcatelor. Pocăinţa este răbdarea de bună voie a tuturor necazurilor. 
Cel ce se pocăieşte este pricinuitorul pedepselor sale. Pocăinţa este asuprirea tare a 
pântecelui şi lovirea sufletului printr-o simţire adâncă'*. 

Pocăinţa este constitutivă dinamismului uman sau tensiunii ființiale, ontologice 
umane de a se împlini într-un plan superior, adică în universul spiritual şi în ambianța 
duhovnicească a virtuţilor creştine. Pocăinţa este o notă esențială a universului 
spiritual atât de variat şi complex al omului duhovnicesc. 

Ea este cea mai înaltă dintre virtuţi, izvorul celorlalte virtuţi pentru că, 

nemulțumindu-se cu ceea ce înfăptuiesc acestea, întreţine tensiunea lor după mai 
bine”. 
Pocăinţa este suportul şi însoțitoarea tuturor celorlalte virtuţi creştine. Ea este mama, 
temelia sau rădăcina lor, dar şi sora lor, care le ajută să se desăvârşească. Edificiul 
duhovnicesc uman se fundamentează, se înalță pe punctele de rezistență ale pocăinţei. 
Conştiinţa imperfecțiunilor şi păcatelor noastre întreține dinamismul nostru sufletesc 
către o viață mai înaltă din punct de vedere duhovnicesc. Fiecare nouă virtute 
dobândită şi fiecare faptă virtuoasă se face motiv sau cauză a unei noi perfecțiuni şi 
tot aşa, spre desăvârşire. 

Funţa pocăinţei are un caracter dialectic, dinamismul şi experierea ei se 
exprimă în termeni antinomici, paradoxali. Pe de o parte, omul simte intens propria sa 
insuficiență sau limitare, pentru care se smereşte, dar în acelaşi timp, simte la fel de 
accentuat chemarea şi ajutorul lui Dumnezeu, în lucrarea sa încordată de desăvârşire. 
Simte micimea sa şi infinitatea lui Dumnezeu, dar nu deznădăjduieşte, ci are ferma 
speranţă şi încredere în ajutorul divin. 


7 Teognost, Despre făptuire, contemplaţie şi preoţie, în Filocalia..., volumul IV, p. 284-285. 
5 Sfântul Ioan Scărarul, op. cit., p. 136-137. 
” Preot Profesor Dr. Dumitru Stăniloae, Spiritualitatea ortodoxă ..., p. 109. 

Prin urmare, asemenea smereniei, din a cărei familie duhovnicească face parte, 
pocăinţa are un caracter dialectic, cuprinzând în sine poziţii contradictorii, care îi 
măresc bogăţia şi complexitatea: o necontenită nemulțumire faţă de treapta pe care ne 
aflăm, iar pe de altă parte, o încredere în puterile firii omeneşti, ajutate de harul 
dumnezeiesc. Ea exprimă, pe de o parte, neputinţa proprie, iar pe de altă parte, 
experienţa bogatelor resurse duhovniceşti, ce sunt în puterea omului. 

Pocăinţa, ca Taină a refacerii ființei umane şi a dezlegării ei din servitutea 
păcatelor şi din neputinţele produse de ele'", reprezintă “o trebuinţă firească a 
sufletului omenesc, căreia creştinismul i-a dat o semnificație şi un conținut nou prin 
faptul că o consideră ca un mijloc prin care credincioşii sunt scoşi din închistarea 
egoistă în care îi aruncă păcatul, pentru a fi readuşi la comuniunea cu Dumnezeu şi 
aproapele””!. 

Părinţii duhovniceşti ai Filocaliei dezvoltă cea mai înaltă învățătură despre 

“harul pocăinţei”, ca fundament al vieţii şi desăvârşirii creştine. 
O primă remarcă este aceea pe care o fac aceşti Sfinți Părinţi, vorbind despre două 
forme de pocăință: Pocăinţa ca Sfântă Taină şi pocăinţa permanentă sau 
neîncetată asupra căreia insistă în mod deosebit Evagrie Monahul, Sfântul Marcu 
Ascetul, Sfântul loan Scărarul şi Sfântul Isaac Sirul'?. 


Universul spiritual al Tainei Pocăinţei 


Părinţii duhovniceşti ai spiritualității răsăritene sunt conştienţi şi vor să ne 
sensibilizeze şi pe noi duhovniceşte în ceea ce priveşte valoarea deosebită a Sfintei 
Taine a Pocăinţei sau a Mărturisirii. Fără ea, nu există progres în viaţa noastră 
spirituală, ci o cădere permenentă într-o existenţă fără sens duhovnicesc, un continuu 
regres către zonele cele mai întunecate ale existenței umane: adâncul sau abisul 
păcatelor şi patimilor. Cunoscând aceste realități de ordin spiritual şi ştiind că viața 
omenească are momente de slăbiciune, de cădere, Părinţii ne recomandă să ne ținem 
permenent legată conştiinţa de pocăință. 

În legătură cu universul spiritual al Tainei Pocăinţei, Părinţii filocalici insistă în 
mod deosebit asupra elementelor interioare, profunde ale acesteia, şi nu atât asupra 
elementelor ei exterioare. Vom afla astfel adevăruri adânci privind calitățile şi arta 
duhovnicească a părintelui duhovnicesc, valoarea lucrării sale în viaţa noastră, modul 
de căutare a unui duhovnic sau învățător duhovnicesc bun, care să ne lumineze calea 
spre eliberarea de păcat şi spre desăvârşire, despre dragostea ucenicului față de 
părintele său duhovnicesc, despre calitatea în spovedanie, precum şi roadele căinței. 


19 Jdem, Taina Pocăinţei ca fapt duhovnicesc, în “Ortodoxia”, anul XXIV (1972), nr. 1, p. 5-14. 

1 Pr. Asist. Dumitru Popescu, Pocăinţa ca refacere a legăturilor credincioşilor cu Dumnezeu şi cu semenii, în 
“Biserica Ortodoxă Română”, LXXXIX (1971), nr. 9-10, p. 1022. 

"2 Împrumutând, în această privință, limbajul biblic, Părinţii greci folosesc doi termeni pentru a desemna procesul 
duhovnicesc al pocăinţei: verbul metanoein, care se referă mai ales la schimbarea interioară şi epistrefein, care arată 
mai mult o schimbare în conduita practică. Vezi Thomas Spidlik, op. cit., cap. La penitence. 

Sfânta Taină a Pocăinţei este Taina esențială, fundamentală a vieții creştine, de 
ea atârnând, alături de celelalte două Taine creştine: Botezul şi Euharistia, viața 
noastră creştină. 

Pocăinţa este un mijloc de restaurare a legăturii cu Dumnezeu şi cu aproapele. 
Pentru acest motiv, ea este considerată “al doilea Botez” şi precede Taina Sfintei 
Împărtăşanii, a comuniunii depline cu Hristos. Pocăinţa este Taina împăcării cu 
Dumnezeu şi cu semenii, fiindcă aduce în sufletele credincioşilor acea armonie care 
vine de la Dumnezeu. 

Potrivit Sfântului loan Scărarul, “botezul lacrimilor” este mai de preț decât 
Botezul cel dintâi, pentru că el ne iartă nu păcatul strămoşesc, ci păcatele personale. 
De aceea, el consideră pocăința “aducerea aminte (reîmprospătarea) Botezului şi 
“împăcarea cu Domnul prin lacrimi”. Ea este “har peste har”, “a doua naştere din 
Dumnezeu” şi “uşa milei”, prin care intrăm la Dumnezeu. 

Credinciosul este supus mereu ispitelor şi încercărilor şi nu totdeauna găseşte 

în firea sa slăbită, lovită mortal de păcat, resursele să le evite sau să le înlăture. 
Căderea în păcat este dovada unei abdicări de la vocația noastră fundamentală - 
desăvârşirea. 
Experienţa duhovnicească ne demonstrează că nimic nu este definitiv cât suntem în 
această viață, că existenţa însăşi nu este un univers închis, ci o permanentă încercare, 
un permanent dialog, uneori chiar dramatic, de ridicare din starea de cădere a fiinţei 
noastre, către zările senine pe care le deschide universul spiritual al unei vieţi 
virtuoase, spre asemănarea cu Dumnezeu. 

Viaţa noastră religioasă ne demonstrează uşurinţa căderii şi dificultatea sau 
dramatismul ridicării din cădere. Alunecarea în păcat presupune o ispită la care 
mintea, oarecum paralizată, consimte, nerealizând la început urmările şi implicaţiile 
faptei păcătoase şi vinei pentru ea, în timp ce eliberarea de păcat şi de patimă 
presupune un efort încordat, dramatic de a ne lupta cu noi înşine şi, paradoxal, 
înfrângându-ne pe noi înşine, de a ieşi învingători. 

Metanoia sau pocăința este angajarea şi lupta noastră împotriva păcatului şi 
patimilor care, după expresia Sfântului Maxim Mărturisitorul, produc “sfâşierea firii” 
şi o ruinează. Părinţii filocalici subliniază valoarea pocăinţei în lucrarea de restaurare 
a adevăratei vieți, cea harică. 

Păcatul, considerat de aceşti Părinți duhovniceşti “întrebuințarea greşită a 
ideilor, căreia îi urmează reaua întrebuințare a lucrurilor”!€. El nu se află în fire, în 
chip natural, căci Dumnezeu nu e făcătorul patimilor!”, ci reprezintă un adaos la 
aceasta, sufletul fiind prin fire nepătimaş (fără patimi) 5. Originea păcatului, pentru 
Sfântul Maxim Mărturisitorul îl constituie “reaua întrebuințare a puterilor 


Preot Asistent Dumitru Popescu, art. cit., p. 1028. 

Sfântul loan Scărarul, op. cit., p. 136. 

Sfântul Isaac Sirul, op. cit.. p. 361-362. 

Sfântul Maxim Mărturisitorul, Capete despre dragoste. Suta a doua, în Filocalia..., volumul 2, p. 97. 
Sfântul loan Scărarul, op. cit., p. 334. 

Sfântul Isaac Sirul, op. cit., p. 407. 

19 A 
” „ele provocându-se 


(facultăţilor) sufletului: a celei poftitoare, irascibile şi raționale 
prin “afecțiunea neraţională a sufletului faţă de plăcerea simţurilor”. 

Spre deosebire de păcat, care are caracterul unui accident, a unui fapt izolat, 
patima este păcatul generalizat sau obişnuinţa păcatului. Definită ca o “mişcare a 
sufletului împotriva firii, fie spre o iubire nerațională, fie spre o ură fără judecată a 
vreunui lucru, sau din pricina vreunui lucru din cele supuse simţurilor”, patima este 
“un perete în faţa virtuţilor ascunse ale sufletului”. Păcatele şi patimile sunt ca o 
“ceaţă groasă”, aşezată pe puterea străvăzătoare a sufletului, pe care îl întunecă”?. Ele 
întunecă mintea, orbesc înţelegerea şi nu o lasă să pătrundă la razele adevărului, nici 
să deosebească binele de rău”. 

În cadrul cercului vicios plăcere-durere, care are drept centru filavtia - iubirea 
patimaşă de sine, păcatul apare ca “abaterea lucrărilor puterilor sădite în fire de la 
scopul lor”, “mişcarea nesocotită a puterilor naturale spre altceva decât spre scopul 
lor, în urma unei judecăţi greşite...””€. EI constă în “necunoaşterea cauzei celei bune a 
lucrurilor. Aceasta, orbind mintea omenească, dar deschizând larg simţirea, l-a 
înstrăinat cu totul pe om de cunoştinţa lui Dumnezeu şi l-a umplut de cunoştinţa 
pătimaşă a lucrurilor ce cad sub simţuri”. 

Păcatul şi patima reprezintă căderea într-o existenţă paranaturală'5. Din această 
stare de eşec ontologic, de naufragiu existențial încearcă să ne scoată pocăinţa, 
ancorând puterile noastre duhovniceşti în transcendent, în dragostea de Dumnezeu şi 
de semeni. 

Păcatul este, deci, o alterare a conştiinţei noastre şi de aceea, pentru îndreptare 
ei nu este suficientă doar voinţa penitentului, ci este nevoie de un ajutor mult mai 
puternic, venit din afara noastră. Acesta este, în fond, ajutorul lui Dumnezeu, pe care 
ni-l trimite prin intermediul, adică prin persoana şi lucrarea părintelui nostru 
duhovnicesc, a duhovnicului, potrivit concepţiei ortodoxe că adevăratul săvârşitor al 
Tainei este Mântuitorul lisus Hristos, duhovnicul nefiind altceva decât un martor al 
stării de cădere şi a dorinţei de căinţă a penitentului. 

Părinţu filocalici, ei înşişi Părinţi duhovniceşti, care au trăit în preajma unor 
asemeni “îngeri pământeşti”şi “oameni cereşti” şi apoi au devenit ei înşişi Părinţi 
duhovniceşti, învrednicindu-se de mari daruri: al cardiognoziei, al deosebirii 
gândurilor sau al discernământului duhovnicesc, ne relatează psihologia paradoxală a 
căderii şi ridicăru din păcat. 


Sfântul Maxim Mărturisitorul, op. cit. , p. 102. 

Idem, Răspunsuri către Talasie, în Filocalia..., volumul 3, p. 310. 

Idem, Capete despre dragoste..., p. 82. 

Sfântul Isaac Sirul, op. cit., p. 347. 

Calist Catafygiotul, Despre unirea dumneziească şi viaţa contemplativă, în Filocalia..., volumul VIII, p. 517. 
Sfântul Maxim Mărturisitorul, Capete despre dragoste..., p. 191. 

Idem, Răspunsuri către Talasie..., p. 31. 

* Ibidem. 

” Ibidem. 

Idem, Răspunsuri către Talasie..., Introducerea Părintelui Stăniloae, p. 14. 

Exprimările lor, de o profunzime aparte, adeseori neînțelese şi inaccesibile 
omului neduhovnicesc, arată valoarea de temelie, de fundament al Tainei Pocăinţei, 
în viaţa creştină. 

Mărturisirea păcatelor are valoare capitală în viaţa noastră spirituală şi în 
progresul nostru în ea. Ea este arma duhovnicească cea mai puternică, “unica virtute 
ce nu poate fi umilită de draci”, căci, spune Sfântul loan Scărarul: “nimic nu dă 
dracilor şi gândurilor acestora atâta putere împotriva noastră, ca faptul de a hrăni şi 
ascunde păcatele în inimă, nemărturisite”*, iar Cuviosul Isaia Pusnicul ne spune să 
nu ne ruşinăm să spunem celui mai mare orice gând care ne războieşte, dacă vrem să 
dobândim uşurarea. Căci duhurile cele rele nu găsesc alt loc decât în omul care tace 
despre gândurile lui, fie că sunt bune, fie că sunt rele”. Același sfânt spune că îngerii 
şi cerul suspină şi plâng pentru negrija noastră față de suflet, pentru nepocăinţa 
noastră, spre pieirea lui. 

Ea este pentru suflet ca un “frâu” care îl împiedică să păcătuiască, pe când 
păcatele nemărturisite sunt săvârşite fără frică şi ruşine, ca în întuneric”. Deci Taina 
Sfintei Spovedanii are o pronunţată valoare ascetică, ea înfrânându-ne de la săvârşirea 
păcatelor. Păcatele nemărturisite îndeamnă, instigă singure la păcate şi mai mari, prin 
simpla constatare a urmărilor lor. Este o învățătură esențială, constantă a Părinților 
duhovniceşti că între păcate şi patimi există un circuit sau o intercondiționare. Una se 
provoacă sau declanşează pe alta, spre surparea, spre uzurparea fiinţei umane. 

Împotriva acestor efecte şi mai apoi împotriva păcatului însuşi luptă pocăinţa. 
Ea este o piedică în calea înmulțirii păcatelor şi a efectelor acestora. Pocăința luptă cu 
un trecut păcătos, pătimaş, vrednic de osândă, pentru clădirea unui viitor curat, fericit, 
veşnic. 

Prin urmare, căderea în păcat, ca act individual, particular, la care se asociază 
efectele şi urmările sale, ne paralizează facultăţile noastre sufleteşti, încât omul pare 
că, neputând să se elibereze din acest cerc vicios, se complace în el. Obişnuinţa 
devine o a doua natură, păcatul se săvârşeşte aproape automat, de la sine, 
complicându-se cu diversele circumstanţe şi ducând la patimi dintre cele mai groase, 
josnice. Omul nu mai realizează, nu mai conştientizează semnificația acestor fapte ale 
sale, dând dovadă de o conştiinţă alterată, duplicitară, scindată, ieşită din limitele sale 
fireşti, naturale, raționale. 

Într-o astfel de situaţie, ceea ce îl poate trezi pe om este un cutremur stihial, 
ontologic, în temeliile fiinţei sale. Acesta se manifestă adesea negativ, prin încercările 
sau necazurile provocate de tulburările insinuate de păcat în viaţa şi existența noastră. 
Astfel de situaţii limită, de momente de eşec existenţial ne conduc către o revizuire a 
relaţiilor şi raporturilor noastre, în primul rând cu noi înşine, cu Dumnezeu şi cu 
semenii, ne duc către pocăință. 


> 
It] 


Sfântul loan Scărarul, op. cit., p. 303. 

Ibidem, p. 287. 

Cuviosul Isaia Pusnicul, Douăzeci şi nouă de cuvinte, în Filocalia... volumul XII, p. 57. 
Ibidem, p. 108. 

Pocăința pătrunde până la hotarele profunde dintre bine şi rău, denunță 
primejdia şi caducitatea păcatului, trezeşte forţa vie, credinţa şi speranţa şi “tinde să 


N A , K; idea ga A 33 
repare dezordinea, să restabilească armonia în compoziţia valorilor noastre” ”. 


Rolul părintelui duhovnicesc în viaţa creştină 


Un rol fundamental, de căpetenie, îl are în viaţa noastră, conform scrierilor 
ascetice, părintele duhovnicesc. Rolul său este esenţial în lucrarea de restabilire a 
adevăratei legături de viaţă şi în restaurarea noastră ontologică, în fundamentele vieții 
noastre creştine comunitare. 

“Arta duhovnicească”, de care vorbeşte Sfântul loan Casian, este “cea mai grea 
dintre toate meşteşugurile” şi de aceea ea are nevoie de învăţător, pentru că este 
“ascunsă şi nevăzută şi numai de inima curată poate fi văzută. Neizbutirea în această 
artă nu aduce, potrivit lui, numai paguba vremelnică, în această lume, ci şi moartea 
veşnică a sufletului". 

Cel care nu are un duhovnic şi nu umblă potrivit sfatului acestuia, “seamănă 
foarte multe cu osteneală şi cu sudoare, lucrând ca în vis, dar nu seceră cu adevărat 
decât foarte puţin”*. 

Cu privire la modul de alegere a duhovnicului, prevalează motivele sau 

argumentele de ordin duhovnicesc, referitoare la viaţa sa interioară şi la darurile sale 
duhovniceşti, dobândite ca urmare a unei vieţuiri curate. 
Principiul fundamental al alegerii sale este acela ca el să fie “un povăţuitor şi dascăl 
neamăgitor”"", adică să fie bun cunoscător al învăţăturii de credinţă, iar prin viaţa sa 
să fie adevărat mărturisitor al ei. El trebuie să fie înalt la înţelegere, smerit la 
cugetare, blând în toate purtările sale “. 

Dintre toate darurile pe care trebuie să le căutăm şi să le apreciem la părintele 
duhovnicesc, cel mai de preţ este dreapta socoteală sau discernământul duhovnicesc. 
Un astfel de duhovnic poate să discearnă felurile gândurilor care ne învăluie: îngereşti 
sau dumnezeieşti, omeneşti sau drăceşti şi să le dea sfatul mântuitor, de suflet 
folositor. Adevăratul duhovnic “trebuie să aplice leacurile potrivite. Celor împovăraţi 
de păcate grele şi uşor aplecaţi spre deznădejde, le este potrivit leacul al doilea: jugul 
blând şi sarcina uşoară. Celor ce tind spre un cuget înalt şi mândru, le este potrivit 
leacul dintâi - calea îngustă şi plină de necazuri”. 

Părintele duhovnicesc trebuie să fie un bun cunoscător al realităților 
duhovniceşti, al luptei sau războiului nevăzut, nu atât din citiri, cât mai ales din 
experienţă, pentru a putea discerne în viața ucenicilor săi de ce fel este războiul sau 


Pr. Constantin Galeriu, Sensul creştin al pocăinţei, în “Studii teologice”, XIX (1967), nr. 9-10, p. 676. 
Sfântul loan Casian, Cuvânt despre sf. Părinți din Skkit, în Filocalia..., volumul 1, p. 176. 

*% Ibidem, p. 34. 

Calist şi Igantie Xanthopol, op. cit., p. 32-33. 

” Ibidem. 

Sfântul loan Scărarul, op. cit., p. 440. 

părăsirea: dumnezeiească sau drăcească. Sfântul Nil Ascetul, autor din Filocalia, 
volumul întâi, spune că povăţuitorul trebuie să aibă mai întâi de toate ştiinţă, adică 
viață şi cunoştinţe duhovniceşti, pentru ca să nu-i fie necunoscută nici una din 
uneltirile vrăjmaşilor şi să poată discerne, adică să sesizeze, să înţeleagă şi să dea 
remediul cel mai bun pentru toate ispitele ascunse ale războiului la care sunt supuşi 
ucenicii săi. În felul acesta, spune Sfântul Nil, le va face celor încredințaţi lui, biruinţa 
neostenicioasă şi îi va scoate încununaţi din luptă”. Dar, adaugă el, “e rar un 
povăţuitor ca acesta şi nu se găseşte uşor”. 

Sfântul Petru Damaschinul arată că adevăratul duhovnic are o instituire divină 

şi daruri duhovniceşti deosebite: “De aceea, zice el, nu este tot omul vrednic de 
încredere, ca să dea sfat celor ce-l caută, ci numai acela care a luat de la Dumnezeu 
darul deosebirii şi a dobândit din străduinţa în nevoinţă, o minte străvăzătoare... lar 
acesta trebuie să fie cu multă smerenie şi să nu dea sfaturi tuturor, ci numai celor ce le 
cer de bunăvoie şi-l întreabă nesilit şi învață după rânduială”. 
În istoria spiritualităţii Răsăritului ortodox sunt consemnate numeroase cazuri de 
duhovnici cu daruri deosebite. Darul discernământului duhovnicesc - fo dioratikon 
harisma  - este un semn al prezenței şi lucrării în şi prin acesta a Duhului Sfânt şi se 
manifestă sub forma a două daruri duhovniceşti esențiale: cunoaşterea tainelor lui 
Dumnezeu (feologia) şi cunoaşterea secretelor sau tainelor inimilor (cardiognosia). 
EI dobândeşte o perspicacitate duhovnicească, spirituală, care vede prin trup, dincolo 
de spaţiu şi timp (proorasis)”?. 

Darul discernământului - diacrisis - primează asupra tuturor celorlalte, atunci 
când este vorba de conducerea spirituală a oamenilor. Diacriticos, părintele 
duhovnicesc era adeseori şi dioraticos, având darul citirii în inimile ucenicilor. 

Acelaşi Sfânt Nil Ascetul subliniază legătura duhovnicească creată între 
duhovnic şi ucenici, spunând că neiscusinţa învățătorului pierde pe învățăcel, după 
cum şi negrija învăţăceilor aduce primejdie învățătorului, mai ales când la neştiința 
aceluia se adaugă trândăvia lor. “Căci nici învățătorul nu trebuie să uite ceva din cele 
ce ajută la îndreptarea supuşilor, nici învăţăceii nu trebuie să treacă cu vederea ceva 
din poruncile şi sfaturile învățătorului. Pentru că e lucru grav şi primejdios atât 
neascultarea acelora, cât şi trecerea greşelilor cu vederea de partea acestuia”. 

Odată găsit sau aflat un astfel de părinte duhovnicesc, trebuie să ne ataşăm de 
el şi să-l ascultăm ca pe un vestitor pentru noi a voii lui Dumnezeu. Aceiaşi Sfinți 
Calist şi Ignatie Xanthopol arată că, aflând un astfel de povăţuitor, trebuie să ne lipim 
de el cu toată ființa, ca nişte adevărați fii duhovniceşti, ascultându-i povăţuirile şi 
socotindu-l ca pe Hristos Însuşi”. 


NIl Ascetul, Cuvânt ascetic, în Filocalia..., volumul 1, p. 226. 
“ Ibidem. 

Sfântul Petru Damaschin, op. cit., p. 159. 

Thomas Spidlik, op. cit., p. 82. 

“% Ibidem, p. 272. 

NIl Ascetul, op. cit., p. 222. 

Calist şi Ignatie Xanthopol, op. cit., p. 23. 

Sfântul Simion Noul Teolog ne îndeamnă să ne descoperim în fiecare zi 
gândurile noastre părintelui duhovnicesc şi să primim sfatul sau cuvintele sale “ca din 


” - 3940: 3 i Ș i i . 
gură dumnezeiească” *, iar Cuviosul Isaia ne recomandă următoarele: “Primeşte 


sfatul Părinților tăi şi vei trăi tot timpul tău în odihnă”. 

Sfatul duhovnicului este absolut necesar pentru a fi feriți de căderi noi şi mai 
mari, pentru restaurarea noastră şi progresul în această viaţă nouă, curată. Sfinţii 
Calist şi Ignatie ne arată, în acest sens, că “acela care doreşte să viețţuiască fără 
greşeală trebuie să petreacă într-o îndelungată deprindere şi în cunoaşterea celor 
dumnezeieşti şi în viaţa împodobită cu cununa virtuţilor - şi să socotească porunca şi 
sfatul lui ca pe cuvântul şi sfatul lui Dumnezeu. Căci mântuirea zice, este în sfătuire 
multă” (Prov. 11, 14)%. Credinciosul trebuie să i se încredinţeze întru totul 
duhovnicului său şi să aibă în el încrederea pe care o are în Însuşi Mântuitorul 
Hristos, pentru că părintele duhovnicesc nu face altceva decât să exprime sau să 
vestească ucenicului voia şi lucrarea lui Dumnezeu, în viaţa lui. De aceea, Sfântul 
loan Scărarul spune că nu trebuie să ne îndoim niciodată de duhovnicul nostru, nici 
chiar dacă l-am vedea curvind, căci, spune Sfântul loan, ochii adesea ne mint. 

Dintre calitățile sau însuşirile adevăratei spovedanii, Părinții filocalici insistă 
asupra sincerității ei şi a conştiinţei păcătoşeniei noastre, care duc la adevărata căință. 
“Trebuie să luăm aminte - spune Sfântul Diadoh al Foticeii - la simţirea cu care facem 
mărturisirea, ca nu cumva conştiinţa noastră să se mintă pe sine, cugetând că s-a 
mărturisit deajuns lui Dumnezeu. Fiindcă judecata lui Dumnezeu este cu mult mai 
bună decât conştiinţa noastră ””. 

Roada mărturisirii curate, este, după cum arată Sfântul Maxim Mărturisitorul 

nepătimirea sufletului, care înseamnă ştergerea păcatului“. 
Sfântul Simion ne spune că pocăinţa spală de întinăciunea faptelor ruşinoase şi ne 
mijloceşte primirea şi împărtăşirea Sfântului Duh. Darul suprem sau distinctiv al 
adevăratei pocăinţe este neţinerea de minte a răului”!. Sfântul Isaac Sirul ne dă şi un 
criteriu după care să ne dăm seama că am dobândit iertarea pentru păcatele spovedite: 
aceasta se înfăptuieşte atunci când sufletul va simţi că le urăşte cu desăvârşire şi când 
va lucra cele contrare lor, adică virtuțile. 


1% Sfântul Simion Noul Teolog, Capetele morale ale lui Simeon Evlaviosul, în Filocalia... volumul VI, p. 98. 

+7 Cuviosul Isaia Pusnicul, op. cit., p. 126. 

% Calist şi Ignatie Xanthopol, Metodă şi regulă foarte amănunțită pentru cei ce-şi aleg să vieţuiască în linişte şi 
singurătate, în Filocalia... p. 40. 

“ Diadoh al Foticeii, Cuvânt ascetic în 100 de capete, în Filocalia... volumul 1, p. 474. 

* Sfântul Maxim Mărturisitorul, Capete despre dragoste... p. 58. 

*1 Sfântul loan Scărarul, op. cit., p. 198. 

Pocăinţa permanentă sau neîncetată, sursă a vieţii 
duhovniceşti autentice 


Părinți duhovniceşti ai Răsăritului arată că pocăinţa nu are limite de timp şi loc, 

ci de stare duhovnicească. Adevărata Spovedanie sau Pocăinţă trebuie să conducă la 
pocăința permanentă, ca stare de adevărată cunoaştere a noastră şi de adevărat 
discernământ duhovnicesc. Ea trebuie să devină o atitudine permanentă în viaţa 
noastră, “un neîncetat flux şi reflux, apus şi răsărit, început nou şi bun”?. 
Am văzut că dinamismul vieţii duhovniceşti este legat de pocăința permanentă. 
Aceasta întreține în noi necontenit dorul de desăvârşire, de absolut, dorul de a ne 
asemăna, cât ne este cu putință omeneşte, cu Dumnezeu. Părinții spiritualității 
răsăritene, vorbind despre înălțimea idealului creştin, au grijă, pe de altă parte, să 
adauge, atunci când descriu mijloacele de atingere a lui, “atât cât este cu putință 
omeneşte”, ceea ce constituie o probă de adevărată cunoaştere a firii omeneşti, cu 
toate slăbiciunile şi puterile sale, dar şi de realism duhovnicesc. 

Cea mai frumoasă descriere a lucrării şi valorii pocăinței permanente pentru 
urcuşul nostru spiritual, şi modul în care trebuie să se efectueze ea, îl evidențiază 
Sfântul Simion Noul Teolog: “Trebuie să ai totdeauna în tine frica lui Dumnezeu şi să 
cercetezi în fiecare zi ce ai făcut bine şi ce rău. lar de cele bune să uiţi, ca nu cumva 
să cazi în patima slavei deşarte, iar faţă de cele potrivnice să te foloseşti de lacrimi 
împreunate cu mărturisirea şi cu rugăciunea stăruitoare. Cercetarea să-ți fie aşa: 
Sfârşindu-se ziua şi venind seara, cugetă întru tine: Oare cum am petrecut ziua, cu 
ajutorul lui Dumnezeu? N-am osândit pe cineva, nu l-am grăit de rău, nu l-am scârbit, 
n-am căutat la faţa cuiva cu patimă, sau n-am fost neascultător celui mai mare în 
slujbă şi nu mi-am neglijat-o pe aceasta? Nu m-am mâniat pe cineva, sau stând la 
rugăciunea de obşte, nu mi-am ocupat mintea cu lucruri nefolositoare, sau n-am lipsit 
de la biserică şi de la pravilă, îngreuiat de lene? Dacă te găseşti nevinovat de toate 
acestea (ceea ce e cu neputinţă, «căci nimeni nu e curat de întinare, nici măcar o 
singură zi din viaţa lui - lov 14,4 şi nimeni nu se la lăuda că are inima curată), strigă 
către Dumnezeu cu multe lacrimi: Doamne, iartă-mi toate câte am greşit cu lucrul, cu 
cuvântul, cu ştiinţă şi cu neştiință. Căci multe greşim şi nu ştim >. 

Deci acest sentiment al pocăinţei permanente are la bază conştiinţa 
pocătoşeniei noastre. Tot în legătură cu acestea, ca un mijloc esențial de 
conştientizare a stării noastre morale, Părinţii filocalici le leagă de gândul sau 
meditarea permanentă la moarte, la judecata de după aceasta, la chinurile 
iadului, pe care le vor suferi cei care şi-au irosit viața în păcate şi patimi, la bucuria 
comuniunii şi a iubirii, de care se vor bucura cei drepți. 

Pentru Sfântul Isaac Sirul, conştiinţa păcătoşeniei proprii este mai importantă 
decât harisma învierii morților. Cel ce suspină un ceas, consideră Sfântul Isaac, este 


s Pr. Constantin Galeriu, art. cit., p. 674. 
*5 Sfântul Simion Noul Teolog, op. cit., p. 98. 

mai bun decât cel ce foloseşte lumii întregi prin gândirea sa, după cum cel ce s-a 
văzut pe sine şi păcatele sale este mai bun decât cel ce a văzut pe îngeri“. 

În legătură cu această cugetare la moarte, Evagrie Monahul ne dă următorul 
sfat: “Aşezându-te în chilia ta, adună-ţi mintea şi gândeşte-te la ceasul morții. 
Priveşte atunci la moartea trupului, înțelege întâmplarea, ia-ți osteneala, dispreţuieşte 
deşertăciunea din lumea aceasta, atât a plăcerii, cât şi a străduinței, ca să poți să rămâi 
nestrămutat în aceeaşi hotărâre a liniştii şi să nu slăbeşti. Mută-ţi gândul şi la starea 
cea din iad, gândeşte-te cum se chinuiesc sufletele acolo, în ce tăcere prea amară? sau 
în ce cumplită suspinare? în ce mare spaimă şi frământare? sau în ce aşteptare? 
Gândeşte-te la durerea sufletului cea neîncetată, la lacrimile sufleteşti fără sfârşit. 
Mută-ţi apoi gândul la ziua învierii şi la înfăţişarea înaintea lui Dumnezeu”. 

Moartea de o va avea omul în minte, spune Sfântul Antonie, nemurire este, 
însă, spune el, nu de moarte trebuie să ne temem, nu de ea trebuie să ne îngrijim, ci de 
pierderea sufletului, care echivalează cu moartea veşnică”. 

Fricii naturale, angoasei faţă de lume şi față de capcanele ei ademenitoare, îi ia 

locul frica sau mai degrabă preocuparea de cele duhovniceşti. 
Cea mai recomandată metodă a asceticii filocalice de pază față de păcat este 
rugăciunea neîncetată, unită cu această cugetare la moarte şi la cele ce îi vor urma: 
scaunul înfricoşat şi cutremurător al judecății, lacrimile sufleteşti fără sfârşit, spaima 
şi frământările. Aceasta este aducerea aminte de moarte, moartea de fiecare zi, 
suspinul de fiecare ceas, la care îndeamnă Sfântul Ioan Scărarul””. 

Criteriul clasic de mare discernământ duhovnicesc este cel menţionat de 
Evagrie: să ne purtăm în viaţa de zi cu zi ca şi cum am muri şi ar trebui să dăm 
socoteală a doua zi, iar față de trup să ne îngrijim, ca şi cum ar trebui să trăim mulți 
anis. 

Această conştiinţă a păcătoşeniei noastre, izvor al căinţei permanente, este o 
dovadă de autocunoaştere, de reală cunoaştere a noastră. Această cunoaştere ne ajută 
să ne păzim conştiinţa - acel dar dumnezeiesc de care vorbesc Părinţii filocalici - 
curată, față de Dumnezeu, de părintele nostru duhovnicesc, faţă de oameni şi lucruri. 
Conştiinţa este “oglindă”? a vieţuirii noastre. Curăţia sau întinarea ei stă în puterile 
noastre. Omul o poate păstra curată şi luminată, privind în ea voia şi glasul lui 
Dumnezeu, sau o poate călca, dispreţui, întuneca, devenindu-i potrivnic, iar la 
Judecată avându-o drept osânditor. 

Ne păzim conştiinţa faţă de Dumnezeu când îi respectăm şi împlinim poruncile 
sale; faţă de duhovnic, spovedindu-ne cu sinceritate şi înfăptuindu-ne canonul dat; 
față de semeni, nefăcând nimic din ceea ce ştim că necăjeşte sau răneşte pe aproapele, 
fie cu lucrul, fie cu cuvântul, fie cu înfăţişarea, fie cu privirea. lar față de lucruri, 


Sfântul Isaac Sirul, op. cit., p. 194. 

Evagrie Ponticul, Schiţă monahicească, în Filocalia... volumul 1, p. 69. 

nefolosindu-l rău, nestricându-l, ci descoperindu-i adevărata sa rațiune, cea 
dumnezeiească, în legătură cu Rațiunea supremă - Hristos. 

Autocunoaşterea sau cunoaşterea de sine este una din cele mai adânci 

cunoaşteri pe care o poate dobândi omul. Într-o primă fază, această cunoaştere de sine 
are sensul cunoaşterii stării noastre de păcătoşenie, de nedeplinătate duhovnicească. 
Ea se identifică, pe această treaptă cu conştientizarea propriei noastre păcătoşenii. Pe 
o treaptă superioară, această cunoaştere obiectivă dobândeşte un sens moral mai 
accentuat, constând în dorinţa de a ne elibera de patimi şi de a dobândi virtuțile, 
pentru a ajunge la adevărata cunoaştere şi trăire a lui Dumnezeu. 
A te cunoaşte pe tine înseamnă, pe treptele cele mai înalte ale vieţii duhovniceşti, a fi 
conştienţi de adâncul pe care îl reprezintă fiinţa umană, a descoperi Împărăţia lui 
Dumnezeu din lăuntrul nostru, din adâncul nostru cel de taină, cum preferă aceşti 
scriitori spirituali să numească inima noastră. Însă, a depista, sesiza şi experia 
prezenţa harismatică a lui Dumnezeu, sălăşluit, cum spune Sfântul Marcu Ascetul, în 
adâncul sufletului nostru, încă de la Botez, înseamnă a experia infinitatea de sensuri 
şi înţelesuri, abisul de bunătăți dumnezeieşti din sufletul nostru pe care păcatul nu le 
poate decât acoperi, a actualiza toate aceste potenţe. 

De aceea, celui ce se cunoaşte pe sine cu adevărat, i se dă cunoştinţa tuturor. 
Aşa se întâmplă cu sfinții, care, datorită vieţii lor îmbunătățite dobândesc o 
cunoaştere lărgită, extinsă, expresie a cunoaşterii şi inspirației pe care le aduce Duhul 
Sfânt. Sfinţii îşi cunosc deplin piscurile şi adâncurile sufletului, îi cunosc şi pe ceilalți 
ca pe ei şi au o anumită cunoaştere a celor viitoare. 

Cunoaşterea de sine a celui duhovnicesc nu este o cunoaştere exterioară, 
unilaterală, limitată, ci una interioară, în bogăţia de sensuri pe care o are viața 
omenească. Este o cunoaştere experimentală, prin participarea şi unirea cu realitatea 
cunoscută, care, pe treptele cele mai înalte este Însuşi Dumnezeu, izvorul oricărei 
cunoaşteri şi autocunoaşteri. Cunoaşterea de sine este, la cei duhovniceşti, luminată 
de Dumnezeu, căci nu putem cunoaşte bine, autentic şi nu ne putem cunoaşte cu 
adevărat decât în Dumnezeu şi prin Dumnezeu. Doar harul dumnezeiesc poate 
potenţa firea umană până la sesizarea cât mai exactă, interioară, a realităților vieţii 
sufleteşti. 

Cunoaşterea de sine este totdeauna un act de pocăință, căci, pe măsură ce 

înaintăm în această cunoaştere, pe lângă plusurile duhovniceşti, ne dăm seama 
permanent şi de minusurile sau de scăderile noastre, nu atât intelectuale, raţionale, cât 
mai ales morale, duhovniceşti. Adevărata cunoaştere de sine începe prin pocăință şi 
nu se termină niciodată, cufundându-se tot mai mult în adâncul, în oceanul sau abisul 
smereniei. 
A te cunoaşte pe tine înseamnă a accepta să te smereşti, după cum în smerenie omul 
are adevărata cunoaştere de sine, căci aceasta dă un plus de cunoaştere. Pe treptele 
cele mai înalte, cunoaşterea de sine înseamnă a simţi deplin condiţia de creatură, față 
de Creatorul iubitor. 

11, spune Sfântul Petru Damaschinul, celui ce se cunoaşte pe sine aşa cum este, 
1 se dă sau i se descoperă cunoştinţa tuturor. Spiritualitatea filocalică vorbeşte despre 
părinți duhovniceşti văzători cu duhul, care au darul străvederii sau înainte vederii, al 
cardiognoziei, al sfatului, al proorociei sau profeţiei. Toate acestea sunt efectele pazei 
minţii sau trezviei, la care se adaugă darul Sfântului Duh”. 

La această cunoaştere de noi înşine, dovadă a discernământului duhovnicesc, 
ne îndeamnă şi Ava Dorotei, ucenic al Sfântului loan Scărarul, spunându-ne că 
“suntem datori să ne cercetăm nu numai în fiecare zi, ci şi în fiecare an şi lună şi 
săptămână“! şi să zicem: «În prima săptămână, eram împovărat cu această patimă. 
Oare cum sunt acum?» De asemenea, să se cerceteze toţi în fiecare zi pe ei înşişi, 
întrebându-se: «Oare am înaintat puţin sau ne aflăm în aceleaşi, sau am căzut şi mai 
rău?. Avem datoria să ne cercetăm zilnic, pentru modul în care ne-am petrecut ziua 
şi noaptea, dacă am avut sau nu râvnă la rugăciune, la priveghere, la citirile 
dumnezeieşti şi totodată să ne sârguim să ne pocăim şi să ne îndreptăm pe noi înşine, 
având convingerea că pocăința permanentă duce la micşorarea răutăților, adică a 
patimilor. 

Tot în legătură cu această pocăință permanentă, Sfântul Marcu Ascetul ne 
învață că trebuie să ne căim nu numai pentru păcatele deja săvârşite, ci şi pentru 
binele înfăptuit, pentru că am fi putut să-l gândim şi să-l fi săvârşit înainte. Părinții ne 
dau temeiuri să ne pocăim deci pentru fiecare faptă bună sau rea, pentru cantitatea lor 
de nedesăvârşire. Pocăinţa permanentă trebuie să urmeze tuturor faptelor, gesturilor, 
cuvintelor şi gândurilor noastre păcătoase, pentru neputința noastră de a le curăţi şi 
spiritualiza, dar totodată trebuie să însoţească fiecare faptă, cuvânt sau gând bun, 
virtuos, pe care-l avem cu privire la acestea, trebuie să ne pocăim pentru ezitarea 
noastră de a le fi săvârşit până atunci sau actualiza, precum şi pentru doza de 
imperfecţiune, pentru amprenta de nedeplinătate a lor. 

Regula Părinților filocalici este că pocăinţa trebuie să preceadă, să 
însoțească şi să urmeze fiecare acţiune, lucrare, cuvânt sau gând al omului 
duhovniceasc, pentru nedesăvârşirea lor. 

În mod deosebit, darul pocăinţei este legat de smerita cugetare şi de darul 
lacrimilor. Darul lacrimilor - donum lacrimarum - arată gradul sau nivelul pocăinţei 
noastre. Sfântul Simion Noul Teolog spune: “să nu zică cineva că este imposibil a 
plânge zilnic, căci cine vorbeşte astfel afirmă că este imposibil să te pocăieşti în 
fiecare zi şi răstoarnă întreaga Sfântă Scriptură, ca să nu zic chiar porunca lui 
Dumnezeu”. 

Lacrimile duhovniceşti se dobândesc pe măsura curățirii şi spiritualizării firii 
noastre şi sunt un semn al prezenţei şi lucrării dumnezeieşti în inima noastră. Aceste 
lacrimi, ca de altfel şi pocăinţa şi plânsul duhovnicesc din care izvorăsc, au două 


% Sfântul Simion Noul Teolog, op. cit., p. 75. 

6! Sfântul Ioan Scărarul vorbeşte, în vremea sa, despre un bucătar care purta, la şold, o tăbliță, pe care îşi însemna 
toate păcatele pe care le săvârşea într-o zi, pentru a nu le uita, seara, la Spovedanie. 

“ Sfântul loan Scărarul, op. cit., p. 584. 

$ Sfântul Simion Noul Teolog, op. cit, p. 200. 

direcţii: o privire spre un trecut păcătos, pătimaş, şi o întoarcere către un viitor plin de 
nădejdea iertării şi dobândirii mângâierii şi fericirii veşnice. La început, ele sunt 
amare, de tristeţe, de regret pentru căderea firii noastre umane în starea antiharică a 
păcatului. Pe măsura dobândirii iertării, ele devin tot mai dulci, devin lacrimi de 
recunoştinţă față de Dumnezeu şi de bucurie duhovnicească. Cele dintâi sunt “lacrimi 
care ard”, cele care le urmează sunt “lacrimi care îngraşă”. Astfel, lacrimile de 
pocăință, curățitoare, devin, pe treptele superioare ale rugăciunii, lacrimi de bucurie, 
de copleşire, de smerenie în fața măreției şi bunătăţii divine. 

Lacrimile ascetice, curăţitoare, purificatoare, lacrimi de pocăință, pe măsura 
înaintării în lucrarea virtuţilor, se spiritualizează tot mai mult, devenind lacrimi 
mistice, contemplative, harismatice, lacrimi ce exprimă bucuria desăvârşită a unirii cu 
Dumnezeu. În general, trecerea de la cele dintâi lacrimi la cele de al doilea fel, este 
considerat a fi semnul trecerii de la starea trupească la cea duhovnicească “. 

Pe treptele cel mai înalte ale pocăinţei, locul cuvintelor, care păstrează totuşi 
ceva exterior, este luat de lacrimi, ca expresie a participării depline, integrale a fiinţei 
noastre la viața duhovnicească. Când orice cuvânt tace, despre pocăinţa şi dragostea 
noastră de Dumnezeu vorbesc lacrimile. 

Plânsul şi lacrimile duhovniceşti, rod al curăţirii fiinţei noastre şi totodată al 
prezenței tot mai accentuate a harului în sufletul nostru, redau naturii omeneşti 
transparența ei, din starea naturală, anterioară amestecării sale cu păcatul, ajutându-l 
pe creştin să cunoască mai bine şi să zărească mai clar ținta vieții sale - sfințenia. 

Chiar şi din aceste scurte consideraţii privind valoarea pocăinței în viața 
duhovnicească, ne putem da seama că ea are un rol central şi reprezintă o lovitură 
dată păcatului şi patimii, în încrengătura lor, în rodirile lor perverse şi păcătoase, dar 
în acelaşi timp, la rădăcina lor. Pocăinţa loveşte în temeliile, în esenţa, în cauzele 
păcatelor. Ea distruge nu numai manifestările lor, ci le şubrezeşte temelia, loveşte în 
gândul prim sau intenţia păcătoasă. Ea nu este doar o piedică pusă în calea păcatului, 
un frâu al firii, ci are un rol pozitiv, constând în darul ei de a reîntoarce aceste puteri 
ale firii, care lucrau orbeşte păcatul, spre spiritualizarea lor, spre bine şi adevăr, spre 
Dumnezeu şi semeni. 

Căinţa este încercarea ascetică, profundă, curățitoare, purificatoare, de ridicare 
deasupra valurilor mării păcatului şi patimilor, pe marea liniştită a virtuţilor şi către 
orizontul, către văzduhul infinit al desăvârşirii. Este ieşirea şi înaintarea din oceanul 
tenebros al egoismului, al mulţumirii de sine şi al complacerii în această situaţie de 
decădere a noastră, către văzduhul senin al iubirii şi respectului deplin. 

Pocăinţa este o forţă morală de primă valoare, sursa oricărui progres spiritual al 
creştinului. Legată de conştiinţa păcătoşeniei noastre, iar pe treptele ei cele mai înalte 
izvorând lacrimi duhovniceşti, pocăința permanentă este calea şi sursa oricărui 
progres duhovnicesc. Pocăinţa este cea care - după cum mărturiseşte Sfântul loan 
Scăraul - învie, plânsul cel care bate la uşa cerului, iar cuvioasa smerenie, cea care îl 


* Ibidem, p. 437. 

deschide“, de calitatea ei depinzând succesul sau încununarea oricărui efort 
duhovnicesc al nostru. 

Sfântul loan Scărarul ne avertizează că: “Nu vom fi învinuiți, o prieteni, la 
ieşirea sufletului, că nu am săvârşit minuni, nici n-am teologhisit, nici că n-am fost 
văzători, dar vom da negreşit socoteală lui Dumnezeu că n-am plâns”, adică pentru 
faptul că nu ne-am pocăit. Ori de câte ori greşim, să ne pocăim, dacă vrem să avem 
conştiinţa apărător şi să nu ne acuze şi să ne smerească însele faptele noastre. lar dacă 
vrem să nu avem pentru ce să ne pocăim - deşi Părinții îi deplâng pe aceşti 
“desăvârşiţi” - să nu greşim. 


%5 Sfântul loan Scărarul, op. cit., p. 302. 
% Ibidem, p. 185. 

SFÂNTA SMERITĂ CUGETARE - ÎMPĂRĂTEASĂ 
A VIRTUŢILOR 


Culmea vieții duhovniceşti creştine o constituie, pentru trăirea ortodoxă, unirea 
cu Dumnezeu, în stare de nepătimire şi smerenie, la capătul rugăciunii desăvârşite. 
Această unire, care în termeni pozitivi înseamnă dobândirea deplinei asemănări cu 
Dumnezeu, sfinţenia, are sensul unei depline spiritualizări, înduhovniciri a funţei 
umane şi înălțarea ei pe cele mai înalte trepte ale desăvârşirii. Însă, chiar şi ajuns pe 
aceste trepte înalte şi la aceste experienţe de vârf din punct de vedere duhovnicesc, 
sfântul nu priveşte de sus, din calitate de dumnezeu prin har sau lucrare lumea şi cele 
ale sale, ci cu iubire şi în “adânc de smerenie”. 

Smerenia, această virtute generală, în care se concentrează şi sintetizează toate 

celelalte virtuți creştine, întreţine urcuşul neîncetat al creştinului, este sursa lui de tot 
mai deplină înălţare şi înduhovnicire. Urcuşul acesta este primejduit de multe ispite şi 
capcane, este amenințat permanent cu regresul şi căderea. Actul de mare 
discernământ care ne păzeşte de aceste dezechilibrări duhovniceşti şi de cădere, este 
smerita cugetare. 
Lipsit de smerenie, orice efort ascetic, oricât de aspru şi spiritual ar fi el, îşi pierde 
conținutul său profund şi se depărtează total de scopul adevărat, transformând 
răsplata în pedeapsă; după cum şi prezența şi dobândirea smeritei cugetări înalță 
creştinul deasupra puterilor sale fireşti, făcându-l dumnezeu prin participare. 

Smerenia este privirea noastră şi ochiul nostru critic ce ne face să vedem 

adevărata valoare a faptelor, gândurilor şi cuvintelor noastre şi, raportându-le la un 
criteriu profund duhovnicesc, să discernem şi să urmărim ceea ce este superior lor şi 
tot aşa din desăvârşire în desăvârşire, către desăvârşirea finală - “pătimirea 
îndumnezeiri!”. 
Smerenia are în trăirea creştină un rol capital. Alături de pocăință, ea ne ajută să ne 
apropiem cu sfială cât mai mult de scopul existenței nostre: actualizarea chipului lui 
Dumnezeu din noi în asemănarea deplină cu EI. Ea întreţine în noi dorul de culmile 
existenţei creştine, ne arată calea sau modul împlinirii lui tot mai depline, iar odată 
atinse aceste culmi, ne păzeşte să nu cădem din ele şi să risipim eforturile noastre. 
Smerenia este deci virtutea care ne ajută la dobândirea şi lucrarea virtuților, 
întreținând în noi dorinţa ostenelii după ele, iar atunci când le-am dobândit, ne ajută 
să le păstrăm şi ne introduce în universul de taină şi profund al spiritualităţii lor. 

Din aceste motive, Părinții duhovniceşti, cei care ne-au arătat că virtutea 
smereniei, ca de altfel toate celelalte virtuţi sau însuşi procesul desăvârşirii nu are nici 

un hotar pozitiv, pentru că lucrarea lor nu se termină niciodată, ci are doar o limită 
negativă - căderea în păcat, sunt cei care, prin învățătura şi viaţa lor, s-au convins şi 
vor să ne convingă şi pe noi, spre folos duhovnicesc, de semnificaţia fundamentală în 
plan spiritual a “sfintei smerenii”, această “împărăteasă a virtuților”. 


Fiinţa virtuţii smeritei cugetări 


Funţa virtuţii este Dumnezeu. Sfinţii Părinţi, împodobind cu smerenie faptele 
lor bune, spun că toate acestea au ca autor prim pe Dumnezeu. Omul le săvârşeşte în 
colaborare cu harul divin. Doar faptele rele, păcătoase, păcatul şi patima aparțin în 
exclusivitate voinţei umane libere. 

Virtutea, însă, nu o lucrează Dumnezeu fără voia noastră, ci cu ajutorul ei. Numai 
pornind de la aceste realități, Sfântul Maxim a putut să definească în sinteză virtutea 
ca fiind “unirea prin cunoştinţă a neputinței omeneşti cu puterea dumnezeiască”. 

În mod logic şi duhovnicesc, ființa smeritei cugetări este tot Dumnezeu. Pe 
măsura dobândirii ei şi a experierii ei tot mai accentuate, smerenia are ceva din 
smerenia Mântuitorului pe Cruce şi de aceea este o forță spirituală care ne dă putere şi 
nădejde în sensul eforturilor noastre şi în valoarea lor în veşnicie, în înviere şi 
fericirea veşnică. 

Insistând asupra acestei legături dintre virtutea omenească şi fiinţa virtuţii - 

Dumnezeu, Filotei Sinaitul consideră smerita cugetare “virtute dumnezeiască şi haină 
domnească”?. Ea nu este o simplă virtute omenească, ci o virtute dumnezeiească, 
îngerească şi omenească, pentru că “în această virtute se nevoiesc şi pe ea o păzesc şi 
îngerii şi toate acele Puteri strălucite şi dumnezeieşti, ştiind cu ce cădere a căzut 
satana, mândrindu-se”?. 
Ea este dăruită din cer, prin harul lui Dumnezeu, la vremea sa, după multe lupte, 
întristare şi lacrimi“. Aceeaşi ființă sau izvor dumnezeiesc al smereniei îl subliniază şi 
Sfântul Petru Damaschinul atunci când spune că “sfânta smerenie e mai presus de fire 
şi nu poate să o aibă cel ce nu crede, ci o socoteşte contrară firii”. 

Părinţi filocalici consideră, astfel, “comoara smereniei” inepuizabilă, fără de 
sfârşit, ca şi izvorul ei şi inefabilă. Potrivit Avei Dorotei, despre smerenie nu poate 
vorbi cu adevărat decât cel care a aflat-o prin “cercare”, prin nevoinţă, prin fapte. 


' Sfântul Maxim Mărturisitorul, Răspunsuri către Talasie, în Filocalia sau culegere din Scrierile 
Sfinţilor Părinţi care arată cum se poate omul curăţi, lumina şi desăvârşi. Traducere, introducere 
şi note de Preot Profesor Doctor Dumitru Stăniloae, Membru al Academiei Române. Ediţia a II-a, 
Editura Harisma, Bucureşti, 1994, p. 305. 

? Filotei Sinaitul, Capete despre trezvie, în Filocalia... vol. 4, p. 122. 

* Ibidem. 

* Ioan Carpatinul, Una sută capete de mângâiere, în Filocalia... vol. 4, p. 163. 

5 Sfântul Petru Dmaschin, Învăţături duhovniceşti, în Filocalia, vol. V, p. 257. 

Celorlalți, ea le este “dumnezeiască şi de neînțeles” şi nu poate fi tâlcuită prin 
cuvinte“. 

Ceea ce ne spun Părinţii este, însă, calea spre smerita cugetare, care este aceea 

a ostenelilor trupeşti şi sufleteşti, născătoare de smerenie în trup şi în suflet, căci 
spune acelaşi Părinte, “osteneala smereşte trupul, iar trupul smerindu-se, se smereşte 
împreună cu el şi sufletul”. 
Această smerenie trupească trebuie să ducă la adevărata smerenie, cea interioară, la 
darul “smeritei cugetări”. Eforturile şi nevoințele trupeşti nu folosesc la nimic dacă 
nu duc la conştiinţa smerită a păcătoşeniei noastre, a micimii şi nevredniciei 
personale, în raport cu Dumnezeu şi cu semenii noştri. Însă adevărata stare de 
smerenie nu se dobândeşte prin “încovoierea grumazului, prin râncezeala coamei sau 
prin haina neîngrijită, aspră şi soioasă, în care mulți socot că stă toată virtutea, ci ea 
vine din inimă zdrobită şi stă în duh de smerenie”. 

Părinţii filocalici leagă permanent de “sfânta smerenie” darul pocăinţei 
permanente, al plânsului celui de bucurie făcător şi al lacrimilor duhovniceşti. 
Cuviosul Nichita Stithatul o consideră expresie a iubirii de Dumnezeu, a pocăinţei 
neîncetate şi a umilinței. Nimic - spune el - nu întraripează aşa de mult sufletul 
oamenilor către dragostea lui Dumnezeu şi către iubirea de oameni, ca smerita 
cugetare, umilința şi rugăciunea curată. Cea dintâi smereşte sufletul, îl face să 
izvorască de la sine pâraie de lacrimi şi ne învaţă să ne cunoaştem cu adevărat măsura 
faptelor noastre. Umilinţa curățeşte mintea de cele materiale şi luminează ochii inimii 
şi face sufletul întreg luminos. Rugăciunea curată uneşte pe omul întreg cu Dumnezeu 
şi-l face să petreacă împreună cu îngerii, să guste dulceaţa bunătăţilor veşnice ale lui 
Dumnezeu, îi dă visterii de taine mari, aprinzându-l de iubire”. 

Smerenia este începutul şi culmea virtuţilor creştine, “mântuirea prescurtată”, 
ea “nu cade, ci ridică din cădere pe cei ce o au”!. Virtuţile creştine nu dau roade 
duhovniceşti, bune, adevărate, decât dacă sunt păzite de către smerita cugetare, care îl 
face pe credincios să nu se încreadă în sine şi să piardă fructele ostenelii sale. 
Valoarea aceasta de temelie a edificiului sau a casei virtuților creştine şi de scară spre 
Împărăţia cerească o evidenţiază Cuviosul Nichita Stithatul, spunând că: “Smerenia şi 
iubirea sunt începutul şi capătul ultim al celor două părți ale şirului dumnezeiesc al 
tuturor virtuţilor. Căci smerenia e începutul de jos cel mai din cap al acestui şir, iar 
iubirea, sfârşitul lui de sus cel mai din urmă. Sau altfel, ele sunt treptele opuse cele 


* Ava Dorotei, Ale celui între sfinți, părintele nostru Dorotei. Felurite învățături lăsate 
ucenicilor săi când a părăsit mînăstirea Avei Serid şi a întemeiat cu ajutorul lui Dumnezeu 
mânăstirea sa, după moartea Avei loan, proorocul, şi după tăcerea desăvârşită a Avei 
Varsanufie, în Filocalia... vol. LX, p. 504-505. 

7 Ibidem, p. 506. 

* Cuviosul Nichita Stithatul, Cele 300 de capete despre făptuire, despre fire şi despre 
cunoştinţă, în Filocalia..., vol. VI, p. 266. 

” Ibidem, p. 272-273. 

9 Sfinţii Varsanufie şi loan, Scrisori duhovniceşti, în Filocalia..., vol. XI, p. 169. 

"1 Ibidem, p. 292. 

mai din cap şi mai din urmă ale sfințitei scări a virtuţilor dumnezeieşti. Smerenia 
pune începutul urcuşului scării, iar iubirea, fiind sfârşitul treptelor virtuții şi al 
urcuşului scării spre înălțime, scoate pe cel ce îşi sprijineşte paşii pe ea la păşunile vii 
şi nepătate ale firii dumnezeieşti”!?. 

Iubirea şi smerenia formează o “sfințită pereche Iubirea înalță, în timp ce 
smerenia, susținându-i pe cei înălțaţi, nu-i lasă să cadă niciodată. Smerenia este 
atmosfera în care se nasc şi cresc florile frumoase ale virtuților creştine. Razele ei 
aruncă o lumină datătoare de viață asupra oricărui efort duhovnicesc al nostru, oricât 
de mic sau nesemnificativ ni s-ar părea el nouă. Smerita cugetare împodobeşte faptele 
noastre, dându-le adevărată semnificaţie. 

“Sfânta smerenie” este cheia care ne poate face liber accesul în “palatele 
împărăteşti ale lui Hristos şi în ținuturile dumnezeieşti şi pururea înverzite ale raiului 
cunoscut cu mintea, unde sunt locuri luminoase, locuri răcoritoare, corturile drepţilor, 
apa odihnei, bucurie, veselie şi fericire”!?. Celui ce bate la poarta poruncilor și 
virtuților lui Hristos cu smerenie, prin durerile pocăinţei şi ale nevoinţelor îi deschide 
portarul, adică Însuşi Duhul Sfânt, iar “după ce a intrat şi s-a desfătat prin făptuire şi 
prin multe nevoinţe ale virtuţii de acele bunuri veşnice, îl scoate iarăşi de acolo la 
păşunile contemplaţiei naturale ale făpturilor lui Dumnezeu”!€. 

Smerita cugetare este baza tuturor virtuţilor, pentru că nici una dintre acestea nu se 
poate dobândi fără ea. Fără această “mamă a virtuţilor”, toate ostenelile noastre sunt 
zadarnice. 

Sfântul loan Scărarul consideră virtutea smereniei “împărăteasa virtuţilor”!S 


XI ..>19 Ă P îi iad 2320 
“un har fără nume al sufletului” , “unica virtute care nu poate fi umilită de draci”. 

Esenţa virtuţii smeritei cugetări 


Cele mai frumoase definiții şi caracterizări ale smeritei cugetări vin de la cei 
care i-au cunoscut darurile şi binefacerile, de la cei ce şi-au spiritualizat atât de mult 
lucrările şi voirile, încât au cunoscut “abisul” sau “adâncul” smerenici. Numai aceşti 
lucrători ai smereniei până la culmile sfințeniei şi desăvârşirii creştine au gustat 
frumuseţile şi roadele acestei virtuţi şi i-au experiat paradoxul: atunci când te 
smereşti, te înalți, iar atunci când te mândreşti pentru ceva, chiar acel ceva te va smeri 
pe tine. Faptele mici şi neînsemnate devin mari în plan duhovnicesc când sunt 


Cuviosul Nichita Stithatul, op. cit., p. 382. 

Sfântul loan Scărarul, Scara dumnezeiescului urcuş, în Filocalia..., vol. IX, p. 309. 
+ Ibidem. 

Cuviosul Nichita Stithatul, op. cit., p. 383. 

'* Ibidem. 

Diadoh al Foticeii, Cuvânt ascetic în 100 de capete, în Filocalia... vol. 1, p. 444. 
Sfântul loan Scărarul, op. cit., p. 298- 299. 

'9 Ibidem, p. 298. 

* Ibidem, p. 303. 

împodobite cu frumosul dar al “cuvioasei smerenii”, după cum şi faptele bune cele 
mai importante îşi pierd adevărata lor valoare, atunci când le lipseşte nota lor 
esențială: smerenia, şi devin prilej de slavă deşartă şi pagubă spirituală, spre regresul 
vieţii noastre duhovniceşti. Smerenia dă semnificaţie şi pune într-o lumină favorabilă 
urcuşul noastru creştin, iar lipsa ei din viaţa şi faptele noastre îl goleşte de adevăratul 
lui sens. 

Lucrarea smereniei este paradoxală: cu cât te smereşti mai mult, cu atât vei fi 
înălțat mai mult spre culmile sfinţeniei, şi, dimpotrivă, cu cât te înalți pe tine mai 
mult, cu atât afli prilejul să te smereşti mai adânc. Acest paradox al bogăției 
duhovniceşti în sărăcie şi al sărăciei duhovniceşti în bogăţie îl notează şi Sfântul loan 
Scărarul definind smerita cugetare drept “acoperământ dumnezeiesc, spre a nu fi 
văzute izbânzile noastre””!, căci ea este “adâncul fără fund al puţinătăţii noastre, care 
nu poate fi furat de nici un tâlhar””. 

Smerenia este har fără de nume al sufletului, acoperământul divin al faptelor 
noastre bune. “Smerenia este - după cum arată Părintele Stăniloae - conştiinţa şi 
trăirea supremă a infinității divine şi a micimii proprii. Ea este totodată conştiinţa că 
infinitatea divină străbate prin toate şi prin toți cei din jurul nostru...Dacă mândria 
acoperă pentru ochii noştri infinitul realităţii lui Dumnezeu, smerenia îl descoperă... 
Unde lipseşte smerenia, e superficialitate, e platitudine, e un univers închis, e sărmana 
înfumurare care trezeşte zâmbetul de milă. În adâncurile indefinite şi pline de taină, în 
Dumnezeu, trăieşte numai cel smerit... Trebuie să te faci mic de tot, mic până a te 
socoti nimic, ca să vezi măreția lui Dumnezeu şi să te simți umilit de lucrarea Lui. 
Smerenia este înțelepciunea cea mai larg cuprinzătoare. Cel smerit, departe de a 
sărăci, îmbrăţişează din infinit mai mult decât oricare altul şi oferă altora”. 

Smerenia luptă în mod special împotriva egoismului şi egocentrismului nostru, 
împotriva iubirii pătimaşe de sine - filavtia, maică a păcatelor şi se împotriveşte cu 
toată puterea părerii de sine, slavei deşarte şi mândriei din firea noastră. 

Cugetarea smerită stabileşte adevărata ordine spirituală. Spre deosebire de mândria 
care în aparență înalță, dar de fapt umileşte, coboară în zonele inferioare ale existenţei 
raționale şi ne înstrăinează de ţinta vieții noastre, în adevărata smerenie, omul trăieşte 
deplinătatea existenţei sale, adică sub forma coborârii, se înalță până la cele mai înalte 
trepte ale desăvârşirii. Starea de smerenie este adevărata creştere şi înălţare a fiinţei 
umane pentru că este o creştere şi o înaintare spre şi în Dumnezeu, izvorul vieţii 
veşnice. Lupta aceasta împotriva iubirii pătimaşe de noi înşine presupune o atitudine 
de permanentă smerită cugetare şi pocăință. Smerenia este fereastra sufletului nostru 
curățată şi deschisă mereu către Dumnezeu şi spre umanitate, spre semeni şi spre noi 
înşine. Ea este “conştiinţa şi trăirea supremă a majestăţiu şi infinităţii divine şi a 
micimii proprii, realizând un uriaş spor de cunoaştere pentru cel ce o are. Omul 


“1 Ibidem, p. 305. 

* Tbidem. 

% Preot Profesor Dr. Dumitru Stăniloae, Spiritualitatea ortodoxă. Ascetica şi mistica, 
EIBMBOR, Bucureşti, 1992, p. 115. 


95 


smerit se pleacă înaintea semenului său ca înaintea lui Dumnezeu, dar fără să 
sărăcească cumva, ci cuprinzând şi îmbrățişând mult mai mult decât oricare altul şi 
oferind altora. Prin alţii în faţa cărora se deschide şi îi întâmpină cu respect şi iubire, 
cel smerit reuşeşte să se cunoască şi mai bine pe sine însuşi”. 

Pe cât de mult ne limitează universul şi vederea duhovnicească slava deşartă şi 
mândria, pe atât de mult ne deschide ochii sufletului şi ne descoperă adâncul infinit 
de taine al acestei vieţi şi al celei viitoare “sfânta smerită cugetare”. Spre deosebire de 
egoism şi slavă deşartă, ea ne face să ne vedem aşa cum suntem, să ne cunoaştem 
neputințele nostre fireşti, dar prin conştiinţa acestei neputinţe întreţine în noi continuu 
arderea după depăşirea graniţelor noastre fireşti, către îndumnezeirea noastră. 

Paradoxal, această smerire de sine, până la a ne vedea pe noi înşine ca fiind cei 
mai păcătoşi, nu înseamnă o distrugere a eului nostru, o tăgăduire a chipului lui 
Dumnezeu din noi, ci tocmai o revenire şi conştientizare a strălucirii acestui chip, 
“revenirea firii noastre la starea de fereastră a infinitului şi de încăpere goală menită 
să se umple de lumina dumnezeiească”?. 

Omul îşi trăieşte adevărata sa vocaţie şi înălțimea demnității sale în cea mai 
adâncă smerenie. Doar în smerenia fără sfârşit omul se descoperă pe sine şi bogăţia 
de valori duhovniceşti pe care o poartă în sine. Cine acoperă faptele sale cu adevărată 
smerenie şi se scufundă el însuşi în abisul smereniei, trăieşte, de fapt, experienţa 
descoperirii sinelui propriu autentic, iar acesta nu ca un centru autarhic, izolat, egoist, 
ci comunitar şi în legătură cu Dumnezeu. 

Aceasta îl determină pe Calist Patriarhul să considere că “pricina înălțării cu 
mintea se face prilej puternic de smerenie şi ceea ce înalță sufletul la nesfârşit, aceea 
îl smereşte în chip covârşitor. Smerenia e început al vederii şi vederea, desăvârşirea 
smereniei. De-ar cunoaşte cineva înțelepciunea lumii întregi, fără smerenie e cu 
neputinţă să dobândească vederea cea înaltă””“. 

Trebuie să ne smerim neîncetat, dacă vrem ca faptele noastre să nu ne 
smerească ele însele, prin puterea lor de evidență şi să nu se întoarcă împotriva 
noastră. Să ne pocăim şi să ne smerim pentru şi după fiecare cuvânt, gest sau faptă a 
noastră, dând loc lucrării tainice a smereniei şi nădejdii că Dumnezeu va completa şi 
desăvârşi slăbiciunea şi neputinţa noastră. 


Lucrarea cea duhovnicească a smeritei cugetări 


Părinţii filocalici ne dau detalii duhovniceşti fundamentale privind modul de 
dobândire a darului smeritei cugetări, felurile ei, lucrările, manifestările sau roadele 
acesteia. 


4 Preot Prof. Dr. Dumitru Radu, Trăirea creştină, curs pentru doctoranzii în Teologie, 1994-1995, 
p. 3. 

“ Preot Profesor Dr. Dumitru Stăniloae, op. cit., p. 115. 

* Calist Patriarhul, Capete care au lipsit, în Filocalia..., vol. VIII, p. 266. 

La întrebarea “Cum poate dobândi cineva smerenia?”, Sfântul Isaac Sirul dă 
următorul răspuns: “Prin neîncetată pomenire a greşelilor sale şi prin conştiinţa 
apropierii de moarte, prin îmbrăcăminte sărăcăcioasă, prin alegerea locului din urmă 
în fiecare clipă şi prin alergarea la faptele cele mai înjosite şi mai de ocară în orice 
lucru, prin a fi totdeauna ascultători, prin tăcerea neîncetată, prin neiubirea de 
întâlnire în adunări şi prin voinţa de a fi necunoscut şi neluat în seamă, prin a nu ţine 
la vreun lucru după regula proprie, prin a uri vorbăria cu multe persoane, prin a nu 
iubi câştigurile. Şi după acestea, prin dispreţuirea de către minte a oricărei ocări şi 
învinovățiri din partea vreunui om şi a oricărei pizmuiri, prin a nu avea mâna sa 
asupra nimănui şi mâna nimănui asupra sa, ci a fi singur şi înstrăinat în cele ale sale şi 
a nu lua în lume grija cuiva asupra sa, afară de grija sa. Şi, pe scurt, la smerenie se 
ajunge prin înstrăinare, prin sărăcie şi prin viețuirea însingurată. Acestea nasc 
smerenia care curăţeşte inima”. 

Diadoh, episcop al Foticeii vorbeşte despre două etape în dobândirea “sfintei 
smerenii” sau despre două smerenii: una dobândită la mijlocul eforturilor noastre 
ascetice sau la mijlocul nevoinţelor noastre şi alta, primită la sfârşitul acestora, ca dar 
dumnezeiesc. “Smerita cugetare este un lucru greu de câştigat - spune el. Cu cât este 
mai mare, cu atât se cer mai multe strădanii pentru dobândirea ei. Ea se iveşte în cei 
părtaşi de sfânta cunoştinţă în două cazuri şi chipuri: când luptătorul pentru evlavie se 
află în mijlocul drumului experienţelor duhovniceşti, el are un cuget mai smerit din 
pricina neputinței trupului, sau a celor ce duşmănesc fără temei pe cei ce se îngrijesc 
de dreptate, sau a gândurilor rele; apoi când mintea e luminată de harul dumnezeiesc 
întru simțire şi sârguință multă, sufletul are smerita cugetare ca pe o însuşire firească, 
întrucât, fiind plină de bunătate dumnezeiească, nu mai poate să se umple de slavă 
deşartă””5. Cea dintâi formă de smerenie produce întristare şi descurajare, cu privire 
la noi înşine şi la neputinţa firii noastre, slăbită de păcat şi într-o luptă încordată, grea, 
de înălțare spirituală. Cea de-a doua formă sau etapă a smereniei - smerita cugetare, 
care se dăruieşte de către Însuşi Dumnezeu, celor ce s-au apropiat de desăvârşire, 
cuprinde în sine o bucurie împreunată cu o sfială plină de înțelepciune şi nu o pot 
mişca, impresiona nici măcar toate împărățiile lumii, ea fiind duhovnicească. “Dar - 
completează Sfântul Diadoh - tot cel ce se nevoieşte a trebuit să treacă prin cea dintâi 
ca să ajungă la cea de-a doua. Căci dacă nu ne-ar înmuia harul, aducând asupra 
noastră pătimirile povăţuitoare, ca să lămurească voia noastră cea slobodă, nu ne-ar 
dărui strălucirea smereniei de pe urmă”. 

În privința felurilor smereniei, Sfântul Isaac Sirul delimitează, din punctul de 
vedere al originii, două tipuri ale acesteia: o smerenie izvorâtă din frica de 
Dumnezeu şi o smerenie dăruită de Dumnezeu. Smereniei izvorâte din frica de 
Dumnezeu îi urmează bunătatea, simţiri bune, curate şi o inimă zdrobită toată vremea. 


”7 Sfântul Isaac Sirul, Cuvinte despre nevoinţă, în Filocalia... vol. X, p. 394-395. 
* Diadoh al Foticeii, Cuvânt ascetic în 100 de capete, în Filocalia..., vol. 1, p. 469-470. 
” Ibidem, p. 470. 


97 


Celei dăruită de Dumnezeu şi izvorâtă din bucurie, îi urmează multă simplitate şi o 
inimă curată şi iubitoare la culme de Dumnezeu. 

Pornind de la cele două forme de vieţuire creştină: călugărească şi mirenească, 
Ava Dorotei arată că, precum există o mândrie mirenească şi una călugărească, cu 
manifestări specifice, tot aşa există două feluri de smerenie. O primă formă de smerită 
cugetare constă în a socoti cineva pe fratele sau semenul său mai înţelept decât 
este el şi în a se socoti pe sine mai prejos de toţi. Cea de-a doua formă de smerenie, 
“smerenia desăvârşită a sfinților”, cum o numeşte Ava Dorotei, se naşte în suflet în 
chip firesc din lucrarea poruncilor şi constă în a pune pe seama lui Dumnezeu toate 
faptele noastre bune. Aceasta este smerenia adevărată, a sfinților, ca un dar 
dumnezeiesc. 

Pe treptele cele mai înalte ale viețuirii creştine, smerenia este definită a fi “o 
putere tainică pe care o primesc sfinții desăvârşiți după desăvârşirea întregii lor 
vieţuiri. Această putere nu se dă - spune Sfântul Isaac Sirul - decât numai celor 
desăvârşiţi în virtute, prin puterea harului, atâta cât încape în hotarul firii”. 

Părinţii duhovniceşti ai Filocaliilor descriu lucrarea şi roadele binecuvântate 
ale smereniei în cuvinte de o profunzime deosebită, îndemnându-ne la urmarea lor 
întru totul. Astfel, Cuviosul Isaia Pusnicul, vorbind despre smerenie şi fapta 
smereniei sau modul în care ea înfloreşte şi îşi răspândeşte darurile sale, consideră că 
proba de adevărată smerenie este a se socoti cineva pe sine înaintea lui Dumnezeu că 
este păcătos şi nu face nimic bun. lar fapta smereniei este tăcerea şi a nu se măsura pe 
sine în ceva, a nu se sfădi, supunerea, a căuta cu privirea jos, a se păzi de minciună şi 
de vorbire deşartă, a nu se împotrivi celui mai mare, a nu voi să se impună cuvântul 
său, a răbda defăimarea, a uri odihna, a se sili pe sine spre osteneală, a nu supăra pe 
cineva”. 

La acestea, Sfântul Isaac Sirul adaugă: “lar smerita cugetare e urmată de 
blândeţe şi de adunarea în sine. Ea se arată în neprihănirea simţurilor, în cuvântul 
măsurat, în puţinătatea vorbirii, în nesocotirea de sine, în haina sărăcăcioasă, în 
mersul nezburdalnic, în privirea aplecată, în prisosința milostivirii, în repeziciunea 
lacrimilor, în sufletul însingurat, în inima zdrobită, în nemişcarea iuţimii (mâniei), în 
simțurile neîmprăştiate, în puţinătatea lucrurilor, în puţinătatea oricărei trebuinţe, în 
suportare, în răbdare, în neînspăimântare, în tăria inimii născută din neiubirea vieții 
vremelnice, în răbdarea încercărilor, în cugetări liniştite şi neuşuratice, în strângerea 
gândurilor, în păzirea tainelor neprihănirii, în ruşine, în evlavie. Şi peste toate acestea, 
în liniştirea neîncetată, în aducerea aminte neîncetată de necunoştinţa proprie”. 

Cel smerit nu este tulburat de nici o silă, de nici un necaz sau neajuns şi aceasta 
pentru că are cugetul toată vremea în odihnă, în afara lumii acesteia. De aceea, el le 
primeşte pe toate cu mulțumire, ca venind de la Dumnezeu. El nu se schimbă şi nu se 


*0 Sfântul Isaac Sirul, op. cit., p. 300. 

ŞI Ibidem, p. 109. 

“2 Cuviosul Isaia Pusnicul, Douăzeci şi nouă de cuvinte, în Filocalia..., vol. XII, p. 150-151. 
* Sfântul Isaac Sirul, op. cit., p. 404-405. 

întristează în supărări, după cum nici nu se bucură peste măsură. Adevărata lui 
fericire şi veselie este de natură duhovnicească, constând în conştiinţa că lucrează 
cele ale Domnului. 

Smerenia nu are limbă - după cum spune acelaşi Isaia Pusnicul - să vorbească despre 
semenii noştri care îşi neglijează sau nesocotesc lucrarea lor sau despre cei ce 
gândesc răul despre altcineva. Ea nu are ochi şi privire care să ia seama la scăderile 
altora; nici urechi să audă cele ce nu îi aduc vreun folos duhovnicesc. Singurul lucru 
pe care îl cugetă, îl rosteşte, îl vede, îl aude şi îl arată tutoror este scăderile sale şi 
lipsa sa de desăvârşire. Respectul față de propria sa persoană se exprimă prin aceea că 
se ruşinează de sine, ori de câte ori se află singur. 

Măsura adevărată a smereniei este discernământul cu privire la propria noastră 
ființă sau autocunoaşterea. Numai smerindu-ne, vom dobândi sensibilitatea spirituală 
care ne permite să ne vedem cum ne văd ceilalți şi cum de fapt suntem în realitate. lar 
acest discernământ sau autocunoaştere nu este o simplă constatare pasivă, ci o forță 
care ne ajută să umplem golurile cu fapte bune, nu spoindu-le sau apărându-le, ci 
zidindu-le, cum spune Ava Dorotei, cu “lutul smereniei”. Fără smerenie, adevărul 
însuşi este orb, iar cel ce urcă la adevărata smerenie, coboară mai jos decât cugetul 
său, unde se află adevărul şi se cunoaşte cu adevărat'“. 

Smerenia aduce în viața noastră duhovnicească adevărata lumină. Cel ce a 
dobândit smerenia, se luminează şi este luminat şi mai mult; iar cel ce nu se smereşte 
pe sine rătăceşte în întuneceric, căzând în fapte rele, asemenea diavolului. 

Cuviosul Nichita Stithatul consideră cunoaşterea de sine roadă a adevăratei 
smerenii, făcând următorul îndemn socratic: “Cunoaşte-te pe tine însuţi! lar aceasta 
este adevărata smerenie, care ne învaţă să cugetăm smerit, ne frânge inima şi ne 
învaţă să lucrăm şi să păzim această stare. lar dacă nu te-ai cunoscut încă pe tine, nu 
ştii încă nici ce este smerenia, nici nu te-ai atins de adevărata lucrare şi pază”5. 

Sfântul Simion face, mai departe, distincţie între vorbirea smerită, smerenie şi 
smerita cugetare, arătând că “pe cât e de departe răsăritul de apus, pe atâta e de 
departe vorbirea smerită de adevărata smerenie. Și cu cât e mai mare cerul ca 
pământul şi sufletul ca trupul, cu atât e mai desăvârşită şi mai mare smerita cugetare 
dată celor desăvârşiţi, prin Sfântul Duh, decât adevărata smerenie”"* 

Vorbirea smerită şi smerenia sunt dobândite de nevoitori prin ostenelile lor de 
eliberare de păcat şi de dobândire a virtuţilor. Ele atârnă de noi, însă smerita cugetare 
sau sfânta smerenie şi celelalte însuşiri ale ei, pe care Sfântul Simion le consideră 
harisme, nu depid de noi, ci sunt darul lui Dumnezeu. Smerita cugetare, fiind “un 
lucru dumnezeiesc şi înalt” pătrunde în adâncurile sufletului celor ce au trecut de 
aceste eforturi ascetice, în dorinţa lor de contemplare a dumnezeirii. 


* Ilie Ecdicul, Culegere din seminţele înţelepților, în Filocalia... vol. 4, p. 308. 
* Cuviosul Nichita Stithatul, op. cit., p. 269-270. 

* Ibidem, p. 267. 

* Ibidem, p. 266. 

Smerenia adună mintea şi o păzeşte curată în rugăcine. Cel smerit, când se 
roagă nici nu îndrăzneşte să roage pe Dumnezeu ceva, considerându-se nevrednic de 
mila lui Dumnezeu, ci tace doar cu gândurile şi lacrimile sale, aşteptând mila 
Părintelui său ceresc“&. În această atitudine smerită este o putere şi o încredere, care îi 
umple inima de credință şi simte ajutorul lui Dumnezeu, care îl conduce către limanul 
mântuitor. 

Desăvârşirea smeritei cugetări, ne arată acelaşi Sfânt Isaac Sirul, constă în a nu 
ne supăra când suntem învinuiți pe nedrept, ci a primi cu bucurie defăimările şi 
învinovăţirile mincinoase, cerând iertare de la cel ce ni le aruncă ne nedrept”. Prin 
urmare, cel ce a dobândit în inima lui smerita cugetare, s-a făcut mort lumii, păcatului 
ŞI deci şi ispitei. 

De treptele desăvârşirii, sufletul primeşte de la Dumnezeu darul smeritei 
cugetări. Atunci, “îndată vine în suflet oarecare smerenie dumnezeiească mai presus 
de cuvânt, aducând în inimă zdrobire şi lacrimi de umilinţă fierbinte, încât cel ce stă 
sub lucrarea ei se socoteşte pe sine: pământ, cenuşă, vierme şi nu om, ba încă 
nevrednic chiar de viața dobitocească. Aceasta din pricina covârşirii acestui dar al lui 
Dumnezeu. lar învrednicindu-se cineva să petreacă multă vreme în acest dar, se 
umple de altă beţie negrăită: de umilința inimii şi pătrunde în adâncurile smeritei 
cugetări. Acesta, ieşind din sine, nesocoteşte toate mâncările din afară, ca şi băutura şi 
veşmintele trupului, necăutând cele peste trebuință, ca unul ce s-a schimbat ca 
schimbarea dreptei Celui Preaînalt”". 

Cunoscând “comoara smereniei”", roadele ei, dulceaţa şi frumuseţile acestora, 
Cuviosul Nichita Stithatul ne îndeamnă să luptăm pentru dobândirea ei, iar atunci 
când am primit-o, pentru păstrarea ei curată, căci în ea sunt ascunse visteriile 
dragostei, mărgăritarele umilinţei şi în ea Se odihneşte, ca pe un tron, Mântuitorul 
lisus Hristos, împărtăşind celor hrăniți de ea, darurile Sfântului Său Duh. 

În opoziţie cu iubirea pătimașă de sine, cu slava deşartă şi mândria, care 
îngustează fiinţa umană, o limitează şi o umileşte, scufundându-o în marea păcatelor 
şi patimilor, smerita cugetare ne înalță cu adevărat spre vieţuirea autentică. În 
smerenie, credinciosul experiază pe de o parte bogăţia acestei lumi duhovniceşti, 
infinitatea tainelor pe care ea i le deschide şi în care pătrunde pe măsura eforturilor 
sale ascetice şi a smeritei sale cugetări, iar pe de altă parte, limitele firii sale. 
Smerenia întreține în noi permanent tensiunea între ceea ce suntem şi ceea ce trebuie 


“5 Sfântul Isaac Sirul, op. cit., p. 405. 

* Ibidem, p. 283. 

“ Cuv. Nichita Stithatul, op. cit., p. 271. 

*1 Cuviosul Nichita Stithatul, op. cit., p. 273. 

să devenim şi ne arată, totodată, calea spre înaintarea către desăvârşire - viața 
virtuoasă cea întru smerenie. 


RUGĂCIUNEA ÎN SPIRITUALITATEA FILOCALICĂ 


Tinta sau scopul deplin al vieţii este, potrivit spiritualităţii ortodoxe, desăvârşirea 
sau unirea cu Dumnezeu - evao1g 7ov Oeov, trăită ca o "pătimire a îndumnezeirii" - 
rade ra Gera, cum o numeşte Sfântul Maxim Mărturisitorul. lar la aceasta, omul nu 
ajunge decât în urma unei susţinute lucrări ascetice, curățitoare şi desăvârşitoare şi nu o 
experiază decât în "abis de smerenie" şi în starea de "rugăciune de după rugăciune". 

Cunoscând, astfel, semnificația şi valoarea rugăciunii, Părinţii duhovniceşti ai 
Răsăritului vorbesc despre această "maică a bunătăților” sau despre "raiul rugăciunii", în 
cuvinte şi exprimări de o profunzime şi frumuseţe duhovnicească deosebite. 

Rugăciunea este piscul sau culmea vieţii şi a desăvârşirii, măsura apropierii sau 
depărtării noastre de Dumnezeu, izvorul vieții şi al iubirii. Rugăciunea este ambianța 
duhovnicească, locul şi starea în care Dumnezeu îşi revarsă dragostea Sa asupra noastră, 
sub forma darurilor. Ea este, din punct de vedere duhovnicesc, starea culminantă a 
umanităţii. De darul îndumnezeirii după har sau după lucrare, omul nu se învredniceşte 
decât în starea culminantă a rugăciunii, căci toate darurile duhovniceşti de care se poate 
împărtăşi firea umană, inclusiv desăvârşirea, sunt daruri pe care Dumnezeu le revarsă 
asupra credinciosului în stare de rugăciune. 

Viaţa fără rugăciune este ca trupul fără suflet. Viaţa sufletului lipsit de rugăciune 
îşi pierde adevăratul ei sens şi de adevărata ei finalitate. Lipsirea lui de rugăciune este 
"mai amară decât orice moarte". 

Nimic nu echivalează, în plan duhovnicesc, cu lucrarea rugăciunii. Ea este - spune 
Cuviosul Isaia Pustnicul - lumina sufletului”. Ea înlătură toate piedicile, netezeşte 
cărarea virtuţii şi o face uşoară celui ce caută”. 


' Din viaţa Sfântului Grigorie, arhiepiscopul Salonicului. Făcătorul de minuni. Că toţi creştinii 
îndeobşte trebuie să se roage neîncetat, în Filocalia sau culegere din scrierile Sfinţilor Părinţi, care 
arată cum se poate omul curăţi, lumina şi desăvârşi, volumul VIII. Traducere, introduceri şi note de 
Pr. Prof. Dr. Dumitru Stăniloae, EIBMBOR, Bucureşti, 1979, p. 79. 

? Cuviosul Isaia Pusnicul, Douăzeci şi nouă de cuvinte. Cuvântul IV. Despre cunoştinţa celor ce şed 
în chilii, în Filocalia..., volumul XII, p. 50-51. 

Rugăciunea umple sufletul de harul dumnezeiesc şi de darurile (harismele) 
duhovniceşti; cu cât se întipăreşte mai mult în inima omului, cu atât o umple mai mult 
pe aceasta de harul dumnezeiesc“. 

Rugăciunea face din oameni "biserici ale lui Dumnezeu". Mintea eliberată de 
patimi devine, în starea de rugăciune, "altar al lui Dumnezeu în curăţie". Omul însuși îşi 
descoperă prin rugăciune trăsăturile spirituale ale chipului lui Dumnezeu, sădite în adân- 
cul ființei sale, căci, potrivit lui Evagrie Monahul, "rugăciunea este lucrarea demnă de 
vrednicia minţii sau întrebuințarea cea mai bună şi curată a ei"! şi, în acelaşi timp, cea 
care dă sens vocației sale de preot al lumii. Omul îşi manifestă, prin rugăciune, vocația 
sa originară, de preot al lumii, săvârşind "liturghia cosmică", de care vorbeşte Sfântul 
Maxim Mărturisitorul, în Mistagogia sa. 

Rugăciunea este - spune Ilie Ecdicul - "cheia Împărăției cerurilor. Cel ce o are pe 
aceasta cum trebuie, vede bunătăţile rânduite pe seama prietenilor săi. Dar cel ce nu are 
îndrăznire în aceea, nu vede decât cele de aici”. De aceea, Sfântul Isaac Sirul spune că 
acela care a ajuns la rugăciunea curată şi neîmprăştiată, a ajuns la vârful tuturor virtuților 
şi a devenit locaşul Duhului Sfânt. Harul Duhului Sfânt îi împodobeşte şi înmiresmează 
viaţa, care devine o rugăciune continuă, oferită lui Dumnezeu pentru sine, pentru semeni 
şi pentru lume, iar slujirea sa jertfelnică - o adevărată rugăciune - este o liturghie tainică, 
interioară. 


n5 


Caracterizări ale rugăciunii, la Părinții duhovniceşti 


Întreaga colecţie de scrieri filocalice cuprinde numeroase aprecieri şi caracterizări 
ale rugăciunii, învățătura despre rugăciune constituind, pentru spiritualitatea filocalică, 
ținta spre care se îndreaptă toate ostenelile credinciosului. Rugăciunea angajează 
întreaga ființă umană, de aceea Părinţii au pus-o în legătură cu unele sau altele dintre 
funcțiile vieţii omeneşti. Evagrie Monahul, spre exemplu, o compară cu vederea, 
spunând că "precum cel mai de preţ dintre toate simţurile este vederea, aşa cea mai 
dumnezeiască dintre toate virtuțile este rugăciunea”!. Tot el o consideră adevărata 
hrană: "Precum pâinea este hrană trupului şi virtutea hrană sufletului - spune el - aşa 
rugăciunea duhovnicească este hrana minţii”!!. 


* Cuvântul lui Teolipt, mitropolitul Filadelfiei, despre ostenelile vieţii călugăreşti, în Filocalia..., 
volumul VII, p. 50. 

* Din viaţa Sfântului Grigorie..., p. 551. 

” A celor dintre monahi Calist şi Ignatie Xanthopol: Metodă şi regulă foarte amănunţită pentru 
cei ce-şi aleg să viețuiască în linişte şi singurătate, în Filocalia..., volumul VIII, p. 79. 

* Cuviosul Isaia Pusnicul, op. cit., p. 70. 

” Evagrie Ponticul, Cuvânt despre rugăciune, în Filocalia..., volumul I, p. 117. 

* Ilie Ecdicul, Culegere din seminţele înţelepţilor, în Filocalia..., volumul IV, p. 317-318. 

” Sfântul Isaac Sirul, Cuvinte despre sfintele nevoințe, în Filocalia..., volumul X, p. 9. 

'* Evagrie Ponticul, op. cit., p. 126. 

" Ibidem, p. 119-120. 

Dar, atât Evagrie, cât şi Părinții filocalici ulteriori pun rugăciunea în mod 
deosebit, în legătură cu funcţiile superioare ale fiinţei umane, considerându-o o lucrare a 
minții. Evagrie, în Cuvântul despre rugăciune împărţit în 153 de capete"” numeşte 
rugăciunea "urcuşul minţii spre Dumnezeu"!5, "înţelegerea supremă a minţii"!“. Ea este 
"vorbirea minţii cu Dumnezeu”!?. 

Rugăciunea curată şi nematerială îl face pe om "împreună vorbitor cu Dumnezeu"! 
spune Cuviosul Nichita Stithatul, iar Sfântul Maxim Mărturisitorul învaţă că 
"rugăciunea înfăptuieşte unirea celui ce se roagă cu Dumnezeu"!”. 

Caracterizările făcute de Părinți rugăciunii sunt cu mult mai multe, dar vom nota 
îndeosebi doar două dintre ele, care pot fi considerate o adevărată sinteză a exprimărilor 
filocalice, privind acest capitol al spiritualităţii ortodoxe. 

Cea dintâi aparține Sfântului loan Scărarul, care în Cuvântul al XXVIII-lea al 
Scării sale, arată darurile de care se învredniceşte rugătorul: "Rugăciunea - spune 
Sfântul loan Scărarul - este, după însuşirea ei, însoțirea şi unirea omului şi a lui 
Dumnezeu; iar după lucrare, susținătoarea lumii. Este împăcare a lui Dumnezeu; maica 
lacrimilor şi fiica lor; ispăşirea păcatelor; pod de trecere peste ispite; peretele din mijloc 
în fața necazurilor; zdrobirea războaielor, lucrarea îngerilor, hrana tuturor ființelor netru- 
peşti, veselia ce va să vie, lucrarea fără margine, izvorul virtuţilor, pricinuitoarea 
harismelor (a darurilor), sporirea nevăzută, hrana sufletului, luminarea minţii, securea 
deznădejdii, dovedirea nădejdu, risipirea întristării, bogăția călugărilor, visteria 
sihaştrilor, micşorarea mâniei, oglinda înaintării, arătarea măsurilor, vădirea stării 
dinăuntru, descoperirea celei viitoare, semnul slavei. Rugăciunea este celui ce se roagă 
cu adevărat, tribunal, dreptar şi scaun de judecată al Domnului, înaintea scaunului 
Judecăţii viitoare"!8. 

Sfântul Grigorie Sinaitul, adevăratul părinte al rugăciunii isihaste, evidenţiază mai 
ales aspectul sacramental, comunitar al acestei lucrări teandrice, care este rugăciunea şi 
semnificaţia ei, de temei şi împlinire a Tainei Botezului. "Rugăciunea este la începători - 
spune el - ca un foc al veseliei, izbucnind din inimă; la cei desăvârşiți, ca o lumină 
lucrătoare bine mirositoare. Sau, iarăşi, rugăciunea este propovăduitoarea apostolilor, 
lucrarea credinţei, mai bine zis, credinţa nemijlocită, ipostasul celor nădăjduite, dragoste 
lucrătoare, mişcare îngerească, puterea celor netrupeşti, fapta şi veselia lor, Evanghelia 


* Ibidem, p. 11]. 

' Ibidem, p. 109. 

'"* Ibidem. 

'5 Ibidem, p. 104 

'* Cuviosul Nichita Stithatul, Cele 300 de capete despre făptuire, despre fire şi despre cunoştinţă. 
Suta a treia a capetelor despre cunoştinţă, despre iubire şi despre desăvârşirea vieţii, în 
Filocalia... volumul VI, p. 286. 

" Sfântul Maxim Mărturisitorul, Răspunsuri către Talasie. Întrebarea 26: Nabucodonosor, sluga 
Domnului, în Filocalia..., volumul III, p. 103. 

'5 Sfântul loan Scărarul, Scara dumnezeiescului urcuş. Cuvântul XXVIII: Despre fericita 
rugăciune, sfinţita maică a tuturor virtuţilor şi despre înfăţişarea văzută şi gândită în vremea 
rugăciunii, în Filocalia... volumul IX, p. 403. 

lui Dumnezeu, încredințarea inimii, nădejdea de mântuire, semn de curăţie, simbol al 
sfințeniei, cunoştinţă a lui Dumnezeu, arătarea Botezului, baia curăţiei, arvuna Duhului 
Sfânt, bucuria lui lisus, veselia sufletului, mila lui Dumnezeu, semn al împăcării lui 
Dumnezeu, har al lui Dumnezeu, înţelepciunea lui Dumnezeu, mai bine zis începătura 
înțelepciunii de sine a lui Dumnezeu, arătarea lui Dumnezeu, lucru al pusnicilor, petre- 
cerea sihaştrilor (isihaştilor), prilej de liniştire, dovada vieţuirii îngereşti (...). 
Rugăciunea este Dumnezeu, care lucrează toate în toţi..."!?. 

Atunci când este legată de practicarea virtuţilor, rugăciunea este considerată 
"alungarea întristării şi a descurajării””", "vlăstarul blândeţei şi al lipsei de mânie", 
"rodul bucuriei şi al mulţumirii"2? . Teodor al Edesei subliniază, însă, valoarea ei de vârf 
al tuturor virtuţilor, încununare a întregului efort ascetic, curățitor de patimi şi lucrător 
de virtuți. 

Privită dintr-o perspectivă eshatologică, rugăciunea este mulțumirea pentru 
bunurile primite şi cererea iertării greşelilor, "unirea cu Cel dorit şi împărtăşirea de EI şi 
învoirea deplină a întregii puteri a voinţei cu EI"%. 

Din punct de vedere al limbajului tehnic teologic, teologia rugăciunii a preluat din 
scrierile ascetice trei definiţii ale rugăciuni: 

1. Cerere către Dumnezeu a ceea ce este necesar; 

2. Urcuşul minţii către Dumnezeu; 

3. Convorbirea minţii cu Dumnezeu”. 

Deşi aparţin - prima lui Origen, iar celelalte două lui Evagrie, ele s-au impus, devenind 
tradiționale în întreaga spiritualitatea răsăriteană. 


Treptele rugăciunii 


Sfântul Isaac Sirul ne vorbeşte despre "felurile şi chipurile rugăciunii cu care se 
roagă omul'"%, arătând că toate acestea sunt rânduite, "îşi întind hotarul", până la 
rugăciunea curată. Dintre aceste feluri de rugăciune, el menționează "suspinele şi 
îngenuncherile", "cererile din inimă şi prea dulcile tânguiri”, adică o rugăciune 
trupească, implicând osteneală şi o rugăciune interioară, pornită din inimă, din 
conştiinţa păcătoşeniei noastre; ambele fiind trepte către rugăciunea curată. 


' Ale celui dintre sfinți părintelui nostru Grigorie Sinaitul. Capete foarte folositoare în acrostih, 
în Filocalia..., volumul VII, p. 133. 

* Evagrie Ponticul, op. cit., p. 106. 

” Ibidem. 

* Ibidem. 

* Teodor al Edesei, Cuvânt despre contemplație, în Filocalia..., volumul IV, p. 263. 

* Tomas Spidlik, The Spirituality of the Christian East. A Sistematic Handbook. Translated by 
Anthony P. Gythiel, Cistercian Publications Inc., Kalamazoo, Michigan, 1986, p. 308. 

* Sfântul Isaac Sirul, op. cit., p. IP. 


104 


Varietatea formelor de rugăciune ne-o arată Ilie Ecdicul, spunând că nu toţi au 
acelaşi scop în rugăciune, ci unul se roagă pentru a avea în inima lui permanent rugăciu- 
nea, altul pentru a înainta în ea, altul pentru a nu fi întrerupt în rugăciune de gândurile 
ispititoare. Dar toţi, spune el, se roagă fie să fie păziți în cele bune, fie să nu fie duşi de 
cele rele”. 

La fel şi Sfântul loan Scărarul ne învaţă că "una este înfăţişarea celor ce se roagă, 
dar în acelaşi timp, felurită şi deosebită. Unii se înfăţişează ca unui Prieten şi Stăpân, 
aducându-l lauda şi cererea pentru alţii şi nu pentru ei. Alţii vin să ceară bogăţie şi slavă 
şi îndrăzneală mai multă; alţii se roagă să fie desăvârşit izbăviţi de duşmanii lor. Unii cer 
să capete o oarecare dregătorie; alții, desăvârşita scăpare de vreo datorie; alţii, eliberarea 
din închisoare; alții, iertarea de niscai vinovăţii"?”. 

Din punct de vedere al orientării ei, urmând tradiției Părinților, se face o distincție 
între 7poo&vyn - rugăciunea în sens propriu, către Dumnezeu şi 6egorg - cererea de 
dobândire a ajutorului, pentru darurile spirituale. Evagrie a adăugat la acestea 
rugăciunea de mijlocire pentru mântuirea aproapelui - evOeovErg. 

Sfântul loan Casian, bazându-se pe cuvintele Sfântului Apostol Pavel, vorbeşte de patru 
feluri de rugăciune: invocarea, cererea, mijlocirea şi darul rugăciunii sau rugăciunea 
harismatică (harisma rugăciunii). 

Cea dintâi este un strigăt de durere pentru păcatele noastre şi de pocăință pentru ele; a 
doua - cererea - este o rugăciune clară, de invocarea a ajutorului divin, în scopul dobân- 
dirii unor bunuri materiale sau spirituale; cea de-a treia este o rugăciune altruistă, pentru 
binele şi mântuirea aproapelui, iar darul sau harisma rugăciunii este, deja, o anticipare 
aici şi acum a fericirii viitoare, de care îi învredniceşte Dumnezeu pe drepții Săi. Darul 
rugăciunii curate, duhovniceşti, harismatice se exprimă în "rugăciunea neîncetată mai 
presus de rugăciune”, în care omul devine el însuşi o rugăciune întrupată 
neîncetată?8. 

Părinţii filocalici fac mai întâi, o distincție între rugăciunea materială sau în care 
se cere ajutorul pentru dobândirea unor bunuri materiale, necesare vieţii de zi cu zi şi cea 
spirituală sau duhovnicească, înțelegând prin aceasta, la modul general, orice formă 
superioară de rugăciune, ce vizează dobândirea nu a bunurilor trecătoare, necesare vieții 
acesteia, ci a bunurilor spirituale, ce ajută la dobândirea vieţii veşnice, prin unirea şi 
împărtăşirea de Dumnezeu. Cea dintâi este cea mai de jos treaptă a rugăciunii; ea nu este 
nici măcar rugăciune, în sensul deplin al cuvântului, ci mai mult o cerere de ajutor. Ea 
constă în citirea sau recitarea de texte, în efectuarea de închinăciuni şi metanii şi este 
considerată de scriitorii duhovniceşti o pregătire necesară pentru rugăciunea mai 
arătându-i treptele şi valoarea lor în desăvârşire. 


* Ilie Ecdicul, op. cit.. p. 317. 

” Sfântul loan Scărarul, op. cit., p. 404-405. 

* Myrrha Lot-Borodine, La Deification de l'homme selon la doctrine des Peres grecs, Editions du 
Cerf, Paris, 1970, p. 130. 

Evagrie Ponticul, punând rugăciunea în legătură cu treptele vieţii spirituale, arată 
că pe fiecăreia din acestea trepte, rugătorului îi este specific un fel de rugăciune. Pe 
fiecare treaptă, acesta trebuie să invoce ajutorul divin pentru dobândirea virtuţii necesare 
lui. De aceea, Evagrie ne recomandă: "Roagă-te mai întâi să te curățeşti de patimi; al 
doilea, să te izbăveşti de neştiinţă şi uitare, al treilea de toată ispita şi părăsirea”? 

Ilie Ecdicul compară aceste trei trepte cu părțile locaşului sfânt. Cel împrăştiat la 
rugăciune stă în afara catapetesmei, în curtea templului. Cel ce a ajuns la rugăciunea de 
un gând pătrunde în locașul sfânt. În sfânta sfintelor, însă, nu intră decât cel ce a 
dobândit pacea gândurilor. Acesta contemplă cele dimprejurul fiinţei divine, lucruri ce 
întrec orice cugetare naturală“. Tot el spune că rugăciunea începătoare este specifică 
ființelor rațional-naturale. De cea mijlocie se apropie gândurile duhovniceşti, iar de 
rugăciunea desăvârşită nu se pot apropia decât gândurile îngereşti””. 

Sfântul Maxim Mărturisitorul vorbeşte de două feluri de rugăciune, în legătură cu 

etapele desăvârşirii: una a făptuitorului - zoayzrkog - a celui ce se îndeletniceşte cu 
făptuirea, cu asceza; şi alta a contemplativului - Geopezzkog - adică a celui ce se 
îndeletniceşte cu contemplaţia. Dacă prima se naşte în suflet din frica de Dumnezeu şi 
din nădejdea cea bună, rugăciunea contemplativului izvorăşte din dragostea dumneze- 
1ască şi din curăţie. 
Semnele după care Sfântul Maxim deosebeşte cele două trepte ale rugăciunii sunt, 
pentru cea dintâi, faptul că "mintea se adună din toate ideile lumii şi-şi face rugăciunea 
neîmprăştiată şi nesupărată, de parcă însuşi Dumnezeu ar fi în faţa ei, precum şi este”"” 
lar semnele celei de a doua constă în aceea că "mintea este răpită în cuvântul rugăciunii 
de lumina dumnezeiască şi nemărginită şi nu se mai simte nici pe sine nici altceva din 
cele ce sunt, decât numai pe Cel ce lucrează în ea prin dragoste această luminare""?. 

Sfântul loan Scărarul învaţă că rugăciunea are trei trepte: începutul, mai mult o 
luptă ascetică de eliberare a interiorului nostru de ispite, păcate şi patimi, prin chemarea 
lui Dumnezeu, în ajutor, adunarea minţii, în care aceasta stă aţintită doar la rugăciune; 
şi rugăciunea din inimă, o rugăciune extatică, în care sufletul este răpit de Dumnezeu, 
în abisul Său de taine”. 

Deşi însoţeşte toate cele trei trepte ale urcuşului duhovnicesc, în nuanţe diferite şi 
tot mai accentuate, rugăciunea este legată, de la început, de asceză. Ea implică o lucrare 
şi o luptă de dezpătimire, căci "nu poate dobândi prietenie faţă de rugăciune cel ce nu s-a 
lepădat de toată materia, afară de viaţă şi de acoperământ""5. 


” Evagrie Ponticul, op. cit., p. 109. 

* [lie Ecdicul, op. cit., p. 318. 

" Ibidem, p. 324. 

* Sfântul Maxim Mărturisitorul, Capete despre dragoste. Suta a doua, în Filocalia..., volumul II, p. 
79-80. 

* Ibidem. 

* Protos Ioasaf Popa, Învățătura ascetică a Sfântului Ioan Scărarul, în "Studii Teologice", X (1958) 
„nr. 3-4, p. 266. 

* Ilie Ecdicul, op. cit., p. 316 

Adevăratul început al rugăciunii este, potrivit lui Evagrie şi Sfântului Grigorie 
Sinaitul, eliberarea de patimi. Căldura inimii arde astfel patimile şi naşte în suflet pace 
şi bucurie, asigurând inima, printr-un dor şi printr-o încuviințare lipsită de orice 
îndoială“€. 

Această fază ascetică, practică, are la bază mai mult rugăciunea trupească, al 
cărei conţinut îl constituie psalmodierea şi lectura duhovnicească a Sfintei Scripturi, 
la care se adaugă pravila fiecăruia sau canonul rugăciunii. 

Dintre toți Părinții filocalici, Sfântul Simeon Noul Teolog vorbeşte cel mai pe 
larg despre caracteristicile acestui prim fel de rugăciune. Însuşirile acestei rugăciuni 
trupeşti sunt următoarele: "Când cineva face această rugăciune, îşi ridică mâinile şi ochii 
împreună cu mintea la cer, iar mintea alcătuieşte înţelesuri dumnezeieşti şi-şi 
închipuieşte frumuseți cereşti, ierarhii de îngeri şi corturi de-ale drepţilor şi, simplu 
vorbind, toate câte le-a auzit din Scripturi le adună în vremea rugăciunii în minte; el îşi 
stârneşte astfel sufletul la dragostea dumnezeiască, privind la cer, ba uneori vărsând şi 
lacrimi din ochi. Făcând aşa, se umflă dulce în inimă şi se mândreşte şi socoteşte că ceea 
ce i se întâmplă este o mângâiere dumnezeiască. Drept aceea, se roagă să petreacă 
pururea într-o astfel de îndeletnicire". 

Această rugăciune este, însă, amăgitoare şi mulți dintre cei ce au practicat-o fără a 
fi sub ascultare de un duhovnic încercat au fost amăgiţi de diavol, ajungând chiar să-şi 
pună capăt vieții. 

Alături de cercetarea unui duhovnic, ea cere a luptă de pază a minţii şi sufletului. 
Osteneala sau efortul, în rugăciune, îi apasă pe începători ca "un stăpân aspru", dar celor 
înaintați, ea le este ca dragostea, care împinge pe un flămând la ospăț bogat'*. Pentru 
acest motiv, Ilie Ecdicul aseamănă eforturile rugătorului de a atinge rugăciunea curată, 
cu durerile naşterii”. 

Sfântul Isaac Sirul vorbeşte, cu privire la efortul din rugăciune despre "durerea 
rugăciunii" şi despre "răstignirea în rugăciune", ca un efort suprem de eliberare de orice 
gând pătimaş care ispiteşte mintea rugătorului. 

În rugăciune, mintea întâlneşte propria sa transparență față de ceea ce este 
spiritual sau duhovnicesc, făcându-şi drumul mai accesibil spre rugăciunea minţii sau, 
dimpotrivă, se ciocneşte de opacitatea sa spirituală, întreținută prin patimile proprii. 
Dacă mintea este robită poftelor lumeşti, se creează o dispoziție oarecum antispirituală, 
bazată pe materialitatea poftelor şi patimilor sale, opusă duhului curat al rugăciunii. 
Această rezistență față de rugăciunea curată este proporțională cu starea de împătimire 
sau de robie spirituală a sufletului omenesc. 

Ca o încununare a acestor eforturi ascetice, Dumnezeu dă celui ce face bine 
rugăciunea trupească - spune Petru Damaschinul - rugăciunea cea din minte; şi celui 


** Sfântul Grigorie Sinaitul, Despre amăgire, în Filocalia... volumul VII, p. 180-181. 

“ Sfântul Simeon Noul Teolog, Metoda Sfintei rugăciuni şi atenţiuni, în Filocalia..., volumul VIII, p. 
529-530. 

* [lie Ecdicul, op. cit., p. 318 

* Ibidem. 

ce o face cu sârguință pe aceasta, pe cea fără formă şi fără figuri, izvorâtă din frica 
curată de Dumnezeu. Celui ce o face şi pe aceasta cu vrednicie, Dumnezeu îi dăruieşte 
contemplația făpturilor, deasupra căreia se află meditaţia în Dumnezeu şi răpirea 
minţii”. 

Aşadar, superioară rugăciunii trupeşti, vocale sau orale, este rugăciunea 
interioară, mintală. Aceasta este legată, îndeosebi, de lucrarea continuă de trezvie sau 
de paza minții şi a gândurilor, fund superioară oricărei gândirii discursive. Mintea "se 
retrage din cele supuse simțurilor, îşi păzeşte simţurile de cele din afară şi îşi adună toate 
gândurile, ca să ia aminte la cererile ce le rosteşte cu gura către Dumnezeu, sau aci 
atrage la sine gândurile robite (de diavol), aci, cuprinsă ea însăşi de patimă, începe să 
revină la sine cu silire”!. 

Pericolul acestui fel de rugăciune îl constituie slava deşartă. De aceea, Sfântul Simeon 
Noul Teolog consideră acest fel de rugăciune mai bun decât cel dintâi, "precum o noapte 
cu lună plină e mai bună decât o noapte fără stele şi fără lumină". 

Superioară acestor două forme de rugăciune este rugăciunea desăvârşită sau 
rugăciunea curată, rugăciunea duhovnicească. Sfinții Varsanufie şi loan definesc 
conținutul ei în faptul de "a grăi lui Dumnezeu, nehoinărind (cu gândul), în a-ţi aduna 
toate gândurile în chip neîmprăştiat împreună cu simţurile"”. 

Sfântul Simeon consideră acest fel de rugăciune "un lucru străin (minunat) şi greu 
de tălmăcit. lar pentru cei ce n-o cunosc, nu numai greu de înțeles, ci şi aproape de 
necrezut. E un lucru care nu se întâlneşte la mulţi"*. 

Această rugăciune nu începe prin înălțarea mâinilor şi cererilor noastre spre cer, 
nici prin paza simţurilor de vrăjmaşii exteriori, fără o trezvie interioară, ci prin ascultare. 
La ea ajunge omul nepătimitor, care îşi păstrează conştiinţa curată faţă de Dumnezeu, de 
părintele său duhovnicesc, faţă de semeni şi de lume. În această stare, credinciosul este 
cu luare aminte la cele interioare ale sale, dar îşi păzeşte, în acelaşi timp, mintea şi inima 
în cugetarea neîncetată la Dumnezeu. 

Sfântul Simeon arată că la această rugăciune nu ajunge decât cel ce a dobândit trei 
lucruri: lipsa de griji, în privinţa lucrurilor neîndreptățite şi îndreptățite, ceea ce este 
sinonim, în limbaj filocalic, cu "moartea faţă de lume"; conştiinţa curată şi nepătimirea. 

Fundamental în această rugăciune sau luare aminte este ca mintea să păzească 
inima, să se coboare în ea şi, împreună, să-şi înalțe cererile către Dumnezeu. În acest fel, 
mintea, gustând că bun este Domnul (Ps. 35,9), nu va mai vrea să părăsească inima şi 
amândouă se vor odihni în cugetarea şi simţirea lui Dumnezeu. Acest fel de rugăciune 
pare celor ce nu o cunosc şi chiar celor înaintați în ea, "înăbuşitor şi obositor”. Însă, după 


Că Învățăturile duhovniceşti ale Sfântului Petru Damaschin, în Filocalia..., volumul V, p. 270. 
“ Sfântul Simeon Noul Teolog, op. cit. p. 530. 

” Ibidem, p. 531. 

“ Sfinţii Varsanufie şi loan, Scrisori duhovniceşti, în Filocalia..., volumul XI, p. 191 

“ Sfântul Simeon Noul Teolog, op. cit., p. 531. 

ce au gustat plăcerea ei, în adâncul inimii, o descoperă ca pe o "lucrare născătoare de 
lumină și plină de farmec”. 

Alături de rugăciunea curată, desăvârşită, Părinţii filocalici se mai referă, uneori, 
la o stare superioară acesteia - rugăciunea mai presus de orice lărgime" sau 
"rugăciunea de după rugăciune". 

Sfântul Maxim Mărturisitorul consideră aceasta "starea cea mai înaltă a 

rugăciunii, în care mintea a ajuns în afară de trup şi de lume şi a devenit cu totul 
imaterială şi fără formă în vremea rugăciunii". 
Diadoh al Foticeii, Calist şi Ignatie Xanthopol consideră "rugăciunea mai presus de orice 
lărgime" proprie numai celor ce au primit înăuntrul inimii, în chip mai presus de fire, 
"iluminarea dumnezeiască, ce iradiază din ipostas"* şi sunt plini în toată simţirea şi 
încredințarea lor de harul Duhului Sfânt”. 

Sfântul loan Scărarul spune că pe această treaptă, "mintea ajunge deasupra 
rugăciunii Şi, prin aflarea a ceva mai înalt, rugăciunea încetează. Şi atunci nu se mai 
roagă cineva cu rugăciunea, ci iese din sine (ajunge în extaz) în lucrurile neînţelese, 
aflate mai presus de lumea muritorilor; şi în neştiința ei tace despre toate cele de aici. 
Aceasta este neştiința mai presus de cunoştinţă (...) Aceasta este cea despre care s-a zis 
că fericit este cel ce a primit neştiinţa nedespărţită de rugăciune..."*. 

"Rugăciunea de după rugăciune" este experiată în stare de extaz, ca o răpire din 
partea lui Dumnezeu. În această rugăciune, mintea se opreşte din mişcarea ei şi se 
scufundă în oceanul dumnezeirii. Ea se botează, atunci, în "beţia fericită”” sau în "beţia 
adâncă"? şi nu mai e în această lume. 

Sfântul Isaac Sirul spune că "de la rugăciunea curată şi până la cele dinăuntru, după ce 
trece de hotarul acesta, cugetarea nu mai are putinţă de lucrare nici în rugăciune, nici în 
mişcare, nici în plâns, nici în stăpânire de sine, nici cerere, nici dorinţă, nici plăcere 
pentru ceva din cele nădăjduite în viaţă, sau din cele din veacul viitor. De aceea, după 
rugăciunea curată, altă rugăciune nu mai este (...). lar după acest hotar are loc o răpire şi 
nu o rugăciune. Pentru că au încetat cele ale rugăciunii şi se iveşte o vedere oarecare şi 


3 i A SES 53 
mintea nu mai este în rugăciune... 


“ Ibidem. 

* A celor dintre monahi Calist şi Ignatie Xanthopol..., p. 151. 

“ Sfântul Maxim Mărturisitorul, Capete despre dragoste. Suta a doua..., p. 9% 

“ A celor dintre monahi Calist şi Ignatie Xanthopol..., p. 151. 

” Diadoh al Foticeii, Cuvânt ascetic în 100 de capete, în Filocalia..., volumul I, p. 447 
* Sfântul loan Scărarul, op. cit., p. 505. 

” A celor dintre monahi Calist şi Ignatie Xanthopol..., p. 119. 

“ Sfântul loan Scărarul, op. cit., p. 505. 

Sfântul Isaac Sirul, op. cit., p. 172-173. 

Pe această treaptă, întreaga existență umană devine liturgică, o permanentă 
ofrandă închinată lui Dumnezeu, o "interiorizare şi cosmizare a tainelor, o mistagogie a 
îndumnezeirii"**. 

"Rugăciunea de după rugăciune" este o stare excepțională, cu care Dumnezeu 
dăruieşte pe puţini dintre cei desăvârşiți. Ea este un dar al Duhului Sfânt, rar întâlnit. 
Sfântul Simeon Noul Teolog consideră că de această taină, dacă se învredniceşte un 
singur om din fiecare neam. 

În concluzie, teologia rugăciunii vorbeşte, în baza scrierilor ascetice răsăritene 
mai întâi de o rugăciune materială, în care se invocă ajutorul lui Dumnezeu pentru 
dobândirea unor bunuri materiale, pământeşti. Aceasta este treapta cea mai de jos şi, 
potrivit Părinților filocalici, nici nu trebuie numită rugăciune în sensul propriu al cuvân- 
tului, ci mai degrabă - cerere. 

Deosebită de aceasta este rugăciunea interioară. Sub acest nume, am văzut că sunt 
cuprinse toate formele înalte de rugăciune, ce vizează dobândirea unor bunuri spirituale, 
între care culminant este asemănarea cu Dumnezeu, unirea cu EI, prin rugăciune. 
Rugăciunea duhovnicească este treapta cea mai înaltă a rugăciunii, de care se învred- 
niceşte, după cuvintele Sfântului Simeon unul din neam. Până la aceasta, rugătorul par- 
curge mai multe etape, reduse, în general, la trei: rugăciunea trupească, orală sau vocală; 
rugăciunea mintală sau a minţii şi rugăciunea inimii. 

Deasupra tuturor acestora se află darul sau harisma rugăciunii, a cărei forme sunt: 
rugăciunea continuă sau neîntreruptă, rugăciunea de după rugăciune sau mai presus de 
orice lărgime, culminând în rugăciunea extatică, în care mintea este răpită în "abisul de 
taine al dumnezeirii”. 

Aceste trepte sau etape ale rugăciunii, de la forma ei cea mai de jos - materială şi 
orală - şi până la cea duhovnicească şi extatică sunt delimitate mai mult tehnic, fiind o 
încercare de a explica taina, harisma sau darul rugăciunii. 

Trăirea filocalică nu face o delimitare strictă a acestor trepte, deşi vorbeşte despre 
ele, arătându-le conţinutul. În experiența acestor rugători prin excelență, lucrarea 
rugăciunii nu are limite, nu are margini sau granițe. Fiind convorbire şi unire cu 
Dumnezeu, ea este nemărginită ca şi Dumnezeu, a Cărui simţire o primeşte credinciosul 
în rugăciune, înaintând în aceasta pe măsura eforturilor personale, susținute de lucrarea 
desăvârşitoare a Duhului Sfânt. 


* Olivier Clement, Sources. Les mystiques chretiens des origines. Textes et Commentaires, Stock, 
1992, p. 188. 

Rugăciunea - maică a virtuţilor 


Părinții filocalici evidențiază permanent valoarea rugăciunii de izvor şi 
încununare a tuturor virtuților. 

Evagrie ne vorbeşte despre "calea fericită a rugăciunii", care este o cale a 
virtuților, ce apropie de Dumnezeu. Sfântul Marcu Ascetul spune că rugăciunea este 
numită virtute, dar ea este "maica virtuților", căci ea le naşte pe acestea, prin împreu- 
narea cu Hristos“, iar Sfântul loan Scărarul caracterizează rugăciunea ca fiind "izvorul 
virtuţilor şi pricinuitoarea harismelor”". 

Părinții leagă această virtute generală, atotcuprinzătoare, de alte virtuţi din 
ierarhia ascetică răsăriteană tradițională. Sfântul Maxim Mărtusitorul arată că rugăciunea 
şi cererea îşi împlinesc consistenţa când le împodobim prin virtuţi”, când "cel ce se 
roagă aduce rugăciunea sa lui Dumnezeu, împreună cu faptele poruncilor". 

Rugăciunea devine lucrătoare şi tare, când este înaripată de virtuți şi este 
nelucrătoare şi inertă, atunci când rugătorul nu o însufleţeşte prin practicarea virtuţilor. 

Teognost, în scrierea sa Despre făptuire, contemplaţie şi preoție“ consideră că 
"nimic nu este mai bun decât rugăciunea curată, din care ţâşnesc, ca dintr-un izvor, 
virtuțile: înţelegerea, blândeţea, dragostea, înfrânarea, ajutorul care ne vine de la 
Dumnezeu, deodată cu mângâierea""!. 

Însă, în mod deosebit, Părinţii consideră rugăciunea curată un rod al smeritei 
cugetări. Ilie Ecdicul spune că răbdarea constituie casa rugăciunii, căci este ținută de ea, 
iar smerenia este materia ei, căci se hrăneşte din ea”. Dacă nu împodobesc rugăciunea 
noastră smerita cugetare, simplitatea şi bunătatea - spune Simeon Metafrastul - 
rugăciunea aceasta sau mai bine zis păruta rugăciune, prea puţin ne poate folosi..."$. 
Sporind prin smerenie, rugăciunea rodeşte în dragoste. Toate virtuțile ajută minții să 
câştige, în grade diferite, dragostea dumnezeiască. Dar, mai mult decât toate, rugăciunea 
curată. Cel ce iubeşte cu adevărat pe Dumnezeu, caută compania Lui, vrea să-l simtă cât 
mai mult prezența şi apropierea, în starea de rugăciune. 


* Evagrie Ponticul, op. cit., p. 127. 

* Sfântul Marcu Ascetul, Despre cei ce cred că se îndreaptă din fapte, în Filocalia..., volumul I, p. 
35: 

“ Sfântul loan Scărarul, op. cit., p. 403. 

* Sfântul Maxim Mărturisitorul, Răspunsuri către Talasie..., în Filocalia..., p. 306. 

” Ibidem. 

% În Filocalia..., volumul IV. 

“ Ibidem, p. 270. 

“ [lie Ecdicul, op. cit., p. 312. 

“ Parafrază în 150 de capete a Sfântului Simeon Metafrastul la cele 50 de cuvinte ale Sfântului 
Macarie Egipteanul. Despre desăvârşirea în duh, în Filocalia..., volumul V, p. 305-306. 

Timpul şi programul de rugăciune 


Rugăciunea este legată de virtuţi. Ea începe prin rostirea simplă, pentru ca mai 
apoi, prin curățirea de patimi şi practicarea virtuţilor, prin înaintarea în experierea ei, 
către formele cele mai înalte, să devină rugăciune continuă, neîntreruptă sau neîncetată. 
Aceasta cere, însă, multă stăruinţă şi osteneală. De aceea, Avva Filimon ne recomandă 
să ținem rugăciunea permanent în inimile noastre şi, fie că mâncăm, fie că bem, fie că ne 
arătăm dragostea față de semeni, în drum sau în casele noastre, să avem cugetarea trează 
şi mintea nerătăcită, rostind şi meditând la rugăciuni“. 

Rugăciunea trebuie să rămână în minte - ne spune Ilie Ecdicul - precum raza în 
soare. Căci fără rugăciune, grijile cotidiene despart mintea de strălucirea ei”. 

Într-o exprimare epică de o deosebită frumuseţe, loan Carpatinul ne dă un îndemn 
de o profunzime spirituală aparte: "Focul rugăciunilor către Dumnezeu şi sfânta 
meditaţie a cuvintelor Duhului să ardă pururea pe altarul sufletului tău". 

În general, Părinţii vorbesc despre rugăciunea după rânduială şi despre 
rugăciunea liberă. Cea dintâi este săvârşită la momente stabilite şi intrate în practica 
bisericească. Cea liberă, însă, nu este legată de circumstanţe de loc şi de timp, ci doar de 
mod. Scopul ei este de a păstra gândul la Dumnezeu între momentele în care nu se 
săvârşeşte rugăciunea "canonică", de a umple timpul dintre aceste rugăciuni după 
rânduială, cu meditarea la Dumnezeu. 

Rugăciunea personală, liberă nu se săvârşeşte la locuri şi timpuri hotărâte, ca 
rugăciunea eclesială, sobornicească, ci oricând sufletul simte nevoia de a vorbi cu 
Dumnezeu, când se aprinde în el dorul de desăvârşire. 

Practicanți ai rugăciunii curate şi neîntrerupte, Părinții răsăriteni ne împărtăşesc 
din experienţa lor duhovnicească. Recomandările lor sunt amănunțite, mergând până la 
alcătuirea unui program complet de rugăciune, cu precizarea exactă a ceasurilor şi a 
rugăciunilor ce trebuie făcute în fiecare moment al zilei. 

Cu privire la rugăciunea diurnă, cuviosul Isaia Pusnicul ne spune să începem ziua 
cu gândul la Dumnezeu şi apoi să ne lucrăm diferite noastre ascultări: "Când te scoli în 
fiecare zi dimineaţa, înainte de-a te apuca de lucrul de mână, cugetă la cuvintele lui 
Dumnezeu. lar de este ceva de făcut înainte, fie patul, fie de spălat niscai vase, fie orice 
alt lucru, fă aceea cu toată sârguinţa, fără zăbavă"“. Sfântul Grigorie Sinaitul ne spune 
că acela ce vrea să ajungă la nepătimire "trebuie să se îndeletnicească de dimineaţa cu 
pomenirea lui Dumnezeu, prin rugăciune şi cu liniştirea inimii. În ceasul dintâi să se 
roage cu dinadinsul; într-al doilea să citească; într-al treilea, să cânte; într-al patrulea, să 
se roage; într-al cincilea, să citească; într-al şaselea, să cânte; într-al şaptelea, să se roage; 
într-al optălea, să citească; într-al nouălea, să cânte; într-al zecelea, să mănânce; într-al 


“ Despre Avva Filimon, în Filocalia..., volumul IV, p. 186. 

“ [lie Ecdicul, op. cit., p. 314-315. 

“ loan Carpatinul, Una sută capete de mângâiere, în Filocalia..., volumul IV, p. 171. 
“ Cuviosul Isaia Pusnicul, op. cit., p. 47. 

unsprezecelea, să doarmă, dacă are trebuință; într-al douăsprezecelea, să cânte cele de 
seară. Şi aşa, străbătând bine stadia zilei, va plăcea lui DumnezeuS:. 

În ceea ce priveşte rugăciunea din timpul nopţii, Cuviosul Isaia Pusnicul ne 
recomandă să rânduim o jumătate de noapte pentru priveghere în rugăciune, iar cealaltă 
jumătate pentru odihna trupului. "Înainte de a te întinde pentru somn - spune el - prive- 
ghează două ceasuri în rugăciune şi în cântări, apoi dă trupului tău odihnă. De-i este greu 
trupului tău când trebuie să se scoale la rugăciune, spune-i: “Voieşti să te bucuri în acest 
timp de odihnă, apoi să te pleci spre îndelungata pedeapsă? Nu e mai bine să te oboseşti 
puţin aici, apoi să te odihneşti cu sfinții, acolo, în veac? Deci aruncă de la tine lenea şi 
atunci îţi va veni ajutorul dumnezeiesc". 

Această rânduială, aflăm de la Sfântul Grigorie Sinaitul, este, însă, pentru 
începători. "Privegherea nopţii - spune el - este de trei feluri: pentru începători, pentru 
mijlocii şi pentru cei desăvârşiţi. Începătorii să doarmă jumătate de noapte şi jumătate să 
privegheze, fie de seara, până la miezul nopții, fie de la miezul nopții, până dimineaţa; 
cei de la mijloc să privegheze de cu seară un ceas sau două, apoi să doarmă patru ceasuri 
şi apoi să se scoale la utrenie şi să se roage şase ceasuri până dimineața; pe urmă să cânte 
ceasul întâi şi să şadă să se liniştească (...), apoi fie să păzească rânduiala lucrărilor după 
ceasuri, fie să ţină într-o urmare necontenită rugăciunea, după deprinderea fiecăruia. lar 
cei desăvârşiţi să stea toată noaptea în picioare şi să privegheze””. 

Alături de aceste îndrumări practice, lucrările filocalice cuprind numeroase alte 
rânduieli privind timpul de rugăciune”. Sfaturile Părinților filocalici, deşi au un 
pronunţat caracter monahal, sunt deosebit de practice şi, în acelaşi timp, actuale. În baza 
lor, teologia contemporană vorbeşte despre monahismul interior sau interiorizat, la baza 
căruia stă practica rugăciunii neîntrerupte. La Sfinții Varsanufie şi loan găsim ur- 
mătoarea recomandare: "Când e cineva singur, trebuie să psalmodieze şi cu gura şi să se 
roage şi în inimă. Dar de e cineva în piață sau cu alții, nu e nevoie să psalmodieze cu 
gura, ci numai cu cugetul. Dar trebuie să-şi păzească ochii, ca să nu hoinărească şi să nu 
cadă în cursele vrăjmaşului"?. 

Toate aceste îndrumări sau metode, pe care ni le recomandă Părinţii filocalici au 
ca scop dezvoltarea în suflet, prin practică îndelungată a stării de rugăciune (orationis 
status, în exprimarea Sfântului loan Casianul), prin care omul însuşi devine o rugăciune 


“% Ale celui dintre sfinți Grigorie Sinaitul..., p. 126 

“ Cuviosul Isaia Pusnicul, op. cit., p. 262-263. 

” Ale celui dintre sfinți Grigorie Sinaitul..., p. 126-127. 

” Părintele Stăniloae a publicat în Filocalia, volumul al VIII-lea şi apoi în volum studiul Din istoria 
isihasmului în Ortodoxia română, Editura Scripta, Bucureşti, 1992, două metode sau rânduieli ale 
unor călugări români, privind viaţa de rugăciune. Cea dintâi este Tipicul sfintei rugăciuni cea cu 
mintea, precum s-a primit de la Părintele Iosif şi a fost consemnată de monahul Ghervasie, la anul 
1910, iar cea de-a doua, mai largă, este intitulată Rânduiala cea bună luată din aşezământul Sfinţilor 
Părinţi, cum se cuvine călugărului celui ce e în afară de viaţa de obşte şi petrece de sine , întru 
luarea aminte a petrece precum şi cei de demult Părinţi au petrecut. 

” Sfinţii Varsanufie şi loan, op. cit., p. 629. 

neîncetată. Rugăciunea umple viața omului de harul dumnezeiesc, încât el ajunge să 
trăiască totul ca pe o rugăciune, are o atitudine liturgică faţă de tot ceea ce-l înconjoară. 
EI vede prin lumina duhovnicească a rugăciunii adevărate, gândeşte în logica rugăciunii, 
trăieşte în duhul şi respirația rugăciunii. 

Pe treptele mai înalte ale rugăciunii, "timpul rugăciunii” devine un "timp sfânt", în 
care omul dialoghează şi se întâlneşte cu Dumnezeu, Il contemplă. Timpul rugăciunii 
devine astfel timpul veşniciei, timpul lui Dumnezeu - prezentul continuu. 


Calitatea în rugăciune 


Ca nişte adevărați maeştri ai artei duhovniceşti, ai "filosofiei divine" sau ai 
"Ştiinţei ştiinţelor”, cum este considerată rugăciunea în scrierile ascetice, Părinții filoca- 
lici ne dau sfaturi practice, de o valoare capitală, privind modul săvârșirii acesteia. 

În privința raportului dintre cantitate şi calitate, în rugăciune, spiritualitatea 
filocalică, deşi bazată pe o rânduială precisă a rugăciunii, este unanimă în a evidenția 
calitatea, ca fiind elementul esențial al ei, ce duce spre rugăciunea adevărată. 

Evagrie spusese deja că "lauda rugăciunii nu stă în cantitatea, ci în calitatea ei”, 
pentru ca mai apoi Cuviosul Nichita Stithatul să afirme clar că "e bună şi cantitatea în 
cântarea rugăciunilor, atunci când e stăpânită de stăruință şi luare aminte. Dar, ceea ce 
dă viaţa sufletului este calitatea; aceasta pricinuieşte şi roada", arătând, în acelaşi timp, 
în ce constă calitatea: în a se ruga cineva cu duhul şi cu mintea. Şi se roagă cineva cu 
mintea când, priveşte la înţelesul ce se află în dumnezeiasca Scriptură şi primeşte prin 
aceasta urcuşuri de înţelesuri în inima sa, prin cugetări vrednice de Dumnezeu”. 

În efortul de a se aduna în sine în rugăciune şi de a se adresa lui Dumnezeu 
neîmprăştiat, credinciosul nu trebuie să se piardă în amănunte privind cantitatea, măsura 
sau modul de a rosti (intonaţia) stihurilor, după cum nici să-şi creeze reprezentări sau 
imagini ale lucrurilor meditate, ci trebuie să pătrundă sensul şi semnificaţia lor 
interioară, să se gândească la realitățile duhovniceşti înalte, pe care le evocă ele. 
Cuviosul Nichita Stithatul ne recomandă ca mintea să stăruie în cugetarea lor, până ce 
sufletul, uimit de iconomia lui Dumnezeu, se va trezi la înaltele lor înţelesuri şi, astfel, se 
va mişca fie spre preamărirea Lui, fie spre întristarea cea de folos. 

Tot aşa, Sfântul loan Scărarul ne îndeamnă să nu ne pornim la vorbărie multă, ca 
nu cumva, prin căutarea cuvintelor, să suferim o împrăştiere a minţii, ci să ne aducem 
aminte că un singur cuvânt al vameşului a făcut pe Dumnezeu îndurător şi un cuvânt 
spus cu credință a mântuit pe tâlhar. În rugăciune, multa vorbire pricinuieşte minţii nălu- 
ciri şi împrăştiere, în timp ce scurtimea şi claritatea ei adună mintea”. 


” Evagrie Ponticul, op. cit., p. 126. 

” Cuviosul Nichita Stithatul, op. cit., p. 286-287. 
” Ibidem. 

' Ibidem, p. 183. 

” Sfântul loan Scărarul, op. cit., p. 405. 

Cel dintâi pericol, în privinţa cantităţii, îl constituie obişnuinţa, care poate duce la 
o rostire mecanică, lipsită de profunzime, de duh, a rugăciunilor, fără surprinderea şi 
experierea adevăratei lor rezonanţe interioare. Pentru a evita astfel de situaţii, Sfântul 
Grigorie Sinaitul ne recomandă să alternăm rugăciunile, zilnic. Referindu-se la practica 
rostirii psalmilor, el ne arată că "trebuie să se schimbe psalmii în fiecare zi, pentru a aţâţa 
râvna şi ca să nu-şi piardă mintea plăcerea, cântând mereu aceleaşi, căci de i se va da 
această libertate, se va întări şi mai mult în râvnă”. 

Ca un remediu împotriva acestei stereotipizări a rugăciunii şi ca o modalitate de 
adâncire a sensului ei profund, Cuviosul Nichita Stithatul ne îndeamnă ca, mai mult 
decât îndeletnicirea cu stihurile, să iubim în rugăciune metaniile, care țin locul slujirii. 
Şi tot la fel, trebuie preţuită mai mult decât starea în picioare - citirea, care este "izvorul 
rugăciunii curate". 

Teolipt, mitropolitul Filadelfiei, ne recomandă plecarea genunchilor, care închipuie 
căderea păcatului de la noi şi prilejuieşte mărturisirea lui, în timp ce ridicarea înseamnă 
starea de pocăință, premiza unei vieți întru virtute. 

În Metoda lui Calist şi Ignatie Xanthopol aflăm şi o rânduială privind metaniile. 
"Jar despre numărul mătăniilor - spun ei - ştim că dumnezeiştii noştri părinți au rânduit 
trei sute. Atâtea trebuie să facem în fiecare zi şi noapte, în cinci zile ale săptămânii. Căci 
sâmbăta şi duminica, ca şi în unele săptămâni, ni s-a poruncit să ne oprim de la acestea, 
pentru anumite rațiuni tainice şi negrăite. Dar sunt unii - adaugă ei - care trec peste acest 
număr. lar alții le împuţinează. Fiecare după cum îi este puterea sau voința, încheind cu 
îndemnul: Deci fă şi tu după putere. Dar fericit cu adevărat, şi aceasta în chip înmulțit, 
este cel ce se sforțează pe sine în toate cele privitoare la Dumnezeu. Căci “Împărăţia 
cerurilor se ia cu sila...” (Matei 11,12)”. 


Ispita în rugăciune 


Rugăciunea este cea mai înaltă lucrare a minţii, de aceea şi cea mai primejduită de 
ispita diavolească. Evagrie Ponticul, scriitorul filocalic ce a descris cel mai clar şi în 
detaliu lupta din rugăciune, spune că "tot războiul ce se aprinde între noi şi dracii 
necuraţi nu se poartă pentru altceva decât pentru rugăciunea duhovnicească. Căci lor le 
este foarte potrivnică şi urâtă, iar nouă foarte mântuitoare şi plăcută" sau, cum spune 
loan Carpatinul, nouă ea ne este "apărătoare" a minții, iar vrăjmaşului "vătămătoare"*!. 

Acelaşi lucru îl exprimă şi Sfântul loan Scărarul, atunci când spune că "scopul 


ă 5 Cu 282 
furilor e să fure rugăciunea, ceas de ceas, de la noi” “. 


* Sfântul Grigorie Sinaitul, op. cit., p. 180. 

” A celor dintre monahi Calist şi Ignatie Xanthopol..., p. 97. 
“ Evagrie Monahul, op. cit., p. LII. 

* Ioan Carpatinul, op. cit., p. 162. 

“ Sfântul Ioan Scărarul, op. cit., p. 412 

Sfântul Grigorie Sinaitul ne avertizează că sunt două feluri de războaie în 
vremea rugăciunii: unul al harului dumnezeiesc şi altul al înşelăciunii diavoleşti. 
Dintre semnele înşelăciunii de la diavoli, Sfântul Grigorie enumeră: împietrirea inimii 
cea lipsită de umilință, împreunată în unii cu lacrimi întunecate, înălțarea semeaţă, 
îmbuibarea pântecelui, multa vorbire, trândăvia, închipuirea de sine şi lauda pentru 
lucrare, căldura fără dulceaţă, umedă, stârnirea sălbatică a trupului, nălucirea chipurilor 
care împing spre împreunarea trupurilor...**. Prin toate aceste ispite, diavolul încearcă să 
îndepărteze de la noi rugăciunea curată. 

Rugăciunea, fiind o lucrare spirituală, interioară şi ispita diavolului este, în 
principal, de ordin interior, chiar dacă adesea, prin intermediul lucrărilor externe. 
"Sufletul - spune Filotei Sinaitul - e împrejmuit şi îngrădit de către duhurile răutății şi 
legat cu lanţurile întunericului, neputând, din pricina întunericului din jurul său, să se 
roage cum vrea. Căci este legat întru ascuns, fiind orb cu ochii dinăuntru. Deci, când va 
începe să se roage lui Dumnezeu şi să vegheze prin rugăciune, se va izbăvi prin 
rugăciune de întuneric, căci altfel nu poate cunoaşte că înăuntru, în inimă, este o altă 
luptă şi o altă împotrivire ascunsă şi un alt război, al gândurilor răutăţii"*”. Această luptă 
interioară din rugăciune, ce se poartă la nivelul conştiinţei, a minţii şi a inimii, este un 
adevărat război împotriva gândurilor ispititoare, care caută împrăştierea minții. 

Năvălirea diavolilor are intensitatea şi răutatea fiarelor sălbatice. "Dacă te 
îngrijeşti de rugăciune - spune Evagrie - pregăteşte-te împotriva năvălirii dracilor şi 
rabdă, cu bărbăţie biciuirile lor. Căci vor veni asupra ta ca fiarele sălbatice şi tot trupul 
ţi-l vor chinui", 

Potrivit învăţăturii ascetice a Sfinților Părinţi, puterea diavolului se restrânge, 
însă, numai la trup. Chinurile pe care le poate aduce el se răsfrâng mai ales asupra 
trupului, deşi şi sufletul suferă odată cu el. El nu are putere de constrângere asupra voin- 
ței omului, pe care de altfel nici măcar nu o cunoşte, dar o bănuie, prin pânda lui. EI 
bănuie doar intenţiile şi gândurile noastre, după manifestările noastre externe, din 
cuvintele, faptele, gesturile noastre. Neputând să pătrundă gândurile noastre cele mai 
adânci, el încearcă să introducă în planul minţii năluciri din exterior, pentru a o risipi, a 0 
împrăştia din concentrarea pe care o implică rugăciunea. 

De aceea, lupta pe care o dă rugătorul, în planul conştiinţei sale, împotriva 
momelilor sau atacurilor diavolului, se referă, în principal, la închipuirile şi gândurile 
rătăcitoare. 

Rodul închipuirilor sau al imaginației îl constituie închipuirile, fanteziile, lucrări 
ale minţii căzute în păcat, lipsită de darul discernământului spiritual. Sfinţii Calist şi 
Ignatie învaţă că lucrarea imaginaţiei are forme variate: reprezentarea, prin care dă 
imagine lucrărilor percepute prin simţuri şi imaginaţia în sens propriu, o împrăştiere şi 
rătăcire a minții. 


* Ale celui dintre sfinţi Grigorie Sinaitul..., p. 167-168 
“ Filotei Sinaitul, Capete despre trezvie, în Filocalia... volumul IV, p. 126-127. 
“* Evagrie Ponticul, op. cit., p. 118. 

Aceste închipuiri pot izvort din propria noastră minte - AoHrouor vosuara - sau 
pot fi provocate de diavol - Aopropor 6rafBoior. Când cele două forme se asociază, se 
compun, dau naştere la ceea ce Părinţii numesc 5ra/onouot. 

Când însă nu izbuteşte să născocească, în mintea celui ce se roagă, imagini sau 
închipuiri care să-l îndepărteze de rugăciunea curată, atunci diavolul provoacă 
mecanismul amintirii. "Amintirea - spune Evagrie - îți aduce în vremea rugăciunii sau 
închipuiri de ale lucrurilor de odinioară, sau griji noi sau faţa celui ce te-a supărat (...). El 
nu încetează prin urmare, să pună în mişcare icoanele lucrurilor prin amintire şi să 
răscolească toate patimile prin trup, ca să-l poată împiedica din drumul său mai bun şi 
din călătoria către Dumnezeu"S€ 

Gândurile păcătoase Aoyoropuo sunt o altă formă de ispită, pe care diavolul 
încearcă să o strecoare în mintea celui ce se roagă. Împotriva ei, Petru Damaschinul 
recomandă ca, în vremea rugăciunii, să ne facem mintea fără formă, fără chip, fără 
culoare, neprimind niumic, fie că e lumină, fie foc, fie altceva şi să ne închidem cugetul, 
să ne păzim mintea şi gândurile şi să le punem în legătură cu Dumnezeu, să 1 le jertfim 
Lui. Acelaşi lucru îl cere şi Sfântul Marcu Ascetul, atunci când ne spune să toate gân- 
durile noastre trebuie închinate lui Hristos, încă din faza lor de geneză sau de "gând întâi 
născut". Când ne rugăm, să nu îngăduim nicidecum nici unui gând să intre, nici alb, nici 
negru, nici din dreapta, nici din stânga, nici scris, nici nescris, afară de cererea către 
Dumnezeu şi de iluminarea şi de raza de lumină ce-i vine părții conducătoare a sufletului 
din cer". 

Lupta aceasta, pe care o dă diavolul cu scopul de a ne sustrage rugăciunii 
adevărate, neîmprăştiate, are forme multiple. Aceste "cârduri de draci” se arată 
rugătorului deodată, din văzduh şi încearcă să-l înspăimânte şi să-i răpească mintea. 
Acestea, însă, sunt simple stratageme, pentru că ele se tem de contemplativ, dar încearcă 
să vadă dacă acesta le dă atenţie sau îi disprețuieşte cu desăvârşire“*. Diavolul ia diferite 
înfățişări, strecoară vedenii şi lumini, atrage sufletul slab într-o stare de fals extaz, dar 
toate acestea sunt amăgiri, năluciri, înşelări, false vedenii şi tulburări drăceşti, de care 
Părinţii ne avertizează, cerându-ne să ne ferim de ele şi să nu le primim. 

Simeon Metafrastul ne spune că potrivnicul încearcă să zădărnicească eforturile 
de stăruință ale rugătorului, căutând să strecoare în sufletul acestuia piedici precum: 
somn, trândăvie, greutatea trupului, abaterea gândurilor, nestatornicia minţii, moleşeala 
şi celelalte iscodiri ale păcatului; necazuri şi năvăliri ale duhurilor rele care ni se 
împotrivesc şi se ridică cu mânie împotriva sufletului care caută cu adevărat să se 
apropie de Dumnezeu. 


* Ibidem, p. 110. 

“ Culegere din Sfinţii Părinţi. Despre rugăciune şi luare aminte, în Filocalia..., volumul VIII, p. 
391. 

* Evagrie Ponticul, op. cit. p. 119. 

Ispitele pe care le aduc ei asupra celui ce se roagă sunt "înfricoşătoare şi 
sălbatice"*” şi tulbură mai ales pe cei ce se roagă stăruitor. Asupra acestora, ispita sau 
năvălirea lor ia, cel mai adesea forme şi mai grele, mergând până la vederea de "forme 
urâcioase şi sângeroase", de ocări, loviri, strigăte, vătămări, de sabie scoasă împotriva 
celui ce se roagă sau de lampă năvălind spre vederea lui”. 

EI se poate strecura în simţirea sufletului, chiar când ne rugăm, zădărnicind 
eforturile noastre. O astfel de ispită ne descrie Cuviosul Nichita Stithatul: "Rugându-te şi 
cântând psalmi Domnului, ia aminte la viclenie. Căci dracii sau ne înşeală, furişându-ne 
în simțirea sufletului să spunem unele în locul altora, abătând stihurile psalmilor spre 
hulire, ca să zicem cu gura cele ce nu se cuvin; sau, făcând noi începutul psalmilor, pun 
sfârşit cuvântului nostru, risipindu-le pe celelalte din minte; sau ne întorc mereu la 
acelaşi stih, nelăsându-ne, din pricina uitării, să găsim stihul următor al psalmului, sau, 
aflându-ne la mijlocul psalmului, iau deodată din mintea noastră toată amintirea stihuri- 
lor rostite, încât nici nu ne mai aducem aminte ce stihuri aducem iarăşi pe limbă. lar 
aceasta o fac ca să ne arunce în negrijă şi în trândăvie şi ca să zădărnicească roadele 
rugăciunii noastre, punându-ne în minte că s-a făcut târziu...” 

La fel şi Sfinţii Varsanufie şi loan, ne recomandă ca, dacă ne-am împrăştiat cu 
mintea în rostirea psalmilor, să-i reluăm, până când vom trăi sensul lor. Scopul 
vrăjmaşului este de a împrăştia slăvirea lui Dumnezeu. Ori, a spune psalmii în 
continuare înseamnă tocmai a slăvi pe Dumnezeu. 

Împotriva acestei lucrări diavoleşti, Sfântul Maxim Mărturisitorul ne recomandă 
să ne păzim simţurile, să închidem poarta oricărei ispite şi să ne rugăm şi mai intens, să 
ne adunăm în noi înşine, pentru că pe diavoli îi bate, nu mulțimea psalmilor, ci unirea 
minții cu rațiunea şi cu simţirea. 

Părinţii filocalici, adevărații cunoscători şi lucrători ai rugăciunii desăvârşite, ne 
avertizează şi asupra unei forme şi mai viclene de luptă a diavolului - "părăsirea 
drăcească". Există şi o părăsire iconomică din partea lui Dumnezeu, însă, spre deose- 
bire de aceasta, care are un scop pedagogic, mântuitor, "părăsirea drăcească" caută 
îndepărtarea nostră de rugăciune şi, prin acesta, moartea noastră sufletească. Vicleşugul 
acesta constă în faptul că "pentru o vreme se despart dracii între ei înşişi. Şi dacă vrei să 
ceri ajutor împotriva unora, vin ceilalți în chipuri îngereşti şi alungă pe cei dintâi, ca tu 
să fii înşelat de ei, părându-ţi că sunt îngeri”. Părăsirea din partea diavolului este de 
scurtă durată şi are ca scop alcătuirea de noi şi mai puternice curse, prin care să ne 
înstrăineze de virtutea rugăciunii. 

Pe cei începători pe calea către rugăciunea curată, îi ispitesc mai ales dracii de-a 
stânga, însă, atunci când mintea a ajuns să se roage în mod nepătimitor, neîmprăştiat, vin 


“ Ioan Carpatinul, op. cit., p. 152. 

” Evagrie Ponticul, op. cit.. p. 118. 

” Cuviosul Nichita Stithatul, op. cit., p. 288. 
” Evagrie Ponticul, op. cit. p. 119. 


118 


asupra ei dracii de-a dreapta. Aceştia îl ispitesc pe contemplativ cu slava deşartă, 
făcându-l să se încreadă în eforturile proprii şi să creadă că a ajuns la scopul rugăciunii”. 

ŞI, ca o formă dezlănţuită de tulburare, diavolul - aflăm de la Evagrie - atunci 
când nu poate mişca memoria în vremea rugăciunii, sileşte starea humorală (hormonală) 
a trupului să aducă vreo nălucire ciudată înaintea minţii şi să o facă pe aceasta să prime- 
ască o anumită formă. 

Dacă am rezistat acestor ispite şi ne-am făcut rugăciunea noastră curat, trebuie să 
ne păzim şi după aceasta de ispita diavolului, pentru că, după cum ne spune Sfântul loan 
Scărarul, diavolii nu ne lasă nici după rugăciune, ci încearcă să ne supere cu "năluciri 
necuvenite", căutând să ne prade "pârga sufletului". 

Părinţii filocalici subliniază adeseori ideea că, în efortul nostru de a dobândi 
adevărata rugăciune, omul are ca ajutor împotriva diavolilor, îngerii buni, care îi dau 
întărire şi încredințare şi îi luminează înțelesurile celor ce i se întâmplă. Îngerii buni stau 
de față împreună cu noi în rugăciune şi ne îndeamnă să stăruim în ea, bucurându-se şi 
rugându-se cu noi. "Dacă suntem, prin urmare, cu nepăsare şi primim gânduri 
potrivnice, îi amărâm foarte tare, dat fiind că ei se luptă atâta pentru noi, iar noi nu vrem 
să ne rugăm lui Dumnezeu nici pentru noi înşine, ci, disprețuind slujba nostră şi părăsind 


DA : s „95 
pe Stăpânul şi Dumnezeul nostru, petrecem cu necuraţii draci" *. 


Adunarea şi paza minţii în rugăciune 


Mintea este considerată de Sfântul Simeon Noul Teolog "soare spiritual, pentru 
cele văzute şi supuse simţurilor”, după chipul lui Dumnezeu, care este "Soare în cele 
nevăzute şi neînţelese cu mintea" sau "mintea primă”. 

Sfântul Maxim Mărturisitorul consideră mintea un "adânc ce caută Adâncul 
dumnezeiesc", nu în sensul că ar fi astfel prin ea însăşi, prin fire, ci prin act; un loc al 
Adâncului infinit al dumnezeirii, care o umple de înțelesuri infinite. Ea este un adânc 
prin voinţă, un abis în potență, lărgindu-se şi îmbogăţindu-se cu noi sensuri 
duhovniceşti. 

Mintea este una după fiinţa ei, dar multiplă, variată, împrăştiată, după lucrările 
sale. Această nestatornicie provine fie de la fire, fie din obişnuinţă, fie din nepurtare 
de grijă. 

Locurile în care poate sta mintea sunt, potrivit Părinților filocalici, după fire, mai 
presus de fire şi împotriva firii, iar stările ei : una de împătimire, de robie a ei, iar alta 
de neîmpătimire, de libertate. 


” Ibidem, p. 114-115. 

” Sfântul Ioan Scărarul, op. cit., p. 263. 

% Evagrie Ponticul, op. cit., p. 110. 

”% Sfântul Simeon Noul Teolog, Cele 225 de capete teologice şi practice, în Filocalia..., volumul VI, p. 
58. 

Potrivit acestei împărțiri filocalice, gândurile sunt, după origine îngereşti sau 
dumnezeieşti; omeneşti sau diavoleşti, iar după esenţa sau conţinutul lor: simple sau 
nepătimaşe şi compuse sau pătimaşe, adică la care s-a asociat un gând păcătos. 

Potrivit asceticii ortodoxe, cauza principală a împrăştierii şi rătăcirii minții a 
constituit-o ruperea armoniei dintre ea şi inimă, aşa cum era în starea primordială. De 
aceea, adunarea şi paza minţii constituie un efort de a ne păzi gândurile şi a le pune în 
permanentă legătură cu Dumnezeu, aflat în adâncul sufletului nostru. 

Calist Catafygiotul ne spune că mintea este "pururea mişcătoare", într-o mişcare 
neîncetată, datorată gândurilor ce îi dau conținut. Dinamismul ei în constituie tocmai 
această tindere către Dumnezeu, cu care se uneşte în "odihna înțelegătoare", în "golul 
îndumnezeitor", în "moartea mistică a minţii", de care vorbesc Părinţii. 

Ascetica tradițională distinge trei etape ale pazei minții: 

1) Adunarea minții şi a gândurilor din împrăştiere, prin care acestea se unifică în 
jurul unui centru; 

2) Reunificarea lor şi readucerea lor la o gândire simplă; 

3) Închiderea minţii în adâncul sufletului şi legarea ei de pomenirea neîncetată a 
numelui lui lisus. 

Spiritualitatea ortodoxă subliniază permanent faptul că trezvia nu este o simplă 
tehnică spirituală, un simplu exercițiu sau performanţă intelectuală, ci rodul unei lucrări 
constante, a unui efort susținut de înaintare în viaţa creştină, pe calea eliberării de patimi 
şi a dobândirii şi practicării virtuților, culminând cu smerenia, rugăciunea şi iubirea. 

Între rugăciune şi trezvia minţii şi a inimii există o legătură indisolubilă. Trezvia 

şi rugăciunea se susțin una pe alta, căci atenţia supremă vine din rugăciunea neîncetată; 
iar rugăciunea din trezvia şi atenția supremă. Isihie Sinaitul a arătat că atenţia în cugetare 
apropie de Dumnezeu. "Cu cât eşti mai atent la cugetare - spune el - cu atât te vei ruga 
cu mai mult dor lui lisus. Şi, iarăşi, cu cât îţi încetezi cugetarea cu mai puţină grijă, cu 
atât te vei depărta mai mult de lisus". 
Rugăciunea are nevoie de trezvie, precum "lampa de lumina făcliei"" sau, chiar mai 
mult, "precum nu e cu putinţă soarelui să lumineze fără lumină, aşa nu e cu putinţă să se 
curățească inima de întinăciunea gândurilor de pierzare, fără rugăciunea numelui lui 
lisus". Trezvia şi rugăciunea sunt, în plan duhovnicesc, poarta vieţii şi a morţii; de ne 
curăţim prin trezvie, ne îmbunătăţim, iar de ne întinăm prin lipsa de pază, ne înrăim"!%. 

Sfântul Grigorie Sinaitul ne spune că nimeni nu poate să-şi țină singur mintea şi 
nu poate alunga de la sine gândurile pătimaşe, dacă nu-l ajută Hristos. 

Referindu-se la osteneala minţii, în rugăciune, Cuviosul Isaia Pusnicul vorbeşte de o 
adevărată răstignire duhovnicească a ei cu Hristos, prin lucrarea virtuților; de moartea ei 
duhovnicească cu Hristos şi înmormântarea ei cu Hristos, față de tot ceea ce este 


” Isihie Sinaitul, Cuvânt despre trezvie şi virtute, în Filocalia..., volumul IV, p. 79. 

* Ibidem, p. 82. 

” Ibidem, p. 101. 

'% Avva Dorotei, Despre trebuinţa de a nu se încrede cineva în înţelepciunea sa, în Filocalia..., 
volumul IX, p. 528-529. 

simţual, lumesc; dar şi de învierea ei cu Hristos, ori de câte ori sufletul ascultă de voința 
lui Dumnezeu şi o împlineşte. 

Starea cea mai înaltă a minții, experiată în stare de rugăciune curată, desăvârşită, 
este "tăcerea" apofatică, taină a veacului viitor, cum o consideră Sfântul Isaac Sirul. În 
stare de rugăciune, mintea se scufundă în abisul înţelesurilor dumnezeieşti, dialoghează 
cu Dumnezeu, într-o bucurie sau beţie a luminii, inefabilă. Ea devine astfel necoloră, 
neîmpărțită, fără formă, fără chip, meditând la Dumnezeu. Ea "pătimeşte" în sine 
întipărirea frumuseţii mai presus de fire şi atotnegrăită. Ea se transcende pe sine, într-un 
act de totală dragoste şi dăruire lui Dumnezeu. Mintea este răpită şi se scufundă într-un 
adânc al minunării şi uimirii, ce o umple de o vedere fericită, în "noaptea mistică”. 
Aceasta este treapta cea mai înaltă de apofatism, trăită existenţial, deplin, în rugăciune. 

În rugăciunea desăvârşită, mintea "pătimeşte" identitatea desăvârşită cu 
Dumnezeu, după har şi descoperă tainele teologiei negrăite, sub forma unei neştiinţe 
totale, în sens de depăşire. 

Unirea minţii cu inima, împlinită în rugăciune, desemnează restaurarea naturii 
decăzute şi fragmentate a omului, redobândirea unităţii sale originare. Rugăciunea inimii 
este, în acest fel, o întoarcere în paradis, redobândirea stării primordiale de comuniune 
cu  Dumnezeu'(!. Mintea se cunoaşte pe sine, devenind transparentă, 
atotstrăvăzătoare şi atot-înainte-văzătoare. 

Rugătorul devine pe această treaptă "înger pământesc" şi "om ceresc", dobândind 
adevărata pacea a minţii. Mintea curățită devine ea însăşi "soare", "cer înstelat" slujind 
liturghia tainică a lumii. 

Dacă păcatul este considerat din punct de vedere spiritual şi ca o rupere a legăturii 
şi armoniei dintre minte şi inimă, dintre facultăţile raționale şi volitive cu cele afective, 
pe treptele ei cele mai înalte, rugăciunea restabileşte adevăratul raport dintre puterile 
spirituale ale ființei umane, ancorându-le în transcendent. 


Rugăciunea lui lisus 


O formă deosebită de rugăciune, o constituie pentru Răsăritul ortodox, 
rugăciunea lui lisus. 

Ea este cunoscută în spiritualitatea răsăriteană sub mai multe denumiri, fiecare 
exprimând anumite particularități ale sale. 

Se mai numeşte şi rugăciunea isihastă, pentru că a căpătat contur desăvârşit şi a 
fost cunoscută într-un mediu mult mai larg în secolul al XIV-lea, datorită controversei 
dintre călugării isihaşti, în frunte cu Sfântul Grigorie Palama şi scolastica apuseană, 
străină trăirii răsăritene şi reprezentată de călugărul Varlaam din Calabria. În Triadele 
sale împotriva lui Varlaam, Sfântul Grigorie Palama a fixat învăţătura, care ulterior va 


19 K. Ware, Rugăciunea lui lisus, Tesalonic, 1992, p. 40. 

deveni tradițională, definitorie pentru Răsăritul ortodox, privind necesitatea şi valoarea 
acestei rugăciuni pentru desăvârşirea creştină. 

Este cunoscută şi sub denumirea de rugăciunea minţii sau rugăciunea inimii 
deşi, pe treptele ei cele mai înalte ea este, de fapt, rugăciunea minţii coborâtă în inimă. 

Mistica intelectualistă a lui Evagrie Ponticul, în centrul căreia se afla ideea de 
curățire a minţii, pentru a se putea uni cu Dumnezeu, în stare de rugăciune a minţii, a 
primit un corectiv prin spiritualitatea Sfântului Macarie Egipteanul şi mai apoi a 
Sfântului Diadoh al Foticeii, care au arătat rolul deosebit al minţii, dar, în acelaşi timp, şi 
al inimii, în lucrarea de îndumnezeire a omului. "Rugăciunea minţii”, despre care 
vorbeşte Evagrie, devine, astfel, la ei, rugăciunea inimii. "Misticismului intelectualist" al 
lui Evagrie, Sfântul Macarie îi opune un "misticism al conştiinţei harului, al sensibilităţii 
dumnezeieşti", misticismul unei vieți deplin conştiente de experiența harului. La aceasta, 
Diadoh adaugă o spiritualitate ce angajează omul întreg, întreaga ființă umană'%?. 

Pe o altă treaptă, ea devine rugăciunea minţii în inimă sau rugăciunea minţii 
unită cu inima, pentru că doar unificată în sine însăşi şi coborâtă în adâncul de taină al 
ființei umane, acolo unde Hristos S-a sălăşluit prin Taina Sfântului Botez şi a luat chip 
prin practicarea virtuților, adică în inimă, rugăciunea devine cu adevărat lucrătoare şi 
conduce la o simţire şi o unire tot mai accentuată a celui ce se roagă cu Dumnezeu. 

Numirea de rugăciunea lui lisus evidenţiază aspectul ei cel mai important, nota 
ei definitorie, caracteristică, aceea de a fi centrată pe invocarea neîncetată a Numelui lui 
lisus. Denumirea aceasta este folosită prima dată de Sfântul loan Scărarul care, tot el a 
descris-o cel dintâi ca povoionorog Hpnoros evyi - rugăciunea lui lisus, 
monologistică sau concisă, constând dintr-o singură frază sau expresie!*. 

Aceste denumiri reprezintă nu numai distincţii de ordin terminologic, ci şi trepte 
către rugăciunea adevărată. Începând ca un act conştient de recunoaştere a păcătoşeniei 
proprii şi a măreției divine, ca o formă de dobândire a discernământului spiritual, 
rugăciunea înaintează pe calea minţii, pe care o restaurează în înțelesurile prime ale 
lucrurilor, în rațiunile lor prime, divine, pentru a se adânci apoi în inimă, de unde vine 
ajutorul lui Hristos, fixându-se asupra invocării neîncetate a "preasfântului Său nume". 
Umplându-se mereu de noi înţelesuri tot mai înalte, sensibilizându-se şi experiind în 
inimă bucuria prezenţei divine, rugăciunea conduce la unirea cu Hristos şi prin EI, cu 
Dumnezeu Treime. 

În această rugăciune, în acelaşi timp, hristologică şi trinitară, se află întreaga 
Scriptură, întregul ei mesaj, redus la esenţa sa fundamentală: mărturisirea măreției lui 
Hristos, a filiației Sale divine şi, deci, a Treimii; apoi, prăpastia căderii şi, în sfârşit, 
invocarea abisului milei divine. Această rugăciune răsună fără întrerupere în adâncul 
sufletului, ia ritmul respirației; numele lui Hristos este într-un fel “lipit” de respiraţie. 


'% Vladimir Lossky, The Vision of God, The Faith Press, 1966, p. 91. 
'% John Chryssavgis, Ascent to Heaven. The Theology of the Human Person according to Saint 
John of the Ladder, Brookline, Massachusetts, 1989, p. 245. 

Numele se înscrie (se gravează) în om; acesta se schimbă în numele lui Dumnezeu, în 


Hristos!%. 


Formularele rugăciunii lui lisus 


Formula completă a acestei rugăciuni este "Doamne, lisuse Hristoase, Fiul lui 
Dumnezeu, miluieşte-mă!" În spiritualitatea rusă, mai ales din secolul al XIX-lea, când 
s-a produs o renaştere în centrul căreia s-a aflat spiritualitatea isihastă, s-au adăugat la 
aceste cuvinte "pe mine păcătosul"”. 

Aceasta este formula completă, însă rostirea ei integrală sau fragmentară, vom vedea, 
depinde de treapta duhovnicească a celui ce o practică. 

Cu privire la metoda rostirii ei, "dumnezeieştii Părinui - spun Sfinți Calist şi 
Ignatie - nu ne-au predat toți, totdeauna, rugăciunea întreagă. Ci, unul întreagă, altul 
jumătate, al treilea, o parte, şi altul altfel, poate după puterea şi starea celui ce se 
roagă!%. 

Sfântul Marcu al Efesului explică astfel conținutul acestei rugăciuni: cuvintele 
însele din care s-a alcătuit rugăciunea - spune el - nu au fost inventate de Sfinți Părinți 
din proprie inițiativă şi de către ei înşişi, ci "ei şi-au luat punctele de plecare din însăşi 
dumnezeiasca Scriptură, de sus şi de la ucenicii de frunte (corifei al lui Hristos) sau, mai 
bine zis, le-au primit şi ni le-au transmis şi nouă ca pe o moştenire care a coborât şi la ei 
de la Părinţii”. Tot el explică astfel cuvintele rugăciunii: 

a) "Doamne" indică firea (Lui) dumnezeiască; sunt dezavuaţi cei ce cugetă că 
lisus este un simplu om; 

b) Prin "Iisuse", care indică umanitatea (Lui), sunt dați corbilor cei ce-L socotesc 
a fi numai Dumnezeu şi că a venit ca om doar prin închipuire (nălucire); 

c) "Hristoase", care conţine în sine cele două firi (ale Lui), face să înceteze pe cei 
ce, socotindu-L a fi amândouă (firile), sunt de părere că (acestea) constituie două 1pos- 
tasuri despărțite între ele; 

d) Iar prin "Fiul lui Dumnezeu" se închide gura celor ce cutează să introducă, în 
sens invers, un amestec al firilor, proclamând firea dumnezeiască, şi de aici şi pe cea 
omenească, ca (rămânând) neamestecate şi după unire. Astfel încât aceste patru rostiri 
sunt ca nişte cuvinte ale lui Dumnezeu şi săbii duhovniceşti care separă între două 
perechi de erezii opuse, între ele diametral opuse, dar deopotrivă cinstind hpsa de 
evlavie (necredinţa). 

e) lar pentru cei prunci în Hristos şi nedesăvârşiţi în virtute s-a predat şi adaosul 
foarte potrivit: "miluieşte-mă", care îi arată (pe aceştia) cunoscându-şi măsurile proprii, 
şi având nevoie de multă milă de la Dumnezeu, imitând poate pe orbul acela care, dorind 
să vadă, striga către lisus care trecea pe lângă el : "Iisuse, miluieşte-mă" (Mc. 10, 47). 


'% Paul Evdokimov, L'Orthodoxie, Desclee de Bouwer, Paris, 1990, p. 114. 
'% A celor dintre monahi Calist şi Ignatie Xanthopol.... p. 110. 

£) iar alții, făcând ceva mai iubitor, aduc rostirea la plural şi rostesc rugăciunea 
astfel: "Doamne lisuse Hristoase, Fiul lui Dumnezeu, miluieşte-ne pe noi", ştiind (adică) 
pe de o parte că iubirea agapică e plinirea Legii şi a Proorocilor (Rom. 13,10; Mt. 22,40) 
- ca una ce conţine şi recapitulează în sine toată porunca şi făptuirea duhovnicească - iar 
pe de alta aducând în mod iubitor şi pe fraţi în comuniunea rugăciunii şi provocând 
astfel mai bine pe Dumnezeu spre milă, prin aceea că i se adresează lui Dumnezeu Însuşi 
în interes comun şi cere o milă comunitară, decât este dispusă dumnezeiască (Lui) milă 
să ne vină într-ajutor prin dreapta credință a dogmelor şi plinirea poruncilor, pe care 
ambele le-a arătat cuprinzându-le acest scurt stih al rugăciunii '%. 

Sfântul Grigorie Sinaitul ne recomandă să strigăm stăruitor cu mintea şi cu 
sufletul: “Doamne, lisuse Hristoase, miluieşte-mă!”. Pe urmă, spune el, pentru îngus- 
timea, osteneala şi greutatea lucrului, să ne mutăm mintea la cealaltă jumătate şi să 
zicem: “Fiul lui Dumnezeu, miluieşte-mă!” Fiecare din aceste părți ale rugăciunii trebuie 
spusă îndelung pentru ca mintea să se poată gândi la ele. 

Tot Sfântul Grigorie Sinaitul, referindu-se la modul cum trebuie să se zică 
rugăciunea, ne învață că, dintre Părinţi, unii o zic în întregime “Doamne, lisuse 
Hristoase, Fiul lui Dumnezeu, miluieşte-mă!”, iar alții pe jumătate, şi anume: “lisuse, 
Fiul lui Dumnezeu, miluieşte-mă!”, ceea ce este - spune el - mai uşor pentru neputința 
minţii. Căci aceasta "nu poate să zică în chip tainic, singură de la sine “Domnul lisus”, 
întru curăție şi în chip desăvârşit, decât în Duhul Sfânt (1 Cor. XII,3). Altfel, va face 
aceasta bâlbâindu-se ca un copil, neputând să o zică articulat”!0. 

În general, Părinţii filocalici ţin seama în recomandările lor privind tehnica sau 
metoda acestei invocări, de starea sau treapta duhovnicească a rugătorului. Sfinții Calist 
şi Ignatie ne spun că "cei înaintați şi desăvârşiți în Hristos se îndestulează cu gândirea 
fiecăruia din cuvintele "Doamne, lisuse Hristoase, Fiul lui Dumnezeu", uneori şi numai 
cu numele “lisus”, pe care şi-l întipăresc înăuntru şi-l îmbrăţişează cu lucrarea întreagă a 
rugăciunii, umplându-se, prin el, de o plăcere şi de o bucurie negrăită, care covârşeşte 
toată mintea, toată vederea şi tot auzul. Prin aceasta, ei, ajungând în afară de trup şi de 
lume, îşi închid simțurile prin darul şi harul dumnezeiesc şi, cuceriți de iubire ca de o 
beţie fericită, se curăţesc, se luminează şi se desăvârşesc ca unii ce oglindesc, de acum, 
în chip neînțeles, ca o arvună, harul mai presus de fire, fără început şi necreat al dum- 
nezeirii mai presus de ființă”!%. Cei progresaţi duhovniceşte se îndestulează, aşadar, cu 
singura pomenire şi cugetare a fiecărui dintre numirile lui Cuvântului lui Dumnezeu-Om 
şi prin aceasta se învrednicesc de răpiri, cunoştinţe şi descoperiri negrăite, în Duhul 
Sfânt. 

Pentru cei începători şi nedesăvârşiți în virtute, "prunci" duhovniceşti, Părinţii au 
legat de aceste cuvinte "izbăvitoare" ale rugăciunii, cuvântul "miluieşte-mă”. "Cel ce 


1% Sf. Marcu al Efesului, Explicarea cuvintelor rugăciunii lui lisus (Prezentare şi traducere de drd. 
Ioan I. Ică), în "Mitropolia Ardealului”, XXXII (1987), nr. 5, p. 38. 

'% Sfântul Grigorie Sinaitul, Ale aceluiaşi: despre felul cum trebuie să şadă la rugăciune cel ce se 
linişteşte, în Filocalia..., volumul VII, p. 186-187. 

'% A celor dintre monahi Calist şi Ignatie Xanthopol.... p. 117. 

zice lui Dumnezeu: "miluieşte-mă!", pe de o parte îşi recunoaşte propria neputinţă, iar pe 
de altă parte înalţă către ceruri un strigăt de nădejde. EI nu vorbeşte numai de păcat, ci şi 
de biruinţa acestuia. EI afirmă faptul că, în milostivirea slavei Sale, îl acceptă în ciuda 
păcatelor săvârşite şi-i cere ca el să se socotească iertat. Rugăciunea lui lisus conţine 
astfel nu numai un apel la pocăință, ci şi certitudinea iertării şi a mântuirii". "Mila lui 
Dumnezeu - spune Părintele Stăniloae - nu e numai un act exterior de dăruire a ceea ce | 
se cere de către cei ce au nevoie de cele cerute... Mila lui Dumnezeu nu e numai un gest 
exterior unit cu indiferența interioară, ci o participare lăuntrică la durerea acelora faţă de 
care are milă. E o adâncă taină în această privință a lui Dumnezeu de a participa la 
durerile făpturilor Sale... Dar tocmai participarea lui Dumnezeu la suferinţa făpturilor 
Lui Îl îndeamnă să le dăruiască ceea ce le lipseşte, adică să Se dăruiască pe Sine însuşi, 
şi dacă ele voiesc Să-L primească, prin aceasta să le vindece de durerile lor spirituale şi 
trupeşti de care suferă. Aşa a rânduit Dumnezeu să fie raportul între Sine şi făpturile 
Sale; nu un raport între Cel nesimţitor la durerile lor, care ştie doar teoretic, rațional, de 
viaţa lor concretă cu lipsurile care pot să se ivească în ea şi între făpturi ce suferă din 
lipsa comuniunii cu EI, ci un raport viu, patetic, vibrant al ambelor părți. Mila lui 
Dumnezeu e taina unui Dumnezeu viu, nu a unui Dumnezeu, încremenit în simţirea 
Bta 

Aceeaşi Părinţi Calist şi Ignatie Xanthopol consideră, însă, că este îngăduit şi 
începătorilor să se roage uneori cu toate cuvintele rugăciunii, alteori cu o parte a ei, dar 
"înăuntru inimii şi neîncetat" şi să nu schimbe des felul rugăciunii, ca nu cumva mintea, 
prin schimbarea şi mutarea lor deasă să se obişnuiască cu nestatornicia şi cu abaterea şi 
să pătimească, prin aceasta, o împrăştiere şi o rătăcire de la adevăratul sens al rugăciunii. 

Prin invocarea repetată şi conştientă a cuvintelor “Doamne, lisuse Hristoase, Fiul 
lui Dumnezeu”, mintea se întinde, se înalță în chip negrăit şi nematerial către Însuşi 
Mântuitorul lisus Hristos Cel pomenit. lar prin invocarea iertării şi ajutorului divin - 
“miluieşte-mă” - mintea se reîntoarce în sine însăşi, intră în adâncul de taine care este 
însuşi sufletul omenesc. 

Astfel, cel ce se nevoieşte în practica rugăciunii, ajunge la obişnuinţa de a se ruga 
nesilit, neîmprăştiat, curat şi adevărat. Ajunge la deprinderea ca mintea lui să stăruie în 
inimă şi să nu o introducă cu forțare sau fără luare aminte, ci să stăruie pururea în ea şi 
să se roage astfel neîncetat!!! 

În privinţa modului rostirii rugăciunii, Sfântul Grigorie Sinaitul ne spune că este 
bine a rosti rugăciunea cu gura, meditând, în acelaşi timp cu mintea la esenţa ei, şi 
aceasta, spune el, deoarece "uneori slăbeşte mintea a o grăi, lenevindu-se; iar alteori 
gura. De aceea trebuie să ne rugăm şi cu gura şi cu inima. Dar trebuie să o spunem 
liniştit şi fără zgomot, ca nu cumva glasul să tulbure simțirea şi atenția minții şi să le 
împiedice. Aceasta până ce mintea, obişnuindu-se cu lucrarea, va înainta în ea şi va lua 


'% K. Ware, op. cit., p. 26-27. 

119 Preot Prof. Dr. Dumitru Stăniloae, Spiritualitate şi comuniune în Liturghia ortodoxă, Editura 
Mitropoliei Olteniei, Craiova, 1986, p. 202-203. 

"A celor dintre monahi Calist şi Ignatie Xanthopol.... p. 117. 

putere de la Duhul să se roage în întregime şi cu putere. Atunci nu mai e de trebuinţă să 
se rostească cu gura, dar nici nu se mai poate. Atunci ajunge să se facă toată lucrarea 
numai cu mintea"!!?. 

Spiritualitatea ortodoxă face, astfel, o ierarhizare şi în ceea ce priveşte treptele sau 
gradele rugăciunii lui lisus, până la rugăciunea inimii, gradul sau înplinirea ei deplină. 
Există o formă orală sau vocală a ei, care are ca scop dezvoltarea uşurinței şi 
obişnuinţei de "adunare", de concentrare către interiorul fiinţei noastre şi, în acest fel, de 
interiorizare a cuvintelor ei. Pe o treaptă mai înaltă, ea trece de pe buze, în interior, în 
mintea noastră, curățită de patimi, devenind o meditare continuă la Mântuitorul lisus 
Hristos şi la lucrarea Sa de restaurare ontologică a fiinţei noastre. Împlinirea deplină a 
rugăciunii lui lisus este rugăciunea inimii, superioară rugăciunii mintale, rugăciune a 
întregii noastre ființe, a minţii unificată cu inima. Astfel, rugăciunea lui lisus intră în 
inimă, se uneşte cu respiraţia şi domină întreaga noastră personalitate. Omul însuşi 
devine o rugăciune neîncetată, o ființă orantă. Rugăciunea inimu, la cei desăvârşiți, ia 
forma unei rugăciuni mistice neîncetate, "odată ce contemplativul nu se mai forțează să 
se roage, iar rugăciunea există şi lucrează în el pentru că Duhul Sfânt se roagă în el'"?. 

Aşadar, rugăciunea lui lisus începe cu o fază orală sau vocală, ca o rugăciunea 
exterioară, rostită; se înalță către rugăciunea mintală, mult mai interioară; pentru a se 
adânci, a se cufunda în inimă, ca rugăciune a inimii, adevărata rugăciune ce poate con- 
duce spre unirea cu Dumnezeu. 

În privinţa numărului invocărilor, nu găsim o precizare clară în scrierile filocalice. 
Părinţii duhovniceşti se mulțumesc să ne recomande să o practicăm până când ajunge să 
se unească cu ritmul respirației. Mai pe larg vorbeşte, însă, despre aceasta lucrarea de 
profundă inspiraţie filocalică Pelerinul rus, în centrul căreia se află tocmai 
recomandarea şi metoda invocării numelui lui lisus. Pelerinul, un credincios simplu, 
auzind în biserică îndemnul de a ne ruga neîncetat (1 Tes. 5,17), primeşte sfat de la 
Părintele său să practice rugăciunea lui lisus, neîncetat. EI începe cu 3.000 de invocări 
pe zi, apoi ajunge la 6.000, iar apoi la 12.000. Practicând mai mult timp această 
rugăciune, pelerinul ajunge la rugăciunea continuă, neîncetată. 


Tehnica corporală sau metoda rugăciunii lui lisus 


Creştinismul depăşeşte toate celelalte concepții despre trup, prin valoarea 
deosebită pe care o acordă acestuia. Din temniță sau închisoare a sufletului, trupul 
devine în concepţia creştină, împreună colaborator al acestuia în lucrarea de mântuire, 
"templu al Duhului Sfânt". 

Rugăciunea implică funța umană în întregimea ei - trup şi suflet. Numai 
implicând activ trupul, rugăciunea poate aparţine cu adevărat omului în totalitatea sa. În 


'* Sfântul Grigorie Sinaitul, op. cit., p. 186-187. 
15 George A. Maloney $.J., Prayer of the Heart, Notre Dame, Indiana, 1981, p. 137. 

concepția biblică, ființa umană este un tot psiho-somatic şi nu un suflet încătuşat într-un 
trup de unde ar voi să se se elibereze. Fiinţa umană este constituită de unitatea integrală 
a sufletului şi a trupului. Trupul nu constituie un obstacol ce trebuie depăşit, un element 
material destinat descompunerii şi uitării, ci are un rol pozitiv în viața duhovnicească, 
fiind înzestrat cu energii specifice ce pot fi de mare folos în lucrarea rugăciunii! '*. 

Tehnica corporală se referă, în special, la postura exterioară, la controlul 
respirației, precum şi la explorarea interioară. 

În privinţa tehnicii sau a metodei corporale, trebuie precizat foarte clar că unii 
dintre Părinţii filocalici, deşi prezintă unele metode fizice, trupeşti, de înlestire a rugă- 
ciunii curate, a rugăciunii minții spre interioarul sufletului, nu le consideră o condiție 
absolut necesar, indispensabilă progresului spre rugăciunea inimii. Această metodă sau 
tehnică nu este un scop în sine, ci o lucrare auxiliară, menită să ajute omului să se adune. 
Ceea ce accentuează, însă aceşti scriitori duhovniceşti, în mod constant, este că scopul 
sau ţinta pe care o vizează ea este trezvia, paza minţii şi a inimii, nepătimirea, tăierea 
oricărui prilej şi posibilitate de pătrundere a ispitei din exterior, în sufletul omului. Dacă 
vorbesc totuşi despre această metodă "isihastă", se observă clar că o recomandă mai ales 
celor începători în această lucrare martirică de trezvie. 

Precizări mai în detaliu privind postura trupului şi ritmul respirației aflăm la 
Sfântul Grigorie Sinaitul şi la Nichifor din Singurătate. 

Sfântul Grigorie Sinaitul, părintele rugăciunii isihaste, dă în această privință, 
următoarea recomandare: "Şezând deci de dimineaţa pe un scaun ca de-o palmă, adună- 
ți mintea din partea conducătoare, în inimă, şi ţine-o în ea. Aplecându-te apoi cu încor- 
dare, ca să simţi durere în piept, în umeri şi în grumaj, strigă stăruitor cu mintea sau cu 
sufletul: "Doamne, lisuse Hristoase, miluieşte-mă!". Pe urmă, pentru îngustimea, 
osteneala şi greutatea lucrului, ca unul ce e făcut continuu (fiindcă cele trei cuvinte nu 
sunt o mâncare care se poate mânca continuu, iar cei ce Mă mănâncă pe Mine vor 
flămânzi încă” (Înţel. Sir. XXXIX, 21), mută-ţi mintea la cealaltă jumătate şi zi: “Fiul lui 
Dumnezeu, miluieşte-mă!”15. 

Autor al Metodei sfintei rugăciuni şi 
atenţiei — Me0o6og T1G 7pOO&v/0G Ka 1poooyog este considerat Sfântul Simeon 
Noul Teolog, această metodă fiind un rezumat al spiritualității sinaite, pe care Sfântul 
Simeon ar fi îndreptat-o spre isihasm!!€. 

Sfântul Simeon Noul Teolog, vorbind despre trei feluri de rugăciune, arată modul 
în care se poate ajunge la rugăciunea curată, ajutându-ne la această de această metodă 
corporală: "şezând într-o chilie liniştită şi într-un colţ retras, ia aminte să faci ceea ce îţi 
spun: Închide uşa şi ridică-ţi mintea de la tot ce e deşert sau vremelnic. Apoi întoarce-ţi 
partea de jos a obrazului tău, sau barba ta spre pieptul tău, ca să iei aminte, cu mintea ta 
şi cu ochii tăi sensibili la tine însuţi. Şi ține puțin şi respiraţia ta, ca să ţii şi mintea şi să 


'* K. Ware, op. cit., p. 43. 

"15 Sfântul Grigorie Sinaitul, op. cit., p. 186-187. 

''* Magistrand Ion I. Bria, Simţirea tainică a prezenței harului după Sfântul Simion Noul Teolog, în 
"Studii Teologice", an VIII (1956 , nr. 7-8, p. 479-480. 

afli locul unde este inima ta şi acolo să fie în întregime şi mintea ta. La început vei afla 
un întuneric şi o grosime de nestrăbătut. Dar stăruind şi făcând acest lucru ziua şi 
noaptea, vei afla, o minune, o bucurie nesfârşită. Căci îndată ce văzduhul ce se află în 
mijlocul inimii, vede ceea ce nu crede. Vede văzduhul ce se află în mijlocul inimii şi se 
vede pe sine în întregime luminoasă şi plină de puterea de deosebire. Şi de aci înainte, 
îndată ce mijeşte un gând, încă înainte de a se alcătui şi de a lua chip îl izgoneşte cu 
chemarea lui lisus Hristos şi-l face să se mistuie"!!7. 

Din ambele texte, se distinge clar rolul de accesoriu al acestei metode în 
itinerariul spiritual către adâncul fiinţei noastre, loc al prezenţei Duhului Sfânt. 


Puterea numelui lui lisus 


Rugăciunea lui lisus, prin conţinutul şi roadele ei, se află în centrul întregii 
spiritualități răsăritene, este "inima Ortodoxiei"!'€. Iar, în cadrul acesteia, locul esenţial îl 
ocupă invocarea sau pomenirea numelui Său. 

Paza inimii sau trezvia, spre care tinde rugătorul, se realizează prin pomenirea neîncetată 
a numelui lui lisus, prin care sunt îndepărtate toate ispitele. 

Spiritualitatea filocalică acordă o valoare şi un rol deosebit numelui lui lisus. Isihie 
Sinaitul vorbeşte despre "dulcele şi bunul nume al lui lisus"!!%, care aduce cu adevărat, 
pace sufletului şi golire de gânduri pătimaşe; Filotei Sinaitul ne spune că prin invocarea 
cu credință a "numelui sfânt şi prea cinstit al Domnului Lisus"!*, rugătorul află reazemul 
esențial, ajutorul fundamental în lucrarea sa. 

Prin invocarea neîncetată a lui Dumnezeu, ne curăţim inima noastră de "gândurile 
pătimaşe" şi izgonim pe vrăjmaşu spirituali din ea, ne vindecăm de "răul uitării şi cele ce 
izvorăsc din ea"!”!. Prin chemarea lui Dumnezeu, mintea primeşte o schimbare dum- 
nezeiească. 

Chemarea continuă a lui lisus nimiceşte nu numai patimile, ci şi lucrarea lor. În 
lipsa preasfântului şi preadulcelui nume, "totul se surpă în chip înfricoşat, mai bine zis, 


"17 Sfântul Simeon Noul Teolog, Metoda Sfintei rugăciuni şi atenţiuni..., p. 536-537. 

"5 Spidlik, op. cit., p. 3... Olivier Clement, în La priere de Jesus, arată că rugăciunea lui lisus, "piatra 
unghiulară" a spiritualităţii răsăritene, deşi a pătruns în medii occidentale largi, nu se bucură de o 
apreciere corectă. Astăzi, în Apus, spune autorul, există uneori tendința de a obiectiva această 
rugăciune, de a o asimila metodelor împrumutate din Orientul necreştin, precum dhikr-ul musulman, 
japa-yoga hindusă, nembutsu japonez, adică de a o izola de contextul ei eclesial şi de aspectul ei 
fundamental ascetic. Ea este privită mai ales ca o metodă sau tehnică individuală de progres spiritual şi 
de contact cu divinitatea, percepută şi aceasta diferit. 

Ruptă, însă, de contextul ei ascetic şi eclesial, rugăciunea lui lisus îşi pierde valoarea ei, devenind o 
tehnică la îndemâna tuturor, dar neducând la adevăratul ei sens, la adevărata ei finalitate. 

' Isihie Sinaitul, op. cit., p. 88. 

'% Ibidem, p. 108. 

' Ibidem, p. 66. 


128 


zi 3 Ss . 122 A A 
nimic nu mai avem din cele ce ne sunt de folos" ““, iar avându-l pe acesta în suflet, "tot 
pi 


ce ne este potrivnic se depărtează, nici un bine nu ne mai lipseşte şi nimic nu ne este cu 
neputinţă"!?. 

Chemarea, invocarea sau pomenirea Numelui Domnului este "lucrare 
înfricoşătoare şi prea cinstită, mai presus de orice nume şi lucrare"!"%, "născătoare de 
lumină şi desfătare, ce nu se poate învăţa decât prin experiență"!%. 

Precum fără corabie nu se poate trece marea, tot la fel, fără rugăciunea şi 
chemarea neîncetată a lui lisus, "nu este cu putință a izgoni momeala gândului rău". 
Numele lui lisus "biciuieşte pe vrăjmaşi". Chemarea lui lisus preface în cenuşă amăgirile 
drăceşti, nepermiţându-le "să-şi arate minţii în oglinda cugetări, nici începutul intrării, 
pe care unii o numesc momeală, nici vreun chip oarecare şi nici să grăiască niscai 
cuvinte în inimă"!”. Numele lui lisus opreşte orice ispită, orice "chip drăcesc” să 
pătrundă în planul conştiinţei, nimicindu-l încă din starea de momeală sau chiar şi mai 
mult, de "cuvânt interior". Numele Domnului nostru lisus Hristos, coborând în adâncul 
inimii, "smereşte pe balaurul care stăpâneşte pe întinderile ei”!%. 

Prin aducerea aminte continuă a numelui lui lisus, se curăță văzduhul inimii şi al 
minţii de nourii întunecoşi şi de vânturile duhurilor răutăţii. În acest orizont curăţit de 
patimă şi păcat, străluceşte lumina dumnezeiască a lui lisus. Această pomenire a 
Domnului lisus întoarce sufletul la strălucirea sa firească, dă inimii formă dumnezeiască, 
naşte în mintea rugătorului o "anumită stare dumnezeiască"!”. Numele lui lisus, strigat 
cu curăție în adâncul inimii, e un izvor nesecat din care izvorăsc cu prisosință toate 
bunătăţile “0. 

Filotei Sinaitul ne spune că "pomenirea bucuroasă a lui Dumnezeu, adică a lui 
lisus, obişnuieşte să împrăştie cu iuţimea inimii şi cu încruntarea mântuitoare toate 
vrăjile gândurilor, înțelesurile, cuvintele, nălucirile, chipurile întunecoase şi, simplu 
vorbind, toate mijloacele prin care luptă cu aprindere atotpierzătorul, căutând să înghită 
sufletele. Iar lisus cel chemat le arde pe toate cu uşurinţă, căci în nimic altceva nu se află 
mântuirea noastră decât în lisus Hristos. Numele Domnului Hristos, chemat neîncetat, 
ne uşurează de toate greutăţile şi, cu vremea, când ne obişnuim şi ne îndulcim cu el, 
ajungem să cunoaştem prin cercare că acest lucru nu e cu neputinţă, nici greu, ci cu 


putinţă şi uşori”!. 


* A celor dintre monahi Calist şi Ignatie Xanthopol..., p. 31-32. 

* Ibidem. 

Ibidem. 

* Isihie Sinaitul, op. cit., p. 79. 

* bidem, p. 92. 

” Ibidem, p. 102. 

* A celor dintre monahi Calist şi Ignatie Xanthopol..., p. 110. 

” Isihie Sinaitul, op. cit., p. 80-81. 

* A celor dintre monahi Calist şi Ignatie Xanthopol..., p. 27. 

" Din viaţa Sfântului Grigorie, arhiepiscopul Salonicului..., p. 550. 

Numele lui lisus este numen praesens, Dumnezeu este cu noi, Emanuel. 


Invocarea Sa prelungeşte Întruparea Sa în fiinţa noastră'?. Numele Lui devine "temelia 


A Ma d AS Si A, Atta 133 E ei 
ontologică a rugăciunii, substanța ei, puterea, îndreptățirea ei". EI face simțită 

prezența lui lisus în viaţa noastră, o prezență lucrătoare prin dragoste ”. 

Numele lui lisus, aflat în centrul rugăciunii către EI, devine "o cheie mistică a 
lumii, un instrument al ofrandei tainice a tuturor lucrurilor şi a tuturor ființelor, pecetea 


Sag s 135 
dumnezeiască pe această lume" -”. 


Darul rugăciunii 


Pe treapta ei cea mai înaltă, rugăciunea este trăită ca un dar cu care Dumnezeu 
binecuvintează viaţa contemplativului. Viaţa lor însăşi, o respirație în Duhul Sfânt, 
devine o rugăciune neîncetată. 

Acest dar, această harismă excepțională este întâlnită la puţini dintre Părinţii 
duhovniceşti. La aceştia, rugăciunea lui lisus devine spontană, continuă, o stare 
supranaturală, în marginile existenţei umane potențată de lucrarea desăvârşitoare a 
harului divin. La această "elită" duhovnicească, rugăciunea devine stilul sau ritmul vieţii 
însăşi; ei devin rugăciune. Întreaga lor viaţă este o permanentă cugetare, o permanentă 
trăire a comuniunii cu Dumnezeu, Cel invocat în rugăciune. Chiar şi în somn, ei au 
mintea atentă la pomenirea lui Hristos. Nu numai stările lor conştiente, ci şi cele de 
veghe, constituie o rugăciune. 

Ascetica răsăriteană delimitează următoarele trepte, până la această stare: 

1) Evitarea lăcomiei de somn şi practicarea veghei scurte; 

2) Pătrunderea invocaţiei lui lisus în planul conştiinţei, în starea de aţipire, de 
veghe; 

3) Meditarea neîntreruptă la Dumnezeu; 

4) Etapa în care rugătorul este un veghetor, un achimit; el nu doarme aproape de 
loc; însăşi starea de somn capătă la el consistență spirituală, devine conştiinţă a prezenței 
lui Dumnezeu în viața sa. EI nu mai primeşte viziuni despre mundus imaginalis, pentru 
că el a dobândit darul străvederii în cele duhovniceşti, el este un înainte-văzător sau un 
vizionar, în adevăratul sens al cuvântului. 


'* Paul Evdokimov, op. cit., p. 115. 

'5 S. Bulgakov, Filosofia imena, Paris, Ymca Press, 1953, p 212, la Preot Prof. Dr. Dumitru Stăniloae, 
Spiritualitate şi comuniune..., p. 307. Foarte interesante şi de valoare sunt observaţiile făcute de 
Tomas Spidlik, cu privire la justa valoare a invocării numelui lui lisus. Cinstirea numelui lui Iisus este - 
spune el - rezultatul unei conştientizări a sentimentului creştin, fiind asociat în general ascezei. Trebuie, 
însă, evitată greşeala unor călugări ruşi, în frunte cu S. Bulgakov, numiţi "idolatri ai numelui", care, în 
1912-1913 au tulburat Biserica rusă, prin doctrina despre o aşa-zisă putere dinamică şi cvasi- 
sacramentală a numelui lui Dumnezeu. 

15 George A. Maloney S$. J., op. cit., p. 146. 

'5 K. Ware, op. cit., p. 70. 

Darul rugăciunii este însoțit de unele semne sau fenomene spirituale deosebite, 
extraordinare. 


Căldura şi lacrimile din rugăciune, lumina şi vedeniile. 


Părinții vorbesc de unele fenomene, de natură sufletească, ce însoțesc uneori 
treptele superioare de rugăciune, dintre care căldura, din care izvorăsc lacrimile şi 
vedeniile sau descoperirile, extazul sau răpirile, pe care sufletul le are în starea de 
rugăciune desăvârşită. 

Căldura este considerată, în general, o roadă a rugăciunii curate şi neîmprăştiate. 
Ea izvorăşte din dragoste şi duce la extaz. Autorii duhovniceşti ai Filocaliei disting o 
căldură iniţială sau începătoare, care se iveşte la începutul rugăciunii, din osteneală şi 
o căldură ce izvorăşte din rugăciunea desăvârşită şi se topeşte în râul lacrimilor. 

Cea dintâi este mai mult un efect al lucrării ascetice şi a ostenelii în rugăciune. 
Căldura ce izvorăşte din rugăciunea desăvârşită în inimă - spun Sfinți Calist şi Ignatie 
Xanthopol - "e focul pe care lisus Hristos a venit să-l arunce pe pământurile inimii 
noastre care mai înainte erau purtătoare de mărăcinii patimilor, iar acum sunt, prin har, 
purtătoare de Duh..."!%. Această rugăciune - spun ei - topeşte în chip negrăit tot ceea ce 
împiedică rugăciunea cea dintâi să se facă rugăciune desăvârşit curată!“. 

loan Carpatinul vorbeşte chiar despre "focul rugăciunilor către Dumnezeu", iar 
Sfântul loan Casianul vorbeşte despre o anume "rugăciune de foc", ca expresie a 
dragostei depline faţă de Dumnezeu. Aceasta este experierea inefabilă a lui Dumnezeu, 
stare ce depăşeşte orice sentiment omenesc şi nu poate fi surprinsă cu ajutorul 
cuvintelor. Ea este, mai degrabă, o experiere a luminii dumnezeieşti, în suflet. 

Sfântul Simeon Noul Teolog, teologul prin excelență al simțirii harului, îl 
consideră pe Dumnezeu "foc", iar sufletul fiecăruia dintre noi - o "candelă", care se 
împărtăşeşte de focul divin, pe măsura eforturilor sale“. 

Părinții spun că din această căldură suprafirească, roadă a intensității lucrării 
Duhului Sfânt asupra sufletului ce se roagă, izvorăsc lacrimile. Sfântul Simeon, 
considerându-l pe Dumnezeu soare sau foc duhovnicesc, în lumea celor necreate, arată 
şi raportul dintre EI şi firea creată. Căldura rugăciunii naşte foc - spune el - iar focul 
iarăşi căldura şi din amândouă se aprinde flacăra, izvorul lacrimilor. De fapt, flacăra o 


'5 A celor dintre monahi Calist şi Ignatie Xanthopol..., p. 123. 

' Ibidem. 

15 Diac. Asist. loan I. Ică, "Catehezele" Sfântului Simeon Noul Teolog - un program de înnoire 
duhovnicească a Bisericii Ortodoxe. Duhul Sfânt - cheia Scripturii şi a vieţii creştine autentice. 
Catehezele 24 şi 33 (traducere şi prezentare), în "Mitropolia Ardealului", an XXXIV (1989), nr. 6, p. 
ŢI 

odrăsc şiroaiele, iar şiroaiele nasc flacără. Din această flacără, rod al lucrării harice, se 
nasc "lacrimile dorului de Dumnezeu"!*%, care dau sufletului "o dulceaţă negrăită"!. 

Plânsul duhovnicesc este, la Sfinţii Părinţi, expresia unei minți şi a unui suflet 
restaurate în starea de curăție şi reajunse la "simțirea înțelegătoare". Este "străpungerea 
inimii, cu durerea sufletului, cu mărturisirea greşelilor, cu suspiune nevăzute"!*!. 

Plânsul - aflăm de la Sfântul Simeon Noul Teolog - este îndoit în lucrările lui. 
Unul este ca "apa", care stinge prin lacrimi văpaia patimilor şi curăţeşte sufletul de 
întinăciunea pricinuită de ele. Superior acestuia este unul ca "focul", care face viu, care 
reaprinde şi încălzeşte şi face înfocată inima şi o înflăcărează de dragostea şi de dorul lui 
Dumnezeu”. La fel, Sfântul loan Scărarul vorbeşte despre un plâns, natural care 
izvorăşte, de la fire şi unul duhovnicesc sau plânsul neîncetat după Dumnezeu, care ne 
scuteşte de plânsul veşnic!*. 

Cel ce a ajuns la darul plânsului duhovnicesc, spune Petru Damaschinul, "se face 
întărit ca o stâncă şi nu mai e clintit de nici un vânt sau val al vieţii, ci e pururea la fel, în 
prisosinţă şi în lipsă, în bună stare, în cinste şi în ocară... El cunoaşte cu bună pătrundere 
că toate trec, şi cele dulci şi cele dureroase şi că viaţa aceasta este cale spre veacul viitor 
şi că chiar dacă nu vrem noi, se fac cele ce se fac şi în zadar ne tulburăm şi ne păgubim 
de cununa răbdării şi ne arătăm potrivnici voii lui Dumnezeu, fiindcă toate câte le face 
Dumnezeu, sunt foarte bune şi noi suntem neştiutori”!*. Acest plâns rodeşte în lacrimi. 

În trăirea şi simţirea duhovnicească a Părinților filocalici, lacrimile sunt de mai 
multe feluri, după izvorul sau geneza lor. Există lacrimi fireşti sau naturale, ca un mod 
de manifestare a sentimentelor fireşti, umane, şi există lacrimi duhovniceşti, expresie a 
vieții duhovniceşti îmbunătățite. 

În mod fundamental, darul lacrimilor este legat de smerita cugetare, căci, spune 
Cuviosul Nichita, "este cu neputinţă să-şi deschidă cineva izvorul lacrimilor, fără o 
adâncă smerită cugetare"!%$. 

Sfântul loan Scărarul învaţă că lacrimile pot proveni de la fire, dintr-un necaz potrivnic, 
din lăudare, din slavă deşartă, din curvie, din dragoste, din aducere aminte de moarte!*€. 

Potrivit Sfântului Simeon, plânsului îi premerge smerenia şi îi urmează o bucurie şi o 
veselie negrăite. Acestei bucurii îi urmează nădejdea, care face încredințarea după 


A 7 ă Pta i 
mântuire mai puternică i 


* Sfântul Simeon Noul Teolog, Imnele iubirii dumnezeieşti, în Pr. Prof. Dr. Dumitru Stăniloae, 
Studii de teologie dogmatică ortodoxă, Editura Mitropoliei Olteniei, Craiova, 1990, p. 508. 

“ Ibidem, p. 509. 

" Evagrie Ponticul, op. cit., p. 109. 

* Sfântul Simeon Noul Teolog, Cele 225 de capete teologice şi practice..., p. 64. 

* Sfântul loan Scărarul, op. cit., p. 172. 

ii Învățăturile duhovniceşti ale Sfântului Petru Damaschin..., p. 54. 

“ Cuviosul Nichita Stithatul, op. cit., p. 275. 

“Sfântul Ioan Scărarul, op. cit., p. 174. 

“Sfântul Simeon Noul Teolog, op. cit., p. 174. 

Cuviosul Nichita consideră că organul din care izvorăsc lacrimile este "simţirea 
înțelegătoare". Această expresie are, la Părinții îmbunătăţiți o valoare şi semnificație 
profundă. Ea echivalează, oarecum cu mintea curățită de orice reprezentare sau 
închipuire. Ea se foloseşte mai ales atunci când este vorba de rugăciunea desăvârşită. 
"Simţirea înţelegătoare" este mintea curăţită de orice gând şi coborâtă în inimă, în 
continua meditare la numele lui lisus. Simţirea înţelegătoare nu se referă la înţelegerea 
teoretică, rece, obiectivă, nici la cunoaşterea discursivă, logică, ci este o conştiinţă şi 
totodată o simțire a prezenței lui Dumnezeu. Curgerea lacrimilor aduce "simţirii 
înțelegătoare" uneori amărăciune şi durere; alteori veselie şi bucurie. Când ne curăţim 
prin pocăință de veninul şi de întinăciunea păcatului, simțim mai mult greutate, 
amărăciune şi durere. Dar când ne-am curățit prin lacrimi şi am fost eliberați de patimi, 
experiem, sub mângâierea Duhului Sfânt, bucuria şi dulceața de negrăit, pe care o pro- 
voacă lacrimile de umilinţă". 

Sfântul Isaac Sirul vorbeşte de " lacrimi care ard" şi de "lacrimi care îngraşă". 
Cele care ard sunt lacrimi de străpungere, de pocăință. Ele usucă şi ard trupul. 
"Lacrimile din rugăciunea ta - spune Sfântul loan Scărarul - sunt un semn al milei lui 
Dumnezeu, cu care s-a învrednicit sufletul tău în pocăinţa lui şi că a fost primită şi că a 
început să intre prin lacrimi în câmpia curăţeniei. Căci ochii nu pot vărsa lacrimi de nu 
vor fi înlăturate gândurile cele trecătoare"! Aceste lacrimi izvorăsc mai mult din frica 
de Dumnezeu şi de pedepsele pentru păcatele noastre, din frica de moarte şi de judecata 
la care vom fi supuşi după moarte. 

Ele sunt un al doilea botez curăţitor al sufletului, o prelungire în viața noastră a 
apelor purificatoare ale Botezului. Efectul acestor lacrimi este asemănător cu cel al apei 
baptismale, în care se dizolvă împietrirea sufletului şi prin care materia se spiritu- 
alizează, se pnevmatizează. De aceea, Sfântul Grigorie Palama nu întâmplător consideră 
botezul lacrimilor mai dureros decât Taina Sfântului Botez, dar nu mai mic decât acesta, 
ci dimpotrivă, mai mare. Dacă primul Botez şterge păcatele săvârşite, fără a da puterea 
de a nu mai păcătui, botezul lacrimilor de umilință şterge şi păcatele săvârşite de la 
Botez. 

Sfântul loan Scărarul consideră rugăciunea "maica lacrimilor şi fiica lor 
deoarece adevărata rugăciune este legată de sentimentul de păcătoşenie, pe de o parte, de 
nimicnicia ființei umane. Acestea sunt lacrimile curățitoare, de pocăință, ce stau la baza 
plânsului duhovnicesc şi a rugăciunii curate. Dar, legată de smerita cugetare, rugăciunea 
curată se naşte din lacrimi şi rodeşte lacrimi, se naşte din lacrimile de pocăință ale 
sufletului nostru şi rodeşte lacrimile duhovniceşti mântuitoare, rod al Duhului Sfânt, căci 
lacrimile însoțite de pocăință sunt - potrivit Sfântului Simeon - semnul vizitei şi 
ajutorului duhovnicesc. 


"150 


'% Cuviosul Nichita Stithatul, op. cit., p. 241. 
'* Sfântul loan Scărarul, op. cit., p. 185. 
'% Ibidem, p. 403. 

Cele care îngraşă curg nesilit, de la sine, şi înfrumuseţează şi îngraşă trupul şi duc 
la ţara bucuriei. Ele nu mai sunt lacrimi de teamă, de frică, lacrimi izvorâte din frica de 
pedeapsă, lacrimi de robi, ci lacrimi de aleşi ai lui Dumnezeu, lacrimi de bucurie, care 
hrănesc şi înmiresmează viața duhovnicească a rugătorului. 

Lacrimile de pocăință, curăţitoare, devin, astfel, pe treptele superioare ale 
rugăciunii, lacrimi de bucurie, de copleşire, de smerenie în fața măreției şi bunătății 
divine. 

Lacrimile duhovniceşti sunt, astfel, expresia rugăciunii interioare, făcută cu 
participarea întregii noastre ființe. Ele mărturisesc despre un suflet curățit de păcate şi 
patimi, devenit transparent lucrării harului divin. De aceea, în spiritualitatea ortodoxă, 
"darul lacrimilor” - donum lacrimarum - este legat de darul discernământului 
duhovnicesc şi al rugăciunii curate. Sfântul Grigorie Palama arată valoarea deosebită a 
lacrimilor duhovniceşti în atingerea rugăciunii desăvârşite, spunând că aceste lacrimi 
iubitoare de Dumnezeu "întraripează rugăciunea, luminează ochii minţii, păstrează harul 
Botezului, iar dacă se pierde, îl readuce"!%!. 

Sfântul Isaac vorbeşte despre un anume progres sau urcuş duhovnicesc real, prin 
lacrimi. Iniţial, expresie a pocăinţei sufleteşti, lacrimile devin apoi lacrimi de mulțumire, 
de recunoştinţă şi smerenie şi se prelungesc, în cei dăruiți astfel de Dumnezeu, în lacrimi 
harismatice. Acest progres este abia sesizabil, la început, pentru ca apoi să se ajungă la 
lacrimile sufleteşti neîncetate, premergătoare ale vederii tainelor lui Dumnezeu. 

Sfântul Simeon Noul Teolog închină versuri de o frumuseţe artistică şi spirituală 
deosebită acestui dar sau harisme, caracteristică vieții duhovniceşti îmbunătățite. EI 
recomandă tuturor renunţarea la toţi şi la toate cele lumegşti, pentru dobândirea "plânsului 
fericit", arătând că numai acest plâns "de fiecare zi", care este mai dulce decât orice 
mâncare şi băutură, care dă cunoştinţa celor ce curg şi stau şi care desparte de lumea 
întreagă, le izbuteşte pe toate. Acest plâns duhovnicesc, fericit, de fiecare clipă, spală 
ochii spirituali ai inimii şi duce la vederea strălucirii luminii dumnezeieşti ”. 

Acest plâns dă naştere la "ploi de lacrimi”, la "râuri de lacrimi", lacrimi de 
pocăință, de curățire, de dor, de mântuire, ce curăță întunericul minţii, dăruindu-i 
limpezime şi transparență în viața duhovnicească. Aceste "ploi de lacrimi" aprind dorul 
de Dumnezeu, care, pe cei duhovniceşti îi preschimbă, îi face strălucitori, în "beţia 
luminii", cum numeşte Sfântul Simeon această stare fericită! %. 

Răpirea sau starea extatică în rugăciune, este o lucrare cu totul excepțională 
prin care Dumnezeu învredniceşte pe puţini dintre cei ce au ajuns la rugăciunea 
desăvârşită, la rugăciunea de după rugăciune, să fie răpiți în adâncul îndumnezeitor sau 
în abisul tainelor divine, la vederea luminii dumnezeieşti necreate. 

Rugăciunea sau extazul sunt specifice "rugăciunii mai presus de orice lărgime" 
sau "rugăciunii de după rugăciune", de care vorbesc Părinţii filocalici. Extazul reprezintă 


'* Sfântul Grigorie Palama, Cuvânt pentru cei ce se liniştesc cu evlavie. Al doilea din cele din urmă. 
Despre rugăciune, în Filocalia... volumul VII, p. 247-248. 

'* Sfântul Simeon Noul Teolog, Imnele iubirii dumnezeieşti..., p. 348 şi 628. 

'* Idem, Metoda Sfintei rugăciuni şi atenţiuni..., p.508. 

o stare cu totul de excepție, în care mintea cercetează adâncurile lui Dumnezeu şi caută 
să guste "prea dulcea băutură a vederii (a contemplării)'**. 

Părinţii spun că el se produce rar, atunci când mintea vorbeşte cu Dumnezeu şi se 
roagă ca un fiu cu un Tată prea iubitor, copleşită şi uimită de prezenţa divină. Atunci 
mintea, înălțându-se, în chip tainic, mai presus de lume, în contemplarea descoperirilor 
şi desăvârşirilor dumnezeieşti, se opreşte cu adevărat din lucrarea sa, se îndulceşte şi se 


i A .155 ŞI tari pe a iai 5) ERE 
odihneşte în pacea Duhului *. Am văzut că Părinții numesc această stare "golul minţii”, 


"odihna minţii", "moartea mistică a minții”. 

Mintea, în această stare, se află în afară de trup, de lume şi, devenind imaterială, 
contemplă sensurile şi rațiunile divine, pe care Dumnezeu va vrea să le descopere. 
Sufletul, în stare extatică, se află sub lucrarea exclusivă a Duhului Sfânt. Lepădându-se 
cu desăvârşire de cele materiale şi fiind în stare de totală nepătimire, ocupat în întregime 
cu rugăciunea, sufletul nu mai vine jos când vrea, o dată ce se află deasupra zidirii, ci 
când va socoti că e drept Cel ce poartă toate ale noastre cu cumpănă şi cu măsură *. 

Această stare de rugăciune neîncetată, extatică, este numită de Părinţii filocalici 
"liturghia tainică a minţii”, "slujba sfântă cea de taină a minţii”"””. Sufletul însuşi devine 
"biserică a lui Dumnezeu", "templu al Duhului Sfânt". 

Rugăciunea însăşi se întrerupe, iar mintea e prinsă şi scufundată în uimirea răpirii, 

uitând de dorinţa din cererea sa. Mişcările ei se botează în beţia adâncă a dumnezeirii, în 
afară de lume. 
Semnele extazului adevărat, ale acestei "beți duhovniceşti”, potrivit Sfântului Isaac 
Sirul, sunt: "fața omului se face ca de foc şi plină de farmec şi trupul lui se încălzeşte. 
Frica şi temerea se îndepărtează de la el şi îşi iese din sine (intră în extaz). Puterea ce 
ține mintea adunată pleacă de la el şi se face ca un ieşit din minți. Moartea înfricoşătoare 
o socoteşte bucurie şi niciodată vederea minţii lui nu află vreo întrerupere în înțelegerea 
tainelor cereşti, iar nefiind de faţă, vorbeşte ca fiind de faţă, fără să fie văzut de cineva. 
Cunoştinţa şi vederea lui naturală încetează şi nu-şi simte în chip trupesc mişcarea lui, 
care se mişcă între lucruri. Chiar dacă face ceva, nu o simte aceasta deloc, ca unul ce are 
mintea înălţată în vedere. Şi cugetarea lui parcă e îndreptată pururea spre altcineva"!*5. 

Uneori, în starea de "rugăciune de după rugăciune", ca o manifestare a extazului 
rugătorului i se descoperă lumina dumnezeiască necreată. Şi aceasta este o manifestare 
de excepție a dragostei divine faţă de firea umană limitată, prin care aceasta este poten- 
țată până la a sesiza şi a experia lumina dumnezeiască. Teologii şi trăitorii acestei stări, 
care au descris în puține, dar profunde cuvinte, experienţele lor duhovniceşti, pot fi 
consideraţi Sfântul Simeon Noul Teolog şi Sfântul Grigorie Palama. Ei au subliniat 
"esența luminoasă a lui Dumnezeu şi manifestarea Persoanelor treimice Însele prin 


'* Cuviosul Nichita Stithatul, op. cit., p. 288-289. 

15 Calist Catafygiotul, Despre unirea dumnezeiască şi viaţa contemplativă, în Filocalia..., volumul 
VIII, p. 484. 

'5 [lie Ecdicul, op. cit., p. 333. 

'57 Sfântul Grigorie Sinaitul, op. cit., p. 131-132. 

'5 Sfântul Isaac Sirul, op. cit., p. 137. 

lumina văzută de cei curaţi cu inima"!*?. Această lumină este "iradierea zâmbitoare a 
dragostei divine, trăită în formă mai intensă în clipele de ațintire extatică spre Dumne- 
zeun!%, 

Sfântul Simeon Noul Teolog caracterizează astfel această lumină iubitoare sau 
iubire luminoasă: 

"Ea e desfătare şi bucurie, blândeţe şi pace, 

milă fără număr, abis de înduioşare, 

nevăzutul văzut, neîncăputul încăput, 

neatinsul, nepipăitul, prins de mintea mea 

Sesizarea şi simțirea sau experierea luminii dumnezeieşti, "nu este un produs al 
simţurilor, odată ce nu se vede cu ele, nici un produs intelectual, odată ce se ajunge la ea 
prin suprimarea oricărei activități intelectuale, nici o închipuire, pentru că aceasta este un 
produs noetic şi nu s-ar cere pentru a o vedea desăvârşire morală. În special, ea nu este 
ceva sensibil şi deci material, ci ceva spiritual sau duhovnicesc şi se vede printr-un simţ 
spiritual!?. 

Asemeni Sfântului Simeon Noul Teolog, Sfântul Grigorie Palama subliniază 
ideea că la această unire cu Dumnezeu şi vedere a luminii dumnezeieşti se ajunge prin 
asceză îndelungată, prin efortul de a ne desăvârși şi sfinți viaţa. Lumina dumnezeiească 
nu este experiată prin intermediul silogismelor, analogiilor, comparațiilor sau deducțiilor 
raționale, ci numai prin voinţa noastră de a se asemăna cu Dumnezeu, răsplătită cu acest 
dar şi aceasta deoarece "contemplarea adevărului nu stă la capătul ştiinţei, ci al 
sfințeniei, iar aceasta încă nu se dobândeşte prin mijloace ştiinţifice, ci prin fapte şi 


viaţă"! 

Această lumină - învață Sfântul Grigorie Palama - este strălucire şi har 
dumnezeiesc, văzută nevăzut şi cunoscută neînțeles, numai prin experiență“. Unirea cu 
Dumnezeu în lumină întrece puterea de cugetare omenească. Ea este mai presus chiar de 
orice numire: unire, vedere, simţire, cunoştinţă, luminare şi este numită cu aceste 
denumiri doar în sens de depăşire. Ea se experiază pe treptele cele mai înalte ale 
rugăciunii, ca o lucrare a harului Duhului Sfânt. Ea este o "înţelegere mai presus de 
înțelegere" şi o "simţire mai presus de simţire"”. Cel ce o experiază devine el însuşi întreg 
lumină. Privindu-se pe sine, vede lumină, uitându-se la ceea ce priveşte, vede lumină; 


: - y . 2165 
puterea prin care vede fiind şi ea tot lumină -. 


” Pr. Prof. D. Stăniloae, Semnificaţia luminii dumnezeieşti în spiritualitatea şi cultul Bisericii 
Ortodoxe, în "Ortodoxia", an XXVIII (1976 „nr. 3-4, p. 443. 

“ Idem, Spiritualitatea ortodoxă. Ascetica şi mistica, EIBMBOR, Bucureşti, 1992, p. 280. 

“ Sfântul Simeon Noul Teolog, Imnele iubirii dumnezeieşti..., p. 413. 

“ Prof. Dr. D. Stăniloae, Calea spre lumina dumnezeiască la Sfântul Grigorie Palama, în "Anuarul 
Academiei Teologice Andreiene", an VI (1929-1930) , p. 70. 

S Ibidem, p. 68-69. 

“dem, Viaţa şi învăţătura Sfântului Grigorie Palama, cu patru tratate traduse. Ediţia a doua cu o 
prefaţă revăzută de autor, Editura Scripta, Bucureşti, 1993, p. 54. 

“ Ibidem, p. 58. 

Sfântul Simeon Noul Teolog exprimă într-o formă poetică sublimă, modul în care 
este trăită această "beţie a luminii”, "adâncul fără fund al iubirii de oameni a lui 
Dumnezeu"! 

"Tarăşi îmi luminează lumina, iarăşi se arată limpede, 

iarăşi deschide cerurile, iarăşi sfâşie noaptea, 

iarăşi creează toate, iarăşi se arată singură, 

iarăşi mă scoate afară din toate cele văzute 

şi mă desparte de toate cele sensibile. 

Iarăşi Cel ce e mai presus de toate cerurile 

şi pe care nimeni dintre oameni nu L-a văzut vreodată, 

fără să deschidă cerurile, fără să sfâşie noaptea, 

fără să despartă văzduhul, nici să înlăture acoperământul casei, 

se află deodată întreg cu mine, nevrednicul, 

înăuntrul chiliei mele, înăuntrul minţii mele 

şi în mijlocul inimii mele, o taină înfricoşătoare! 

Rămânând toate cum sunt, lumina vine la mine 

şi mă ridică pe mine dincolo de toate 

şi fiind eu în mijlocul tuturor celor ce sunt, 

mă scoate în afara tuturor. 

Nu ştiu dacă şi cu trupul, dar sunt cu adevărat întreg 

acolo sus (Efeseni I1V,10), unde nu e decât lumină simplă 

pe care văzându-o, mă fac simplu prin nerăutate"!“. 

Pentru Sfântul Simeon, lumina dumnezeiască "înseamnă o întâlnire cu 
Dumnezeu, fie că omul e cel care urcă spre Dumnezeu, fie că e Cel care pogoară spre 
om"!*. Ea are caracterul unei comuniuni existenţiale!%. 

Sfântul Grigorie Palama, cel care a transcris în limbajul tehnic al teologiei 
creştine această experiență mistică spune că cel ajuns la lumina aceasta, vede şi nu vede, 
cunoaşte şi nu cunoaşte, "vede şi lucrează în chip mai înalt decât omeneşte, ca unul ce a 
ajuns mai înalt decât omul şi dumnezeu prin har şi este unit cu Dumnezeu şi prin 
Dumnezeu vede pe Dumnezeu". 

Tot Sfântul Grigorie Palama este cel ce sintetizează învățătura filocalică, privind 
adevăratele sau falsele fotofanii. Părinții încercaţi sunt sceptici în privinţa vedeniilor în 
rugăciune, a teofaniilor sau fotofaniilor, recomandând ucenicilor lor să le respingă, ca 
fiind cel mai adesea de la diavol. Chiar şi cele adevărate nu pot fi cunoscute decât prin 


1% Sfântul Simeon Noul Teolog, Imnele iubirii dumnezeieşti, p. 480. 

'% Ibidem, p. 582. 

'% Vladimir Lossky, Vederea lui Dumnezeu, în româneşte de Maria Cornelia Oros. Studiu introductiv 
diac. loan I. Ică jr., Editura Deisis, Sibiu, 1995, p. 131. 

' Ibidem, p. 136. 

cercetarea unui părinte care a dobândit darul discernământului sau al străvederii în cele 
spirituale!0. 

Sfântul Maxim Mărturisitorul descrie astfel adevărata răpire a minţi în lumina 
dumnezeiască: "mintea este răpită în avântul rugăciunii de lumina dumnezeiască şi 
nemărginită şi nu se mai simte nici pe sine nici altceva din cele ce sunt, decât numai pe 
Cel ce lucrează în ea prin dragoste această luminare. Atunci, mişcată fiind şi în jurul 
rațiunilor despre Dumnezeu, primeşte curate şi limpezi arătările cu privire la EI"!"!. 

Sfinții Calist şi Ignatie avertizează asupra calităților luminii dumnezeieşti şi a 
celei false, mincinoase, amăgitoare. Lumina drăcească este în chipul focului supus 
simţurilor, iar când o vede sufletul cumpătat şi curăţit, e dezgustat şi scârbit de ea. lar 
lumina bună a Celui bun este foarte plăcută şi curată şi când se arată, sfinţeşte şi umple 
sufletul de bucurie şi de seninătate şi-l face blând şi iubitor de oameni'?. 

Dacă Sfântul loan Scărarul ne cere să nu primim nici o nălucire ce se naşte în 
timpul rugăciunii, ca să nu suferim o ieşire din minți, Calist Angelicude adoptă o poziție 
de mijloc, recomandându-ne nici să o primim, dar nici să o lepădăm, ci să întrebăm pe 
cel ce are puterea să înveţe şi să afle adevărul. 

Poziția Bisericii răsăritene, spre deosebire de cea apuseană, cu privire la aceste 
apariţii sau vedenii, pe care sufletul le poate avea în stare de rugăciune, este cea expri- 
mată clar şi fără echivoc de Sfântul Simeon Noul Teolog: "Dacă în vreme ce te rogi, îţi 
vine vreo frică sau vreo lovitură, sau străluceşte vreo lumină, sau se întâmplă altceva, să 
nu te tulburi. Ci stăruie şi mai întins în rugăciune. Căci se iveşte vreo tulburare drăcească 
sau vreo frică sau vreo ieşire din sine (extaz), ca slăbind, să laşi rugăciunea şi ca, ajuns la 
un astfel de obicei, să te facă pradă lui. Dar dacă săvârşind rugăciunea, îți străluceşte 
vreo lumină cu neputinţă de tălmăcit şi sufletul ţi se umple de o bucurie negrăită şi de 
dorința celor mai înalte şi încep să-ți curgă lacrimile însoțite de pocăință, cunoaşte că 
aceasta este o vizită dumnezeiască şi un ajutor dumnezeiesc"!"*. 

Mistica răsăriteană - spune Paul Evdochimov - este antivizionară şi declară orice 
contemplare imaginativă "capcană a diavolului”, mintea fiind deformată de iluzia de a 
“circumscrie divinitatea în imagini şi forme”. Contemplația corectă este inteligibilă şi 
suprainteligibilă. Deasupra discursului şi a viziunii, se află iluminarea divino modo, 
nevăzută, neauzită şi cu totul inexprimabilă. Cunoaşterea prin necunoaştere se varsă în 


lumina intimităţii fără formă"!'5. 


” Sfântul Grigorie Palama, Cuvânt pentru cei ce se liniştesc cu evlavie; al treilea dintre cele din 
urmă. Despre sfânta lumină, în Filocalia..., volumul VIII, p. 330. 

” Sfântul Maxim Mărturisitorul, Capete despre dragoste. Suta a doua... p. 78-80. 

” A celor dintre monahi Calist şi Ignatie Xanthopol..., p. 134. 

? Calist Angelicude, Meşteşugul liniştirii..., p. 385. 

”* Sfântul Simeon Noul Teolog, Cele 225 de capete..., p. III. 

” Paul Evdokimov, op. cit., p. 107. 

"Incredinţarea în rugăciune" sau eficacitatea rugăciunii 


Sfântul Maxim Mărturisitorul leagă eficacitatea rugăciunii de lucrarea noastră 
ascetică. Rugăciunea devine lucrătoare - ne învaţă el - atunci când cel ce se roagă, alături 
de cuvintele rugăciunii, săvârşeşte faptele poruncilor. În acest mod, rugăciunea sa nu va 
fi o simplă rostire, un sunet gol al vocii, lipsită de profunzime şi nelucrătoare, ci vie, 
însufleţită de lucrarea poruncilor“. 

Părinţii filocalici insistă în a arăta că după felul rugăciunii nostre ne cunoaştem 
adevărata noastră stare sufletească. Rugăciunea este oglinda conştiinţei noastre curate 
sau păcătoase. În această oglindă, mintea îşi vede limpede abaterile, rătăcirile, robirile, 
trândăvule şi înşelările; dar nu numai acestea, ci şi văzduhul curăției, simplitatea şi liber- 
tatea de chipuri a înţelegerii. Ea îşi vede năzuinţele ei sufleteşti, aşa cum sunt! 7. 

La fel şi Sfântul loan Scărarul ne spune că după viețuirea noastră este şi 
rugăciunea noastră, căci "nu poate cere cele cereşti cel legat de cele pământeşti şi e cu 
neputinţă să ceară cele dumnezeieşti cel ce se ocupă cu cele pământeşti. Pentru că 
dorința fiecărui om se arată din faptele lui. Şi pentru lucrurile pentru care se străduieşte, 
pentru acelea se luptă şi în rugăciune". 

Tot Sfântul loan Scărarul ne învaţă cum să ne rugăm pentru ca rugăciunea noastră 
să-și atingă scopul, să fie eficientă. Acest mod, ne spune el, a fost primit de la Îngerul 
Domnului. Întâi de toate, trebuie să punem pe hârtia rugăciunii noastre o mulțumire 
sinceră. În al doilea rând, mărturisirea şi zdrobirea sufletului întru multă simţire şi, doar 
după aceea, să facem cunoscut Împăratului toată cererea noastră! ?. 

Încredințarea dobândirii cererilor noastre se iveşte în rugăciune sub forma 
izbăvirii de îndoială. Dacă darul lui Dumnezeu întârzie, nu trebuie să ne întristăm, ci să 
stăruim în rugăciune. "lar de ceri lui Dumnezeu un lucru şi trebuie să aştepţi mult - 
spune acelaşi sfânt - pentru că nu te ascultă degrabă, nu te întrista. Căci nu eşti tu mai 
înțelept ca Dumnezeu. Aceasta ţi se întâmplă fie pentru că eşti nevrednic de ceea ce ceri, 
fie pentru că nu sunt căile tale pe măsura cererilor tale, ci dimpotrivă, fie pentru că n-ai 
ajuns la măsura de a primi darul pe care-l ceri. Pentru că nu trebuie să ne urcăm la 
măsuri mai mari înainte de vreme ca să nu ni se facă fără de folos darul lui Dumnezeu, 
prin grabnica primire a lui. Căci tot ce se primeşte uşor, repede se şi pierde. Fiecare 
lucru dobândit cu durerea inimii e şi păzit cu grijă"!%. 

În cazuri extreme şi cu totul excepţionale, arată Părinţii, rugăciunea poate suplini 
lipsa duhovnicului, a avvei. În aceste situaţii, trebuie să ne rugăm lui Dumnezeu pentru 
lucrul dorit, cerându-i să nu ne lase să rătăcim. Gândul spre care va înclina mintea - spun 
ei - "măcar cât un fir de păr”, vine de la Domnul. Însă, când sufletul nu a dobândit 
siguranță în cererea sa, trebuie căutați şi întrebaţi Părinţii. 


'% Sfântul Maxim Mărturisitorul, Răspunsuri către Talasie..., p. 307. 
"7 A celor dintre monahi Calist şi Ignatie Xanthopol.... p. 258. 

'% Sfântul loan Scărarul, op. cit., p. 234. 

' Ibidem, p. 404-405. 

'% Ibidem, p. 233. 

Rugăciunea este, deci, absolut necesară desăvârşirii noastre duhovniceşti. Noi nu 
putem progresa în relația noastră cu Dumnezeu, în apropierea de EI, decât în funcție de 
urcuşul nostru spiritual, oglindit în progresul rugăciunii. 

Lipsit de bunul său duhovnicesc suprem - rugăciunea - omul îşi pierde sensul său 
de fiinţă de legătură între două lumi, ce se caută una pe alta: cea spirituală, care vrea să- 
şi manifeste posibilitățile sale asupra lumii spirituale, aflată în căutarea sensului şi a 
finalităţii sale în planul duhovnicesc. 

Rugăciunea este freamătul lumii, în aşteptarea ajutorului divin, spre existență şi 
împlinire în plan spiritual. Ea este o epicleză continuă, căci omul nu încetează niciodată 
să se adreseze Părintelui său ceresc şi să-i ceară darurile sale trecătoare şi, prin acestea, 
şi pe cele ce duc spre existenţa fericită veşnică şi pentru că, în acelaşi timp, Dumnezeu 
nu Îşi opreşte revărsările iubirii Sale nemărginite, cu care înalță existența limitată, finită. 

Lumea există în temeliile ei spirituale atât timp cât are cine să se roage pentru ea, 
atât timp cât are cine să mijlocească pentru "buna ei întocmire", înaintea Împăratului 
ceresc. 

Alături de darurile duhovniceşti, pe care le aduce rugăciunea în sufletul şi viața 
celui ce se roagă, am văzut că Sfântul loan Scărarul o consideră "tribunal, dreptar şi 
scaun de judecată al Domnului înaintea scaunului judecății viitoare". De modul în care 
vom împlini sau nu această poruncă, ne vom primi şi răsplata veşnică - comuniunea cu 
Dumnezeu sau lipsirea de ea. 


IUBIREA - “PRIMA ÎMPĂRĂTEASĂ 
ŞI DOAMNĂ A TUTUROR VIRTUȚILOR” 


În spiritualitatea ortodoxă, scrierile filocalice ocupă un loc deosebit, putând fi 
considerate o sinteză a gândirii şi evlaviei creştine a primelor paisprezece veacuri. Ele 
au o valoare nu atât teoretică, pe cât practică, experimentală, oferind un model 
autentic de viețuire creştină, calea trăită, experiată, a desăvârşirii creştine, dobândită 
ca o lepădare tot mai accentuată de patimile care îngustează şi distrug viaţa; şi ca o 
dobândire şi transparență deplină față de lucrarea harului şi darurilor dobândite la 
Botez. Filo-kalia este lucrarea prin excelenţă a Răsăritului creştin care ne descrie 
viața ca iubire de frumos şi frumuseţe, o frumuseţe nu atât fizică, materială, 
trecătoare, cât o frumuseţe şi armonie interioară, sufletească, duhovnicească, izvorâtă 
din iubirea şi frumuseţea lui Dumnezeu. 

Prin fiecare lepădare de sine, de egoismul sau iubirea pătimaşă de trup 
(filavtia), ca început al nepătimirii, creştinul intră în acest spaţiu şi univers inefabil al 

virtuților creştine, culminând în iubirea deplină, dragostea desăvârşită de Dumnezeu 
Şi de semeni. 

Fiecare lepădare de patimi înseamnă dobândirea unei noi virtuți; cu cât lepădarea este 
mai deplină, cu atât virtutea dobândită înfloreşte şi se manifestă mai bogat. Paradoxal, 
cu cât creştinul se înfrânge, se biruieşte mai mult pe sine, egoismul său, cu atât îşi 
edifică mai mult firea sa curățită de păcat. Fiecare nouă înfrângere este o nouă 
biruință, o biruire a patimii şi o eliberare de păcat, prin dobândirea şi îmbogățirea în 
virtuți. 

Punctul culminant al acestor virtuţi, “prima împărăteasă şi doamnă a tuturor 
virtuţilor”! , cum o numeşte Sfântul Simeon Noul Teolog, este iubirea. Ea singură, 
spune Sfântul Maxim Mărturisitorul, arată pe om a fi chipul lui Dumnezeu”. Ea este 
uşa prin care se intră în Sfânta Sfintelor, adică la desăvârşirea creştină, prin care omul 
devine văzător al neapropiatei frumuseți a Sfintei şi Împărăteştei Treimi”. Iubirea face 
pe Dumnezeu om şi om pe Dumnezeu“. 

Adevăraţi cunoscători şi practicanți ai ei, Părinţii filocalici ne arată până unde 
poate fi înălțată iubirea de Dumnezeu şi de semeni, sau, într-o altă exprimare, în ce 
constă paradoxul iubirii: faptul de a nu avea nici o limită pozitivă, asemenea iubirii 
divine, ci doar una negativă: păcatul şi ura. 


Iubirea - numire a dumnezeirii 


Dumnezeu este iubire. Lumea şi tot ceea ce există în ea este operă a iubirii Sale 
nemărginite. Chiar şi după căderea acesteia în păcat, Dumnezeu nu şi-a închis 
izvoarele iubirii Sale față de ea, ci ca o expresie a unei “iubiri rănite”, dar la fel de 
puternice, a trimis pe Fiul Său în lume, pentru a o mântui, adică a o face să trăiască 
viaţa cu adevărat şi din belşug. Mântuirea, a doua creaţie a lumii, este tot o expresie a 
iubirii lui Dumnezeu, dar a unei iubiri jertfelnice, răstignite. 

Iubirea este, prin urmare, un atribut esenţial al dumnezeirii. Pentru acest motiv, 
Sfântul loan Scărarul spune că “cel ce voieşte să vorbească despre dragostea lui 
Dumnezeu încearcă să vorbească despre Dumnezeu însuşi”. Însă, vorbirea despre 
Dumnezeu lubire este măsură a curăţiei noastre sufleteşti. Nici măcar îngerii nu 
cunosc iubirea lui Dumnezeu prin propria lor putere, ci prin iluminare, adică prin 
dragostea şi bunăvoința Creatorului. De aceea, a vorbi despre Dumnezeu Iubire prin 


! Sfântul Simeon Noul Teolog, Imnele iubirii dumnezeieşti. Imnul 17, în volumul Preot Prof. Acad. Dr. Dumitru 
Stăniloae, Studii de teologie dogmatică ortodoxă, Editura Mitropoliei Olteniei, Craiova, 1991, p. 403. 

? Sfântul Maxim Mărturisitorul, Scrieri şi epistole hristologice şi duhovniceşti. Traducere din greceşte, introducere şi 
note Pr. prof. Dumitru Stăniloae, EIBMBOR, Bucureşti, 1990, p. 34 

* Ibidem, p. 35. 

* Ibidem, p. 34. 

* Sfântul Ioan Scărarul, Scara dumnezeiescului urcuş, în Filocalia sau culegere din scrierile Sfinţilor Părinţi care 
arată cum se poate omul curăți, lumina şi desăvârşi. Traducere, introduceri şi note de Pr. Prof. Dr. Dumitru Stăniloae, 
EIBMBOR, Bucureşti, 1980, p. 425. 

cuvinte e greşit şi primejdios celor ce nu iau aminte“. Cei ce vorbesc despre darurile 
ei, fără a i le fi experiat, se aseamănă orbilor care caută să numere nisipul de pe 
fundul oceanului”. 

Pentru Sfântul Simeon Noul Teolog, iubirea “nu este din lume,/ nici peste tot 
ceva din lume/ nici creatură. Căci e necreată/ şi în afara tuturor celor create/ E 
necreatul din mijlocul celor create”. Ea nu este nume, ci “ființă dumnezeiească/ 
participantă şi necuprinsă; dar în orice caz dumnezeiească.../ iubirea e sesizată 
(cuprinsă) şi enipostaziată, ca participată şi cuprinsă”. 

Fiind dumnezeiească şi lucrare a Duhului Sfânt, ea este “foc şi strălucire/ se face şi 
nor al luminii, dar este şi soare”!. Cel care nu are iubirea, este gol de slava 
dumnezeiească!!. 

Din “adâncul fără fund al iubirii Sale de oameni”"”, Dumnezeu Îşi împărtăşeşte 
razele iubirii Sale sub forma lucrărilor şi darurilor Sale mântuitoare. La acest “foc al 
iubirii”, muritorii, răniți de flacăra lui, participă cu “lacrimile dorului” şi cu 
“dragostea” lor, cu “scânteiele” şi “razele” iubirii, toate acestea într-o “beţie a 
luminii”? 

Ca foc, iubirea dumnezeiească încălzeşte sufletul şi aprinde inima, stârnind 
dorul şi dorinţa spre iubirea Creatorului. Ea învăluie sufletul ca o “flacără purtătoare 
de lumină, care umple cu raze strălucitoare sufletul”, luminează mintea şi o răpeşte 
la înălțimea contemplaţiei'”. Ea se face, acestora “dulceaţă” şi “mângâiere” a 
sufletului!€. 

De această iubire dumnezeiască, însă, firea umană se împărtăşeşte prin 
participare. Iubirea este considerată de către Sfântul loan Scărarul, după calitate, 


A : = A Da . E 1 
adică în esenţa ei, a fi “asemănarea cu Dumnezeu, pe cât e cu putinţă muritorilor”. 


După lucrare sau după modul în care se manifestă, ea este “o beţie a sufletului”"S. 
Exprimări de acest gen nu fac altceva decât să evidențieze faptul că “Ortodoxia 
consideră dragostea ca o energie necreată, comunicată de Duhul Sfânt, o energie 
dumnezeiească şi îndumnezeitoare, prin care participăm real la viața Sfintei 
Treimi”? 
Adevărata iubire a adus-o în lume Mântuitorul lisus Hristos, Cel Care ne-a 
arătat şi până unde poate fi ea dezvoltată: jertfa de sine pentru binele celorlalți. 


Iubirea pe care ne învață Mântuitorul să o lucrăm, “s-a dat în locul legii şi al 


>>12 


“ Ibidem. 

” Ibidem. 

5 Sfântul Simeon Noul Teolog, op. cit. Imnul 17, p. 396. 

” Ibidem, Imnul 52, p. 662. 

Ibidem, Imnul 17, p. 398. 

Ibidem, p. 403. 

Ibidem, Imnul 24, p. 480. 

Ibidem, Imnul 25, p. 490. 

Ibidem, Imnul 17, p. 398. 

Ibidem. 

Calist Patriarhul, Capete care au lipsit, în Filocalia..., volumul VIII, p. 305. 
Sfântul Ioan Scărarul, op. cit. Cuvântul XXX, p. 425. 

Ibidem. 

Preot Profesor Dr. Dumitru Stăniloae, Spiritualitatea ortodoxă. Ascetica şi mistica, EIBMBOR, Bucureşti, 1992, 
p. 256. 

proorocilor”*. Ea este culme şi sinteză a învăţăturii creştine, din care răsar şi în care 
se cuprind în mod unitar toate virtuțile. Adevărata dragoste este cea creştină, pentru 
că întreaga învăţătură şi trăire creştină izvorăşte şi capătă putere de la Dumnezeu, 
Care este iubire. “Mulţi au spus multe despre dragoste, arată Sfântul Maxim 
Mărturisitorul. Dar numai căutându-o între ucenicii lui Hristos o vei afla. Căci numai 
ei au avut Dragostea adevărată, ca învăţător al dragostei. Ei ziceau despre ea: “De aş 
avea proorocie şi de-aş cunoaşte toate tainele şi toată cunoştinţa, iară dragoste nu am, 
nimic nu-mi foloseşte”. Cel ce a dobândit prin urmare dragostea, a dobândit pe 
Dumnezeu Însuşi, întrucât “Dumnezeu iubire este'”!. Porunca dragostei, spune el - 
“aceasta o strigă cele patru Evanghelii”*?. Respectându-o şi împlinindu-o pe aceasta, 
ne arătăm “fii ai lui Dumnezeu”, nerespectându-o şi călcându-o, ne facem “fi ai 
gheenei”%. 

Sfântul Maxim Mărturisitorul arată că “nimic nu e atât de mult în chipul 
dumnezeiesc ca dumnezeieasca iubire, nici atât de tainic şi de înalt lucrător spre 
îndumnezeirea oamenilor”*. Ea cuprinde în sine toate bunătăţile virtuţilor. Taina 
iubirii adună şi uneşte cele împărțite, ne face din oameni - dumnezei”. 

Iubirea este însuşire esențială a dumnezeirii şi de aceea, prin practicarea ei, 
creştinul se apropie cel mai mult de Dumnezeu. Fiecare virtute constituie o treaptă 
nouă urcată spre desăvârşire, pe “drumul iubirii”, însă în ea însăşi, iubirea desăvârşită 
cuprinde şi încununează toate aceste eforturi ascetice. Lipsirea de iubire, călcarea 
poruncii iubirii echivalează, de aceea, pentru Părinții filocalici, cu pervertirea 
chipului lui Dumnezeu în noi şi stingerea dorului nostru de Dumnezeu. Dobândirea şi 
cultivarea ei înseamnă restabilirea acestui chip şi desăvârşirea lui până la deplina 
asemănare cu Dumnezeu, sfințenia. 

Creştinismul are adevărata dimensiune şi experienţă a iubirii. Adevărata iubire 
este întru Hristos, sub razele mângâietoare ale Duhului Sfânt. Nu se poate trăi cu 
adevărat la modul propriu existenţa şi nu se poate iubi curat, sincer şi profund, decât 
în Dumnezeu. Numai în credință şi cu ajutorul ei ne descoperim vocația noastră 
esenţială de fiinţe iubitoare, de fiinţe care se dăruiesc şi care doresc iubirea semenilor. 
Credinţa ne descoperă iubirea în ceea ce are ea mai bun şi nobil: curăția. Duhul Sfânt 
este Duhul iubirii, al comuniunii. El luminează şi împodobeşte viaţa şi faptele noastre 
cu lumina iubirii. Chiar şi faptele mărunte, nesemnificative, dobândesc o altă lumină, 
atunci când sunt împodobite cu iubirea de Dumnezeu şi de semeni, după cum chiar şi 
faptele cele mai mari, de slujire a lumii, atunci când nu sunt făcute în duh de dragoste 
sinceră şi cu smerenie, sunt searbăde, seci, hpsite de adevărata lor consistenţă. 


% Sfântul Maxim Mărturisitorul, Scrieri şi epistole... p. 38. 

”! 1dem, Capete despre dragoste. Suta a patra, în Filocalia..., volumul 2, p. 143. 
” Ibidem, p. 140. 

* Ibidem, p. 127. 

1 Idem, Scrieri şi epistole..., p. 27. 

” Ibidem. 

Iubirea - taină a vieţii creştine 


Ca de altfel întreaga viaţă creştină, iubirea este o taină. Părinţii duhovniceşti ai 
Filocaliei, adevăraţi cunoscători ai vieții şi sufletului omenesc, îl împodobesc pe 
acesta cu însuşirea sau calitatea de taină. Dumnezeu este Taina deplină, aflat într-o 
legătură tainică, iubitoare cu lumea. Omul este, la rândul său, o taină adâncă, după 
modelul Tainei divine. Între sufletul omului şi Dumnezeu, ne spune Teognost, este o 
mare taină. Ea este semn al iubirii, al curăţiei şi al nepătimirii. 

Tinzând funţial spre Creatorul său, omul îşi este luişi o taină. Universul sau registrul 
duhovnicesc în care el trăieşte este o taină, devenindu-i tot mai descoperit, mai intim, 
pe măsura acestei curăţii şi iubiri. 

Omul este o “taină teologică”, legătura sa cu Dumnezeu, Creatorul său este una 
tainică. Lumea şi viaţa în care el trăieşte, au ca însuşire esențială tocmai acest caracter 
de taină. Universul virtuţilor este un orizont tainic, fără de sfârşit. Înaintând în această 
viaţă virtuoasă, omul se întâlneşte şi desluşeşte tot mai mult taina pe care lumea, viața 
şi el însuşi o reprezintă, dar nu ajunge niciodată să le epuizeze. Doar trăind pătimaş, 
el stinge acest dor şi această conştiinţă a propriei sale taine. El explorează, atunci, 
păcatul cu acelaşi dor infinit, dar un infinit fals, contrafăcut, care echivalează de fapt 
cu distrugerea temeliilor vieţii sale. Explorând acest univers pătimaş, el se 
îndepărtează tot mai mult de taina dumnezeirii, de semeni şi de sine însuşi. 

Legătura de iubire dintre om şi Dumnezeu se realizează prin intermediul 
sufletului. Această legătură constă în taina negrăită a iubirii. Ca şi viaţa şi sufletul, şi 
legătura iubirii, oricât am exprima-o, rămâne o taină. Ea se îmbogăţeşte pe măsura 
înaintării în universul ei. Taina iubirii constă în legătura inefabilă pe care o realizează 
între cei ce se iubesc. Vorbind despre ea, Sfântul Maxim Mărturisitorul o numeşte 
“binele cel dintâi şi prin excelenţă dintre toate cele bune”, pentru că ea “uneşte prin 
sine pe Dumnezeu şi pe oameni”. Ea constă în afecțiunea față de Dumnezeu - 
Primul Bine şi Izvorul oricărei forme de iubire curată - şi față de semeni, în viața 
cărora se reflectă această iubire. 

Ava Dorotei, ucenic al Sfântului loan Scărarul, vorbind despre caracterul tainic 
şi agapic al lumii, o aseamănă cu un cerc, al cărui centrul îl reprezintă Dumnezeu. 
Razele care duc de la periferie către centru sunt căile sau viețuirile omeneşti. Pe 
măsura apropierii de centru, de Dumnezeu, oamenii se apropie şi între ei. În mod 
contrar, cu cât se despart mai mult de Dumnezeu şi se întorc la cele din afară, cu atât 
se depărtează mai mult unii de alţii. Apropierea de semeni înseamnă descoperire şi 
apropiere de Dumnezeu; îndepărtarea de aproapele înseamnă tăgăduire şi lhpsă de 
sensibilitate faţă de prezenţa lui Dumnezeu în persoana acestuia. “Aşa este firea 
iubirii” - spune Ava Dorotei”. 


* Ibidem, p. 34. 

*7 Ava Dorotei, Ale celui între sfinţi, părintele nostru Dorotei. Felurite învățături lăsate ucenicilor săi când a 
părăsit mînăstirea Avei Serid şi a întemeiat cu ajutorul lui Dumnezeu mînăstirea sa, după moartea Avei Ioan, 
proorocul, şi după tăcerea desăvârşită a Avei Varsanufie. Să nu judecăm aproapele, în Filocalia..., volumul IX, p. 
548. 

În experienţa duhovnicească filocalică, lumea se justifică în calitate de operă a 

iubirii lui Dumnezeu şi de mediu transparent prin care străbate iubirea lui faţă de 
lume şi oameni şi a oamenilor faţă de Creatorul lor şi de ei înşişi. 
Viaţa se justifică şi se împlineşte ca răspuns la iubirea lui Dumnezeu şi a semenilor. 
Cercul existenţei este cercul iubirii, căci aşa cum ne spune Sfântul Isaac Sirul, 
“dragostea este mai dulce decât moartea”. Viaţa îşi atinge ţinta sa - unirea cu 
Dumnezeu lubire - în măsura în care este o experiere tot mai accentuată a iubirii de 
semeni, o înaintare tot mai accentuată în lepădarea de iubirea pătimaşă de sine 
(filavtia) şi în iubirea şi dăruirea de sine. 


Iubirea - culme a virtuţilor 

Vorbind despre “şirul dumnezeiesc al tuturor virtuţilor” sau despre “sfinţita 
scară a virtuților dumnezeieşti”, Părinţii filocalici arată că acesta are un început de Jos 
şi un sfârşit de sus. Acestea sunt smerenia şi iubirea, căci “smerenia şi iubirea sunt 
începutul şi capătul ultim al celor două părți ale şirului dumnezeiesc al tuturor 
virtuţilor”. 

Smerenia pune începutul urcuşului scării, iar iubirea, fiind sfârşitul treptelor virtuţii şi 
al urcuşului scării spre înălțime, scoate pe cel ce îşi sprijineşte paşii pe ea la păşunile 
pururea vii şi nepătate ale firii dumnezeieșşti”!. 

Smerenia şi iubirea sunt, prin urmare, începutul şi sfârşitul urcuşului spre Dumnezeu 
şi spre Împărăţia Lui. Dacă smerenia duce la paza minţii şi nepătimirea, iubirea 
conduce de acolo la Împărăţia lui Dumnezeu şi la unirea cu EI, în “păşunile veşnice şi 
preacurate ale îngerilor”. Sfântul Ioan Scărarul subliniază această legătură spunând 
că “începutul iubirii este mărirea smereniei””. 

Smerenia adevărată este o roadă a dragostei adevărate, căci sufletul cu adevărat 
iubitor de Dumnezeu, spune Sfântul Simeon Metafrastul, chiar dacă ar săvârşi 
nenumărate fapte de dreptate, chiar dacă şi-ar topi trupul cu posturile şi privegherile 
cele mai aspre, chiar dacă s-ar învrednici de daruri felurite ale Duhului, de descoperiri 
şi taine, e aşa de smerit ca şi când n-ar fi început petrecerea cea după Dumnezeu şi 
nici n-ar fi dobândit vreun dar mai de seamă, căutând cu ardoare şi cu sete 
neastâmpărată spre dragostea dumnezeiască a lui Hristos”. 

Aflată în legătură cu smerita cugetare, adevărata iubire este şi semn al 
nepătimirii sufletului, întrucât “există o strânsă legătură între dragoste şi nepătimire. 
Dragostea presupune nepătimirea şi o întăreşte la rândul ei, pentru faptul că e opusul 
patimilor, care reprezintă egoismul. Unde sunt patimi, nu poate fi dragostea. De 


” Sfântul Isaac Sirul, Cuvinte despre sfintele nevoinţe. Cuvântul XXXVIII, în Filocalia... volumul X, p. 205. 
Cuviosul Nichita Stithatul, Vederea duhovnicească a raiului, în Filocalia... volumul VI, p. 382. 

* Ibidem. 

* Ibidem. 

” Tbidem. 

*% Sfântul loan Scărarul, op. cit. Cuvântul XXVII, p. 378. 


5 Sfântul Maxim Mărturisitorul, Răspunsuri către Talasie..., în Filocalia..., volumul 3, p. 359. 

aceea, iubirea vine în suflet în toată amploarea ei după ce am ajuns la nepătimire, 
după ce ne-am eliberat de patimi”*. 

Patimile sunt expresii ale egoismului, ale iubirii pătimaşe de sine, în timp ce 
dragostea de Dumnezeu, semn al nepătimirii, înseamnă întoarcerea noastră cu totul 
spre Dumnezeu şi spre semeni şi lansarea în dialogul iubirii cu ei, o uitare a sinelui 
păcătos şi o experiere a vieții de comuniune. 

Dintre toate virtuțile, cea care ajută cel mai mult la dobândirea dragostei 
dumnezeieşti, este rugăciunea curată“. Între dragoste şi rugăciune este o legătură 
duhovnicească profundă. “Cel ce iubeşte cu adevărat pe Dumnezeu, spune Sfântul 
Maxim Mărturisitorul, acela se şi roagă cu totul neîmprăştiat. îi cel ce se roagă cu 
totul neîmprăştiat, acela şi iubeşte pe Dumnezeu cu adevărat”. 

Dragostea este rodul rugăciunii, dar o întrece pe aceasta'&. “Iubirea este mai mare 
decât rugăciunea, ne încredinţează Sfântul loan Scărarul. Rugăciunea a fost socotită 
totdeauna o virtute parţială; iubirea e cuprinzătoarea tuturor””. Sfântul Simeon Noul 
Teolog şi ucenicul său - Cuviosul Nichita Stithatul - ne învaţă că slujirea aproapelui 
este mai mare decât rugăciunea şi fapta dragostei mai mare decât fapta şi darul 
rugăciunii. De aceea, el ne dă următorul sfat: “De cânţi rugăciune lui Dumnezeu şi un 
frate stă la uşa chilei tale şi bate, să nu pui mai presus fapta rugăciunii decât fapta 
dragostei şi să treci cu vederea pe fratele tău. Căci acest lucru nu e plăcut lui 
Dumnezeu. El vrea untdelemnul iubirii şi nu jertfa rugăciunii. Lăsând deci darul 
rugăciunii, dă cuvânt de iubire fratelui, slujindu-l pe el. Apoi, întorcându-te, adu darul 
tău Tatălui duhurilor, cu lacrimi şi cu inimă zdrobită şi duh drept se va înnoi în cele 
din lăuntru ale Tale”. 

Deşi cu acelaşi sens, subliniem, spre folos duhovnicesc şi un text sinonim al Sfântului 
Simeon Noul Teolog: “Dacă în vreme ce-ţi faci rugăciunea în chilie, bate cineva la 
uşă, deschide-i şi şezând vorbeşte-i cu smerenie despre ceea ce-l preocupă din cele 
ce-i sunt de folos. De e apăsat de vreun necaz, sârguieşte-te să-l ajuţi, fie cu cuvântul, 
fie cu lucrul. Apoi plecând acela, închizând uşa, reia-ți rugăciunea. Căci slujirea celor 
ce vin la tine este asemenea împăcării (Matei V,24). Dar nu trebuie făcut aşa când e 
vorba de lucruri pământeşti. În acest caz, isprăveşte întâi rugăciunea şi apoi vorbeşte 
cu el”. Prin urmare, iubirea este mai înaltă chiar şi decât darul rugăciunii sau, altfel 
spus, rugăciunea, până la treptele ele cela mai înalte şi duhovniceşti - rugăciunea 
extatică sau ca răpire - creşte şi primeşte putere din iubire. 

Iubirea este sinteza poruncilor şi culmea virtuţilor creştine, “cea mai generală 
dintre virtuţi””. Sfântul Simeon, care a cântat atât de frumos roadele iubirii, o 
numeşte pe aceasta “Prima împărăteasă şi doamnă / a tuturor virtuţilor... Ea e capul 


Preot Profesor Dr. Dumitru Stăniloae, op. cit., p. 255. 

Sfântul Maxim Mărturisitorul, Capete despre dragoste. Suta întăia, p. 62-63. 

Ibidem. Suta a doua, p. 78. 

* Sfântul Isaac Sirul, op. cit. Cuvântul LXIX, p. 351. 

Sfântul loan Scărarul, op. cit. Cuvântul XXVI, p. 335. 

Cuviosul Nichita Stithatul, Cele 300 de capete despre făptuire, despre fire şi despre cunoştinţă. Suta a doua a 
capetelor naturale, despre curățirea minţii, în Filocalia..., volumul VI, p. 289. 

“1 Sfântul Simeon Noul Teolog, Capete morale ale lui Simeon Evlaviosul, în Filocalia..., volumul VI, p. 111. 

“ Sfântul Maxim Mărturisitorul, Răspunsuri către Talasic..., p. 151. 

tuturor/ şi veşmântul şi slava.../ Deci virtuțile fără iubire/ sunt veştede şi 
nefolositoare./ 2i e gol de slava dumnezeiească cel ce nu are iubirea”*. 

Orice asceză, fie ea oricât de aspră, lipsită de iubire nu apropie de Dumnezeu, ci 
dimpotrivă ne depărtează şi de EI şi de semeni. 

Iubirea creştină sădeşte în sufletul credincios darurile Duhului Sfânt. Prin aceasta se 
vădeşte că ea este “sfârşitul tuturor bunătăţilor şi cauză a tot binele, pe cei ce umblă în 
ea, ca una ce este ea însăşi credincioasă şi nu cade şi rămâne”. “Calea prea slăvită a 
iubirii” este, deci, “cu adevărat dumnezeiească şi îndumnezeitoare şi călăuzitoare spre 


45 
Dumnezeu” ”. 


Calea sau drumul iubirii 


Sfântul Maxim Mărturisitorul, în celebrele sale Capete despre dragoste, 
defineşte iubirea a fi “o dispoziţie bună şi afectuoasă a sufletului, datorită căreia el nu 
cinsteşte nici unul dintre lucruri mai mult decât cunoştinţa lui Dumnezeu”. Aceasta 
este adevărata iubire creştină. La această definiţie, Sfântul loan Scărarul mai adaugă 
următoarele însuşiri sau note duhovniceşti: “lepădare a tot cugetul potrivnic”, 
“asemănare cu Dumnezeu, pe cât e cu putință muritorilor”, “beţie a sufletului”, 
“izvorul credinţei, adâncul fără fund al îndelungii-răbdări, oceanul smereniei”"” 

Vorbind despre cauzele şi felurile iubirii, Sfântul Maxim Mărturisitorul 
enumeră cinci, spunând că oamenii se iubesc unii pe alții pentru cinci pricini: 

1) sau pentru Dumnezeu, cum iubeşte cel virtuos pe toți oamenii, drepți sau 
păcătoşi, buni sau răi. Aceştia au ajuns să dobândească iubirea desăvârşită, dragostea 
duhovnicească, asemenea iubirii lui Dumnezeu faţă de lume şi om. 

2) alți iubesc pentru fire, cu o dragoste firească, asemenea celei a părinților pentru 
copii şi a copiilor faţă de părinți. 

3) alţii iubesc cu o dragoste pătimaşă, pentru slava deşartă, aşa cum iubeşte cel 
mândru pe cel care îl slăveşte, îl laudă; 

4) pentru iubirea de argint, cum iubeşte cineva pe cel bogat care îl miluieşte sau 

5) pentru plăcere, ca pătimaşii care iubesc şi slujesc patimilor lor. 

Dintre toate aceste feluri de dragoste, cea duhovnicească este vrednică de laudă 
şi de răsplată; cea firească este mijlocie, nici nu merită o răsplată deosebită, dar nici 
nu e vrednică de osândă, în timp ce toate celelalte forme de iubire: din mândrie, din 
iubire de argint şi din plăcere forme ale iubirii de sine, sunt pătimaşe, vrednice de 
ocară şi osândă“. 

Diadoh al Foticeii vorbeşte despre o dragoste naturală a sufletului şi despre 
dragostea duhovnicească a acestuia, care vine de la Duhul Sfânt. 


Sfântul Simeon Noul Teolog, Imnele iubirii dumnezeieşti. Imnul 17, p. 403. 
Sfântul Maxim Mărturisitorul, Scrieri şi epistole..., p. 29. 

“ Ibidem, p. 36. 

Idem, Capete despre dragoste. Suta întâia, p. 61. 

Sfântul loan Scărarul, op. cit. Cuvântul XXX, p. 425. 

Sfântul Maxim Mărturisitorul, Capete despre dragoste. Suta a doua, p. 80. 

Cea dintâi, dragostea naturală, “e moderată, nedeplină şi e pusă în mişcare şi de 
voinţa noastră, atunci când vrem”*. De aceea ea este uşor supusă ispitei, creşterii şi 
scăderii în intensitate şi spiritualitate, iar atunci când nu suntem fermi în practicarea 
ei, când nu îi descoperim motivațiile mai înalte - duhovniceşti, creştine, poate fi uşor 
pierdută. 
Cealaltă, dragostea venită în suflet ca un dar al Duhului Sfânt, “aşa de mult aprinde 
sufletul de dragostea către Dumnezeu, încât toate părțile lui se lipesc de dulceaţa 
negrăită a acestei iubiri, printr-o afecțiune de o simplitate infinită. Ea umple sufletul 
de o “lucrare duhovnicească”, din care inundă, ca dintr-un izvor, pacea, dragostea şi 
bucuria. Ea nu iese niciodată afară din inimă, nu slăbeşte deloc şi cheamă toate părțile 
sufletului la dorul după Dumnezeu“. Semn al nepătimirii, dragostea duhovnicească 
“înveseleşte tot sufletul cu o bucurie fără margini”. 

Calist Patriarhul vorbeşte despre “un întreit chip al iubirii” şi despre “trei iubiri 
dintâi”, care conduc spre iubirea sau dragostea duhovnicească. 
Cea dintâi este iubirea sensibilă, simţuală, senzitivă, adică a simţurilor, față de 
unele supuse tot simţurilor. Aceasta este specifică animalelor necuvântătoare care se 
conduc irațional, după simţuri, dar caracterizează şi viaţa omului pătimaş tocmai 
datorită acestei iraționalități prin care se lasă condus de simţuri şi instincte. Această 
iubire trupească se vestejeşte cu vremea, părăsindu-i pe cei despărțiți parțial, care sunt 
legaţi unul de altul prin ea. Fiind susținută prin simţuri, ea nu poate lega pe cineva de 
ceva care nu este prezent, spune Sfântul Maxim Mărturisitorul. 
Aceasta nici nu ar trebui să se numească iubire, ci o simplă atracție, o simpatie 
naturală, simţuală, ea fiind forma cea mai de jos a iubirii. Obiectul ei îl constituie 
plăcerea, iar atunci când ea nu poate fi satisfăcută sau nu aşa cum o vrea cel pătimaş, 
ea se autodesființează, dispare, căutând o altă persoană care ar fi capabilă să i-o ofere. 
Cel care aleargă după o astfel de plăcere, nu înţelege niciodată adevăratul sens şi 
adevărata valoare şi înălțime a iubirii şi fericirii, de aceea el este un veşnic neîmplinit, 
suferind de o iubire neîmpărtăşită cum ar vrea el. Un astfel de pătimaş priveşte totul 
prin ochiul trupesc şi acela întunecat de patimă şi de păcate. Trăieşte viaţa în sfera ei 
inferioară, comună animalicului, iraționalului, neînţelegându-i adevărata ei demnitate. 

Adevărata semnificație a sentimentelor fireşti de simpatie sau a dragostei 
naturale este aceea de a fi transfigurate, înduhovnicite, de a vedea persoana celui iubit 
într-un mod duhovnicesc, ducând spre iubirea adevărată, care nu cade niciodată. Cel 
care iubeşte natural, firesc, chiar dacă iubeşte curat, nu iubeşte deplin. Pe măsura 
înaintării în adevărata iubire, pe măsură ce creştinul iubeşte mai mult, iubirea sa 
devine tot mai curată, mai duhovnicească, curățindu-se de tot ceea ce este pătimaş. 

Superioară acestei iubiri este iubirea raţională, specifică ființei umane. Ea se 
manifestă ca o dorință rațională a sufletului față de un lucru sau o ființă pe care o 
consideră bună şi capabilă de a produce fericire. În această formă a iubirii prevalează 
motivațiile sufleteşti şi duhovniceşti. Sufletul se eliberează de gândurile josnice, 


19 Diadoh al Foticeii, Cuvânt ascetic în 100 de capete, în Filocalia..., volumul 1, p. 428. 
“0 Ibidem, p. 450. 
*1 Ibidem. 

păcătoase, de atracție simţuală, căutând temeiuri duhovniceşti pentru emoţiile trăite 
de sufletul său. Pe măsura descoperirii şi experierii acestor bogate motivații, iubirea 
se curăţă, se purifică de înțelesurile ei inferioare, trupeşti. 

A treia formă de iubire este iubirea înţelegătoare, cum o numeşte Calist 
Patriarhul, adică iubirea duhovnicească. Ea este o lucrare care se naşte din Duhul de 
viaţă făcător şi se revarsă în inimă “fără voie”, ca “o frumuseţe mai presus de fire”. 
Ea este o lucrare a lui Dumnezeu în suflet, omul experiindu-o ca pe un dor şi ca pe o 
unire cu Dumnezeu, în iubire, cu “fermecătoarea frumuseţe dumnezeiească”*?. 
Aceasta este adevărata iubire. Celelalte sunt doar nişte umbre și chipuri ale ei”. Spre 
deosebire de iubirea trupească, trecătoare, iubirea duhovnicească nu cade niciodată, 
căci ea “îi are pururea împreună prezenţi spiritual pe cei uniți prin ea, chiar dacă se 
despart trupeşte unii de alţii, neputând fi circumscrisă de timp şi de loc. Căci îşi are 
existența în minte, care nu se desparte niciodată de obiectul iubirii sau contemplației 
sale”. 

Sintetizând chiar şi numai aceste exprimări ale Părinților filocalici, vedem că ei 
vorbesc despre mai multe forme de iubire: 

a) Iubirea dumnezeiească, prin care Dumnezeu a creat şi poartă de grijă lumii 
create prin iubirea Sa. 

b)lubirea duhovnicească, a unei naturi ridicate deasupra firescului. Aceasta 
conduce către iubirea sau dragostea extatică, pe care o cântă atât de frumos sfinți 
precum Simeon Noul Teolog, Sfântul Isaac Sirul, Calist şi Ignatie Xanthopol. Pe 
treptele de cele mai înalte, ea este trăită ca un rod exclusiv al Duhului Sfânt. 

c) Iubirea firească sau naturală, care trebuie să fie dezvoltată în iubirea creştină 
şi să conducă spre cea duhovnicească. 

d) Iubirea sensibilă, având ceva irațional în ea, ca o conducere exclusivă prin 
simțuri. 

e) Inferioară chiar şi iubirii senzitive sau sensibile, este, pentru aceşti Părinţi 
asceţi, iubirea pătimaşă de sine sau filavtia, expresie a unei naturi umane căzute şi 
robite. 

Arareori, în scrierile filocalice, găsim referiri la iubirea firească sau naturală şi 
atunci doar tangențial, Părinţii arătându-i adevăratul ei sens, de a fi înălţată la 
adevărata iubire - cea duhovnicească. Oameni cu viaţă aleasă, autorii duhovniceşti ai 
Filocaliei privesc viața ca o luptă de eliberare de patimi şi de păcat, în vederea 
dobândirii nepătimirii - “cerul minţii în inimă” şi a “pătimiriui îndumnezeirii”. Aceasta 
îi face să vorbească mai mult, în legătură cu dragostea sau iubirea creştină, despre 
iubirea desăvârşită a lui Dumnezeu, revărsată în lume şi de modul în care se poate 
ajunge la o măsură asemănătoare, prin lepădarea iubirii de sine şi prin lucrarea virtuţii 
adevăratei iubiri. 


5 Calist Patriarhul, Scrierile lui Calist patriarhul, în Filocalia..., volumul VIII, p. 305. 
* Ibidem, p. 306. 
* Sfântul Maxim Mărturisitorul. Scrieri şi epistole..., p. 56. 

Filavtia (iubirea pătimașşă de sine) - începutul şi maica tuturor patimilor 


În scrisul ascetic al Părinților filocalici găsim numeroase sentinţe şi 
condamnări al adresa iubirii pătimaşe de sine sau filavtia. Aceasta este o dragoste 
iraţională, simţuală, dorință de plăcere trupească şi sufletească, fără conştiinţa putinţei 
sau neputinței realizării lor, o dorință şi un dor infinit, dar fals, de satisfacere a tuturor 
poftelor pătimaşe, spre fericirea personală. 

Referindu-se la păcatul originar şi dându-i o interpretare psihologică şi 

duhovnicească deosebită, Sfântul Maxim Mărturisitorul consideră că acesta a constat 
în dorinţa de autonomie a omului, dorința acestuia de a se conduce singur, în vederea 
propriei sale plăceri. Încercând să rupă lanţul sau “cercul vicios” plăcere-durere, omul 
a căutat şi încearcă să se arunce cu toată puterea şi cu braţele larg deschise spre 
plăcere şi să fugă cu toată puterea de orice i-ar putea provoca tristeţe şi durere. Omul 
a ajuns astfel să iubească plăcerea trupească şi să urască orice formă de durere. Însă, 
în orice bucurie sau plăcere pentru trup, potrivit unei înalte rațiuni dumnezeiaşti, 
sufletul suferă, după cum şi nevoinţa sufletească, ofileşte plăcerile trupului. 
Plăcerea şi bucuria trupului înseamnă tristețea şi durerea sufletului, după cum şi 
bucuria şi fericirea sufletului înseamnă necazul şi durerea trupului. Scopul ascezei 
creştine nu este distrugerea sau eliminarea bucuriei trupului, ci spiritualizarea şi 
înduhovnicirea ei, ridicarea trupului la rangul sau la treapta de suport pentru o viață 
duhovnicească înaltă. Prin aceasta se restabileşte adevărata legătură sau armonie în 
viața umană, iar trupul îşi redobândeşte autentica sa valoare, de “templu al Duhului 
Sfânt”. 

Viaţa creştină autentică începe cu lovitura dată filavtiei. Numai prin lepădarea 
ei este posibil progresul duhovnicesc. În acest progres, în această lucrare de 
înduhovnicire, omul are de luptat cu tot ceea ce este pătimaş şi păcătos, pentru a 
dobândi şi practica virtuțile creştine, singurele care pot aduce omului adevărata 
fericire. Plăcerea provocată de patimi este iluzorie, himerică, iar fascinația ei se 
sfârşeşte odată cu apunerea ei, lăsând în urmă un acut sentiment al nimicului, al 
zădărniei tutoror eforturilor, atât de încordate, de dobândire şi păstrare a acestei 
plăceri, o durere sfâşietoare de a se fi terminat. Această “bucurie” trece ca umbra şi ca 
fumul şi se stinge la cea mai uşoară adiere a unui vânt potrivnic. 

Bucuria şi fericirea pe care o aduc virtuțile sunt netrecătoare, nepieritoare. Ele 
cresc în intensitate pe măsura dobândirii şi lucrării virtuților. O bucurie curată şi 
luminoasă, ce aduce dorul infinit de viaţă şi mai înaltă. Este bucuria duhovnicească, 
dumnezeiească şi ea nu se stinge niciodată. 

Pentru a dobândi această bucurie, creştinul trebuie să lupte spre a tăia de la rădăcină 
toate pornirile sale pătimaşe, egoiste, expresii ale acestei iubiri păcătoase de sine. 

“Nimic nu-l împiedică aşa de mult pe creştin de la lucrarea poruncilor - spune 
Cuviosul Nichita Stithatul - ca atotreaua iubire de sine. Aceasta este piedica înaintării 
celor ce vor să se sârguiască. Aceasta le pune în minte boli şi pătimiri ale trupului, 

greu de vindecat, prin care se răceşte căldura sufletului şi-l înduplecă să se ferească 
de greutăţi, ca fiind vătămătoare unei vieţi care vrea să se simtă bine””. 

Aceasta este filavtia sau “iubirea de sine”, adică “iubirea neraţională față de 

trup”. Ea este “începutul tuturor patimilor” şi cel ce are iubirea trupească de sine e 
vădit că are toate patimile”**. Contrat adevăratei iubiri, filavtia distruge iubirea dintre 
oameni şi chiar şi sufletul celui robit de ea îl împarte, făcându-l să caute apropierea 
doar de cei care i-ar putea provoca fericire şi îndepărtarea şi respingerea tuturor 
celorlalți. Forme ale acestei iubiri pătimaşe de sine sunt iubirea şi nerenunţarea la 
voia proprie, îndreptăţirea de sine, comoditatea în cele duhovniceşti, lenea, 
încăpăţânarea, slava deşartă şi mândria. 
Numai ştiindu-i răutățile, Sfântul Maxim Mărturisitorul a putut să ne îndemne: 
“Păzeşte-te de maica relelor, de iubirea de sine, care este iubirea nerațională a 
trupului. Fiindcă din aceasta se nasc, după toate semnele, cele dintâi gânduri 
pătimaşe, care sunt şi cele mai generale: al lăcomiei pântecelui, al iubirii de argint şi 
al slavei deşarte. Căci acestea îşi iau prilejuri din aşa zisa trebuinţă neapărată a 
trupului. Din ele se naşte toată lista patimilor””. 

Filavtia este o mare autoînşelare, o autoamăgire. Sub forma iubirii de sine, 
iubim, de fapt, nimicul sau ceea ce este mai rău şi păcătos în noi. Crezând că ne iubim 
şi îngrijim de noi înşine, de fapt, ne urâm sufletul, trăim în sărăcia trupului, dar cu 
sentimentul celei mai înalte bogății, trăim pe marginea prăpastiei, trăim golul, cu 
ideea plinătăţii. “Prietenia lumii”, “iubirea de materie”, “iubirea de lume” devine un 
lanţ şi o povară care trage în jos şi îngreunează. Doar iubirea de Dumnezeu şi de 
poruncile Lui ne uşurează şi ne înalță în viaţa duhovnicească. 

Împotriva acestei trăiri sărăcite de semnificaţiile ei adânci, creştinul luptă prin 
trezie, printr-o paza atentă a tuturor mişcărilor păcătoase, izvorâte din iubirea de sine. 
Dacă vom reuşi să ne eliberăm de egoismul, egolatria sau egocentrismul nostru, vom 
da lovituri de moarte nu doar filavtiei, ci tuturor patimilor, căci “cine a tăiat-o pe 
aceasta, a tăiat deodată toate patimile ce se nasc din ea”. Cel ce a lepădat de la sine 
pe maica patimilor, spune Sfântul Maxim, uşor leapădă şi pe celelalte, ca mânia, 
întristarea, pomenirea răului şi cele ce urmează”.. 

Ca metode de luptă împotriva acesteia, ascetica ortodoxă ne recomandă 
nevoinţele şi ostenelile trupeşti şi sufleteşti, prin care se sting patimile, trezvia şi paza 
minții şi a gândurilor, necontenita cugetare la moarte şi judecată, rugăciunea, 
închinăciunile şi metaniile. Toate acestea duc la dobândirea şi întreţin în sufletul 
nostru smerita cugetare. 

Opusul filavtiei este lepădarea desăvârşită de sine şi de lume, în sensul descoperirii 
autenticului divin din acestea şi actualizarea lui în deplina “asemănare” cu 
Dumnezeu. Actul de renunțare sau de lepădare de filavtia, este totdeauna un act de 


* Cuviosul Nichita Stithatul, Cele 300 de capete... Suta întâia a capetelor despre făptuire, p. 222. 


Ibidem.Vezi şi Sfântul Maxim Mărturisitorul, Capete despre dragoste. Suta a treia, p. 114. 
” Ibidem. 

*% Ibidem, p. 103. 

* Ibidem. Suta a doua, p. 92. 

“ Ibidem. Suta a treia, p. 114. 

€! Ibidem. Suta a doua, p. 80. 

pocăință, prin care omul îşi dă seama de căderea sa şi de efectele acesteia şi se 
hotărăşte ca în locul iubirii de lume şi de sine să aşeze iubirea de semeni şi de 
Dumnezeu. 

Cel care s-a lepădat de iubirea pătimaşă, iraţională de sine, se înalță deasupra 
dragostei sensibile, lucrată prin simţuri, la iubirea naturală sau firească şi, pe măsura 
curățirii şi dragostei sale, înaintează, către adevărata iubire - cea înţelegătoare, 
rațională şi duhovnicească. 


Iubirea creştină 


Eliberându-se de iubirea pătimaşă de sine, omul Îl descoperă pe Dumnezeu, 

lumea, semenii şi pe sine şi se experiază ca iubire. Fiecare nouă biruință asupra 
patimilor este o nouă dovadă a iubirii curate. Dragostea naturală şi curată se 
înduhovniceşte şi devine un mod creştin, comunitar, de a privi lumea şi viaţa. 
Cei însuflețiți de această iubire nu se iubesc pentru frumuseţea trupului, ci pentru 
bogăția vieţii lor duhovniceşti, sunt răbdători cu toți semenii, caută să sporească în 
iubire cu cei mai înalți în trăire şi să îndrepte cu dragoste pe cei căzuţi. Ei iubesc 
lumea şi semenii cu o dragoste mântuitoare. Tot ceea ce vorbesc şi făptuiesc, 
izvorăşte din iubire, este expresie a iubirii şi îndeamnă la o iubire şi mai înaltă şi 
curată de Dumnezeu şi de semeni. 

Atunci am dobândit adevărata iubire, când iubim pe toți la fel, şi pe cel bun şi 
pe cel rău, atunci când nu ne luăm după părerile oamenilor, pe unul iubindu-l, iar pe 
altul urându-l pentru diferite motive sau pe acelaşi, o dată iubindu-l, altădată urându- 
1”. Dragostea deplină desființează “sfâşierea firii”, depăşindu-o în Hristos, încât “cel 
desăvârşit în iubire şi ajuns la culmea nepătimirii nu mai cunoaşte depsebirea între al 
său şi al altuia, sau între a sa şi a alteia, sau între credincios şi necredincios, între rob 
şi slobod, sau peste tot între bărbat şi femeie; ci, ridicat mai presus de tirania 
patimilor şi căutând la firea cea una a oamenilor, priveşte pe toţi la fel şi are față de 
toți aceeaşi dragoste”. 

A iubi creştineşte înseamnă a iubi dumnezeieşte, adică a avea faţă de toți şi de 
toate dragostea lui Dumnezeu. Înseamnă a iubi pe toți oamenii la fel: pe cei buni şi 
nevoitori, ca pe prieteni; pe cei leneşi şi răi, ca pe duşmani, făcându-le bine, răbdând 
îndelung şi suferind cele ce vin de la ei, cu nădejdea şi dorinţa de a-i face şi pe aceştia 
buni şi prieteni, de este cu putință. lar dacă nu, pentru a nu cădea din porunca 
dragostei şi a nu pierde roadele ei“. 

Iubirea de oameni constă, potrivit Sfântului Simeon Noul Teolog, în “a face 
bine duşmanilor!/ şi în a-i iubi pe ei ca pe prieteni,/ ca pe nişte adevăraţi binefăcători/ 
şi în a te ruga pentru toţi/ cei ce-ţi voiesc răul; în a acea o iubire lăuntrică egală/ faţă 


“2 Ibidem. Suta întâia, p. 72. 
“5 Ibidem. Suta a doua, p. 85. 
* Ibidem. Suta întăia, p. 72. 

de toţi, buni sau răi,/ în a-ți pune sufletul (viaţa) în fiecare zi/ pentru toți, înțeleg 
pentru mântuirea tuturor/ pentru a se mântui fiecare, sau toţi, de e cu putinţă”%. 
Semnul iubirii supreme de aproapele este a răbda moartea pentru el, cu bucurie şi a 
socoti aceasta ca pe o datorie“. 

A iubi pe toți nu înseamnă, însă, a fi şi iubit de toţi. Făcând distincția între 
“prietenia lui Hristos” şi “prietenia față de lume”, Sfântul Maxim Mărturisitorul ne 
mărturiseşte că “prietenii lui Hristos iubesc din inimă pe toți. Dar nu sunt iubiţi de 
toți. lar prietenii lumii nici nu iubesc pe toţi, nici nu sunt iubiţi de toți. Prietenii lui 
Hristos păstrează dragostea neîntreruptă până la sfârşit; ai lumii, până se ciocnesc 
întreolaltă din pricina lucrurilor”. 

Iubirea adevărată înseamnă depăşire de sine şi iertare. Sfântul Maxim 
Mărturisitorul ne dă următorul sfat: “De vrei să nu cazi din dragostea cea după 
Dumnezeu, să nu laşi nici pe fratele tău să se culce întristat împotriva ta, nici tu să nu 
te culci scârbit împotriva lui, ci ““mergi de te împacă cu fratele tău” şi venind, adu lui 
Hristos, cu conştiinţa curată, prin rugăciune stăruitoare, darul dragostei”%. 

Cel care înaintează pe “drumul iubirii”*, nu este tulburat de nici un om, fie că 
este bun, fie că este rău, ci mânat de dorul iubirii de Dumnezeu, caută să se 
odihnească întru El. Acesta nu întristează pe nimeni şi nu se întristează pentru cele 
vremelnice. Întristează şi se întristează însă cu singura întristare mântuitoare: durerea 
pentru păcatele sale şi ale celorlaţi şi lipsa de pocăință adevărată”. Iubim cu adevărat 
şi în sens duhovnicesc lumea şi semenii, atunci când o privim şi înțelegem cum o 
priveşte, înţelege, iartă şi poartă de grijă Dumnezeu, când vom avea față de ea aceeaşi 
înțelegere şi milă, din dorinţa de a-i mântui. 

Adevărata dragoste de Dumnezeu şi de semeni înseamnă a trăi pe pământ 
“viaţă îngerească””!, a preţui pe Dumnezeu mai mult decât lumea întreagă, sufletul 
mai mult decât trupul, a disprețui slava şi ocara, bogăţia şi sărăcia, plăcerea şi 
întristarea, dar nu numai acestea, ci şi însăşi viaţa vremelnică şi moartea'?, căci am 
văzut că iubirea sau dragostea este mai dulce şi mai tare decât viața. Numai o astfel 
de iubire de semeni conduce către adevărata iubire de Dumnezeu, dar al Duhului 
Sfânt. 


$5 Sfântul Simeon Noul Teolog, Imnele iubirii dumnezeieşti. Imnul 40, p. 613-614. 

* Sfântul Petru Damaschinul, Învățăturile duhovniceşti ale Sfântului Petru Damaschinul, în Filocalia..., volumul 5, 
p. 136. 

S7 Sfântul Maxim Mărturisitorul, Capete despre dragoste. Suta a patra, p. 142. 

* Tbidem. Suta întâia, p. 69. 

Cuviosul Isaia Pusnicul, Două zeci şi nouă de cuvinte. Cuvântul XXI, în Filocalia..., volumul XII, p. 167. 

Sfântul Maxim Mărturisitorul, Capete despre dragoste. Suta întâia, p. 66. 

7! Ibidem, p. 67. 

* Ibidem, p. P2. 

“Sfânta iubire după har” 


Unirea cu Dumnezeu se înfăptuieşte la capătul rugăciunii neîncetate şi este 
expresie a iubirii desăvârşite, prin aceasta din urmă înțelegându-se suma şi culmea 
tuturor virtuţilor. Ea se dobândeşte prin nevoință şi osteneală în scopul dobândirii 
totalei nepătimiri şi a cununii virtuților - iubirea faţă de Dumnezeu. 

În această iubire, se înaintează pe măsura nepătimirii noastre. Ea are un 
început, care constă în disprețuirea lucrurilor văzute şi omeneşti. Mijlocul ei este 
curățirea inimii şi a minţii, din care ne vine dezvăluirea minţii şi cunoaşterea 
Împărăției cerurilor ascunsă în noi. lar sfârşitul sau desăvârşirea ei este iubirea 
deplină a lui Dumnezeu şi dorinţa firească a unirii cu EI şi a odihnei în EI”. 

Pe această traptă a vieţii duhovniceşti, dragostea se manifestă ca un rod 
exclusiv al harului, ca o lucrare exclusivă a Duhului Sfânt. Sufletul, disprețuind toate 
cele de jos şi “rănit în întregime de dragostea lui Dumnezeu”, încearcă a “ieşire 
străină şi dumnezeiească”””. După ce a văzut limpede firile făpturilor şi raţiunile lor şi 
a înțeles sfârşiturile lucrurilor omeneşti, nu mai rabdă să fie înăuntrul zidirii şi să mai 
fie hotărnicit de ceea ce-l mărginește. Ci ieşind din hotarele nemărginite ale firii şi ale 
lumii şi înălțându-se deasupra acestora, pătrunde, într-o “tăcere de negrăit””, “în chip 
negrăit””, la cele cereşti, adică în întunericul cunoştinţei lui Dumnezeu şi priveşte, 
prin iluminarea harului, frumuseţea Celui ce este, în lumina înțelesurilor Înţelepciunii 
negrăite””!. 

Prin iubirea tot mai deplină de Dumnezeu, omul îşi redescoperă, îşi regăseşte 
odihna sufletului său, atât de zbuciumat prin ieşirea din albia adevăratei sale vieți, 
produsă de păcat. Îl redescoperă pe Dumnezeu ca fiind Subiectul sau Persoana care 
are faţă de el cea mai curată, frumoasă şi bogată iubire, descoperă şi îşi dă seama că 
fără dragostea Sa, el este nimic, că viaţa la nimic nu-i foloseşte, este o viață searbădă, 
pustiită şi, în acelaşi timp, creşte în iubirea sa faţă de “Iubirea Cea dintâi” şi 
“Suprema Dragoste”. Văzând cu ce iubire i Se dăruieşte Dumnezeu, omul îi răspunde 
curat Şi sincer, cu ceea ce are el mai bun de oferit lui Dumnezeu - dragostea curată şi 
rugăciunea neîmprăştiată. 

Omul simte această dragoste mai întâi ca “o căldură mai presus de fire şi când vine în 
cineva fără măsură, face acel suflet să-şi iasă din sine (extaz). De aceea, inima celui 
ce o simte nu o poate cuprinde şi suporta, dar pe măsura calităţii iubirii venite în el, se 
arată în el o schimbare neobişnuită” * 

Potrivit Cuviosului Nichita Stithatul, unde este iubirea de Dumnezeu, acolo este şi 
pacea puterilor sufletului, curățirea minţii şi sălăşluirea Sfintei Treimi”. Cel care a 
ajuns la această culme duhovnicească “a cunoscut adâncurile dumnezeieşti şi tainele 


% Cuviosul Nichita Stithatul, Cele 300 de capete... Suta a doua a capetelor naturale, despre curăţia minţii, p. 255. 
Ibidem. Suta a treia a capetelor despre cunoştinţă, despre iubire şi despre desăvârşirea vieţii, p. 329 

7 Ibidem, p. 330. 

79 Sfântul Grigorie Palama, Cuvânt pentru ceu ce se liniştesc cu evlavie. Al doilea din cele din urmă. Despre 
rugăciune, în Filocalia..., volumul VII, p. 242. 

77 Cuviosul Nichita Stithatul, op. cit., p. 330. 

7% Sfântul Isaac Sirul, op. cit.. Cuvântul XXIV, p. 137. 

? Cuviosul Nichita Stithatul, Cele 300 de capete. Suta a doua..., p. 255. 


154 


Împărăției Lui”. Ajuns la o astfel de dragoste, sufletul nu mai doreşte să rămână 
aici. Căci dragostea scoate afară fricat!. La această iubire desăvârşită, Dumnezeu 
răspunde cu “sfânta iubire după har”, cu iubirea extatică, prin care răpeşte pe 
contemplativ în oceanul iubirii Sale nesfârşite. Această iubire uneşte cu Dumnezeu 
pentru veacuri nemărginite şi rămâne pururea, crescând mereu mai sus de ea”. 

Aici trăieşte “beţia iubirii”**, într-o stare ce nu poate fi destăinuită, nici explicată“, o 
stare care depăşeşte orice judecată şi simţire, orice raționament şi sentiment. 

Sfântul Isaac Sirul descrie astfel semnele acestei iubiri şi răpiri extatice: “faţa 
omului se face ca de foc şi plină de farmec şi trupul lui se încălzeşte. Frica şi temerea 
se îndepărtează de la el şi îşi iese din sine (intră în extaz). Puterea ce ține mintea 
adunată pleacă de la el şi se face cu un ieşit din minţi. Moartea înfricoşătoare o 
socoteşte bucurie şi niciodată vederea minţii lui nu află vreo întrerupere în înțelegerea 
tainelor cereşti, iar nefiind de față, vorbeşte ca fiind de faţă, fără să fie văzut de 
cineva. Cunoştinţa şi vederea lui naturală încetează şi nu-şi simte în chip trupesc 
mişcarea lui, care se mişcă între lucruri. Chiar dacă face ceva, nu o simte aceasta 
deloc, ca unul ce are mintea înălţată în vedere. *i cugetarea lui parcă e îndreptată 
pururea spre altcineva”*€. 

Un astfel de suflet, aflat în extaz, în focul dragostei de Dumnezeu, “nu se mai 
simte nici pe sine, nici vreun lucru oarecare. Căci, luminat fiind de lumina 
dumnezeiească cea nemărginită, părăseşte simțirea față de toate cele făcute de 
Dumnezeu”*”. Acum înţelege taina sufletului, care este iubirea şi bucuria ce izvorăşte 
din aceasta, simțită ca o mângâiere şi o dulceaţă negrăite, o “beţie a dufletului”, “beţie 
duhovnicească”, beţie fericită şi fericitoare. Sufletul se ridică deasupra mărginirii, a 
limitatului şi contingentului, deasupra vieții şi a morţii, odihnindu-se în întunericul 
supraluminos, prin contemplaţie şi rugăciunea mai presus de toată lărgimea. EI se 
afundă pentru scurte clipe sau momente în oceanul luminos al iubirii divine, de unde 
ieşind, împărtăşeşte frânturi din această dragoste, lumii întregi, împodobindu-o şi 
înmiresmându-o. Acolo descoperă că, într-adevăr, după calitate, dragostea este 
asemănarea cu Dumnezeu, pe cât poate suporta firea omenească înălțată. Pe această 
treaptă, “iubirea este adâncul (abisul) luminării”*5, ea dăruind proorocia şi pricinuind 
minunile”. 

Ea devine o ardere a inimii pentru toată creația, pentru oameni şi pentru toate 
făpturile. Inima izvorăşte lacrimi de bucurie, dorind ca această stare să nu dispară şi 
de ea să se bucure cât mai mulți, întreaga lume. 


50 Ibidem. Suta a treia a capetelor despre cunoştinţă, despre iubire şi despre desăvârşirea vieţii, p. 345. 
51 Sfântul Isaac Sirul, op. cit. Cuvântul XXXVIII, p. 204. 

5 Sfântul Maxim Mărturisitorul, Scrieri şi epistole..., p. 27. 

5 Idem, Capete despre dragoste. Suta a patra, p. 124. 

5 Sfântul Grigorie Sinaitul, capete foarte folositoare în acrostih, în Fi/ocalia..., volumul VII, p. 107. 

55 Sfântul Simeon Noul Teolog, Ţelul vieţii creştine. Traducere de Arhimandrit Paulin Lecca după Episcopul 
Veniamin Mîlov, Editura Anastasia, 1996, p. 164. 

5 Sfântul Isaac Sirul, op. cit. Cuvântul XXIV, p. 137. 

57 Sfântul Maxim Mărturisitorul, Capete despre dragoste. Suta întâia, p. 62. 

55 Sfântul Ioan Scărarul, op. cit. Cuvântul XXX, p. 430. 

“ Ibidem. 

Dragostea de Dumnezeu. Pe aceasta o cântă întreaga literatură creştină, 

culminând cu Sfântul Maxim Mărturisitorul, Sfântul Simeon Noul Teolog, Cuviosul 
Nichita Stithatul şi Sfântul Isaac Sirul, mistici experimentali, care i-au gustat roadele 
ei îndumnezeitoare. Emoţia, delicateţea şi sinceritatea copleşesc şi înnobilează scrisul 
duhovnicesc. Omul trăieşte legătura sa cu Dumnezeu la început sub forma unui dor, 
asemenea dorului miresei de mirele său, a dorinţei de a-i fi în preajmă. Lipsa acestuia 
îi provoacă lacrimi de dor şi de tristeţe şi dorinţa de a-l revedea curând. La fel 
creştinul, simțind acest dor ființial, fără de încetare sau de slăbire, se curăță sufleteşte 
pentru a nu i se închide izvoarele harului şi ale iubirii, iar pe măsura acestei curățiri, 
începe să simtă razele mângâietoare şi dulceaţa iubirii crescând în sufletul său. 
Depăşind iubirea pătimaşă, egoistă, de sine, el se înalță deasupra iubirii fireşti sau 
naturale, către iubirea creştină, duhovnicească şi apoi extatică. Se ridică prin viaţă 
curată deasupra formelor de iubire trupească, simţuală, în dorinţa sa de a dobândi 
dragostea cea înaltă. 
Pe acest drum al iubirii, el se leapădă de prietenia şi iubirea față de lume, iar pe 
măsura acestei lepădări, creşte în descoperirea şi experierea lui Dumnezeu, a 
semenilor şi a lumii, ca fiind centru şi raze ale acestei iubiri. În această înaintare pe 
“drumul iubirii”, el se leapădă de tot ceea ce este trupesc, material, simţual, ajungând 
să îmbrățişeze lumea şi pe semenii săi cu aceeaşi dragoste şi iertare pe care o are 
Dumnezeu față de ei. Ajunge astfel să iubească pe toţi: buni sau răi, virtuoşi sau 
păcătoşi, cu aceeaşi dragostea - dragostea desăvârşită, dragostea lui Dumnezeu. 
Iubirea face din el acum un dumnezeu prin lucrare, de aceea bucuria lui o face 
extazul, odihna cea fericită în oceanul infinit al iubirii dumnezeieşti. Dorul îşi află 
împlinirea, lacrimile se curăță, se înduhovnicesc, osteneala şi nevoința îşi găsesc 
fericita odihnă. Totul, în jurul lui, este lumină şi iubire, el însuşi reflectă această 
iubire. Lumea devine pentru el locul de manifestare a iubirii desăvârşite, către toţi 
oamenii. 


Biciul dragostei 


Dacă iubirea este sinteză şi culme a tuturor virtuților, lipsa ei echivalează cu 
pierderea tuturor acestora şi vieţuirea în spaţiul apăsător al păcatului şi formelor pe 
care el le ia în patimi. De aceea, pentru cei ce au dobândit-o, puterea dragostei aduce 
mângâiere şi bucurie, în timp ce pentru cei ce nu o cunosc în această viaţă, va fi chin 
şi durere. Căci, potrivit Sfântului Isaac Sirul, dragostea lucrează în două feluri: pe cei 
ce au păzit şi împlinit porunca ei îi fericeşte, iar pe cei păcătoşi, care au călcat-o, îi 
chinuieşte. Chinul gheenei sau al iadului este, potrivit lui, “biciul dragostei”. ““i ce 
chin, exclamă Sfântul Isaac, mai amarnic şi mai cumplit decât chinul dragostei! Adică 
cei ce simt că au greşit față de dragoste suferă un chin mai mare decât orice chin, fie 
el cât de înfricoşător. Căci tristeţea întipărită în inimă de păcatul de dragoste e mai 

ascuţit decât orice chin”* 


de sfârşit. 


„ Aceasta este împărăţia durerii, a întunericului şi a urii, fără 


XR 3 Xe 


Izvorâte din iubirea lui Dumnezeu, lumea şi omul vor exista atâta vreme cât 

vor exista suflete “rănite de dulcea săgeată a dragostei de Dumnezeu şi de semeni”, 
cât timp vor exista inimi mânate de dorul de a parcurge până la capăt “drumul 
iubirii”, drumul sau scara virtuţilor creştine, culminând în iubirea cea mai presus de 
fire, “iubirea cea după har”, care ne uneşte cu Izvorul lubirii. 
În această lume şi viaţă, însă, oricât am înainta pe acest drum minunat şi 
îndumnezeitor, rămânem doar pelerini către iubirea desăvârşită. Abia dincolo, în 
Împărăţia iubirii şi a roadelor sale, dacă ne vom strădui încă de aici şi de pe acum, 
vom cunoaşte mai bine şi mai mult dulceaţa ei, vom proba adevărul că “dragostea 
este mai dulce decât viaţa”. 


” Sfântul Isaac Sirul, op. cit. Cuvântul LXXXIV, p. 423. 
”! Nichifor din Singurătate, Cuvânt despre rugăciune, în Filocalia..., volumul VII, p. 14. 

DARUL LACRIMILOR 


Viaţa creştină este o continuă tindere înainte către oceanul de taine al iubirii 
dumnezeieşti. Pentru omul duhovnicesc, fiecare lucrare are un caracter ascetic, 
ducând la o tot mai accentuată apropiere de Dumnezeu. Desăvârşirea are un caracter 
eclesial, dar şi profund interior, fund experiată în “abis de smerenie”, până la 
“pătimirea îndumnezeirii” sau până la treapta supremă de spiritualizare, de 
înduhovnicire, până la a deveni dumnezeu prin har, prin participare sau lucrare. 

Spiritualitatea acestui urcuş este trăită în interior, astfel încât maximum de 
sfințenie înseamnă şi maximum de smerenie. Ancorată permanent în mistica eclesială, 
comunitară, sacramentală, mistica ortodoxă este o continuă devenire întru Hristos, o 
continuă îmbrăcare în virtute, după modelul Lui, până la statura bărbatului desăvârşit 
Hristos, adică până la îndumnezeirea noastră şi unirea cu Hristos Cel în Treime. 

Mijloacele creştinului de înaintare în această viaţă harică sunt Sfintele Taine şi 
mijloacele ascetice şi urmăresc eliberarea de păcat şi patimă şi vieţuirea în orizontul 
duhovnicesc al virtuţilor, culminând în smerenie şi iubire. 

Oglinda acestei înaintări, în care omul îşi vede eforturile sale şi treapta 
urcuşului său este rugăciunea tot mai curată şi neîncetată, izvorâtoare de lacrimi tot 
mai transparente din punct de vedere duhovnicesc, mai dese şi mângâietoare. 

“Darul lacrimilor” - donum lacrimarum - ca şi “rugăciunea neîncetată”, de 
care se leagă, se circumscriu dimensiunii apofatismului specific vieţii duhovniceşti 
răsăritene. 

Una dintre învățăturile cele mai de preț ale spiritualităţii filocalice este cea 
privind sălăşluirea tainică a lui Hristos şi a Duhului Sfânt, la Botez, în sufletul 
creştinului. Prin lucrarea virtuţilor, Hristos devine tot mai vizibil în viața noastră 
duhovnicească; de asemenea şi harul Sfântului Duh. În caz contrar, lipsa virtuţilor în 
viaţa noastră spirituală acoperă lucrarea dumnezeiască din sufletul nostru !. 

Ori, Calist Patriarhul consideră un semn al simțirii prezenței şi lucrării harului în 
sufletul nostru, alături de iubirea de aproapele, de blândeţe, de bunătate, de îndelunga 
răbdare, “lacrimile fără durere, pururea curgătoare” 7. 

Botezul lacrimilor, spiritualitatea lor, frecvenţa şi bogăţia lor sunt semne privind 
măsura înduhovnicirii, a spiritualizării ființei noastre, precum şi a transparenţei 


! Vezi Marcu Ascetul, Despre Botez şi Diadoh al Foticeii, Cuvânt ascetic în 100 de capete, în 
Filocalia sfintelor nevoinţe ale desăvârşirii. Traducere, introducere şi note de Preot Profesor 
Doctor Dumitru Stăniloae, Membru al Academiei Române, Ediţia a IV-a, Editura Harisma, 
Bucureşti, 1993. 

? Calist Patriarhul, Capete care au lipsit, în Filocalia... volumul VIII, p. 281. 

noastre față de lucrarea Mântuitorului şi a Duhului Sfânt, în “adâncul nostru de 
taină”. 

Pentru spiritualitatea ortodoxă, lacrimile sunt un dar de preţ, drag, mult cerut şi 
fundamental în apropierea noastră tot mai deplină de Dumnezeu. De aceea sfinți 
precum Simeon Noul Teolog, loan Scărarul, Isaac Sirul îi acordă o valoare deosebită 
în viața duhovnicească, lăsându-ne pagini şi îndemnuri duhovniceşti de o frumusețe 
şi bogăție duhovnicească cu adevărat “inspirate”. 


Izvorul plânsului şi al lacrimilor duhovniceşti 


Părinții spiritualității răsăritene vorbesc despre lacrimi, de la treapta lor cea mai 
de Jos - naturale, trupeşti şi până la lacrimile spirituale, duhovniceşti, în exprimări de 
o profunzime deosebită, de altfel ca şi adâncimea şi valoarea lor în plan duhovnicesc. 

Întâlnim în scrierile filocalice, la care ne referim, explicată originea, natura, 
felurile lor, precum şi modul de discernere între lacrimile drăceşti sau demonice, cele 
naturale şi cele duhovniceşti sau spirituale. 

O învăţătura constantă a Părinților duhovniceşti ai Filocaliei este aceea că la 
originea lacrimilor naturale se află durerea, urmare a păcatului originar şi a durerii pe 
care acesta a instalat-o în firea omenească şi perpetuată în noi prin obişnuinţa 
păcatului. Deci durerea naturală, precum şi plânsul şi lacrimile naturale care o 
acompaniază, sunt urmări ale păcatului şi ale stării de păcătoşenie. 

Acest lucru îl subliniază clar Sfântul loan Scărarul care spune că adevărata 
stare a firii umane este bucuria, veselia, iubirea şi râsul sufletesc. Înainte de cădere, 
spune el, înainte de călcarea poruncii, nu era durere, precum nu va mai fi nici după 
înviere, când va fi încetat păcatul. Deci durerea, necazurile, suferințele, plânsul şi 
lacrimile naturale sunt urmări ale păcatului. Nu se întâmplă la fel, după cum vom 
vedea, în cazul plânsului şi lacrimilor duhovniceşti, care, pe treptele lor cele mai 
înalte echivalează cu un dar sau o harismă excepțională, pe care Dumnezeu o 
dăruieşte omului, la capătul eforturilor sale ascetice şi mistice. Cu toate acestea, 
pentru creştin, suferința “este mai firească, având în vedere că în fiinţa lui e prezent 
păcatul şi suferinţa e flacăra care consumă, purifică ființa umană de prezența 
păcatului?. 

O primă cauză a lacrimilor o constituie, potrivit Părinților filocalici - frica”. 
Treapta aceasta este doar începutul drumului spre dobândirea curăției şi seninătăţii 
“văzduhului sufletului”. 


* Profesor Dr. Nicolae Mladin, Prelegeri de mistică ortodoxă notate de studentul în Teologie 
Nicolae Streza în anul universitar 1947-1948. Cuvânt înainte, note biografice şi ediție întocmite 
de Preot Iconom Stavrofor Nicolae Streza, Editura Veritas, Tîrgu-Mureş, 1996, p. 117. 

* Sfântul Maxim Mărturisitorul, în Ambigua. Tâlcuiri ale unor locuri cu multe şi adânci 
înțelesuri din Sfinţii Dionisie Areopagitul şi Grigorie Teologul. Traducere din greceşte, 
introducere şi note de Pr. Prof. Dumitru Stăniloae, FIBMBOR, Bucureşti, 1983, p. 185, vorbeşte 
şase feluri de frică: “Jar frica o împart în şase: în amânare (tergiversare), în ruşine, în pudoare, în 
spaimă, în groază, în chin. Amânarea spun ei că e frica de acțiunile viitoare; ruşinea, frica de 

Părinţii duhovniceşti se dovedesc şi în această privinţă cunoscătorii adevăraţi, 
profunzi, atât ai creaţiei lui Dumnezeu - lumea, cât şi ai omului, ai sufletului uman şi 
ai încordatei lupte pentru dobândirea unirii cu Dumnezeu sau pentru “pătimirea 
îndumnezeirii”. 

Ei vorbesc mai întâi de o frică sau o teamă de lume. O angoasă, o spaimă 
pătimaşă, izvorâtă din teama de a nu-şi putea împlini dorințele privind lumea şi 
lucrurile ei. Sfântul Maxim Mărturisitorul insistă asupra caracterului pătimaş al 
acestei frici. Păcatul prim constă, pentru acest Sfânt Părinte, în îndumnezeirea 
creației, în loc de a acorda cinstea cuvenită Creatorului ei. Omul pătimaş nu are altă 
grijă decât satisfacerea iraţională a dorințelor sale păcătoase, prin intermediul lumii. 
El nu caută altceva decât să-şi realizeze, prin intermediul lumii, dorințele sale 
pătimaşe, trăind permanent spaima, pe de o parte de lume, ca de ceva inexplorat 
deplin, iar pe de altă parte, teama că ea nu va reuşi să-i ofere bucuria sau plăcerea 
sperată. 

Acelaşi Sfânt Maxim Mărturisitorul vorbeşte despre lanţul vicios plăcere - 
durere, care caracterizează viaţa pătimaşă. Omul cufundat în păcate crede că poate să 
separe pe una de alta, evitând tot ceea ce i-ar putea provoca durere, şi alergând cu 
toată fiinţa sa spre tot ceea ce este în stare să-i aducă plăcere. Iraționalitatea patimii 
constă tocmai în această focalizare, în această direcționare a puterilor şi resurselor 
sale spre dobândirea plăcerii trecătoare. 

Experiind insuficienţa, neputința şi lipsa de deplinătate a bunurilor şi 
mijloacelor pe care i le oferă lumea aceasta hilară şi amăgitoare, omul descoperă 
durerile şi strâmtorările lumii. lar acestea, în loc să-l spiritualizeze, îl aruncă iarăşi în 
oceanul şi mai adânc al patimilor, scufundându-l în plăcerile sale ameţitoare şi 
amăgitoare. Pe omul pătimaş, frica aceasta, în loc să-l întoarcă spre sine şi spre 
Dumnezeu, îl leagă şi mai mult de lumea iluzorie, îndepărtându-l de la chemările mai 
înalte ale lui Creatorului său”. 

Omului pătimaş lumea nu i de descoperă în rațiunile ei şi nu este cale de 
înaintare spre Dumnezeu şi spre fericirea veşnică, ci este o mare învolburată, ale cărei 
valuri sunt patimile în infinitele lor manifestări şi nuanţe reproşabile. Neînţelegându-i 
raționalitatea, omul pătimaş nu se alege din această alergare fără ţintă şi sens 
duhovnicesc decât cu o îndoită teamă: de obiectul căutat şi de negăsirea lui sau de 
înşelarea aşteptărilor sale. 

Omul duhovnicesc însă a depăşit logica finită, contingentă. Pentru el, după 
cum arată Sfântul Maxim, contemplarea rațiunilor lucrurilor şi ale Sfintei Scripturi 
devin căi de apropiere şi de înaintare în viaţa virtuoasă. La el, frica de lume este 
înlocuită de “consumarea euharistică a creației” şi de frica lucidă de a nu o fi ajutat 


mustrarea viitoare; pudoarea, frica pentru fapta rea săvârşită, spaima, frica dintr-o chinuire 
exagerată; groaza, frica din strigăte sau sunete mari, care suspendă simţirea; chinul (angoasa), 
frica de păgubire, adică de nereușită. Căci temându-ne de nereușită, ne chinuim. Unii o numesc şi 
pe aceasta temere”. 

” Pr. Prof. Dr. Dumitru Radu, Trăirea creştină. Curs pentru doctoranzii în Teologie. 1994-1995, p. 
36. 

să-şi împlinească, să-şi deruleze toate potenţele ei, imprimate de Dumnezeu prin 
creație. 

Omul nu se mai scufundă în lume, ci se înalță împreună cu ea spre Dumnezeu, 
într-o “liturghie cosmică”. 

Frica de Dumnezeu, spre deosebire de angoasa şi spaima provocată de lume, 
este o forță spirituală, pozitivă, izvorâtă din căință şi întreţinută de ajutorul divin. 
Spre deosebire de frica de lume, care ne stăpâneşte şi ne paralizează voinţa şi 
rațiunea, frica de Dumnezeu ne întăreşte voinţa, făcându-ne activi în lucrarea 
mântuirii. 

Acestei frici de Dumnezeu, Părinţii filocalici îi dau mai mult sensul de frică de 
judecată. Sfântul Antonie, vorbind despre teama de moarte şi despre judecata divină, 
surprinde într-o exprimare paradoxală dinamismul vieții creştine autentice: “Moartea, 
de-o va avea omul în minte - spune el - nemurire este, iar neavându-o în minte, 
moarte îi este. Dar, continuă el, nu de moarte trebuie să ne temem, ci de pierderea 
sufletului, care este necunoştința de Dumnezeu. Aceasta este primejdioasă 
sufletului”. 

Evagrie Monahul recomandă, de aceea, să ne purtăm totdeauna ca şi cum am 
avea de murit mâine şi, în acelaşi timp, să ne folosim de trup, ca şi când am avea de 
trăit mulți ani. Aceasta este adevărata înfrânare. 

Alături de teamă, Părinții filocalici vorbesc de o altă cauză a lacrimilor, în 
legătură cu cea dintâi - întristarea:. 

Întristarea pe care o trăieşte sufletul omului este de mai multe feluri. Sfântul 
Maxim Mărturisitorul vorbeşte despre o întristare interioară şi o întristare 
exterioară, adică despre una ascunsă în suflet şi despre una arătată prin simţire. Cea 
din suflet se naşte din lipsa bunurilor sufletului, în special cele ale evlaviei. Cea a 
simțirii se naşte din lipsa plăcerilor trupeşti, pe care omul le caută cu toată puterea, 
dar nu le poate dobândi în întregime. 

Tot Sfântul Maxim face referiri la o întristare lumească, o întristare după 
plăcerile şi ispitele pe care le oferă lumea şi pe care sufletul nu le poate dobândi la 
intensitatea pătimaşă pe care ar fi dorit-o şi din care izbucneşte plânsul pătimaş; şi la 
o întristarea după Dumnezeu, sursă a lacrimilor duhovniceşti, care este singura 
folositoare, mântuitoare, căci conduce sufletul către adevărata căinţă. Ea împrăştie, cu 


“ Vezi pentru detalii, Hans Urs von Balthasar, Liturgie cosmique. Maxime le Confesseur. Traduit 
de P'allemand par L. Lhaumet et H.-A. Prentout, Paris, 1947. 

7 Sfântul Antonie cel Mare, Învăţături despre viaţa monahală, în 

Filocalia... vol. |, p. 27. 

* Sfântul Maxim Mărturisitorul, face în Ambigua..., p. 185, următoarele distincţii duhovniceşti, în 
această privință: “Întristarea iarăşi o împart în patru: în supărare, în necaz, în pizmă şi milă. 
Supărarea spun că este întristarea ce amuţeşte pe cei în care se iveşte, din pricina trecerii în adânc 
a cugetării; necazul e întristarea ce îngreunează şi supără din pricina unor împrejurări neplăcute; 
pizma e întristarea pentru bunurile altuia; iar mila e întristarea pentru relele altora. Dar toată 
întristarea au spus că e rea prin firea ei. Chiar dacă omul bun se întristează pentru relele altora, 
pentru că e milos, nu se supără cu anticipație, pentru că aceasta premerge voinţei, ci de pe urma 
unei împrejurări. Dar contemplativul rămâne şi în acestea nepătimitor, unindu-se pe sine cu 
Dumnezeu şi întristându-se de cele de aici. ” 

ajutorul lacrimilor, iarna patimilor şi norii păcatului, linişteşte marea cugetării, dând 
sufletului străvezime şi transparenţă în cele spirituale. 

Această “întristare de laudă” sau “mântuitoare” este hrănită de cugetarea la 
judecată şi întreținută de nădejdea învierii. Arma ei de luptă este blândeţea, iar rodul 
ei este smerita cugetare şi iubirea de Dumnezeu. De aceea, şi este considerată 
“stăpâna neîndurerată a patimilor”, “maica cuvioasă şi slăvită a virtuţilor”. 

În contrast cu întristarea cea din simţuri, pe care o provoacă şi alimentează 
patima, întristarea cea după Dumnezeu, ce însoţeşte necazurile sau pătimirile noastre 
cele fără de voie, are împreunată în firea ei bucuria duhovnicească. Sfântul Casian 
spune că această întristare din suflet sau din minte “face să se arate în om roadele 
Sfântului Duh, care sunt: bucuria, dragostea, pacea, îndelunga răbdare, bunătatea, 
credința şi înfrânarea. De la întristarea cea potrivnică - însă - cunoaştem roadele 
duhului celui rău, adică trândăvia, lipsa de răbdare, mânia, ura, împotrivirea în 
cuvânt, lenea la rugăciune...” 

Un alt motiv al acestei întristări îl constituie, pentru cei începători, ostenelile 
virtuţilor şi ispita diavolească. Drumul virtuții însuşi provoacă întristare, ce duce la 
smerenie. Din această cauză, Sfântul Isaac Sirul consideră virtutea a fi “maica 
întristării” celei duhovniceşti, iar drumul virtuţii drumul răstignirii, ale cărui valuri 
sunt înfricoşătoare şi căi aspre. Virtuţile, ne arată acelaşi sfânt, au împletite în ele 
întristările şi de aceea, spune el, de voim virtutea, trebuie să ne predăm oricărui 
necaz. 

O altă cauză a acestei întristări este, pentru Părinții duhovniceşti ai Filocaliei, 
“părăsirea” din partea lui Dumnezeu. Sfântul Maxim vorbeşte de patru feluri 
generale ale părăsirii: una din iconomia de la Dumnezeu sau din îngăduință. Alta spre 
încercarea şi dovedirea credinţei; alta spre povăţuire duhovnicească şi smerenie şi a 
patra - lepădarea din partea lui Dumnezeu, ca efect al păcatelor noastre şi al stăruinței 
în ele. 

Dintre acestea patru, mântuitoare şi plină de bunătate este “părăsirea 
povăţuitoare” sau “îngăduinţa în scop de povăţuire”, care, aflăm de la Sfântul Marcu 
Ascetul, nu lipseşte sufletul de lumina dumnezeiească, ci caută să aducă în minte 
adevărata smerenie, prin ascunderea harului şi simţirea neputinței noastre. Părăsirea 
aceasta povăţuitoare aduce sufletului întristare multă şi lacrimi numeroase, o 
deznădejde măsurată şi smerită cugetare. 

Întristarea cea după Dumnezeu, despre care vorbeşte Cuviosul Nichita 
Stithatul, însănătoşeşte şi aduce puterile sufletului la starea lor normală, după fire, iar 
prin “ploaia de lacrimi”, redă sufletului seninătatea. 

Deosebită de această părăsire, ca îngăduinţă, Părinţii vorbesc şi de o altă cauză 
a plânsului şi a lacrimilor noastre - părăsirea în sens de lepădare din partea lui 
Dumnezeu. Aceasta umple sufletul de deznădejde, de necredinţă, de fumul mândriei 


” Sfântul Maxim Mărturisitorul, Scrieri. Partea a doua. Scrieri şi epistole hristologice şi 
duhovniceşti. Traducere din greceşte, introducere şi note de Pr. Prof. Dumitru Stăniloae, 
EIBMBOR, Bucureşti, 1990, p. 41. 

1% Sfântul loan Cssian, Despre cele opt gânduri ale răutăţii, în Filocalia..., vol. |, p. 153-154. 

şi de mânie, dezumanizând ființa umană şi îndepărtându-o de Dumnezeu, de semeni 
şi de scopul existenţei sale!!. 

Tot în legătură cu zbuciumul sufletesc produs de frică şi întristare, Sfântul loan 
Scărarul vorbeşte de “străpungerea inimii”. Astfel, el enumeră două feluri de 
străpungeri ale inimii: una mincinoasă, drăcească şi una adevărată, duhovnicească. 
Rodul străpungerii false, mincinoase, drăceşti alungă plânsul şi lacrimile spirituale şi 
este închipuirea de sine, slava deşartă sau mândria. Străpungerea adevărată este 
“durerea neîmprăştiată a sufletului”, care meditează neîncetat la cele duhovniceşti, iar 
rodul ei cel mai de preţ este mângâierea. Cel duhovnicesc ajunge de la străpungerea 
cea falsă o inimii, la “fericita tristeţe bucuroasă a străpungerii cuvoase”!?. 

În general, încercările ne fac mai receptivi, ne sensibilizează la lucrarea 
harului. Totuşi, experiind existenţial, dramatic această întristare, creştinul adevărat 
ajunge, ajutat de harul dumnezeiesc să-şi întoarcă privirea de la ceea ce nu are 
semnificaţie şi sens duhovnicesc, la ceea ca are valoare în planul mântuirii. Lacrimile 
din întristarea cea după lume sau a lumii, sunt iscate din pricina lipsei sau 
insatisfacției celor vremelnice. De la această angoasă sau frică de lume şi de cele 
lumeşti, creştinul ajunge printr-o atotînțeleaptă pedagogie divină să cunoască lipsa lor 
de valoare. Lumea îşi descoperă valoarea sa reală, care este cea duhovnicească. 
Tristeţea după cele materiale, vremelnice, devine astfel plâns de insatisfacție faţă de 
acestea şi pentru bunurile spirituale, netrecătoare. Omul face experienţa limitelor 
acestei lumi şi a bunurilor ei, trăieşte insatisfacția sufletească cea mai adâncă în 
bogație. Sensul ieşirii din această criză a spiritului nu o dau decât pocăinţa şi plânsul 
duhovnicesc, însoțite de nădejdea creştină. Omul se înalță deasupra lipsurilor 
cotidiene, căutând să-şi astâmpere setea sa ființială de spiritual, de infinit, de 
Dumnezeu. 

Chiar şi în întristarea cea mai adâncă, dramatică, omul credincios are conştiinţa 
permanentă a ajutorului dumnezeiesc, din care izvorăsc răbdarea şi nădejdea, căci, 
spune Sfântul Isaac Sirul - “Dumnezeu este aproape de inima întristată a celui ce 
strigă în necazul lui, spre El. Şi dacă cineva e lipsit de cele trupeşti sau se află în 
necaz ... Domnul Îşi arată în sufletul lui marea Sa iubire de oameni, potrivit cu 
asprimea durerilor şi a întristării lui”!5. Sau, cum spune şi Sfântul loan Scărarul, 
întristarea şi plânsul au împletite în ele, ca mierea cu ceara, bucuria şi veselia'”. 


!! Diadoh al Foticeii, op. cit., p. 461. 

'2 Sfântul loan Scărarul, Scara dumnezeiescului urcuş, în Filocalia..., vol. LX, p. 167. 
15 Sfântul Isaac Sirul, Cuvinte despre nevoinţă, în Filocalia..., vol. X, p. 139. 

+ Sfântul loan Scărarul, op. cit., p. 178. 

“Botezul lacrimilor” - rod al pocăinţei permanente 


Părinţii duhovniceşti subliniază în mod deosebit legătura dintre smerenie, 

pocăință şi “darul lacrimilor”. Nu atât din punct de vedere natural, firesc, cât mai ales 
din perspectiva duhovnicească. 
Ei pun plânsul duhovnicesc şi lacrimile ce le rodeşte acesta în legătură cu pocăința 
adevărată, neîncetată. De fapt - spune Părintele Stăniloae, tâlcuitorul autentic al 
scrierilor filocalice - darul lacrimilor devine îmbelşugat pe treptele mai înalte ale 
vieții duhovniceşti, dar întrucât pocăința fiind permanentă, se intensifică şi ea pe 
treptele mai înalte, nu e greşit ca lacrimile să fie considerate ca stând într-o legătură 
specială cu pocăinţa. Apoi ele nu trebuie să lipsească nici din pocăinţa începătoare, 
deşi e mare deosebire între lacrimile fricii de la început şi lacrimile iubirii de pe 
treptele superioare”. 

În baza acestei legături dintre pocăință şi darul lacrimilor spirituale, Părinţii 
vorbesc despre “Botezul lacrimilor”, care, potrivit Sfântului loan Scărarul este mai de 
preț decât Botezul cel dintâi, pentru că el ne iartă nu doar păcatul strămoşesc, ci şi 
păcatele personale. De aceea, el consideră pocăința “aducerea aminte - 
reîmprospătarea botezului” şi “împăcarea cu Domnul prin lacrimi”. 

Sfântul Simeon Noul Teolog subliniază la fel de clar legătura dintre smerenie şi 
plânsul duhovnicesc. În exprimarea lui, smerenia premerge plânsului după 
Dumnezeu, după care urmează o bucurie şi o veselie negrăită. Între smerenie şi 
lacrimi există o legătură interioară: “Cu cât coboară cineva mai mult în adâncul 
smereniei şi se recunoaşte ca nevrednic de mântuire, cu atât se întristează mai mult şi 
varsă şiroaie de lacrimi. lar pe măsura acestora, țţâşneşte din inima lui bucuria, iar 
împreună cu ea îzvorăşte şi creşte nădejdea, care face încredințarea despre mântuire 
mai puternică”"”. “Şi pentru că astfel stau lucrurile - povăţuieşte Sfântul Simeon - 
prima voastră grijă, fraților, să fie pocăinţa, plângerea care este legată de ea şi 
însoţitoarele plângerii care sunt lacrimile; căci nu există pocăință fără plângere, cum 
nici plângere fără lacrimi, ci acestea trei sunt legate unele de altele şi nu pot apare 
decât împreunate”5. 

Pocăința este “împărăteasă a virtuţilor În ordinea spirituală, de fapt 
adevărata ordine, “pocăinţa învie, plânsul bate la uşa cerului, iar cuvioasa smerenie o 
deschide”. 


cea 
1 


>>19 


15 Preot Profesor Dr. Dumitru Stăniloae, Spiritualitatea ortodoxă. Ascetica şi mistica, 
EIBMBOR, Bucureşti, 1992, p. 115. 

'* Sfântul loan Scărarul, op. cit., p. 136. 

"7 Sfântul Simeon Noul Teolog, Cele 225 de capete teologice şi practice, în Filocalia..., vol. VL, p. 
62-63. 

'5 Idem, Cuvântarea XXXIII, P.L. 120, 489 BC, la Mitropolit Nicolae Corneanu, Patristica 
mirabilia. Pagini din literatura primelor veacuri creştine, Editura Mitropoliei Banatului, 
Timişoara, 1987, p. 200. 

19 Sfântul loan Scărarul, op. cit., p. 298-299. 

* Ibidem. 

“Abisul smereniei”, izvor al “darului lacrimilor duhovniceşti”, este pentru 
Părinți o stare inefabilă, ce nu poate fi exprimată în limbajul omenesc finit, 
conceptualizat, ci este experiat ca un dar al harului divin în sufletul omenesc. Această 
smerenie - învață Ava Dorotei - nimenea nu poate spune prin cuvânt cum este, sau 
cum se naşte în suflet, de nu o află prin cercare. Dar prin cuvânt nu o poate învăţa 
nimeni. Ea are puterea să atragă harul lui Dumnezeu în suflet”. Ea este 
“dumnezeiească şi de neînţeles"”?, dar cum se naşte ea în suflet şi cum sporeşte ea 
“nimeni nu a putut spune, nici nu a putut să o priceapă cineva prin cuvânt, dacă nu s-a 
învrednicit sufletul său să o cunoască pe ea din fapte”. Ea se deprinde prin osteneala 
trupului şi a sufletului, prin lucrarea poruncilor, iar roadele ei sunt cu adevărat 
duhovniceşti: rugăciunea curată, plânsul duhovnicesc şi darul lacrimilor. 

Înaintarea spre “abisul smereniei”, spre desăvârşirea creştină duce în acelaşi 
timp către izvorul curat al lacrimilor. Cărarea către el este cea a pocăinţei de toată 
vremea sau permanentă, neîncetată, la care se adaugă o undă dulce de sus a iubirii 
divine, ce ajută eforturile noastre. 

Prin urmare, darul lacrimilor este legat de gradul sau nivelul pocăinţei noastre, 
de intensitatea căinței pentru păcatelor noastre şi precum pocăința nu trebuie să 
înceteze niciodată, tot aşa şi lacrimile nu trebuie să înceteze vreodată, în aspra noastră 
călătorie spre desăvârşire. 

Sfântul Simion exprimă acest adevăr în modul următor: “... să nu zică cineva că 
este imposibil a plânge zilnic, căci cine vorbeşte astfel afirmă că este imposibil să te 
pocăieşti în fiecare zi şi răstoarnă întreaga Sfântă Scriptură, ca să nu zic chiar porunca 


lui Dumnezeu”, iar Sfântul loan Scărarul ne face următoarea recomandare 


duhovnicească: “Cere prin plâns, caută prin ascultare, bate prin îndelungă răbdare”, 
în aceasta constând, de fapt, secretul vieţii noastre creştine şi al înaintării în ea, căci - 
spune acelaşi sfânt - “Nu vom fi învinuiți, o, prieteni, la ieşirea sufletului, că nu am 
săvârşit minuni, nici n-am teologhisit, nici că n-am fost văzători, dar vom da negreşit 
socoteală lui Dumnezeu că n-am plâns””€. 


Plânsul duhovnicesc cel de fericire făcător 
Părinţii filocalici vorbesc despre plânsul duhovnicesc şi despre lacrimile 


harismatice, ca fiind roade ale rugăciunii mai presus de rugăciune, ale rugăciunii 
neîncetate, în care mintea este răpită de Dumnezeu în adâncul Său de taine. 


* Ava Dorotei, Ale celui între sfinţi, părintele nostru Dorotei. Felurite învățături lăsate 
ucenicilor săi când a părăsit mînăstirea Avei Serid şi a întemeiat cu ajutorul lui Dumnezeu 
mânăstirea sa, după moartea Avei loan, proorocul, şi după tăcerea desăvârşită a Avei 
Varsanufie, în Filocalia..., vol. LX, p. 499. 

“ Ibidem, p. 505. 

* Ibidem. 

Sfântul Simeon Noul Teolog, Cuvântarea XXXIII, în op. cit., p. 200. 

Sfântul loan Scărarul, op. cit., p. 416. 

* Ibidem, p. 185. 

Ei învaţă că lacrimile izvorăsc din căldura suprafirească a rugăciunii, roadă şi 
aceasta a intensității lucrării Duhului Sfânt asupra sufletului celui ce se roagă. Sfântul 
Simion, mistic prin excelență şi trăitor al acestor stări, descrie astfel acest proces 
duhovnicesc suprafiresc: căldura rugăciunii naşte foc, iar focul iarăşi căldură şi din 
amândouă se aprinde flacăra, izvorul lacrimilor. De fapt, flacăra o odrăslesc şiroaiele, 
iar şiroaiele nasc flacără. Din această flacără, rod al lucrării harice, se nasc lacrimile 
dorului de Dumnezeu”, care dau sufletului “o dulceaţă negrăită””. 

O primă distincţie pe care o fac ei este între cele două forme de manifestare ale 
vieții duhovniceşti. În acest sens, Calist Angelicude vorbeşte despre plânsul 
duhovnicesc, care ar caracteriza viaţa începătorilor şi despre lacrimile duhovniceşti, 
specifice celor ajunşi la desăvârşirea prin har: “... precum Dumnezeu şi omul sunt doi, 
tot aşa sunt două, fie ca gen, fie ca specie, plânsul şi lacrimile. Căci una se deosebeşte 
mult de cealaltă, măcar că amândouă sunt bune şi dăruite de Dumnezeu şi ne câştigă 
bunăvoința lui Dumnezeu şi moştenirea hărăzită de ea. Plânsul are ca izvor frica de 
Dumnezeu şi întristarea, iar lacrimile, dragostea dumnezeiească şi pe Dumnezeu Cel 
dintâi nu veseleşte firea prea mult, cele de al doilea veselesc mult şi mai presus de 
fire. Cel dintâi este al începătorilor, cele de al doilea, ale celor ajunşi la desăvârşirea 
prin har”. 

Plânsul duhovnicesc este, la aceşti Sfinţi Părinți, expresia unei minţi şi a unui 
suflet restaurate în starea de curăție şi reajunse la “simţirea înţelegătoare”. El este 
“străpungerea inimii, cu durerea sufletului, cu mărturisirea greşelilor, cu suspine 
nevăzute”. 

Plânsul - ne spune Sfântul Simion Noul Teolog - este îndoit în lucrările lui. 
Unul este ca “apa”, care stinge prin lacrimi văpaia patimilor şi curăţeşte sufletul de 
întinăciunea pricinuită de ele. Superior acestuia este plânsul ca “focul”, care face viu, 
care reaprinde şi încălzeşte, face înfocată inima şi o înflăcărează de dragostea şi de 
dorul lui Dumnezeu“. La fel, Sfântul loan Scărarul vorbeşte despre un plâns 
natural, care izvorăşte de la fire şi unul duhovnicesc sau plânsul neîncetat după 
Dumnezeu, care ne scuteşte de plânsul veşnic”!. 

Plânsul duhovnicesc este dovadă a tăriei noastre în lupta împotriva păcatelor şi 
a patimilor. Cel care a dobândit plânsul duhovnicesc, aflăm de la Sfântul Petru 
Damaschinul, “se face întărit ca o stâncă şi nu mai e clintit de nici un vânt sau val al 
vieţii, ci e pururea la fel, în prisosință şi în lipsă, în bună stare, în cinste şi în ocară... 
EI cunoaşte cu bună pătrundere că toate trec şi cele dulci şi cele dureroase şi că viața 
aceasta este cale spre veacul viitor şi că chiar dacă nu vrem noi, se fac cele ce se fac şi 
în zadar ne tulburăm şi ne păgubim de cununa răbdării şi ne arătăm potrivnici voi lui 


*7 Sfântul Simeon Noul Teolog, Imnele iubirii dumnezeieșşti, la Pr. Prof. Dr. Dumitru Stăniloae, 


Studii de teologie dogmatică ortodoxă, Editura Mitropoliei Olteniei, Craiova, 1990, p. 509. 
2% Calist Angelicude, Meşteşugul liniştirii, în Filocalia..., vol. VIII, p. 382. 

șa Evagrie Ponticul, Cuvânt despre rugăciune, în Filocalia..., vol. I, p. 109. 

*0 Sfântul Simion Noul Teolog, Cele 225 de capete..., p. 64. 

* Sfântul loan Scărarul, op. cit,, p. 172. 

Dumnezeu, fiindcă toate câte le face Dumnezeu, sunt foarte bune şi noi suntem 


neştiutori”*?. Acest plâns rodeşte în lacrimi. 


Tipologia lacrimilor 


În general, în spiritualitatea filocalică aflăm referiri la numeroase categorii de 
lacrimi, care însă, se reduc la trei feluri: drăceşti sau demonice, trupeşti, naturale sau 
senzuale şi duhovniceşti sau, în limbajul filocalic: diavoleşti, fireşti sau naturale şi 
duhovniceşti sau harismatice. 

Sfântul loan Scărarul vorbeşte, mai întâi, despre plânsul şi lacrima firii 
necuvântătoare. Astfel, el delimitează “lacrima fără înţeles”, care este proprie firii 
necuvântătoare şi nu celei cuvântătoare”*, dar de care, din nefericire, se apropie de 
multe ori omul, prin obişnuința patimii, care, datorită iraționalităţii ei şi a întunecării 
fiinţei noastre, pe care o produce, are ceva animalic în ea, antinatural, ilogic. 

Acelaşi Sfânt Părinte, vorbind despre geneza lacrimilor omeneşti, învață că 
acestea pot proveni de la fire, dintr-un necaz potrivnic, din lăudare, din slava deşartă, 
din curvie, din dragoste, din aducerea aminte de moarte şi din multe altele“, iar 
Sfântul loan Casianul spune că “lacrimile nu vin totdeauna din acelaşi simțământ, ele 
nu sunt privilegiul aceleiaşi virtuţi”*5. 

Prin urmare, cele trupeşti sau senzuale izvorăsc din dragoste şi din curvie. Cele 
naturale, de la fire, dintr-un necaz potrivnic, din aducerea aminte de moarte, ca o 
spaimă nejustificată, nenaturală a omului. 

Cele drăceşti sau diavoleşti au ca sursă de cele mai multe ori vicleşugul 
diavolesc prin care ne face să ne încredem în puterile noastre, prezentându-ne nouă 
înşine şi altora ca smeriţi, plini de pocăință şi cu lacrimi multe de smerenie. De fapt, 
sub aceste înfățişări şi prin aceste lucrări, el provoacă în noi, fără să sesizăm, patima 
slavei deşarte. 

Total diferite de aceste două categorii de lacrimi sunt lacrimile duhovniceşti. 
Aceste lacrimi se dobândesc pe măsura curățirii şi spiritualizării firii noastre şi sunt 
un semn al prezenţei şi lucrării dumnezeieşti în inima noastră. Aceste lacrimi, ca de 
altfel şi pocăinţa şi plânsul duhovnicesc din care izvorăsc, au două direcţii: o privire 
spre un trecut păcătos, pătimaş şi o întoarcere către un viitor plin de nădejdea iertării 
şi dobândirii mângâierii şi fericirii veşnice. 


“2 Sfântul Petru Damaschin, Învăţături duhovniceşti ale Sfântului Petru Damaschin, în 


Filocalia... vol. V, p. 54. 

* Sfântul loan Scărarul, op. cit.. p. 169. 

i Ibidem, p. 174. 

*5 Sfântul loan Casianul, Convorbiri cu Părinţii, IX, 29, P.L. 49, 804 B- 805 A, la Mitropolit 
Nicolae Corneanu, op. cit., p. 198. 

De aceea, ele sunt la început amare, iar pe măsura pocăinței şi dobândirii 
iertării, devin tot mai dulci. Înmulțirea şi îndulcirea lor constituie “un aspect al 
transfigurării totale a persoanei umane prin harul îndumnezeitor”**. 

Lacrimile întoarse spre trecutul pătimaş sunt lacrimi de tristeţe, de regret 
pentru căderea firii noastre umane în starea antiharică a păcatului. Cele îndreptate 
spre viitor, semn al pocăinţei noastre, sunt lacrimi de recunoştinţă faţă de 
Dumnezeu şi de duhovnicească bucurie. 

Unele lacrimi izvorăsc dintr-o inimă care se pocăieşte pentru păcatele săvârşite 
şi prin care a distrus curăția Botezului celui dintâi şi sunt lacrimi de căință, în faţa 
porților împărăției cereşti; altele izvorăsc deja dintr-o inimă curățită, loc şi tron al lui 
Dumnezeu. Unele sunt semnele începutului sau debutului nostru în viaţa creştină 
îmbunătățită, celelalte caracterizează treptele tot mai înalte ale acestui urcuş. Cele 
dintâi consumă şi înlătură păcatele, celelalte veselesc. 

Din acest motiv, Sfântul Isaac Sirul vorbeşte despre “lacrimi care ard” şi 
despre “lacrimi care îngraşă”. Cele care ard sunt lacrimi de pocăință, de străpungere 
adevărată a sufletului nostru. Aceste lacrimi izvorăsc, pe o primă treaptă, din frica de 
Dumnezeu şi de pedepsele pentru păcatele noastre, din frica de moarte şi de judecata 
la care vom fi supuşi după moarte. Ele usucă şi ard trupul, slăbindu-i partea poftitoare 
şi irascibilă sau, cum se exprimă Evagrie Monahul, ele înmoaie sălbăticia sufletului şi 
conduc spre pocăință şi iertare. 

Cele care îngraşă curg nesilit, de la sine; ele înfrumuseţează şi îngraşă sufletul 
şi duc la ţara bucuriei. Ele nu mai sunt lacrimi de teamă, de frică, lacrimi izvorâte din 
frica de pedeapsă, lacrimi de robi, ci lacrimi de aleşi ai lui Dumnezeu, lacrimi de 
bucurie, care hrănesc şi înmiresmează viaţa duhovnicească a credinciosului. 

Lacrimile de pocăință, curățitoare, devin, astfel, pe treptele superioare ale 
rugăciunii, lacrimi de bucurie, de copleşire, de smerenie în faţa măreției şi bunătăţii 
divine. Lacrimile din rugăciune sunt un semn al milei lui Dumnezeu, că pocăința 
noastră a fost primită. 

Sfântul Isaac Sirul vorbeşte despre un anume progres sau urcuş duhovnicesc 
real, prin lacrimi, către “pătimirea îndumnezeirii”. Iniţial, expresie a pocăinței 
sufleteşti, lacrimile devin apoi lacrimi de mulţumire, de recunoştinţă şi smerenie 
şi se prelungesc, în cei dăruiți de Dumnezeu cu acest dar, în lacrimi duhovniceşti, 
harismatice. Acest progres este abia sesizabil la început şi dureros, pentru ca apoi să 
se ajungă la lacrimile sufleteşti neîncetate, dulci, premergătoare ale vederii 
tainelor lui Dumnezeu. 

Mai mult chiar. Potrivit Sfântului loan Scărarul, după plânsul său şi după 
felurile lacrimilor sale, credinciosul poate să-şi dea seama de treapta de înduhovnicire 
pe care se află, bineînţeles sub îndrumarea unui duhovnic încercat. Dintre roadele 
diferitelor trepte ale plânsului duhovnicesc şi ale lacrimilor duhovniceşti, Sfântul loan 
Scărarul menționează: la cei ce au început viețuirea îmbunătățită, ele duc la înfrânare 


* Kallistos Ware, Împărăţia lăuntrică. Introducere de Maxime Egger. Traducere din limba 
franceză Sora Eugenia Vlad, Asociaţia filantropică medicală creştină Christiana, Bucureşti, 1996, p. 
60. 

şi tăcerea buzelor. Celor înaintați, le dăruieşte neţinerea minte a răului, iar celor 
desăvârşiți - smerita cugetare, setea de necinstiri, foame, necaz de bunăvoie, 
neosândirea celor ce păcătuiesc, împreună-pătimirea”. 

La cei începători, lacrimile sunt ascetice, curăţitoare, purificatoare, lacrimi 
de pocăință. Pe măsura înaintării în lucrarea virtuților, acestea se spiritualizează tot 
mai mult, devenind lacrimi mistice, contemplative, harismatice, lacrimi ce 
exprimă bucuria desăvârşită a unirii cu Dumnezeu. 

În general, trecerea de la cele dintâi lacrimi la cele de al doilea fel, sunt considerate a 
fi semnul trecerii de la starea trupească la cea duhovnicească,de la omul cel vechi şi 
exterior al păcatului, la omul lăuntric cel nou, duhovnicesc*$. 

Sfântul Simion vorbeşte în Imnele sale despre “lacrimile de mântuire”, care 
curăță întunericul minţii şi conduc către lumina dumnezeiească. EI plânge şi se roagă 
lui Dumnezeu să-i lumineze întunericul, să-i strălucească lumina Sa cea 
dumnezeiească, iar când acesta se retrage, plânge şi se roagă cu “lacrimi de dor” să-i 
răsară iarăşi, aducându-i pacea sufletului. El se roagă cu lacrimi de dor ca Dumnezeu 
să nu-Şi ascundă strălucirea feţei Sale, pentru a nu fi acoperiţi de întuneric, înghițiți 
de prăpastie şi pentru ca cerurile să nu ni se închidă”. Toată această rugăciune şi 
plâns duhovnicesc al sale, urmăreşte ca duşmanii să nu se apropie de el, să nu-şi râdă 
şi să nu-şi bată joc de el“. 

Lacrimile, “ploile de lacrimi”, bogăţia şi intensitatea lor sunt semnul apropierii 
tot mai depline a noastre de Dumnezeu. De aceea, Sfântul Simion vorbeşte despre 
“multa mângâiere a lacrimilor de fiecare zi”. 

La început, lacrimile vin rar, greu şi sunt puţine, pentru că inima din care 
pornesc ele este asemenea unui pământ arid, nedesțelenit şi părăsit, din care nu răsar 
decât spinii şi buruienile păcatelor şi patimilor. Precum dintr-un astfel de pământ nu 
pot răsări flori frumos pastelate şi mirositoare pentru că spinii patimilor le înăbuşă, tot 


*7 Sfântul loan Scărarul, op. cit., p. 165. 

*% Sfântul Simeon Noul Teolog, în Cuvinte despre nevoință..., p. 437, spune: “Căci lacrimile s- 
au pus de cugetare ca un hotar oarecare între cele trupeşti şi cele duhovniceşti şi între pătimire şi 
curăție. Până ce nu primeşte cineva darul acesta, lucrarea lui este încă în omul din afară şi nu 
simte încă deplin lucrarea celor ascunse ale omului duhovnicesc. Căci când începe cineva să lase 
cele trupeşti ale veacului de acum şi se arată trecând în lăuntrul hotarului acesta ce se află în 
lăuntrul firii, îndată ajunge la harul acesta al lacrimilor. Şi de la cel dintâi sălaş al vieţuirii 
ascunse (de la cea dintâi treaptă a ei) încep lacrimiler acestea şi ele duc la desăvârşirea dragostei 
de Dumnezeu. ȘI cu cât înaintează, cu atât se îmbogăţeşrte în ele, până ce le va bea în mâncarea 
lui şi în băutura lui din multa lor stăruire. Și aceasta este semnul neîndoielnic, că cugetarea lui a 
ieşit din lumea aceasta şi simte lumea aceea duhovnicească. Şi cu cât se apropie omul în cugetarea 
lui de lumea aceasta, cu atât se sărăceşte în lacrimile acestea. Şi când cugetarea se va lipsi cu 
desăvârşire de lacrimile acestea, este un semn că omul s-a îngropat în lacrimi”. 

*9 Sfântul Simeon Noul Teolog, Imnul 49, la Archbishop Basil Krivocheine, In the Light of 
Christ. St. Symeon the New Theologian. Life-Spirituality-Doctrine, St. Vladimir's Seminary 
Press, New York, 1986, p. 69î 

“9 Jdem, Cateheza 30, la Archbishop Basil Krivocheine, op. cit., p. 70. 

“1 Idem, Imnul 46, în Imnele iubirii dumnezeieşti, p. 628. 

astfel dintr-un suflet pătimaş nu pot izvori fapte virtuoase sau chiar şi puţinele fapte 
bune sunt făcute într-un scop pătimaş şi spre slava deşartă. 

Doar pe măsura curățirii pământului sufletului de spinii şi pălămida patimilor, 

pe acest pământ curăţit şi îngrijit se pot cultiva florile frumoase ale virtuţilor, udate de 
roua duhovnicească a lacrimilor. 
De aceea, la început, lacrimile vin rar şi greu, pentru că în dobândirea lor, sufletul are 
de luptat cu pământul neîngrijit, părăginit de păcatele personale, de după Botez şi 
devenit loc al taberei celei rele. În lupta de purificare a sa, omul trebuie să lupte în 
mod paradoxal, cu el însuşi, cu omul cel trupesc şi vechi al păcatului, către statura 
sfântului creştin şi tot în mod paradoxal, trebuie să se biruie pe sine. Când va reuşi să- 
şi curăţe inima de păcate, vor răsări florile virtuţilor, sub roua dulce, ocrotitoare şi 
mângâietoare a lacrimilor duhovniceşti. 

Pe de altă parte, Părinţii vorbesc îndeosebi în legătură cu rugăciunea curată, 
despre “văzduhul inimii”. Această expresie duhovnicească are o semnificaţie adâncă. 
“Văzduhul inimii” este, de fapt, locul de luptă între păcat şi virtute. Ispita sau 
momeala diavolească aici este trimisă, nu în “adâncul de taină” al fiinţei umane care, 
în antropologia filocalică este inima. 

Ori, este clar că dintr-un astfel de văzduh, permanent în stare de asediu şi de 
luptă, străbat către suprafață mai ales lacrimile de pocăință, de smerenie. Până să 
ajungă la darul lacrimilor curate, omul trebuie să-şi curăţe acest văzduh de ispite, de 
gânduri păcătoase şi de orice fel de fantezii, de născociri, să-l simplifice, în sensul de 
a-l ridica deasupra stării de complicare, de multiplicare şi fragmentare, pe care o 
provoacă patima. Numai o minte curățită de înțelesuri pătimaşe, ridicată deasupra 
acestora, către simplitatea Minţii Celei Una şi coborâtă în inimă, într-o neîncetată 
rugăciune, dobândeşte, pe deplin, acest dar al lacrimilor curate. Atunci lacrimile nu 
vor mai avea în ele amestecate durerea cu bucuria, ci plânsul omului duhovnicesc va 
fi cu adevărat mângâietor şi dulce ca mierea. 

Lupta pentru dobândirea plânsului şi a lacrimilor duhovniceşti are deci o 
pronunţată dimensiune ascetică. Această luptă păstrează însuşirile fundamentale ale 
oricărei lucrări ascetice: de dezrădăcinare, destrămare, fărâmiţare şi pierdere a 
patimilor, pentru sădirea şi dezvoltarea în locul lor a virtuţilor. Înaintarea în această 
viață duhovnicească constituie, în acelaşi timp, un progres proporțional de 
spiritualizare a fiinţei noastre, până la “taina materiei înduhovnicite””, când Duhul 
Sfânt va fi tuturor toate întru totul. 

Plânsul după Dumnezeu are deci acelaşi caracter dinamic, precum are întreaga 
viață duhovnicească. EI poartă în sine dorul ontologic al omului după Creatorul său. 
EI este definit de Sfântul loan Scărarul ca “o tristeţe a sufletului, o simţire a inimii 
îndurerate care caută pururea nebuneşte pe Cel după care însetează; iar neajungându- 
L, ÎL urmăreşte cu osteneală şi se tânguieşte cu durere, alergând după EI”$. 


“2 Pr. Prof. Dr. Dumitru Stăniloae, Teologia Dogmatică Ortodoxă pentru Institutele teologice, 
vol. 3, EIBMBOR, Bucureşti, 1978, p. 414. 
“ Sfântul loan Scărarul, op. cit., p. 164. 

Viaţa de sfințenie înseamnă o viață de contemplare apofatică, negrăită, în 
tăcere a tainelor supraraționale ale universului duhovnicesc, în stare de rugăciune 
curată. Pe treptele cele mai înalte ale vieţii duhovniceşti, lacrimile se identifică cu 
rugăciunea neîncetată. Ele sunt legate de ea; izvorăsc din rugăciune şi duc către o 
rugăciune şi mai curată. Sfântul Simion vorbeşte în numeroase rânduri despre aceste 
“lacrimi de dor”, care duc la contemplaţia şi unirea cu Dumnezeu. 

Adevăratele lacrimi duhovniceşti sunt asemenea lacrimilor Mântuitorului şi 
conduc către îndumnezeirea fiinţei umane. Ele sunt nedespărțite de rugăciune şi duc 
spre unirea cu Dumnezeu. Plânsul şi lacrimile celor desăvârşiţi sunt sfinte, ca de altfel 
orice lucrare a lor. Acestora, plânsul şi lacrimile le devin daruri cu care Dumnezeu a 
binevoit să le împodobească viaţa, spre o mai bună cunoaştere a ei, a lor şi a vocației 
umane sfinte. 

Lacrimile duhovniceşti sunt, astfel, expresia rugăciunii interioare, făcută cu 
participarea întregii noastre fiinţe. Ele mărturisesc despre un suflet curățit de păcate şi 
patimi, devenit transparent lucrării harului divin. De aceea, în spiritualitatea ortodoxă, 
“darul lacrimilor” este legat de darul discernământului duhovnicesc şi al rugăciunii 
curate. Sfântul Grigorie Palama arată valoarea deosebită a lacrimilor duhovniceşti în 
atingerea rugăciunii desăvârşite, spunând că aceste lacrimi iubitoare de Dumnezeu 
“întraripează rugăciunea, luminează ochii minţii, păstrează harul Botezului, iar dacă 
se pierde, îl readuce”. 

Un semn al acestei spiritualizări a naturii umane este şi împuţinarea cuvintelor 
şi înmulțirea lacrimilor. Pe treptele cele mai înalte ale contemplaţiei, ale /heoriei, în 
“rugăciunea mai presus de orice lărgime”, în “rugăciunea mai presus de rugăciune”, 
când toată firea tace, contemplând extatic tainele divine, lacrimile iau locul 
cuvintelor. În locul cuvintelor prin care se invocă iertarea, care totuşi păstrează în ele 
ceva exterior, trupesc, contemplativul participă în actul de metanoia cu întreaga sa 
ființă, expresia acestei participări depline, integrale constituindu-o lacrimile. Când 
orice cuvânt tace, despre pocăinţa şi dragostea noastră de Dumnezeu vorbesc doar 
lacrimile. Şi dacă tăcerea este taina vieţii sau a veacului viitor, cum spune Sfântul 
Isaac Sirul, atunci lacrimile sunt o arvună, o pregustare din fericirea celor viitoare şi 
veşnice. 

Darul plânsului şi lacrimilor duhovniceşti constituie totuşi un dar rar, dăruit 
numai celor ale căror eforturi ascetice şi contemplative se apropie de “desăvârşita 
desăvârşire nedesăvârşită a celor desăvârşiţi”*. II menţionăm pe Sfântul Atanasie, 
deşi nu aparţine colecției filocalice, dar era bun prieten al Cuviosului Antonie şi care 
ne confirmă raritatea şi caracterul excepţional al acestui dar duhovnicesc, atunci când 
ne spune că “nu mulți sunt cei care au harisma lacrimilor, cei care nu se îngrijesc de 


“ Sfântul Grigorie Palama, Cuvânt pentru cei ce se liniştesc în evlavie. Al doilea din cele din 
urmă. Despre rugăciune, în Filocalia..., volumul VII, p. 247-248. 
*5 Sfântul loan Scărarul, op. cit., p. 419. 

trup, cei care şi-au mortificat mădularele, unora ca acestora care sunt deasupra 
pământului doar li s-a dat plânsul lacrimilor”. 

La această harismă minunată, se referă şi Sfântul loan Scărarul, în cea de-a 
şaptea treaptă a scrierii sale, spunând că atunci când sufletul a dobândit-o, plânge, 
lăcrimează şi devine bun fără ca să ne sârguim şi grijim ori să alergăm, deoarece 
Domnul a venit la noi nechemat şi ne-a dăruit buretele întristării cei de Dumnezeu 
iubitoare şi răcoritoare a lacrimilor pioase pentru ca să ne putem şterge zapisul 
greşelilor şi de aceea ne recomandă: “Să păzim deci acest dar al lacrimilor ca şi 
lumina ochilor, până ce ni se va lua, căci el are mai multă tărie decât sârguinţa şi 
gândirea noastră”. 

Sfântul Isaac Sirul vorbeşte despre o formă specială a acestui dar duhovnicesc, 
despre “plânsul dragostei”, adesea însoțit de semne minunate. Deşi plânsul 
duhovnicesc, ca de altfel şi lacrimile duhovniceşti, sunt expresii ale dragostei 
sufletului uman de Dumnezeu şi de desăvârşirea la care El ne-a chemat, Sfântul 
Simion vorbeşte despre această formă harismatică de trăire, particularizându-o. 
Dragostea lui Dumnezeu este un foc nestins şi un izvor nesecat care inundă inima 
credinciosului, făcându-o să rodească focul credinţei şi iubirii şi ploaia lacrimilor 
dulci. Astfel, plânsul de bucurie făcător şi lacrimile sunt picături duhovniceşti din 
roua cerului, semn că Dumnezeu S-a milostivit de noi, a ascultat rugăciunea noastră şi 
ne-a primit pocăința. 

Pe treptele desăvârşirii creştine, după cum arată Părinţii trăitori deplini ai 
acestor adevăruri religioase, cel ce a dobândit asemănarea cu Părintele său Cel ceresc, 
dobândeşte “râsul spiritual sau duhovnicesc” faţă de lume şi de ispitele ei atât de 
ademenitoare, faţă de ceea ce nu-i aduce vreun folos duhovnicesc din perspectiva 
Judecăţii şi a eternității şi este dăruit cu darul “plânsului de bucurie făcător” după tot 
ceea ce are semnificaţie în viața aceasta şi în cea viitoare. 

Precum există o luptă grea pentru dobândirea lacrimilor duhovniceşti, tot aşa 
există o luptă încordată de păstrare a lor. 

Sfântul loan Scărarul avertizează că unii încep de la lacrimile din pornirile contrare 
sau fireşti şi ajung la cele duhovniceşti, în timp ce alții încep de la lacrimile bune şi 
sfârşesc la cele rele*. 

De aceea, acelaşi sfânt ne recomandă: “Când ai ajuns la plâns, ţine-l cu toată 
tăia. Căci înainte de a se îmbiba în tine, uşor ţi se răpeşte. Şi e topit ca ceara de 
tulburări, de griji trupeşti, de plăceri şi mai ales de multa vorbărie şi de glume 
uşuratice””. La această negrijă a noastră de a nu opri izvorul lacrimilor noastre, se 
adaugă ispitele diavolului, pe care Sfântul loan Scărarul îl numeşte de această dată 
câine. El încearcă să ne îndepărteze de rugăciunea curată şi de lacrimile duhovniceşti, 


* Sfântul Atanasie cel Mare, Despre feciorie, XVII, P.G. 28, 272 C, la Mitropolit Nicolae 
Corneanu, op. cit., p. 207. 

*7 Sfântul loan Scărarul, op. cit., p. 172. 

Ș Ibidem, p. 174. 

A Ibidem, p. 166. 

ce o însoțesc, iar când nu reuşeşte, caută să le amestece pe acestea cu gânduri lumești 
şi pătimaşe. 

Părinţii ne recomandă să avem discernământ în lucrarea de dobândire a 
lacrimilor, căci acestea sunt primejduite de diavol. 

Am văzut că ei fac mai întâi o distincție clară între lacrimile diavoleşti sau drăceşti şi 
celalalte categorii de lacrimi şi tot ei avertizează că aceste lacrimi diavoleşti se pot 
amesteca cu lacrimile duhovniceşti, întorcându-le de la scopul lor bun şi mântuitor. 
Sfântul loan Scărarul ne cere să nu ne încredem sau să nu credem izvoarelor noastre 
de lacrimi, înainte de curățirea desăvârşită“, căci, spune el - “am văzut picături mici 
ca de sânge, vărsate cu durere şi am văzut curgând izvoare fără durere. Eu judec - 
spune el - pe cei ce se ostenesc, mai mult după durerea lor şi nu după lacrimă. Și cred 
că şi Dumnezeus!. 

Criteriul de mare discernământ în această privinţă ni-l oferă tot Sfântul loan Scărarul: 
“Nu acela a dobândit adevăratul dar al lacrimilor care plânge atunci când voieşte, ci 
acela care varsă lacrimi pentru ce voieşte şi nu pentru ceea ce el voieşte, ci pentru 
ceea ce voieşte Dumnezeu”?. 

Tot ca o ispită a diavolului, sunt menţionate: încercarea de a ne face să ne fălim 
cu lacrimile noastre sau de a osândi pe cei ce nu le au, ambele ducând la mândrie; sau 
felul lui de a tulbura plânsul nostru cel mai adânc şi ne a ne şopti că Dumnezeu este 
nemilostiv şi neîndurător”. Toate aceste ispite drăceşti au scopul de a face din maicile 
virtuților, maicile păcatelor şi din mijloacele pricinuitoare ale smereniei, pricini ale 
mândriei“. 

Plânsul şi lacrimile duhovniceşti, rod al curăţirii ființei noastre şi totodată al 
prezenței tot mai accentuate a harului în sufletul nostru, redau naturii omeneşti 
transparenţa ei, din starea naturală, anterioară amestecării sale cu păcatul şi patima, 
ceea ce îl ajută pe om să se cunoască pe sine, să se vadă pe sine aşa cum este el de 
fapt - egoist sau iubitor de Dumnezeu şi de semeni - şi să vadă mai clar, mai senin 
ținta sau scopul vieţii sale - sfințenia. “Lacrimile - spune Părintele Stăniloae - spală 
ochii şi-i fac frumoşi, pentru că spală inima şi o fac transparentă, frumoasă şi 
nevinovată””. 

Omul are de înfruntat în viaţă momente dificile, grele. Adeseori acestea 
marchează un eşec existențial şi o hotărâre de pocăință. Reacţia sa de neputinţă se 
manifestă în plânsul şi lacrimile fireşti, naturale, curăţitoare care, deşi sunt diferite şi 
depărtate de lacrimile duhovniceşti, pot deveni cale spre acestea. Însă, după cum 
exprima Părintele Stăniloae, “numai în Dumnezeu se poate plânge cu plânsul curat. 
Dar în Dumnezeu nu plânge decât cel ce voieşte ceea ce voieşte Dumnezeu. De aici 


ŞU Ibidem, p. 174. 
ŞI Ibidem, p. 171. 
“ Ibidem, p. 1P. 
“ Ibidem, p. 183. 
ta Ibidem, p. 184. 
55 Preot Profesor Dr. Dumitru Stăniloae, Spiritualitatea ortodoxă..., p. 115. 

încă se vede că întâlnirea cu Dumnezeu se înfăptuieşte în stare de plâns, de adâncă 
înduioşare. Plânsul e un dar al lui Dumnezeu, al întâlnirii cu iubirea Lui”*€. 

Prin urmare, evenimentele şi prilejurile pe care EI ni le oferă trebuie să fie tot 
atâtea încercări de spiritualizare a ființei noastre. lar, pe măsura înaintării şi 
înduhovnicirii noastre, Dumnezeu ne va deschide şi înmulți izvorul plânsului 
mângâietor şi al fericitelor lacrimilor curate şi de adevărată viaţă dătătoare. 

De la plânsul firesc, natural şi până la darul plânsului de bucurie făcător, e o 
cale lungă, aceeaşi cu a rugăciunii, până la treapta de desăvârşire, de rugăciune 
extatică, iar la capătul lor se află dragostea mântuitoare a lui Dumnezeu. Abia la 
capătul acestui drum, credinciosul poate exclama asemenea Sfântului loan Scărarul: 


Fi > A ae eta = 57 
“Adâncul (abisul) plânsului mângâiere a văzut” . 


* Sfântul loan Scărarul, op. cit., p. 172, nota 339. 
“ Ibidem, p. 181. 

TĂCEREA - “TAINĂ A VEACULUI VIITOR” 


Experienţa ortodoxă este prin definiție una apofatică. Apofatismul este o 

învățătură dragă Ortodoxiei, preţuită de ea, cu adânci implicaţii în lucrarea practică, 
în opera ascetică. Teologia şi evlavia creştină răsăriteană vorbeşte, de aceea, atât de 
insistent de taina creştină. Universul duhovnicesc al Răsăritului este un univers de 
taine, viaţa însăşi este trăită ca o taină a comuniunii cu Dumnezeu şi semenii, teologia 
este o taină, Liturghia este locul în care ne întâlnim şi ne unim ca Taina-Hristos. Pe 
cele viitoare, creştinul le îmbracă cu atributul sau însuşirea de taine, pe care speră şi 
cere ca Dumnezeu să 1 le descopere tot mai mult. Comuniunea în viaţa viitoare va fi 
pentru cei care au ştiut să aleagă partea cea bună încă din această viaţă, o permanentă 
înalțare în descifrarea şi experierea acestor taine. 
Astfel, se vorbeşte, în spiritualitatea ortodoxă, despre un apofatism teologic, cu 
privire la taina Persoanelor divine şi viaţa lor de comuniune, dar în acelaşi timp şi 
despre un apofatism antropologic, cu referire la viaţa sufletească atât de bogată a 
fiinţei umane, create “după chipul” şi “întru asemănarea” cu Creatorul ei, Părintele 
său ceresc. 

În baza legăturii ontologice, a dorului de desăvârşire sau a “pasiunii divinului”, 
cum se exprima Sfântul Grigore Palama, pe care omul, “taină teologică”, o poartă în 
adâncul de taină al sufletului său ca un dor ontologic, ca o sete nemărginită de infinit, 
omul rămâne nu doar un paradox, într-o ecuație reductibilă la câțiva termeni sau 
necunoscute, pe câteva coordonate, ci o taină a vieții şi iubirii, în această lume şi 
viață, dar ale cărei sensuri nu le vom afla decât în viaţa viitoare, sub forma 
comuniunii cu Viaţa cea adevărată, cu Taina şi lubirea supremă, esențială. 

Până atunci însă, omul experiază o sumă de adevăruri mântuitoare, în funcție 
de profunzimea acestui dor al său de sfințenie, în legătură cu lucrarea sa ascetică, 
eliberatoare din robia vicleană a păcatului şi de dobândire şi lucrare a virtuților. Ori, 
un semn al înaintării în cunoaşterea tot mai adâncă a acestor realități de ordin 
spiritual, duhovnicesc, culminând în stările de “răpire”, cu care Dumnezeu 
împodobeşte şi încununează eforturile celor ce I s-au făcut întru toate următori, îl 
constituie lipsa cuvintelor şi înmulţirea lacrimilor. 


! Părintele Stăniloae, tâlcuind învățăturile Sfinţilor Părinţi, vorbeşte în Teologia Dogmatică 
Ortodoxă, despre două grade de apofatism, simultane: apofatismul a ceea ce se experiază, dar nu 
se poate defini şi exprima şi apofatismul a ceea ce nici măcar nu se poate experia, datorită înălțimii 
adevărurilor cuprinse. În Spiritualitatea ortodoxă: Ascetica şi mistica, Bucureşti, 1992, se referă 
la trei grade ale acestei trăiri apofatice: apofatismul de gradul întâi sau apofatismul teologiei 

Lipsa cuvintelor şi bogăţia lacrimilor duhovniceşti sunt semne ale pnevmatizării 
ființei noastre şi dau dovadă de înălțimea vieţii şi experienţelor interioare ale noastre. 

Marile iubiri - iar iubirea de Dumnezeu şi de semeni este iubirea şi slujirea 
supremă a vieţii noastre - se petrec în stare de tăcere şi jertfă. Când totul tace, în 
atmosfera de rugăciune, despre eforturile noastre şi ale lumii, vorbesc în faţa lui 
Dumnezeu faptele noastre, iar când se împuţinează cuvintele, bogăţia noastră 
sufletească o arată lacrimile duhovniceşti. 

Despre toate aceste realități de ordin duhovnicesc dau mărturie şi pildă Părinţii 
duhovniceşti ai Ortodoxiei, nu doar din timpurile vechi, ci şi mai noi. În mod 
deosebit, Părinţii filocalici, adevăraţi cunoscători ai tainelor sufletului uman şi ale 
mântuirii lui, au lăsat posterităţii în scrierile lor, deşi nu cu o intenţie vădită, expresă, 
un adevărat cod al bunelor maniere duhovniceşti, care ne înlesnesc lucrarea 
duhovnicească de apropierea unii de alţii şi a lumii de Creatorul ei. Sub forma unor 
sugestii adânci, ele pot da farmec şi frumuseţe spirituală vieţii noastre duhovniceşti, 
constituind o cale de aprofundare a universului de taină al legăturii noastre cu 
Dumnezeu şi cu aproapele şi, în acelaşi timp, un îndemn de a urma această pildă de 
dragoste şi comuniune cu Dumnezeu şi oamenii. 

Viaţa şi conduita noastră în această lume au sens şi valoare în planul eternității, 
al vieţii veşnice, de aceea se cuvine să dăm dovadă de receptivitate sufletească în 
aflarea şi deprinderea lor. 


Întâlnirile şi convorbirile - din dragoste 
şi “ca pentru Dumnezeu” 


Tăcerea este legată de către Părinții duhovniceşti ai Filocaliei, mai ales de 
singurătate şi linişte, dar nu numai o singurătate şi linişte exterioară, ca o pază de 
lume şi de ispitele ei, ci mai ales de o pază interioară a gândurilor şi a minţii, de 
efortul de adunare în sine, de trezvie şi isihie. Monahul, dar şi creştinul obişnuit 
trebuie să se retragă în sine, să se interiorizeze, să descopere şi să pună în valoare 
bogăţia Împărăției harice a lui Dumnezeu dinlăuntrul său. De aceea, orice ripisire 
interioară sau exterioară este considerată o ispită, de care trebuie să ne păzim. 

Iubitori ai singurătăţii şi liniştii sufleteşti, deşi sunt austeri în recomandările 
lor, Părinţu filocalici nu sunt împotriva bucuriei pe care o creează comuniunea cu 
semenii, ci arată că mai presus de acestea, în “abisul” tăcerii, cel duhovnicesc, ale 
cărui simțuri s-au purificat şi unificat în practicarea virtuţii, trăieşte comuniunea şi 
unirea mai presus de minte cu Dumnezeu. 

Aşa se face că Sfântul Isaac Sirul, ne recomandă să evităm întâlnirile şi 
convorbirile care nu au scop şi folos duhovnicesc, pe considerentul că ele “nu sunt de 


intelectuale negative; apofatismul de gradul al doilea - apofatismul rugăciunii; şi apofatismul de 
gradul al treilea sau apofatismul tăcerii, în fața tainei incognoscibile a dumnezeirii. 

folos în orice timp”?, iar Sfinţii Varsanufie şi loan consideră că nu trebuie să intrăm 
în vorbă decât dacă suntem provocaţi, şi nici atunci totdeauna, ci doar când avem de 
spus un cuvânt duhovnicesc, în măsură să aducă pacea şi liniştea. “Când te întâlneşti 
cu cineva, spun ei, cuvântul tău să se oprească la bineţe. Încolo spune: “Roagă-te 
pentru mine, merg să îndeplinesc o datorie”. Şi pleacă. lar de te întreabă el despre 
vreun lucru, de ştii, spune-i şi treci mai departe; iar de nu ştii, spune-i: “Nu ştiu” şi 
treci mai departe”*. Într-un alt loc ei nuanţează această idee, arătând că motivul 
pentru care trebuie să vorbim şi să ascultăm pe cineva este iubirea, sau “pentru 
iubire”, cum le place părinţilor să spună. Dar şi atunci trebuie să avem grijă ca 
vorbele noastre să fie duhovniceşti, să nu osândească şi să nu aducă vreo tulburare 
sau vătămare sufletului”. 

Cuviosul Isaia Pusnicul, referindu-se la valoarea duhovnicească pe care trebuie 
să o aibă întâlnirile şi discuțiile noastre, ne face următoarele recomandări: “lar 
întâlnindu-vă în trecere, să nu vorbiţi în deşert, nici să nu îndrăzniţi orice, ci fiecare să 
ia aminte, în frica de Dumnezeu, la sine şi la lucrul său de mână şi la meditație şi la 
sufletul său în ascuns. lar când se isprăveşte Liturghia, sau când vă sculaţi de la 
mâncare, nu vă aşezaţi la vorbă lungă, nici la cuvinte despre Dumnezeu, nici despre 
lume, ci fiecare să intre în chilia lui şi să plângă păcatele lui. lar de se iveşte trebuința 
să vorbiți împreună, vorbiți foarte puţin, cu smerenie şi evlavie, gândindu-vă că 
Dumnezeu ia aminte la voi. Nu vă sfădiţi între voi şi nu vorbiţi împotriva cuiva, nici 
nu judecaţi pe cineva, nu cârtiți împotriva cuiva. Să nu iasă din gura voastră nici o 
minciună. Să nu vorbiţi sau să auziţi ceva din cele ce nu vă folosesc”. 

Monahi prin excelenţă, Părinţii duhovniceşti recomandă, pe cât este posibil, 
evitarea convorbirilor şi discuţiilor cu femeile pentru că din aceste discuţii se pot ivi 
multe ispite şi pofte. Atunci când nevoile o impun însă, monahului i se cere să nu 
zăbovească în convorbirea cu ele şi să nu arunce privirea spre ele, ci să se retragă 
curând spre lucrarea şi ascultarea sa. 

Criteriul de mare şi autentic discernământ duhovnicesc este ca atât vorbirea, 
atunci când este nevoie, cât şi tăcerea, că fie ca “pentru Dumnezeu”, adică avându-L 
pe El martor. De aceea, “cel ce grăieşte ... fără patimă, bine face, pentru că grăieşte 
pentru Dumnezeu; şi cel ce vede că va grăi cu patimă şi de aceea tace, bine face, 
pentru că a tăcut pentru Dumnezeu. Dacă trebuie să grăieşti pentru Dumnezeu, nu te 
îngriji ce vei grăi, căci făcând aceasta, vei călca porunca (Mt. 10,19). Ci lasă în seama 
lui Dumnezeu şi El va pune în gura ta ce să grăieşti cu folos. Căci Dumnezeu ştie să 


pă . N, . : CARL AT a ee A 6 
ne încingă cu putere pe noi cei slabi şi EI te va întări pe tine, frate”. 


? Sfântul Isaac Sirul, Cuvinte despre sfintele nevoințe, în Filocalia sau culegere din scrierile 
Sfinţilor Părinţi care arată cum se poate omul curăți, lumina şi desăvârşi, traducere, introducere 
şi note de Pr. Prof. Dr. Dumitru Stăniloae, volumul X, EIBMBOR, Bucureşti, 1981, p. 301. 

i Sfinţii Varsanufie şi loan, Scrisori duhovniceşti, în Filocalia..., vol. XI, p. 330. 

* Ibidem, p. 456. 

* Cuviosul Isaia Pusnicul, Douăzeci şi nouă de cuvinte, în Filocalia..., volumul XII, p. 40. 

S Sfinţii Varsanufie şi loan, op. cit., p. 312. 

Poliloghia. Judecarea, bârfirea sau osândirea aproapelui. 
Minciuna şi mustrarea 


Motivul pentru care sunt, de obicei, evitate aceste întâlniri şi discuţii fie cu alți 
monahi, fie cu mireni - bărbaţi sau femei - sunt urmările la care pot duce acestea: 
vorbire multă şi fără rost şi semnificaţie duhovnicească, banală, judecarea aproapelui, 
bârfirea sau osândirea lui, minciuna sau mustrarea. 

Întâlnirile şi discuţiile prelungite ne risipesc, ne împrăştie de la lucrarea cea 
folositoare sufletului. 

Un prim pericol al acestora este multa vorbire sau poliloghia. 

Pe aceasta, Sfântul Ioan Scărarul o numeşte “catedra slavei deşarte”” şi o consideră 
“semnul neştiinţei, uşa clevetirii, călăuza glumelor, slujitoarea minciunii, risipirea 
străpungerii, născătoarea trândăviei sau pricinuitoarea ei, înainte mergătoarea 
somnului, împrăştierea minţii adunate în sine, pierzătoarea pazei de sine, răcitoarea 
căldurii, întunecarea rugăciunii”*. 

Cauzele acestei vorbiri sunt, potrivit Sfântului loan Scărarul, reaua obişnuinţă 
sau deprinderea omului cu ea, lăcomia pântecelui şi, mai ales la cei ce se nevoiesc, 
slava deşartă deşartă”. Ea rodeşte lenea şi prostia!” pentru că între ceea ce spunem şi 
ceea ce făptuim există un mare decalaj, al faptelor sensibile, văzute, şi dacă vrem să 
scăpăm de el trebuie mai întâi să ne înfrânăm pântecele, închizându-ne astfel şi limba 
şi multa ei vorbire în tăcere. 

Alteori, întâlnirile şi discuţiile acestea trebuie evitate pentru că ne pot pune în 
prezenţa unor oameni înclinați spre bârfă şi minciună. În acest sens, Sfinţii 
Varsanufie şi loan ne spun că atunci când cineva începe să bârfească să-i tăiem 
cuvântul său neziditor şi osânditor şi să conducem discuţia într-o direcție 
duhovnicească, folositoare sufletului şi vieţii noastre'!. Cel ce ascultă cu plăcere 
bârfele, săvârşeşte acelaşi păcat ca şi cel care le provoacă sau le întreţine şi de aceea 
cade sub aceeaşi osândă cu bârfitorul!?. 

Sfântul Isaac Sirul ne învaţă că în ziua în care am deschis gura şi am clevetit, 
am bârfit sau am vorbit împotriva cuiva, să ne socotim morţi în faţa lui Dumnezeu, iar 
toate ostenelile noastre, zidite cu greu, risipite”. 

Ori de câte ori auzim bârfe sau clevetiri despre aproapele noastru, să ne arătam trişti 
şi nereceptivi la o astfel de convorbire, iar dacă cei ce o provoacă şi o întrețin nu 
renunță, să părăsim un astfel de mediu şi atmosferă. 

Remediul împotriva bârfei şi a clevetirii vieții, faptelor şi cuvintelor semenilor 
noştri, ca şi împotriva bârfelor la adresa noastră nu este altul decât rugăciunea curată 
de îndreptare şi dragostea față de cei în cauză. Numai rugăciunea iubitoare față de 


7 Sfântul loan Scărarul, Scara dumnezeiescului urcuş, în Filocalia......, volumul IX, p. 204. 
* Ibidem, p. 204-205. 

Ş Ibidem, p. 206. 

1 Cuviosul Isaia Pusnicul, op. cit., p. 123. 

i. Sfinţii Varsanufie şi loan, op. cit., p. 520. 

2 Ibidem. 

'5 Sfântul Isaac Sirul, op. cit., p. 302. 

semenii noştri are puterea de a acoperi toate lipsurile, acolo unde ele există. 
Dragostea creştină este o forță în plan spiritual, ea realizând unitatea de gândire şi 
faptă a credincioşilor. 

Adeseori, clevetitorul îşi clădeşte şi argumentează opinia sa cu ajutorul 
minciunii, a cărei pricină, potrivit Sfântului loan Scărarul este vorba multă, gluma 
prostească şi făţărnicia!”. Alături de bârfirea sau clevetirea aproapelui nostru, 
minciuna nu face altceva decât să tăgăduiască prezenţa lui Dumnezeu. Mincinosul are 
o cutezanţă şi o îndrăzneală de a construi şi împleti minciunile în argumentarea 
părerii sale pătimaşe şi crede că nimic şi nimeni nu îl poate descoperi. Însă cel ce are 
frica lui Dumnezeu sădită în conştiinţa sa, glasul divin în om, e străin de minciună, 
avându-și conştiinţa judecător drept şi corect!?. 

Atitudinea de presupusă superioritate a noastră faţă de ceilalți se dovedeşte prin 
Judecarea şi mustrarea lor, care de fapt, fiind expresii ale slavei deşarte şi mândriei, 
trădează, un accentuat complex de inferioritate mascată. 

Părinții spirituali ai Filocaliei ne învaţă că judecarea altora şi vorbirea lor de 
rău este un lucru pierzător. Cel care judecă pe semenul său se autoidolatrizează, 
luând, în închipuirea sa, locul lui Dumnezeu, Dreptul Judecător. Dimpotrivă, omul 
duhovnicesc acoperă lipsurile şi scăderile pe care le constată la alţii, cu dragoste şi 
smerită cugetare, considerând că păcatele sale sunt mult mai multe şi mai mari şi că 
trebuie să-l preocupe în mod deosebit curățirea sa, asceza sa. 

Nu judecarea aproapelui, ci propria noastră judecată trebuie să ne preocupe în 
plan moral, spiritual. A judeca pe aproapele, consideră Sfinţi Părinţi, înseamnă a 
uzurpa însuşirile şi atributele lui Dumnezeu, Singurul care cunoaşte cu adevărat 
valoarea eforturilor, a faptelor bune sau rele ale noastre şi Care are dreptul de a lansa 
o judecată de valoare asupra faptelor lor, de a lua hotărârea de a le răsplăti sau 
pedepsi. Cel care judecă pe aproapele se aşează în locul lui Dumnezeu, în calitate de 
judecător şi răsplătitor sau pedepsitor al faptelor omeneşti. Însă, numai Dumnezeu are 
dreptul de a judeca. Cel care judecă pe aproapele său şi-l vorbeşte de rău, îşi însuşeşte 
un drept al lui Dumnezeu şi puterea Lui, pe care de fapt nu le are. Se pretinde deci pe 
sine dumnezeu, fără a fi. Vrea să ia locul Lui, fără a avea dreptul şi fără a o putea 
face, fără a încerca să dobândească măcar asemănarea cu EI'“. În plus, cel care judecă 
semenul său trebuie să se aştepte la o judecată mult mai aspră a lui Dumnezeu cu 
privire la el, ca unul care în locul dragostei a aşezat - judecata, în locul milei - osânda. 

Preocuparea esenţială trebuie să se îndrepte spre pe noi înşine, pentru realizarea 
unei tot mai accentuate curățiri de păcate şi patimi a noastră. Atunci când dorim 
îndreptarea aproapelui, calea de urmat nu este judecata, bârfirea, clevetirea, ci sfatul, 
ajutorul, dragostea şi mila, asemenea iubirii şi îndurării lui Dumnezeu față de noi şi 
față de lume. 

Nu vederea păcatelor altora contribuie la progresul noastru duhovnicesc şi în 
definitiv la dobândirea mântuirii, a desăvârşirii, ci preocuparea insistentă față de 


4 Sfântul loan Scărarul, op. cit., p. 206. 
'5 Ibidem, p. 208. 
'$ Filocalia... volumul XII, p. 268, nota 550 a Părintelui Stăniloae. 

purificarea, faţă de curățirea noastră de tot ceea ce este păcătos şi pătimaş, inclusiv în 
relaţiile noastre cu semenii noştri, cu aproapele. Judecarea semenului, nu numai că 
nu îi ajută duhovniceşte, dar reuşeşte să ne pericliteze şi nouă liniştea, pacea, 
dragostea şi mântuirea. 

De aceea, adevărata cale de îmbunătățire a vieţii duhovniceşti a semenilor 
noştri nu este clevetirea, judecata, minciuna sau mustrarea, ci dragostea Jertfitoare, 
după modelul iubirii divine, cu care a iubit Mântuitorul pe toți oamenii, aducându-Se 
jertfă tuturor pentru toate. Pentru acest motiv, ca o regulă de bun simţ duhovnicesc, 
Cuviosul Isaia Pusnicul ne recomandă: “Să nu râzi de cineva, de-l vezi greşind. Să nu 
osândeşti pe omul pătimaş asemenea ţie, când lunecă, nici să-l disprețuieşti bătându-ți 
Joc de el şi spunând fără judecată cele ce nu se cuvin. Căci dacă tu, care ai cunoştinţă 
şi eşti priceput, râzi de cel simplu şi îl osândeşti, vei fi şi tu vorbit de rău şi osândit nu 
numai de cei înţelepţi şi cărturari, ci şi de de cei simpli şi de femei şi de copii...”. 

În astfel de momente, trebuie să ne gândim la dragostea lui Dumnezeu faţă de 
noi, Care este îndelung iertător şi răbdător, întârziind ca mânia Sa să se reverse asupra 
noastră şi care aşteaptă întoarcerea noastră cu pocăință spre adevărata existență 
fericită - cea duhovnicească. 

Un părinte duhovnicesc, chiar şi atunci când trebuie să mustre, nu o face 
imediat, cu mânie şi tulburare, ci în linişte, cu blândeţe şi smerenie, ca un tată iubitor 
preocupat real de educaţia fulor săi şi dornic să-i conducă spre mântuire. 


Liniştirea duhovnicească. Paza gurii şi a limbii. 
Tăcerea - “taină a veacului viitor”. 


Împotriva tuturor acestor conduite neduhovniceşti, cu privire la semenii noştri, 
literatura duhovnicească a Răsăritului ortodox ne recomandă o purtare de grijă 
deosebită mai ales cu privire la eforturile noastre de spiritualizare, de înduhovnicire a 
fiinţei noastre, în ansamblul ei. 

Cel ce a dobândit liniştea cu privire la el însuşi şi a ajuns să-şi cunoască şi 

recunoască starea sa de păcătoşenie, nu mai este preocupat atât de mult de căderile 
altora, ci mai ales cum să se înalțe pe sine din propriile sale căderi şi eşecuri 
spirituale. Preocuparea pentru izbăvirea semenilor este reală pentru omul duhovnicesc 
în măsura în care ea îi ajută lui personal şi contribuie la sporul duhovnicesc al întregii 
creații şi la izbăvirea ei din tirania păcatului de sub legea osândei şi a morții 
duhovniceşti. 
Eforturilor de risipire, în aproximarea stării duhovniceşti a aproapelui şi de judecare a 
căderilor altora, le iau locul, în viaţa celor duhovniceşti, eforturile de concentrare şi 
adunare asupra lor, prin paza minţii, a gândurilor, prin trezvie, prin discernământ 
duhovnicesc şi nu în ultimul rând prin paza gurii şi a buzelor. 

Ori toate acestea sunt efecte ale adevăratei liniştiri duhovniceşti. 


! Cuviosul Isaia Pusnicul, op. cit., p. 270. 

Sfinții Varsanufie şi loan, referindu-se la aceasta, consideră că ea constă în a ne 
aduna inima în ea însăşi, oprindu-o de la a da şi lua şi de la dorinţa de a plăcea 
oamenilor şi de la celelalte lucruri'$. 

Liniştea face parte din acel “meşteşug duhovnicesc” sau din “filosofia cea 
privitoare la lume”"”. Din acest motiv, scriitorii asceţi vorbesc despre “liniştea cea cu 
dreaptă judecată” şi de câştigul ei de fiecare zi. Sfântul loan Scărarul arată că 
adevărata linişte cuprinde şi trupul şi sufletul. Liniştea trupului este “ştiinţa şi buna 
aşezare a purtărilor şi a simţurilor”, iar liniştea sufletului este “conştiinţa gândurilor 
şi cugetarea nefurată””!. 

Începutul liniştii stă în “alungarea zgomotelor ca a unora ce tulbură adândul. 
lar sfârşitul ei stă în a nu se teme de zgomote, ci în a fi nesimțitor la aceasta”. 
Adevărata linişte constă în “lepădarea gândurilor şi renunţarea la grijile 
îndreptăţite””. 

Bunul înainte-mergător al liniştii este negrija de toate lucrurile. Ea duce la paza 
inimii şi a minţii, la discernământul duhovnicesc şi la rugăciunea neobosită. Cel ce şi- 
a făcut linişte în viaţa sa duhovnicească, în mintea şi sufletul său, este “casă a iubirii”, 
blând, cu anevoie de urnit la cuvânt şi nemişcat spre mânie. El este “chipul pământesc 
al îngerului””*. 

Liniştea duhovnicească nu are sens negativ, de lhpsă de gândire sau de orice 
preocupare, ci are un sens profund duhovnicesc, de “reflexie sau meditație ascunsă”, 
cum o numeşte Cuviosul Isaia. Această meditaţie interioară la tainele cele 
neapropiate şi la bogăția şi frumuseţile vieții duhovniceşti păstrează sufletul 
netulburat şi neclătinat, asemenea unei stânci înfipte în apa învolburată a mării. 

Liniştea este “maica pocăințer”, a smeritei cugetări şi a plânsului 
duhovnicesc”. Semnele ei sunt, potrivit Sfântului loan Scărarul: mintea neadormită, 
cuget neprihănit, răpire la Domnul, închipuirea chinurilor, apăsarea de către gândul 
morții grabnice, rugăciunea nesăturată, străjuirea nefurată, topirea curviei, 
necunoaşterea împătimirii, moartea lumii, încetarea lăcomiei pântecelui, îndemn 
lăuntric la teologhisire, izvor de dreaptă socoteală, lacrima supusă, pieirea multei 
grăiri şi altele asemenea lor. Semnele opuse ei sunt: sărăcia în bogăţie, creşterea 
mâniei, îngrămădirea pomenirii răului, micşorarea dragostei, adaos de îngânfare etc”. 

“Darul liniştii”, despre care vorbesc Părinţii, este rar şi greu de dobândit, însă 
cel ce ajuns la linişte, ““a cunoscut adând (abis) de taine. Dar n-a ajuns la aceasta - 
spune acelaşi Sfânt loan Scărarul - dacă n-a văzut şi n-a auzit mai înainte zgomotele 


15 Sfinţii Varsanufie şi loan, op. cit., p. 332. 
'% Sfântul loan Scărarul, op. cit., p. 393. 

% Ibidem, p. 379. 

” Ibidem. 

că Ibidem, p. 379. 

* Ibidem, p. 392. 

Ibidem, p. 382. 

* Cuviosul Isaia Pusnicul op. cit., p. 274. 

* Sfântul Isaac Sirul, op. cit., p. 193. 

” Sfântul loan Scărarul, op. cit.., p. 388-389. 

valurilor şi ale vânturilor şi n-a fost poate stropit de ele”%. Cu alte cuvinte, numai 
navigatorul care a înfruntat adeseori pericolul şi furtuna poate simţi bucuria şi 
frumuseţea valurilor liniştite şi a apusului de soare. 

Liniştea nu este o simplă lipsă a gândurilor şi ispitelor, ci o luptă încordată, 
continuă a adevăratei trezvii, o supraveghere atât a mişcărilor din afară, cât şi a celor 
ce se ridică din sufletul nostru. 

Cel ce se păzeşte de a bârfi şi cleveti, a cărui judecată şi mustrare este blândă şi 

dulce, cel ce a dobândit liniştea sau înfrânarea, a ajuns la paza gurii şi a limbii. 
“Cel ce iubeşte liniştea, şi-a pus lacăt gurii”, spune Sfântul loan Scărarul”*, iar 
îngrijirea de felul vorbirii şi de puținătatea, dar bogăția cuvintelor, “îl face pe om 
vădit că este făptuitor”*, în timp ce needucarea lor înseamnă că nu are înlăuntrul său 
virtutea. Prietenia şi iubirea tăcerii înseamnă apropiere de Dumnezeu. Înfrânarea sau 
paza gurii “trezeşte conştiinţa către Dumnezeu, când cineva tace întru cunoştinţă”. 
Cel ce a ajuns la adevăratul sens al tăcerii, cel duhovnicesc, ca adevărata atitudine în 
fața tainelor divine, foloseşte cuvintele sacramental, liturgic, în sensul lor 
fundamental, legat de Logosul divin sau Cuvântul dumnezeiesc. Pentru el, cuvântul 
este ziditor, având puterea de a lega şi dezlega. 

Acesta a ajuns la adevărata tăcere şi s-a învrednicit de adevăratele ei roade 

duhovniceşti. 
Cauzele tăcerii continui şi a păzirii liniştii sunt, potrivit literaturii duhovniceşti a 
Răsăritului: slava deşartă de la oameni; căldura râvnei pentru virtute; şi convorbirea 
dumnezeiască înlăuntru, care răpeşte cugetarea. Aceasta este “tăcerea întru 
cunoştinţă”. Roadele ei sunt rugăciunea, supravegherea gândurilor, deschiderea 
izvorului plânsului şi al lacrimillor duhovniceşti, prietena liniştii, adaos de cunoştinţă, 
pricinuitoarea vederilor, înaintare nevăzută, urcuş neobservat”. Ea naşte în suflet 
linişte plăcere şi mulțime de lacrimi. 

Adevărata tăcere, “taină a veacului viitor” este o taină şi un dar. Numai în 
măsura în care este dobândită şi trăită ca “dar” dumnezeiesc, devine oarecum 
înțeleasă,experiată, deşi taina şi bogăția ei sporeşte la infinit. Sfântul nu tace pentru că 
nu ar avea şi nu ar şti ce să spună lumii, ci pentru că ştie atât de multe şi de înalte, dar 
nu găseşte calea cea mai bună de a le spune, şi aceasta nu dintr-o lipsă a sa, ci datorită 
nereceptivităţii noastre sufleteşti, urmare a păcatelor. Limbajul exprimă o parte 
măruntă din adevărul pe care îl trăieşte sfântul. Pentru el cea mai adecvată formă de 
exprimare a acestor “vederi” este limbajul liturgic, limbajul rugăciunii, lacrimile şi 
tăcerea mistică. Pentru el, tăcerea este o cunoaştere autentică, în esența evenimentelor 
spirituale. Sfântul acoperă, prin tăcere, faptele sale bune şi faptele rele ale semenilor 
săi, într-o smerită cugetare. 


ci Ibidem, p. 383. 

Ibidem, p. 206. 

* Cuviosul Isaia Pusnicul, op. cit., p. 122. 
* Sfântul Isaac Sirul, op. cit., p. 30. 

32 Ibidem, p. 190. 

Pentru Părinţii duhovniceşti orientali, adevărata cunoaştere a lui Dumnezeu şi a 
adevărurilor despre cele divine, nu are un caracter simplu discursiv, rațional, ci 
experimental. Cunoaşterea duhovnicească are sensul de experiere, trăire, practicare a 
învățăturilor mântuitoare, nu de simplu discurs sau vorbire despre ele. Teologia însăşi 
este înțeleasă de aceşti Părinți duhovniceşti ca theoreia şi theopateia, ca vedere şi 
pătimire a unirii cu Dumnezeu. lar aceste experienţe de culme ale vieţii duhovniceşti 
sunt de netâlcuit, inefabile, circumscriindu-se apofatismului tăcerii mistice. 

Tăcerea duhovnicească este semnul unei adânci experienţe interioare. Acolo 
unde o întâlnim, ea este semnul că omul duhovnicesc, adică acela care a dobândit-o, 
se află într-o lucrare profundă de adunare din rătăcirile şi împrăştierile pe care le 
prilejuieşte lumea, într-un efort duhovnicesc de descoperire şi experiere a darurilor 
lumii interioare, a Împărăției lui Dumnezeu dinlăuntrul nostru, în care se află Hristos, 
cetele îngereşti şi Duhul Sfânt. 

Tăcerea duhovnicească, deosebită şi superioară mutismului, precum deosebită 
este lumina de întuneric, este semn că “omul cel interior” are timpul şi viața ocupate 
de vorbirea, de dialogul nu despre Dumnezeu, ci cu Dumnezeu, că mintea sa 
contemplă cele înalte, inteligibile, suprafireşti. Înălţimea şi bogăţia experienţelor sale 
duhovniceşti depăşesc logica şi dimensiunea limbajului. El “vede” ceea ce alții aud 
prin cunoaştere discursivă, mărginită şi exterioară, fără să încerce să tâlcuiască. 
Cuvintele sunt pentru contemplativ limitate şi neputincioase să exprime înălțimea 
acestor realități, încât el preferă să nu le ştirbească din farmec şi bogăție chiar şi prin 
intenția de a le exprima în exterior. 

Adevărata tăcere, cea “ca pentru Dumnezeu”, este expresia unei lucrări 
duhovniceşti profunde, premiză a unei “vederi” sau “contemplări” duhovniceşti, a 
“răpirii” şi “extazului” mistic. Din ea izvorăsc daruri duhovniceşti înalte, precum cel 
al sfatului, al înţelegerii, al înțelepciunii. 

Prin urmare, nu cât vorbim contează mai ales, ci cum şi ce fel, căci adevărata 
tăcere nu înseamnă a tăcea cu gura. Pentru că există unii, aflăm de la Părinții 
filocalici, care spun zeci de mii de cuvinte folositoare şi li se socoteşte lor aceasta 
tăcere, iar altul vorbeşte un singur cuvânt deşert şi 1 se socoteşte lui ca şi cum ar fi 
călcat în picioare toate învățăturile Mântuitorului"”. 

“Vorbirea întru cunoştinţă”, ca şi “tăcerea întru cunoştinţă”, făcute “ca pentru 
Dumnezeu”, cum spun Părinţii, este dovada de mare discernământ spiritual. De aceea, 
aflăm în literatura duhovnicească a Răsăritului ortodox îndemnuri precum cel al 
Sfântului Isaac Sirul: “Mai presus de toate, iubeşte tăcerea, că ea te apropie de rod. 
Căci limba e slabă în tâlcuirea celor dumnezeieşti. Întâi să ne silim să tăcem. Şi din 
tăcere se naşte în noi ceva ce ne conduce spre tăcere... De începi această vieţuire, nu 
ştiu câtă lumină îţi va răsări ţie de aici”. 

Sau, cum ne îndeamnă Cuviosul Isaia Pusnicul: “la aminte la tine cu 
amănunțime şi sileşte-te să te deprinzi cu tăcerea, ca să-ţi dea Dumnezeu puterea să 
lupţi şi să te deprinzi cu ea. lar de ţi se iveşte trebuinţa să grăieşti şi faci întâi proba în 


î. Sfinţii Varsanufie şi loan, op. cit., p. 518. 
* Sfântul Isaac Sirul, op. cit., p. 189-190. 

tine însuţi, că este o trebuinţă binecuvântată şi voită de Dumnezeu, ca mai degrabă să 
grăieşti decât să taci, deschide gura cu frică de Dumnezeu şi cu cutremur, având fața 
în jos şi cuvântul cinstitor şi supus. Astfel de te întâlneşti cu cineva, să vorbeşti puţin, 
din motiv de iubire şi să taci repede. Şi de eşti întrebat despre ceva, ascultă, cât e 
nevoie să spui şi nu grăi nimic mai mult”?. 

Adevăratele revoluţii duhovniceşti sunt interioare, pornesc din interior şi 
privesc mai mult interiorul, un interior pătimaş, pe care tind să-l înduhovnicească tot 
mai deplin. Exteriorului, extrovertirii îi ia locul duhovnicescul; introvertirea, ca o 
preocupare preponderentă de eliberare de păcat şi ancorare în transcendent. Semnele 
adevăratelor purificări duhovniceşti sunt tocmai lipsa cuvintelor, cărora le-au luat 
locul, prin curăţia lor, lacrimile. Despre o fire izbăvită din robia lumii, în diversele ei 
forme şi nuanţe, dă mărturie mai ales bogăţia şi spiritualitatea lacrimilor noastre. În 
exprimarea suspinului omenesc după Părintele ceresc şi a neputinței şi eşecului nostru 
de a fi adevăraţi fii ai Lui, fără căderi şi fără evitarea unui dialog direct asupra stării 
noastre duhovniceşti, cuvintele au un rol şi rost limitat. Mult mai mult decât ele pot 
lacrimile. Bogăția şi spiritualitatea lacrimilor noastre, izvorâte cel mai adesea în stare 
de pocăință şi rugăciune, dau mărturie despre însemnătatea eforturilor noastre 
ascetice, despre dorința noastră de a întoarce spatele unui trecut întunecat, ca şi 
păcatele lui şi de a ne întoarce cu toată fiinţa noastră spre orizontul infinit şi senin al 
virtuților, precum şi de a face lucrarea lor. 

Dincolo de toate cuvintele, care totuşi, parcă poartă ceva exterior în ele, nu ne 
reprezintă totdeauna şi nu exprimă autentic trăirile noastre sufleteşti şi duhovniceşti, 
dincolo chiar şi de râurile şi ploile de lacrimi duhovniceşti, tăcerea este cea care arată 
adevărata şi cuvioasa atitudine de uimire în faţa înălțimii şi bogăției de semnificaţie a 
vieții duhovniceşti. Cuvintele sunt “unealta acestei lumi”, însă tăcerea duhovnicească, 
cea întru cunoştinţă, semn al preocupării de lumea şi Împărăţia interioară, iar pe 
treptele cele mai înalte ale contemplării, ale theoriei, semn al convorbirii 
duhovniceşti, rămâne "taina veacului viitor”, ea putând fiind experiată încă de aici şi 
de acum, după măsura eforturilor noastre ascetice şi contemplative. 

Sensul fundamental al tăcerii, în planul vieţii duhovniceşti este acela de a 
înlesni lucrarea de interiorizare a noastră, de a ne face mai receptivi şi mai preocupaţi 
față de Împărăţia dinlăuntrul nostru şi la bunurile ei, precum și asupra modului în care 
aceste daruri duhovniceşti, care se află în mod tainic în adâncul sufletului nostru, pot 
fi făcute efective, lucrătoare, spre împodobirea vieţii noastre sufleteşti. 

Legată de “sfânta smerită cugetare” de darul duhovnicesc al deosebirii sau al 
discernământului, tăcerea duhovnicească este trăirea autentică a omului, în ceea ce 
are el profund, esențial, interior. Tăcerea este trăirea adevărată a fiinţei umane, în 
structura sa ultimă - teologică. Dumnezeu este taină suprafirească, omul este şi el 
taină după chipul Tainei upă care a fost creat, iar limbajul tainei este apofatismul, 
tăcerea adâncă şi smerită. 

Semn al interiorizării noastre, autentica atitudine a noastră în faţa măreției 
tainelor lui Dumnezeu, tăcerea rămâne starea specifică a omului duhovnicesc, trăitor 


* Cuviosul Isaia Pusnicul, op. cit., p. 238. 

al realităților spirituale de culme, adevărata ei semnificaţii şi plinătatea ei de daruri 
urmând a fi cunoscută abia în viaţa viitoare, când totul se va umple de duh. 

La judecata ultimă, semn al dreptăţii, iubirii şi bunătăţii lui Dumnezeu, când 
toată firea va tace şi doar faptele noastre vor vorbi, cuvintele vor fi neputincioase să 
ne exprime viaţa şi faptele noastre. În faţa lui Dumnezeu, în faţa dreptăţii şi bunătăţii, 
la scaunul judecății, omul va tace, încercând să acopere cu voalul tăcerii cantitatea şi 
calitatea de nedeplinătate a existenţei şi lucrării sale. Atunci, cu toții vom descoperi 
adevăratul sens al cuvântului, al vorbirii şi tăcerii, al grăirii şi negrăirii, în legătură cu 
Logosul, Cuvântul divin făcut om, pentru a noi şi pentru a noastră mântuire. 


